TABLA DE MATERII Introducere 7 Despre bucătărie şi cele trebuitoare 19 Măsuri 20 Sfaturi şi lămuriri 20 Aperitive şi salate: Aperitive 23 Salate 33 Sosuri: Sosuri reci 43 Sosuri calde 44 Supe şi ciorbe: Supe 49 Ciorbe 63 Mâncări de ouă 73 Raci, melci, midii 84 Peşte Tocături Mâncări de carne şi fripturi: Carne de vacă 115 Carne de viţel 126 Carne de miel şi de berbec 133 Carne de porc 136 Creier, limbă, ficat, rinichi 139 Mâncări şi fripturi de pasăre 149 Vânat 162 Legume şi zarzavat 172 Făinoase şi diferite feluri cu brânză 226 Aluaturi şi dulciuri de casă 249 Diferite dulciuri: Torturi şi prăjituri 281 Creme şi glazuri pentru torturi şi prăjituri 318 Creme, jeleuri 324 Sosuri pentru dulciuri 330 Îngheţate 332 Marmelade 337 Dulceţi, şerbeturi, peltele: Dulceţi 341 Şerbeturi 348 Peltele 353 Siropuri şi băuturi; Siropuri 353 Băuturi 354 Câteva reţete casnice 358 Murături şi conserve pentru iarnă 365 Câteva liste de bucate 375 Anexe 388 Index alfabetic 393 INTRODUCERE Gradul de civilizaţie al unui popor este fără îndoială în directă legătură şi cu felul său de a se hrăni Se ştie că omul primitiv se hrănea fie cu vânaturi, carne sau peşte, fie cu fructe, ierburi şi rădăcini şi toate aceste alimente erau consumate în starea în care erau procurate sau erau pregătite într-un mod cu totul rudimentar În decursul secolelor, cu cât omul a ajuns la o treaptă mai avansată de civilizaţie, cu atât hrana lui a devenit mai variată şi mai completă, iar felul de pregătire şi de păstrare a alimentelor, mai diferit şi mai complicat Se ştie că durata medie a vieţii omeneşti depinde în mare măsură de felul de alimentaţie Durata medie a vieţii omului primitiv era foare mică, pe câtă vreme astăzi longevitatea sau durata vieţii la popoarele civilizate este de două sau de trei ori mai mare De asemenea, se poate spune că nu există un mijloc mai bun pentru păstrarea sănătăţii — prin sănătate înţelegându-se perfectul echilibru morfologic şi funcţional al organismului — decât o hrană echilibrată Dacă sănătatea este păstrată de o hrană echlibrată, dimpotrivă, cele mai multe dintre boli apar la oamenii sau, la popoarele care nu folosesc o astfel de hrană Se cunosc nenumărate boli de nutriţie provocate, unele de abuzurile, sau de excesele alimentare, altele de lipsurile alimentare şi, în sfârşit, altele, de dezechilibrele alimentare Pe de o parte păstrarea sanătăţii unui individ, iar pe de altă parte existenţa acestor boli numite de nutriţie, au o foarte mare importanţă socială În sfîrşit, modul de a pregăti hrana şi alimentele are o mare importanţă economică Folosirea raţională a alimentelor, pregătirea lor fără risipă, cunoaşterea mijloacelor de a le prezenta cu o înfăţişare cât mai atrăgătoare, mai gustoase şi mai bune în ce priveşte pregătirea pentru digestie, înseamnă o nemăsurată economie Aspectul, pregătirea şi gustul plăcut al mâncărilor fac ca alimentele să nu fie risipite Ele sunt consumate cu plăcere şi sunt utilizate de organism în întregime, iar digestia şi absorbţia principiilor nutritive conţinute în ele se fac la maximum Cunoaşterea mijloacelor pentru pregătirea unor mâncări cât mai gustoase este, deci, o problemă esenţială, extrem de importantă pentru fiecare gospodărie Prin “Cartea de bucate” pe care o prezintă astăzi, Editura Tehnică urmăreşte să pună la dispoziţia gospodinelor o lucrare care să le ajute în munca lor zilnică la pregătirea unor mâncări cât mai variate, cât mai economice şi cât mai gustoase Pentru a înţelege mai bine însemnătatea hranei şi rolul ei în păstrarea echilibrului morfologic şi funcţional al organismului, deci a sănătăţii, pentru a înţelege de ce şi cum trebuie să ne hrănim, ce înseamnă hrana normală, aşa-numita raţie de întreţinere, care sunt elementele ce alcătuiesc nutriţia — aşa-numitele elemente nutritive — şi ce sunt alimentele în general, trebuie să fie cunoscute principiile esenţiale de nutriţie şi de dietă Cu cât aceste noţiuni vor fi mai bine cunoscute şi mai limpezi pentru fiecare gospodină, cu atât ele vor înţelege mai uşor ce înseamnă o alimentaţie raţională şi echilibrată şi ce importanţă are pregătirea alimentelor Organismul uman poate funcţiona numai dacă i se dau alimentele necesare, tot astfel cum o maşină are nevoie de combustibil Deci, din punct de vedere energetic, organismul poate fi asemuit cu o maşină termică, deoarece energia dezvoltată de organism rezultă din oxidarea substanţelor alimentare, care pot fi comparate cu combustibilul necesar maşinii Dar, spre deosebire de maşina termică, organismul poate funcţiona un timp limitat chiar în lipsa alimentelor, consumând propriile sale substanţe pentru producerea energiei necesare funcţionării sale normale Pentru a nu arde însă rezervele sale, organismul viu trebuie să primească mereu alimente care, prin oxidare să-i procure energia necesară Energia conţinută în alimente, pusă în libertate prin oxidare, este apoi folosită pentru îndeplinirea nevoilor mecanice şi calorice ale organismului Energia eliberată de alimente se măsoară în calorii, o calorie reprezentând cantitatea de căldură necesară pentru ridicarea cu un grad a temperaturii unui gram de apă Nu toate alimentele dau însă aceeaşi cantitate de energie când sunt arse în organism Ţinând seama şi de pierderile suferite de alimente în timpul digestiei, valoarea energetică a părţilor componente ale alimentelor este următoarea: proteinele 4 calorii pe gram, zaharurile 4 calorii pe gram, iar grăsimile 9 calorii pe gram Cu ajutorul acestor cifre se poate afla uşor valoarea energetică a alimentelor, dacă se cunoaşte compoziţia lor De exemplu, considerând că 100 g lapte conţin 3 g proteine, 4 g grăsime şi 5 g zaharuri, această cantitate de lapte va degaja aproximativ 68 calorii În mod asemănător se poate socoti valoarea energetică a tuturor alimentelor Organismul uman, după activitatea pe care o desfăşoară, are nevoie zilnic de o anumită cantitate de alimente De exemplu, pentru o muncă foarte uşoară, sunt necesare 30 calorii pentru kilogramul de greutate corporală, adică un bărbat de 70 kg necesită 2 100 calorii, iar o femeie de 60 kg, 1 800 calorii Pentru o muncă uşoară sunt necesare 40 calorii pentru kilogramul de greutate corporală, adică respectiv 2 700 calorii pentru un bărbat de 70 kg şi 2 400 calorii pentru o femeie de 60 kg La fel, pentru o muncă mijlocie sunt necesare 45 calorii pentru kilogramul de greutate corporală, pentru o muncă grea 50 calorii, iar pentru o muncă foarte grea 60 calorii ceea ce revine, respectiv, la 4 200 calorii pentru un bărbat de 70 kg şi la 3 600 calorii pentru o femeie de 60 kg, în medie Trebuie să se ştie însă, că în afară de energia mecanică sau calorică, organismul uman şi, în general, orice organism viu are nevoie şi de alte elemente, mult mai complexe Pentru refacerea ţesuturilor uzate, el are nevoie de elemente nutritive numite plastice Organismul are nevoie, de asemenea, de aşa-numitele elemente regulatorii, indispensabile unei bune funcţionări Alimentaţia care procură organismului uman atât elementele energetice şi elementele plastice necesare refacerii ţesuturilor uzate Cât şi elementele regulatorii, necesare bunei funcţionări a organismului, constituie ceea ce se numeşte regimul alimentar complet sau raţia de întreţinere Prin regim alimentar complet sau raţie de întreţinere se înţelege, deci, hrana care, ţinând seamă de greutatea individului, de vârsta şi de activitatea sa, îi acoperă toate nevoile sale organice, menţinându-l în perfectă stare de sănătate, sau, cu alte cuvinte, regimul alimentar care aduce organismului toate elementele necesare, nu numai energetice, dar şi plastice şi regulatorii, şi pentru menţinerea permanentă a stării de sănătate Când regimul alimentar nu aduce, vreme mai mult sau mai puţin îndelungată, toate elementele necesare, se produce un dezechilibru în organism şi apar tulburări de nutriţie Aşadar, regimul alimentar, pentru a fi complet, adică pentru a aduce raţia de întreţinere indispensabilă în raport cu vârsta, cu sexul, cu starea individului sau cu munca sa, trebuie să conţină: elemente plastice (proteine), elemente energetice (zaharuri sau grăsimi) şi elemente regulatorii (vitamine, săruri minerale şi apă) şi să îndeplinească următoarele condiţii: — să cuprindă alimente care să procure energia necesară, mecanică şi calorică, în raport cu activitatea individului; — să procure cantitatea de proteine necesară menţinerii şi reparării ţesuturilor; — să procure cantitatea de vitamine necesară bunei funcţionări a organismului; — să procure sărurile minerale necesare rolului regulator şi structural şi, în sfârşit, — să furnizeze cantitatea de apă necesară menţinerii echilibrului hidric, structural şi vector S-a arătat mai sus că această raţie alimentară variază după vârsta individului, după starea sa fiziologică şi după intensitatea muncii efectuate Astfel, pentru un bărbat de 70 kg, sunt necesare cel puţin 70 g proteine pe zi, din care aproximativ 2/3 să provină din lapte, ouă şi carne, iar 1/3 din cereale, legume şi fructe; 350 g zaharuri, care să provină din fructe, pîine şi făinoase şi aproximativ 70—140 g grăsimi din care 1/2 să fie de origine animală (unt, untură), şi 1/2 uleiuri vegetale Necesităţile de vitamine, săruri minerale şi apă pot fi, de asemenea, precizate pentru fiecare vârstă sau sex Aceste necesităţi sunt mai mari la femei în cursul sarcinii, când cantitatea de proteine trebuie să fie mărita la 1,50 g pentru kilogramul de greutate corporală, astfel încât i să se contribuie prin aceasta la repararea şi menţinerea ţesuturilor mamei, cum şi la creşterea şi formarea ţesuturilor speciale şi a ţesuturilor fătului De asemenea, femeia însărcinată are nevoie de mai multe vitamine şi săruri, minerale Regimul alimentar din timpul alăptării trebuie sa fie mai bogat, astfel încât să acopere atât nevoile mamei, cât şi ale copilului Cantitatea de proteine trebuie să atingă 2 g pentru kilogramul de greutate corporală, iar cantitatea de vitamine şi de săruri minerale, în special săruri de calciu, trebuie de asemenea mărită Hrana sau alimentaţia sugarului sau a copilului este diferită după vârsta sa; ea variază la sugari de la o lună la alta, iar la copil, nevoile sunt proporţional mult mai mari decât la adultul normal De exemplu, faţă de adultul normal, copilul până la 18 ani are nevoie de o cantitate mult mai mare de proteine, până la 3,5 g pentru kilogramul de greutate corporală; de asemenea, necesităţile de zaharuri pot să atingă până la 10 g pentru kilogramul de greutate corporală Dimpotrivă, nevoile alimentare sau raţia de întreţinere a bătrânilor este mult mai redusă; ea trebuie potrivită după activitatea pe care o desfăşoară care, în general, este mai scăzută De exemplu, cantitatea de proteine consumată zilnic trebuie micşorată pînă la 1/2 din nevoile adultului Proteinele se găsesc atât în alimentele de origine animală, cât şi în cele de origine vegetală Carnea, peştele, ouăle, laptele şi brânzeturile sunt sursele principale de origine animală, iar legumele uscate (fasolea, mazărea, lintea, bobul), cerealele, pastele făinoase şi mai puţin fructele şi legumele verzi sunt sursele de origine vegetală În organism, proteinele intră în alcătuirea tuturor celulelor, proporţia lor fiind mai ridicată în muşchi, în inimă şi în sînge Ele sunt substanţe care prin hidroliză dau naştere la corpi mai simpli, numiţi amino-acizi Parte din aceşti amino-acizi, conţinuţi în molecula de proteină, sunt indispensabili din punct de vedere nutritiv, deoarece ei nu pot fi sintetizaţi sau produşi în organism, ci trebuie neapărat să fie introduşi de alimente, pentru a putea fi folosiţi Ia creşterea, refacerea şi păstrarea ţesuturilor După cum conţin sau nu amino-acizii indispensabilii organismului, proteinele se împart în proteine complete, parţial complete şi incomplete Proteinele complete conţin toţi amino-acizii necesari creşterii, menţinerii vieţii şi reparării ţesuturilor, Ele sunt cazeina şi lactoalbumina din lapte, ovalbumina din ouă şi altele din cereale Prin urmare, laptele, brânza, ouăle, carnea de vită, de peşte şi de pasăre şi, în foarte mică măsură, cerealele conţin proteine complete Proteinele parţial complete menţin viaţa, dar nu pot ajuta la creşterea normală a ţesuturilor Ele se găsesc în grâu, în orz şi în orez; de asemenea în legumele uscate (fasole, linte, mazăre, bob) Proteinele incomplete nu pot menţine viaţa şi nu pot ajuta la creşterea organismului atunci când sunt folosite ca unic izvor de proteine Hidraţii de carbon sau zaharurile sunt substanţe foarte răspândite în alimentele de origine vegetală şi mai puţin în cele de origine animală Cerealele (grâul, porumbul, secara şi produsele obţinute din ele, ca pastele făinoase şi pâinea), fructele (strugurii, merele, perele, prunele, caisele etc ), legumele verzi (morcovii, sfecla, mazărea verde, fasolea verde, ceapa, dovleceii, bamele, spanacul), legumele uscate boabe (fasolea, mazărea, lintea, bobul), cum şi nucile, castanele şi cartofii, constituie surse foarte bogate de zaharuri de origine vegetală; iar zahărul, mierea, dulceţile şi marmeladele sunt extrem de bogate în hidraţi de carbon, zahărul conţinând 100% Alimentele de origine animală care conţin zaharuri sub formă de glicogen sunt mai ales carnea, muşchii, ficatul; sângele conţine glucoză, iar laptele, lactoză Grăsimile sau lipoidele se găsesc atât în alimentele de origine animală, cât şi în cele de origine vegetală Cele de origine animală sunt mai ales untul, frişca, smântâna, brânzeturile grase, laptele, gălbenuşul de ou, untura, slănina, seul şi cărnurile grase Grăsimile de origine vegetală se găsesc în unele fructe (măsline, nuci, alune, migdale), cum şi în seminţele oleaginoaselor (floarea soarelui, dovleac etc ) din care se scot uleiurile vegetale cornestibile Vitaminele sunt elemente regulatorii ale nutriţiei, indispensabile vieţii animale Alimentaţia sau raţia de întreţinere trebuie să le conţină pe toate, fiecare dintre ele având un rol specific şi indispensabil Ele trebuie să fie cuprinse în alimente, deoarece organismul uman nu le noate sintetiza Lipsa lor din alimentaţie produce tulburări caracteristice pentru fiecare dm ele, tulburări care dispar îndată ce sunt din nou introduse în organism împreună cu alimentele Aceste tulburări provocate de lipsa de vitamine se numesc avitaminoze Vitaminele sunt produse aproape numai de plante Compoziţia lor chimică nefiind cunoscută la început, ele au fost notate cu literele alfabetului, în ordinea descoperirii lor Trebuie să se ştie, de asemenea, că vitaminele sunt în general substanţe pe care căldura şi agenţii fizici le distrug uşor Vitaminele pot fi împărţite schematic în două mari categorii: vitaminele liposolubile sau solubile în grăsimi, aduse deci în special de alimentele grase, şi vitaminele hidrosolubile sau solubile în apă, aduse de celelalte alimente În prima categorie sunt cuprinse vitaminele A, D, E şi K, iar în a doua categorie, vitaminele din grupa B şi din grupa C Vitamina A se găseşte răspândită atât în alimentele de origine animală, cât şi în cele de origine vegetală Untul, frişca, smântâna, laptele, brânza grasă, gălbenuşul de ou, ficatul sunt izvoarele cele mai bogate în vitamina A de origine animală, pe când zarzavaturile (spanacul, păpădia, roşiile, ştevia, morcovii, urzicile), fructele (caisele, piersicile, dovleacul) sunt izvoarele cele mai importante de provitamină A, sau caroten Necesarul de vitamină A pentru un adult este acoperit prin ingerarea unei cantităţi de 500 g lapte, 40 g unt, un ou, zarzavaturi şi fructe Lipsa de vitamină A din alimentaţie provoacă tulburări vizuale, tulburări digestive şi tulburări ale pielii Vitamina D se găseşte mai ales în unt, în lapte şi în gălbenuşul de ou În cantitate mai mare se găseşte în untura de peşte Tulburările care apar din cauza lipsei vitaminei D provoacă rahitismul infantil sau cel tardiv, tulburări de calcificare a oaselor şi a dinţilor Vitamina E se găseşte în embrionul cerealelor necojite, în zarzavaturile verzi, în uleiurile vegetale, în lapte, unt şi gălbenuşul de ou Vitamina E este necesară reproducerii; lipsa ei provoacă lipsa de fecunditate, avort spontan la femei, iar la bărbaţi, sterilitate Vitamina K se găseşte în toate părţile verzi ale plantelor, în frunzele ofilite, în bacterii, în ficat şi este elaborată de flora intestinală Ea este indispensabilă pentru coagularea sângelui, lipsa ei provocând tulburări hemoragice de coagulare Vitamina B1 se găseşte răspândită atât în regnul vegetal, cât şi în cel animal, dar mai ales în tărâţele cerealelor şi în embrionul lor Cantităţi mai mici de vitamină B1 se găsesc în cereale necojite, în pâine neagră, legume uscate, nuci, ciuperci, zarzavaturi şi fructe proaspete Drojdia de bere este însă foarte bogată în vitamina B1 Ea se găseşte, de asemenea, în rinichi, în ficat şi în carnea slabă de porc S-a dovedit că vitamina B1 păstrează buna funcţionare a sistemului nervos şi a aparatului digestiv, lipsa ei ducând în special la tulburări nervoase şi tulburări în nutriţie Vitamina B2 sau riboflavina este foarte răspândită în natură Alimentele de origine animală care conţin această vitamină sunt în special rinichii, ficatul, inima, creierul, muşchii, albuşul de ou, brânza şi laptele Culoarea uşor gălbuie a zerului de lapte se datoreşte lactoflavinei sau riboflavinei Spanacul, lăptucile, varza, mazărea verde, fasolea verde şi fructele contin de asemenea vitamina B2 Acţiunea vitaminei B2 este extrem de importantă, atât în dezvoltarea organismului, cât şi în nutriţie sau metabolism, favorizând procesele de oxidare celulară În lipsa ei din alimentaţie, apar tulburări generale, tulburări gastro-intestinale şi tulburări ale unghiilor şi ale părului Vitamina PP se găseşte în alimentele de origine animală şi vegetală, sub formă de acid nicotinic Alimentele de origine animală bogate în aceasta vitamină sunt ficatul, rinichii, glandele suprarenale şi peştii Ouăle şi laptele sunt foarte sărace în vitamina PP Dimpotrivă, grâul, orzul, meiul şi, într-o oarecare măsură cartofii, sunt alimente bogate în vitamina PP Ea lipseşte însă aproape complet din porumb, mălai, slănină, ceapă uscată şi fructe (mere, struguri, pere şi prune, proaspete şi uscate) În drojdia de bere se gaseşte în cantitate foarte mare Vitamina PP este extrem de importantă, deoarece previne apariţia pelagrei şi vindecă această boală Vitamina PP este indicată de asemenea în tulburările de nutriţie (diabet zaharat şi gută) şi în tulburările vasculare (degerături şi tulburări hepatice) Tot din grupa vitaminei B face parte şi acidul folic, izolat la început din foile verzi, şi apoi din drojdia de bere, ficat şi rinichi El are o acţiune primordială asupra elaborării globulelor din sânge, lipsa lui din alimentaţie provocând anemii foarte grave Vitamina B12 se găseşte în special în ficat Preparatele purificate au o culoare roză datorită sărurilor de cobalt Ca şi acidul folic, ea poate fi în parte sintetizată şi de flora intestinală Vitamina B12 are un rol principal în producerea globulelor roşii în sânge, lipsa ei din alimentaţie putând duce la anemii, mai ales la anemie pernicioasă şi tulburări nervoase Din grupa vitaminei C fac parte vitaminele C şi P Vitamina C, antiscorbutică, se găseşte în cantitate foarte mare în fructele de măceş, în ardeiul gras, roşu şi verde, în pătlăgelele roşii şi în lămâi, portocale, mandarine; celelalte fructe (căpşuni, fragi, smeură, coacăze) conţin cantităţi mai mici de vitamină C Dintre zarzavaturi, varza şi cartofii conţin cele mai importante cantităţi de vitamină C Ea se găseşte, de asemenea, în alimentele de origine animală: ficat, inimă, muşchi Trebuie să se ştie, că alimentele, chiar cele mai bogate în vitamină C, fierte, vreme îndelungată, pierd în întregime vitamina Vitamina C previne şi vindecă scorbutul În lipsa sa din alimentaţie apar nu numai scorbutul şi tulburările osoase, dentare şi pigmentare, dar şi tulburări în stare generală, manifestate prin oboseală În sfîrşit, vitamina P se găseşte în coaja de lămâi, în mandarine şi în ardeii graşi, roşii şi verzi Acţiunea sa este legată de permeabilitatea peretelui capilarelor Lipsa sa din alimentaţie duce la scăderea rezistenţei capilarelor şi apariţia tulburărilor hemoragice Sărurile minerale sunt substanţe tot atît de necesare vieţii ca şi vitaminele Ele se găsesc atât în alimentele de origine vegetală, cât şi în cele de origine animală Ele au o anumită specificitate pentru diferitele ţesuturi ale organismului, calciul şi fosforul pentru oase, fierul şi cuprul pentru sânge, sulful pentru cartilaje Cele mai importante săruri minerale necesare unei bune nutriţii sunt calciul, fosforul, clorul, sodiul şi fierul Calciul se găseşte în cantitate mare în lapte dulce, în laptele bătut, în iaurt şi în brânzeturi, care formează sursele cele mai bogate şi mai bune de calciu, pentru necesităţile organismului Legumele uscate, nucile, zarzavaturile şi fructele sunt surse mai puţin importante În organism, calciul ia parte la alcătuirea scheletului şi a dinţilor Iar în sînge se găseşte sub formă liberă sau legat de proteine La copii, cantitatea indispensabilă pentru creşterea oaselor şi a dinţilor este de 1 g pe zi; această cantitate este procurată de 1 litru de lapte Mama, în cursul sarcinii şi în cursul alăptării, trebuie să primească o cantitate dublă, deoarece altfel fătul îşi ia calciul necesar din rezervele mamei, producând decalcificarea organismului acesteia Lipsa îndelungată de calciu din alimentaţie produce apariţia, în special la copii, de decalcificări, rahitism şi carii dentare Fosforul se găseşte în mai multe alimente decât calciul Laptele şi derivatele sale, gălbenuşul de ou şi carnea sunt izvoarele animale cele mai bogate în fosfor; iar legumele uscate, nucile şi zarzavaturile, sunt izvoarele vegetale Fosforul este indispensabil vieţii, găsindu-se în toate ţesuturile din organism El ia parte în special la formarea scheletului, sub formă de fosfat de calciu şi se găseşte sub formă de fosfolipide în sistemul nervos Lipsa fosforului, din alimentaţie duce pe de o parte la decalcificarea oaselor, şi dinţilor, iar pe de altă parte, la importante tulburări de nutriţie şi la tulburări de astenie nervoasă şi musculară Clorul, ca şi sodiul, se găsesc în cantităţi variabile în alimentele de origine vegetală şi animală, însă sunt procurate organismului mai ales de sarea de bucătărie Lipsa lor din alimentaţie duce la tulburări diferite, în special la oboseală, scăderea tensiunii arteriale, lipsă de poftă de mâncare şi uneori la tulburări şi mai grave În sfîrşit, fierul se găseşte atât în alimentele de origine animală, cât şi în cele de origine vegetală Alimentele de origine animală care conţin fier în cantităţi mai mari sunt sângele şi organele bogate în sânge (ficatul, splina, măduva roşie a oaselor, rinichii, inima, muşchii, precum şi gălbenuşul de ou) Laptele, deşi este sărac în fier, îl conţine sub o formă complet asimilabilă şi constituie pentru sugari singurul izvor de fier Alimentele de origine vegetală care conţin fier sunt, în ordinea bogăţiei lor, zarzavaturile (spanacul, păpădia, urzicile, ştevia, lăptucile, varza) legumele uscate (fasolea, mazărea, lintea, bobul), şi fructele uscate (caisele, prunele, smochinele, stafidele, şi curmalele), cerealele necojite şi pâinea neagră În organism fierul se găseşte mai ales în sânge, ficat, măduva roşie a oaselor, splină şi muşchi În general, un regim alimentar care cuprinde ouă, ficat sau carne, verdeţuri, lapte, fructe şi pâine neagră, aduce zilnic cantitatea necesară de fier Dimpotrivă, când regimul alimentar este sărac în fier, apar anemii speciale, numite anemii prin lipsă de fier Aceste anemii apar de asemenea la fete în epoca pubertăţii (anemii clorotice) şi la bătrâni Ele mai apar adeseori la bolnavii cu tulburări digestive care nu pot să utilizeze fierul Nu trebuie uitat, însă că şi apa este un element nutritiv important, fiind absolut indispensabilă vieţii Apa intră în compoziţia tuturor ţesuturilor formând 75% din greutatea corpului uman şi suprimarea ei din alimentaţie provoacă apariţia rapidă a unor tulburări grave Apa este introdusă în organism fie ca atare, fie împreună cu alimentele Astfel, laptele conţine 87% apă, zarzavaturile, 70 — 95%, iar carnea, 75% apă Apa este indispensabilă vieţii organismului, deoarece fără ea schimburile chimice nu pot avea loc Ea transportă elementele nutritive, produşii hormonali şi produsele de excreţie Ea reglează temperatura corpului prin evaporare la nivelul plămânului şi pielii Cantitatea necesară de apă variază între 1 000 şi 1 500 cm3 pe zi Toate elementele nutritive menţionate mai sus (proteine, zaharuri, grăsimi, vitamine, săruri minerale şi apă) sunt aduse organismului prin alimente, care, în majoritatea cazurilor, nu pot fi consumate ca atare Ele trebuie pregătite pentru a fi mai plăcute !a vedere, mai gustoase, mai hrănitoare şi mai uşor digestibile Cunoaşterea pregătirii alimetitelor este deci tot atât de importantă ca şi cunoaşterea noţiunilor de nutriţie dată mai sus Acest rol revine bunei gospodine, care va găsi în “Cartea de bucate” a cunoscutei autoare Sanda Marin cea (mai bună călăuză pentru pregătirea unor cât mai variate feluri de mâncări Dr MIRCEA PETRESCU Tehnica modernă a pus la îndemâna gospodinei nu numai maşina de gătit încălzită cu lemne sau cu petrol, dar şi maşina încălzită cu gaz metan sau electricitate Maşina de gătit cu cuptor înlocuieşte pe deplin cuptorul bătrânesc într-o bucătărie modernă Pe lângă maşina de gătit sunt necesare o masă, câteva scaune, un spălător pentru vase Bucătăria trebuie să fie oglindă de curată cu tot ce se găseşte în ea Curăţenia în bucătărie este semnul unei bune gospodine Unde se ţine curat, nu se adună vara muşte şi alte insecte Un vas nespălat poate strica un fel de mâncare pregătit cu muncă şi cheltuială Uneori poate fi chiar otrăvitor Obiectele de bucătărie sunt îndeajuns de cunoscute Sunt totuşi unele indispensabile Astfel pe lângă cele arătate mai sus, dintr-o bucătărie nu trebuie să lipsească: maşina de tocat carne, fundul de lemn, sita, răzătoarea, cuţite, linguri de lemn şi borcane sau cutii pentru făină şi sare De asemenea este foarte necesar şi un ceas Gospodinele chibzuite trebuie să aibă tot ce este necesar în bucătărie Numai astfel vor reuşi să prepare economic bucate reuşite MĂSURI 1 pahar de vin = 1/2 dl (150 cm3); 1 ceaşcă obişnuită de cafea cu lapte = 2 dl (200 cm3); 1 ceaşcă mare de cafea cu lapte = 2 1/2 dl (250 cm3); 1 lingură cu vârf de făină = 25 g; 1 lingură rasă de făină = 15 g; 1 ceaşcă de făină = 1/4 kg; 1 lingură de zahăr = 25 – 30 g; 1 ceaşcă de zahăr = circa 200 g; 1 lingură de untură sau de unt = 25 g SFATURI ŞI LĂMURIRI Orice mâncare cu sos este mai gustoasă dacă se ţine o jumătate de oră la cuptor înainte de a fi servită la masă Pentru a nu se întări, ficatul nu trebuie sărat înainte de a fi fript Pentru a înlesni frăgezirea unei cărni tari, fie de vită, fie de pasăre, se poate adăuga, la fiert sau la prăjit, puţin bicarbonat, în proporţie de o linguriţă la 5 l lichid, sau în sosul din cratiţă, la 1 kg de carne Pentru prăjit este bine să se amestece untură cu ulei în părţi egale Înainte de a frige în untură peşte, carne sau zarzavat, acestea trebuie bine zvântate cu o cârpă Numai astfel se vor rumeni frumos Supele, sosurile, zarzavaturile capătă un gust mai fin dacă li se adaugă puţin unt proaspăt, după ce au fost luate de pe foc Untul se păstrează mai multă vreme proaspăt dacă se ţine în apă fiartă cu puţină sare, bine răcită 1) Se foloseşte termenul de ulei în loc de untdelemn, deoarece la noi în ţară se întrebuinţează la gătit ulei obţinut din plante indigene, pe când untdelemnul se obţine din măsline Untul puţin iute, sau care are vreun iz, recapătă gustul bun dacă se spală în apă cu puţin bicarbonat De exemplu, pentru 1/2 kg unt se pune într-un castron 1/2 l de apă şi o linguriţă rasă de bicarbonat Se amestecă bine untul cu o lingură de lemn curată, se limpezeşte apoi în două, trei ape reci Untul bătut spumă se obţine repede dacă se taie untul proaspăt în bucăţele mici într-un vas care se introduce în alt vas cu apă caldă Cum începe să se moaie, fără să se topească, se scoate din vasul cu apă caldă, se amestecă şi se bate apoi spumă la loc răcoros Frişcă bătută Înainte de a fi bătută, frişca se ţine două ore la gheaţă Se bate pe gheaţă până se face spumă, dar nu mai mult, pentru a nu se face unt Zahărul se pune numai la urmă, când este aproape bătută, în proporţie de o lingură la 1/4 kg de frişcă Frişca bătută cu zahăr, întrebuinţată la torturi şi la prăjituri, trebuie bine scursă înainte de a fi folosită, deoarece zerul pe care îl lasă strică atât gustul, cât şi forma prăjiturii Zahăr vanilat Într-un borcan bine închis se pune zahăr pisat şi un baton de vanilie Pe măsură ce se întrebuinţează, se adaugă alt zahăr în loc Când vanilia nu mai dă parfum, se înlocuieşte cu alta proaspătă În loc de vanilie se poate întrebuinţa vanilină Dulceaţa nu se zahariseşte dacă se şterge marginea tingirii, în timpul fiertului, cu o cârpă curată, muiată în apă rece Nucile întrebuinţate la torturi şi prăjituri capătă un gust plăcut de alune când sunt prăjite puţin în cuptor, înainte de a fi folosite Magiunul, marmelada, peltelele se pun calde în borcane Când acestea sunt de sticlă, se înfăşoară cu o cârpă udă ca să nu plesnească Praful de copt Este un praf care face să crească aluaturile Se găseşte în comerţ Fecula este făină extrasă din cartofi Se întrebuinţează în cofetărie pentru a lega unele creme şi sosuri Dă un gust mult mai fin ca făina de grîu Se vinde în pachete la unele magazine Glucoza se întrebuinţează mult în cofetărie ca adaos pe lângă zahăr, la prepararea siropului, a şerbetului, pentru glazuri etc Se aseamănă cu mierea, fiind transparentă, dar fără culoare, şi se găseşte în comerţ la unele magazine sau la fabricile de bomboane Baia de apă este un mod de a fierbe preparatele ce nu trebuie să vină în contact direct cu căldura maşinii Vasul care conţine aceste preparate se introduce în alt vas ceva mai mare, cu apă clocotită Apa de var Pentru a obţine apă limpede de var, se stinge într-un vas curat 1/4 kg de var cu 2—3 l de apă După ce varul a fiert, se lasă să se răcorească Varul gros se depune la fund, iar în apa limpede de deasupra se ţin fructele pentru dulceaţă Bicarbonatul poate să înlocuiască cu succes apa de var; la 2 l de apă se pune o lingură rasă de bicarbonat CANTITĂŢILE INDICATE ÎN REŢETELE CUPRINSE ÎN CARTE SUNT SOCOTITE PENTRU ŞASE PERSOANE APERITIVE OUĂ UMPLUTE CU PASTĂ DE PEŞTE 6 ouă, 50 g unt, 1 linguriţă pastă de peşte (anchois), câteva frunze de salată verde Se fierb ouăle tari După ce s-au răcit, se curăţă şi se taie în lung Se scoate cu grijă gălbenuşul din albuş, fără ca albuşul să se rupă Gălbenuşurile se pun într-un castron şi se adaugă untul şi o linguriţă de pastă de peşte ce se cumpără gata preparată Se freacă totul bine până ce se obţine o pastă omogenă cu care se umplu albuşurile Se aşază pe o farfurie şi se pun împrejur frunze de salată verde OUĂ UMPLUTE CU FICAT 6 ouă, 100 g ficat de gâscă, unt proaspăt cât o nucă, un vârf de linguriţă sare, câteva frunze de salată verde Se fierb ouăle tari, se curăţă şi se taie în două în lungime Se scot gălbenuşurile, se trec prin sită şi se freacă cu ficatul de gâscă fiert Se adaugă unt proaspăt cât o nucă, se potriveşte de sare Cu această compoziţie bine frecată se umplu jumătăţile de ou cu vârf şi se aşază în farfurie pe un strat de salată verde tăiată ca tăiţeii 3 OUĂ RĂSCOAPTE CU SOS PICANT 6 ouă, 2 gălbenuşuri, 1 Iinguriţă muştar, 100 g ulei, 2 castraveţi muraţi în oţet, un vârf de linguriţă sare Se fierb ouăle tari Când sunt reci, se curăţă de coajă, se taie felii rotunde şi se aşază pe o farfurie unele peste altele Separat se face un sos de muştar cu ou în felul următor: se pun într-un castron o linguriţă de muştar, gălbenuşurile crude şi un praf de sare Se freacă cu o lingură de lemn până s-a amestecat oul cu muştarul, apoi se adaugă puţin câte puţin ulei Când sosul este gata, se adaugă 2 — 3 castraveţi în oţet şi capetele de albuş răscoapte, toate tăiate foarte mărunt Se potriveşte de sărat şi de acru Este bine ca sosul să fie puţin mai sărat Acest sos se toarnă peste feliile de ou aşezate în farfurie, iar împrejur se pun foi de salată verde şi felii de ridichi În sos se poate adăuga şi puţin oţet 4 OUĂ CU MAIONEZĂ 6 ouă, 2 gălbenuşuri, 1 linguriţă muştar, 100 g ulei, 1 lingură smântână, un vârf de linguriţă sare, 2 — 3 măsline sau puţină salată verde Se fierb ouăle tari Când s-au răcit se curăţă de coajă şi se taie în două, în lung Se aşază pe o farfurie cn gălbenuşul în jos şi se toarnă deasupra un strat de maioneză (v 49) pregătită cu muştar, la care s-a adăugat o lingură bună de smântână Peste fiecare ou se aşază o frunzuliţă de salată verde sau frunze de pătrunjel, ori bucăţele de măsline 5 ROŞII PORTUGHEZE CU OREZ 12 roşii mijlocii, 2 ardei, 100 g orez, sare, piper, câteva frunze de salată verde Pentru maioneză: 1 gălbenuş, 1 linguriţă muştar, 50 g ulei Se aleg roşii mijlocii, se taie un capac, se scobesc Se presară sare, piper, puţin oţet şi se lasă la o parte, să se scurgă Se fierbe în apă 100 g de orez; se scurge bine şi se amestecă cu două linguri de maioneză pregătită cu muştar şi cu doi ardei copţi, tăiaţi mărunt Se umplu roşiile, se aşază pe farfurie, cu salată verde sau cu frunze de pătrunjel împrejur 6 ROŞII UMPLUTE CU CARNE ŞI CIUPERCI 12 roşii mijlocii, putină carne de pasăre fiartă sau friptă, 3 — 4 ciuperci, sare, piper, puţin oţet Pentru maioneză: 1 gălbenuş, 1 linguriţă muştar, 50 g ulei Se pregătesc roşiile după cum s-a arătat mai sus Se lasă să se scurgă după ce s-a pus sare, piper, oţet Se taie mărunt un rest de carne de pasăre, fiert sau fript, se amestecă cu maioneză, adăugând câteva ciuperci tăiate felii şi fierte în apă cu sare Se umplu roşiile scurse, se pune peste fiecare o felie de ciupercă şi se aşază pe farfurie cu frunze de pătrunjel verde împrejur 7 ROŞII UMPLUTE CU PEŞTE Aceleaşi cantităţi ca mai sus Se înlocuieşte carnea cu bucăţele de peşte fiert Se pregătesc la fel ca mai sus, înlocuind carnea de pasăre cu bucăţele de peşte fiert, căruia i s-au scos oasele 8 SALATĂ DE SCRUMBII SAU DE CHERCI, CU CARTOFI 1 scrumbie mijlocie, 600 g cartofi, 2 cepe mijlocii, 1 linguriţă oţet, 2 linguri ulei, câteva măsline Se curăţă scrumbia; se spală şi se lasă câteva ore în apă rece, ca să se desăreze Se taie bucăţi Se pregăteşte o salată de cartofi, se aşază într-o farfurie şi deasupra se pun bucăţile de scrumbie Se pun împrejur felii de ceapă tăiată subţire şi măsline Salata este mai gustoasă dacă se pregăteşte cu o oră, două înainte de a fi servită La fel se pregăteşte şi din cherci 9 SCRUMBII SARATE CU SOS DE MUŞTAR 2 scrumbii mijlocii, 1 linguriţă muştar, 50 g ulei, oţet după gust, câteva măsline sau frunze de salată verde Se ţine scrumbia 24 ore în apă, ca să se desăreze Se curăţa şi se scoate şira spinării Se taie bucăţi şi se aşază pe o farfurie Se freacă lapţii într-un castron cu o lingură de lemn adăugând muştarul Uleiul se pune puţin câte puţin, ca la maioneză Se subţiază cu oţet Se toarnă sosul peste peşte, punând împrejur măsline desărate, salată de cartofi, salată verde 10 SCRUMBII MARINATE 2 scrumbii mijlocii, 2 cepe, 1 morcov mic, boabe de piper, boabe de muştar, 1 frunză de dafin, cîteva măsline, 5 linguri ulei, 2 îinguri oţet Se aleg scrumbii sărate, cu lapţi Se ţin 24 ore în apă ca să se desăreze, schimbând apa odată sau de două ori Se curăţă, se scoate şira spinării Se taie bucăţi şi se aşază rânduri într-un borcan, alternând bucăţile de scrumbie cu felii de ceapă şi cu felii de morcov tăiate subţire Se adaugă măslinele puţin fierte, boabele de piper, boabele de muştar, frunza de dafin Peste acestea se toarnă următorul sos: se freacă bine lapţii într-un castron, se pune ulei, puţin câte puţin, şi se subţie cu oţet până se face un sos albicios Deasupra se toarnă de un deget ulei, se leagă borcanul şi se lasă 5 — 6 zile să se marineze 11 CIUPERCI MARINATE 500 g ciuperci, câteva boabe de piper, 1 frunză de dafin, 1 linguriţă muştar, 1/2 pahar oţet, 1 Iingură ulei, sare Se aleg ciuperci tinere, închise şi foarte proaspete Se spală şi se fierb în apă cu sare 15 minute Se aşază în borcan cu boabe de piper şi frunză de dafin, iar peste ele se toarnă oţet fiert, potrivit de sărat şi amestecat, după ce s-a răcorit, cu puţin muştar Deasupra se pune de un deget ulei, se leagă borcanul şi se ţine la rece câteva zile, să se marineze 12 SALATA DE ICRE IMITATE 1 1/4 ceaşcă cu apă, 4 linguri griş, 1 lingură pastă de peşte, 1/2 linguriţă boia, 100 g ulei, 1 linguriţă oţet sau zeamă de lămâie, o ceapă mijlocie Se pune apa la fiert într-o cratiţă mică Când apa dă în clocot, se toarnă grişul în ploaie Se fierbe amestecând, până ce pasta devine potrivit de consistentă Se dă la o parte şi după ce s-a răcorit, se freacă punând pasta de peşte, boiaua pentru culoare şi ulei ca la orice salată Se potriveşte de sărat şi de acru, se adaugă ceapă tocată şi se aşază pe o farfurie, punând câteva măsline împrejur 13 SALATA DE CREIER 1 creier de viţel, o felie de pâine muiată în lapte, 100 g ulei, zeamă de lămâie sau oţet, sare, piper Câteva foi de salată verde şi câteva măsline Se fierbe creierul (v 292) După ce s-a răcorit, se freacă într-un castron şi se amestecă cu miezul de pâine muiat în lapte şi stors Se freacă bine cu lingura de lemn, adăugând câte puţin ulei Se pun lămâie, sare şi piper După gust se poate adăuga, înainte de a servi, şi puţină ceapă tocată mărunt Se aşază frumos pe farfurie, se pun împrejur foi de salată verde şi măsline 14 SALATA DE PIURE DE FASOLE 300 g fasole boabe, 100 g ulei, 1 lingură zeamă de lămâie (sare de lămâie sau oţet), o ceapă mijlocie, sare Se fierbe fasolea uscată, se scurge şi se trece prin sită După ce s-a răcorit se pune piureul într-un castron şi se bate bine cu o furculiţă, adăugând uleiul turnat cu încetul şi zeama de lămâie (poate fi înlocuită cu zeama de lămâie ce se găseşte în comerţ, de vânzare, în sticluţe) Se potriveşte de sărat Când este gata, se amestecă cu ceapă tocată mărunt Este o salată puţin costisitoare şi foarte gustoasă 15 SALATĂ RUSEASCĂ 300 g cartofi, 1 morcov mijlociu, o mână de fasole verde, o mână de mazăre boabe, 2 ouă răscoapte, 1 linguriţă muştar, 100 g ulei, 2 linguri oţet sau lămâie, sare Se pun într-un castron cartofii şi morcovii fierţi, tăiaţi în cuburi mici, fasole verde şi albuş de ou răscopt, tăiate în bucăţele mici, mazăre boabe Separat se face următorul sos: se trec prin sită gălbenuşurile răscoapte, se amestecă cu puţin muştar, se adaugă sare şi ulei, puţin câte puţin, ca la orice maioneză Se subţiază cu lămâie sau cu oţet Când este gata, se toarnă peste zarzavatul tăiat Se amestecă şi se lasă la o parte un sfert de oră, pentru a se îmbiba bine cu sos Apoi se gustă şi se potriveşte de acru şi de sărat Se aşază pe farfurie şi se acoperă cu sos maioneză (v 47) 16 ZACUSCĂ DE ARDEÎ ŞI GOGOŞARI 1 kg roşii, 4 gogoşari, 4 ardei graşi, 1 morcov mijlociu, 1 ceapă, 2 — 3 căţei de usturoi, 50 g ulei, 1 lingură zahăr, sare Se fierb roşiile şi se trec prin sită Între timp se coc gogoşarii şi ardeii Se curăţă, se îndepărtează cotorul şi seminţele, şi se taie felii nu prea mărunte Se curăţă morcovul şi se taie felii, de asemenea se taie ceapa peştişori Morcovul şi ceapa se prăjesc uşor în ulei şi, când s-au muiat, se pun în sosul de roşii, împreună cu gogoşarii, ardeii şi usturoiul Se adaugă zahărul şi se potriveşte gustul sărat Această zacuscă se poăte păstra şi pe iarnă Pentru aceasta, când este gata, se pune în borcane care se acoperă cu hârtie pergament sau cu celofan, se leagă şi se fierb o jumătate oră într-un vas cu apă 17 ZACUSCĂ DE VINETE ŞI GOGOŞARI 500 g roşii, 2 vinete mijlocii, 4 gogoşari, 1 ceapă (facultativ), 50 g ulei, 1 lingură zahăr, sare Se coc vinetele şi gogoşarii Se curăţă şi se toacă împreună pe fund (se pot toca numai vinetele, iar gogoşarii se taie felii) Se opăresc roşiile, se curăţă de pieliţă şi se taie în sferturi Se pun vinetele, gogoşarii şi roşiile într-o cratiţă cu uleiul în care s-a rumenit ceapa (facultativ) Se pune zahărul, se potriveşte gustul sărat şi se lasă să fiarbă la foc mic până mai scade zeama, observând să nu se prindă de fund Se poate păstra pe iarnă ca şi zacusca de ardei 18 VINEGRETĂ Aceleaşi cantităţi ca la salata rusească şi puţină carne Se face la fel ca salata rusească Se adaugă camea rasol sau friptă, tăiată în bucăţele mici 19 PIFTII DE PORC ŞI DE VIŢEL (RĂCITURI) 1 kg de picioare, 3 l apă, o căpăţână mică de usturoi, sare Piftiile se pot face din picioare şi din urechi de porc, de asemenea din picioare de viţel Mai gustoase sunt cele amestecate Se pun la fiert, într-un vas cu apă rece, două picioare de porc şi două de viţel, bine spălate şi curăţite Se lasă să fiarbă descoperite, la foc mic, şi din când în când se ia spuma Se sărează Sânt gata atunci când carnea se desface uşor de pe os Se scot oasele înainte de a se răci şi se aşază carnea în farfurii Zeama se curăţă de grăsime şi se încearcă dacă este destul de legată, punând câteva picături pe o farfurioară Dacă acestea se întăresc bine la rece, se dă la o parte oala cu zeamă şi se lasă să se limpezească În caz contrar se lasă pe foc, să mai dea câteva clocote După gust, se poate adăuga în zeamă puţin usturoi pisat, înainte de a fi strecurată Se toarnă apoi zeama peste carnea din farfurii şi se lasă să se prindă Înainte de a fi servite se pot răsturna, ştergând fundul farfuriei cu un şervet muiat în apă fierbinte 20 PlFTII DE PASARE (RĂCITURI) O pasăre de aproximativ 1 kg, 2 — 3 l apă (după timpul cât trebuie să fiarbă pasărea), 2 — 3 căţei de usturoi, sare Se fac din curcan, gâscă, găină (cocoş), pui Se curăţă pasărea, se taie, alegând bucăţile potrivite pentru piftii Se pune apa să fiarbă şi când dă în clocot, se pun labele şi capul, apoi bucăţile pe rând, nu odată, pentru ca zeama să nu iasă tulbure Se ia spuma, se adaugă puţină sare şi se lasă să fiarbă la foc mic, până sunt gata, fără să se sfărâme camea Se scot labele şi capul, iar bucăţile de pasăre se aşază în farfurii Se continuă la fel ca mai sus PATEU IMITAT 2 cepe mijlocii, 1 lingură untură, 2 linguri pesmet, 50 g drojdie, 1 pahar lapte, 2 ouă răscoapte, un praf de enibahar, un praf de piper, sare Se toacă ceapa foarte mărunt şi se rumeneşte într-o cratiţă, cu o lingură de untură Se adaugă pesmetul şi laptele în care s-a muiat drojdia, sare, piper şi un praf de enibahar Se amestecă totul bine pe foc, până se îngroaşă Se pregătesc dinainte ouăle fierte, răscoapte Se curăţă, se scot gălbenuşunle, se zdrobesc cu furculiţa şi se amestecă cu compoziţia de mai sus Se aşază pateul pe farfurie, iar împrejur se pun albuşurile tocate mărunt 22 CIUPERCI UMPLUTE 500 g ciuperci, 50 g ulei, 2 linguri frunze de pătrunjel tocat, un praf de piper, sare Se aleg ciuperci albe, frumoase şi potrivit de mari Se spală Se aşază ciupercile într-o cratiţă pe maşină, punând în fiecare ciupercă un praf de sare şi puţin ulei Se acoperă şi se ţin până se moaie Separat se toacă mărunt picioarele ciupercilor, se pun în altă cratiţă şi se înăbuşă cu puţină sare şi ulei Când sunt bine muiate şi scăzute, se dau la o parte să se răcorească, se amestecă cu pătrunjel tocat mărunt, cu piper praf şi cu această tocătură se umplu ciupercile de asemenea răcorite Se aşază pe farfurie şi se servesc reci CIUPERCI UMPLUTE CU BRÂNZĂ 500 g ciuperci, 50 g unt, 100 g brânză de Brăila, 1 lingură mărar sau pătrunjel verde, tocat Se pregătesc ciupercile ca mai sus şi se pun într-o cratiţă la foc să se moaie pe jumătate, punând în fiecare câte un praf de sare şi o bucăţică de unt Picioarele ciupercilor se toacă şi se înăbuşă de asemenea în altă cratiţă, cu puţină sare şi unt Se trece prin maşină sau printr-o sită rară brânza de Brăila Se freacă bine până devine ca o pastă, se amestecă cu picioarele ciupercilor tocate şi înăbuşite şi cu pătrunjel sau mărar verde, tocat mărunt Cu această pastă se umplu ciupercile, se presară cu parmezan ras iar deasupra fiecăreia se pune o bucăţică mică de unt proaspăt Se aşază într-o cratiţă de pământ, se dau la cuptor, unde se ţin pînă se rumenesc frumos deasupra Se servesc fierbinţi SALATE SALATĂ VERDE 1 căpăţână mare de salată verde sau 2 mijlocii, 3 linguri ulei, 1 lingură oţet, sare, piper, muştar (facultativ) Se spală salata în mai multe ape, se curăţă de frunzele veştede şi îngălbenite, se desprind frunzele unele de altele şi se scurg bine de apă Într-un castron se pregăteşte un sos din ulei cu lămâie sau cu oţet, sare şi un praf de piper După gust se poate adăuga şi puţin muştar, care trebuie frecat la început cu uleiul turnat picătură cu picătură, apoi subţiat cu lămâie sau oţet Când sosul este gata, se pune salata, se amestecă cu furculiţa şi cu lingura de salată În acelaşi fel se pregâteşte salata de marule, de păpădie, de andive, salata creaţă etc Salata trebuie pregătită numai cu puţin timp înainte de a fi servită, deoarece dacă stă prea mult se veştejeşte şi pierde din gust O salată veştedă, nepregătită, se împrospătează dacă este ţinută un timp în apă rece SALATĂ VERDE CU SMÂNTÂNĂ 1 căpăţână mare de salată sau 2 mijlocii, 2 linguri smântână, 1 lingură zeamă de lămâie sau oţet, sare, piper Se alege şi se spală salata verde ca mai sus Se amestecă smântâna cu sare, piper şi lămâie sau oţet Se toarnă peste salată şi se amesteca uşor împreună SALATĂ DE ANDIVE 500 g andive, 2 linguri ulei, 1 lingură oţet, sare, un praf de piper (facultativ) Se pregăteşte la fel ca salata verde În sos se poate adăuga puţin muştar SALATĂ DE CASTRAVETI 500 g castraveti, 2 linguri ulei, 1 lingura oţet, sare, piper (facultativ) Se curăţă castraveţii şi se taie felii foarte subţiri Se săd:\Electronica\rează ceva mai mult decât s-ar cere după gust Se ţin în castron o jumătate de oră, ca să lase apa Se scurge apa, se adaugă ulei şi oţet sau lămâie, piper dupa gust, şi se amestecă 28 SALATĂ DE VARZĂ ALBĂ 500 g varza, 3 linguri ulei, 2 linguri oţet, 1/2 lind:\Electronica\guriţă sare Se taie varză foarte fin şi se sărează Se lasă să stea o jumătate de oră Se stoarce în mâini Se adaugă ulei şi oţet şi se amestecă 29 SALATĂ DE VARZĂ ROŞIE 500 g varză roşie, 3 linguri ulei, 1/2 ceaşcă oţet îndoit cu apă, 1/2 linguriţă sare Se taie varza foarte fin Se sărează, se amestecă, se lasă să stea puţin şi se stoarce bine Se pune la foc sa fiarbă oţet de vin îndoit cu apă şi cu sare cât trebuie Se toarna oţetul clocotit peste varză şi se amestecă bine câteva mid:\Electronica\nute cu o lingură şi cu o furculiţă de lemn sau de os (lingurile de metal coclesc repede în oţet) Varza astfel pregătită se poate ţine la rece, în borcane bine acoperite, câteva săptămâni Înainte de a servi la masa, se adauga uleiul 30 SALATĂ DE VARZĂ ROŞIE CU MERE 500 g vară roşie, 2 mere mijlocii, 1 rădăcină mică de hrean, 3 linguri de ulei, ½ ceaşcă oţet îndoit cu apă, ½ linguriţă sare Se taie varza foarte fin, se sărează, se amestecă şi se stoarce, apoi se opăreşte cu oţet, aşa cum s-a arătat mai sus Se rad merele pe răzătoare şi se amestecă cu varza Se adaugă uleiul Se aşează varza în salatieră, iar pe margini se presară hrean ras Acestă salată este mult mai gustoasă decât salata pregătită numai din varză roşie 31 SALATĂ DE SFECLĂ 500 g sfeclă, 1 rădăcină mică de hrean, 2 linguri ulei, 1 lingură oţet, sare Sfecla pentru salată se poate pregăti fie coaptă la cuptor, fie fiartă Pentru fiert, sfecla se spală şi se pune la foc cu apă rece, cât să o cuprindă bine În ambele cazuri sfecla este gata când furculiţa intră uşor în ea După ce se răceşte, se curăţă de coajă şi se taie în felii Se sărează şi se toarnă oţet Se poate păstra astfel în borcane bine acoperite, la rece, câteva săptămâni Înainte de a se servi, după gust, se pot adâuga ulei şi hrean ras 32 SALATĂ DE PRAZ O legătură de praz, 2 linguri ulei, 1 lingură oţet, un praf de piper, sare Prazul se poate face salată crud sau fiert Dacă se fierb, se pune prazul cuăţit şi tăiat în bucăţi de 5 – 6 cm, cu apă fierbinte, la foc şi se lasă să dea câteva clocote Prazul fierbe repede, de aceea trebuie să se observe să nu se sfărâme Se face sosul din ulei, oţet, sare şi piper, cu sau fără muştar Şi se toarnă pest prazul scurs de apă şi răcorit Cu acleşi sos se prepară şi salata de praz crud 33 SALATĂ DE CARTOFI 1 kg cartofi, 3 linguri ulei, 1 lingură oţet, un praf de piper, sare muştar şi ceapă (facultativ) Se fierb cartofii cu coajă şi încă fierbinţi se curăţă şi se taie în felii subţiri Separat se pregăteşte sosul cu ulei, oţet, sare, piper, cu sau fără muştar, şi se toarnă peste cartofii încă fierbinţi, pentru ca aceştia să se îmbibe cu sos După gust se pot pune felii subţiri de ceapă 34 SALATĂ DE CARTOFI CU CEAPĂ 1 kg cartofi, 4 cepe, ½ ceaşcă oţet îndoit cu apă, 1 lingură zahăr, sare Pentru sos: 2 gălbenuşuri, 100 g ulei, 1 lingură zeamă de lămâie sau oţet, un praf de piper, sare Se fierb cartofii, se curăţă calzi, se taie felii şi se pun într-un carton Se toarnă deasupra oţetul îndoit cu apă şi zahărul Se taie cepele felii foarte subţiri, se amestecă cu cartofii, se pune sare, se acoperă şi se dă la rece A două zi se face o maioneză din două gălbenuşuri, cu ulei, sare, piper, zeamă de lămâie sau oţet Se subţiază cu apă atât, cât să se poată amesteca uşor cu salata de cartofi Se potriveşte gustul sărat şi acru Este foarte gustoasă 35 SALATĂ DE CARTOFI CU TARHON 1 kg cartofi, 1 gălbenuş, 1 linguriţă muştar, 1 linguriţă zahăr, 100 g ulei, 1 lingură zemă de lămâie sau oţet, sare, 1 lingură pătrunjel verde şi mărar tocat, câteva foi de tarhon Se fierb cartofi chifle, se curăţă şi se taie potrivit de subţiri Se face o maioneză cu muştar, bine potrivită de sare şi oţet sau lămâie, la care se adaugă zahărul, mărar şi pătrunjel verde tocat mărunt şi puţin tarhon Se amestecă cu cartofii, se aşează în salatieră şi împrejur se pun felii de roşii sau ardei cruzi tăiaţi mărunt 36 SALATĂ DE FASOLE BOABE 500 g fasole boabe, 1 morcov, 1 pătrunjel, 3 cepe, 3 linguri ulei, 1 lingură oţet, câteva măsline, sare Se fierbe fasolea (v 435) cu un morcov, pătrunjel şi o ceapă Când este gata, se scurge bine, se scoate zarzavatul şi, cât este încă fierbinte, se adaugă sarea şi se amestecă cu sosul de oţet şi ulei, pregătit separat Se adaugă măsline şi felii de ceapă (după dorinţă) 37 SALATĂ DE CARTOFI ŞI FASOLE BOABE 500 g cartofi, 250 g fasole boabe, 2 cepe, 3 linguri ulei, 1 lingură oţet, sare Se amestecă fasolea şi cartofii fierţi şi se pregăteşte salata ca mai sus 38 SALATĂ DE FASOLE VERDE 1 kg fasole grasă, 3 linguri ulei, 1 lingură oţet, sare, 2 — 3 căţei de usturoi Pentru salată se preferă fasolea grasă Se curaţă, se spală şi se pune la fiert cu apă fierbinte şi puţină sare Când este gata, se scurge foarte bine de apă şi se amestecă cu sosul de ulei, oţet şi sare După gust se adaugă mujdei de usturoi (v 57) 39 SALATĂ DE ŢELINĂ 500 g ţelină, un gălbenuş, 50 g ulei, 1 linguriţă muştar, 1 lingură oţet, sare Se curăţă ţelina şi se taie ca fideaua Se opăreşte cu apă clocotită cu sare Se scurge bine şi se amestecă fie cu un sos maioneză, fie cu un sos de ulei, oţet şi muştar La fel se poate face salata cu ţelină crudă, neopărită, 40 SALATĂ DE SPANAC 1 kg spanac, un ou rascopt, 2 linguri ulei, 1 lind:\Electronica\gură oţet, sare, un praf de piper Se alege spanacul şi se spală în mai multe ape Se opăreşte cu apă clocotită sărată, se scurge şi se taie nu prea mărunt Se aşază în farfuria de salată, iar deasupra se toarnă un sos făcut din ulei, oţet, sare, piper Împrejur se pun felii de ou răscopt 41 SALATĂ DE CIUPERCI 500 g ciuperci, 2 linguri ulei, 2 linguri oţet, sare, piper, pătrunjel verde tocat Se curăţă ciupercile, se spală şi se pun să fiarbă în apă cât să Ie cuprindă, cu sare şi puţin oţet Când sunt gata, se scurg şi se taie în felii nu prea subţiri Se face sosul din ulei, oţet, sare şi piper, ca pentru orice salată, şi se amestecă Se adaugă pătrunjel verde, tăiat foarte fin La fel se pregăteşte salata de ciuperci sau de urechiuşe, care se serveşte cu mujdei de usturoi şi mămăliguţă 42 SALATĂ DE PĂTLĂGELE VINETE 3 vinete mijlocii, 150 g ulei, o lingură oţet, sare Pătlăgelele vinete se coc pe jăratic sau pe flacără, la gaz Se ţin pe foc iute până încep să se moaie şi se înegreşte coaja Cât sunt încă fierbinţi, se curăţă cu grijă de coajă, se spală bine în apă rece, ca să nu rămână nici cea mai mică fărâmitură de coajă înegrită, şi se pun pe un fund de lemn Se apasă cu mâna ca să se scurgă apa din ele şi se toacă cu un cuţit de lemn Se pun într-un castron, se sărează şi se bat bine cu furculiţa sau cu o lingură de lemn, punând ulei îndeajuns Oţet şi ceapă tăiată mărunt se pun după gust La începutul verii când vinetele sunt încă scumpe, se sporesc cu dovlecei fierţi, în părţi egale, în felul următor: se aleg dovlecei tineri, fără seminţe, se rad de coajă şi se pun la fiert în apă sărată Când sunt gata, se pun într-o pânză să se scurgă bine de apă, cel puţin o oră După ce s-au scurs, se toacă împreună cu vinetele şi se pregătesc ca mai sus 43 SALATĂ DE ARDEI COPŢI 12 ardei graşi, 3 linguri ulei, 1 lingură oţet, sare Se aleg ardei graşi cât mai netezi Se coc pe maşină, cu grijă să nu se ardă Se pun într-o cratiţă, unii peste alţii, cu sare, se acoperă şi se lasă astfel un sfert de oră Se curăţă de pieliţă, se spală bine în apă rece ca să rămână foarte curaţi şi se scurg Se face sosul cu ulei, oţet şi sare, se ia pe rând câte un ardei, se moaie bine în acest sos şi se aşază în farfuria de salată De obicei se serveşte salata de vinete împreună cu cea de ardei, adăugând şi câteva felii de roşii 44 SALATĂ DE GOGOŞARI 6 gogoşari, 2 linguri ulei, 1 lingură oţet, sare Se aleg gogoşari mari şi nevătămaţi, se coc pe maşină şi se curăţă la fel ca ardeii Se taie în sferturi, se îndepărtează cotorul şi seminţele, şi se aşază frumos în salatieră Deasupra se toarnă un sos făcut din ulei, oţet şi sare 45 SALATĂ BULGĂREASCĂ (ORIENTALĂ) 500 g cartofi, 250 g roşii, 2 ardei graşi, 1 castra-vete, 2 cepe, 3 linguri ulei, 1 lingură oţet, sare Este o salată de vară care se prepară din toate zarzavaturile ce se pot mânca crude: roşii, ardei, castraveţi, ceapă, tăiate toate în felii subţiri, la care se adaugă felii de cartofi fierţi Se face sosul şi se amestecă Împrejur se pun frunze de salată verde, măsline sau felii de ouă răscoapte 46 SCORDOLEA DE NUCI 250 g nuci, 1 felie de pâine, 2 — 3 căţei de usturoi, 100 g ulei, 1 Iingură oţet, sare Se curăţă nucile de coajă şi se pisează bine într-o piuliţă de piatră Se adaugă o bucată de miez de pâine albă, muiat în apă şi stors, şi puţin usturoi, după gust Se freacă bine într-un castron, punând câte puţin ulei, până se face ca o cremă untoasă Se adaugă sare şi puţin oţet sau zeamă de lămâie Se serveşte cu raci fierţi, cu rasol de pasăre, salată de castraveţi, de sfeclă etc Se poate servi şi ca sos; în acest caz se subţie cât trebuie cu puţină apă SOSURI RECI 47 SOS MAIONEZĂ 3 gălbenuşuri, 300 g ulei, 1 linguriţă zeamă de lămâie sau oţet, sare Se pun gălbenuşurile într-un castron, cu zeama de lămâie şi un praf de sare Se freacă cu o lingură de lemn sau se bat cu telul până ce gălbenuşurile sunt bine amestecate Apoi se adaugă uleiul picătură cu picătură Se freacă mereu, punând din când în când şi puţină lămâie Când maioneza începe să se îngroaşe, se poate adăuga şi câte o linguriţă de ulei odată, dar nu mai mult Dacă se întâmplă ca maioneza să se taie în cursul pregătirii, se pune un gălbenuş de ou în alt castron, se amestecă cu o lingură de lemn apoi, cu o linguriţă, se adaugă puţin câte puţin din maioneza care s-a tăiat, până se amestecă toată Una din cauzele pentru care uneori maioneza se taie este întrebuinţarea uleiului prea rece De aceea iarna se recomandă ca uleiul să fie puţin încălzit înainte de întrebuinţare Dacă maioneza este reuşită, dar prea groasă, se poate subţia cu puţină apă 48 SOS MAIONEZĂ CU SMÂNTÂNĂ 2 gălbenuşuri, 200 g ulei, 1/2 linguriţă zeamă de lămâie, 2 linguri smântână groasă, sare, piper Se pregăteşte sosul maioneză şi când este gata, se adaugă smântâna Maioneza se sporeşte şi în acelaşi timp capătă un gust fin 49 SOS MAIONEZĂ CU MUŞTAR 2 gălbenuşuri, 1 linguriţă muştar, 200 g ulei, 1l2 linguriţă zeamă de lămâie sau oţet, sare Se amestecă de la început muştarul cu ouăle Se lucrează ca şi maioneza simplă Şi la această maioneză se poate adăuga, când este gata, o lingură de smântână de fiecare gălbenuş 50 SOS MAIONEZĂ CU TARHON 2 gălbenuşuri, 1 linguriţă muştar, 200 g ulei, 1/2 linguriţă oţet, 1 linguriţă tarhon tocat, 1 castravete mic în oţet Se face un sos maioneză cu muştar, ca mai sus, adăugând, dacă este necesar, ceva mai mult idei, ca să fie foarte legat Când este gata, se adaugă câteva frunze de tarhon, precum şi un castravete în oţet, tocat mărunt 51 SOS PICANT CU VERDEŢURI 2 gălbenuşuri, 1 linguriţă muştar, 200 g ulei, 1/2 linguriţă zeamă de lămâie sau oţet, sare, câteva frunze de haţmaţuchi (plantă asemănătoare pătrunjelului, cu gust picant), de pătrunjel şi ceapă verde Se face sosul maioneză ca mai sus Se adaugă verdeaţa tăiată toată foarte fin 52 SOS TARTAR 2 gălbenuşuri, 1 linguriţă muştar, 200 g ulei, 1/2 linguriţă oţet sau zeamă de lămâie, sare, 1 castravete mic în oţet, 1 lingură arpagic tocat, 1 lingură capere, verdeaţă (tarhon şi pătrunjel) Se face sosul maioneză ca mai sus Se adaugă arpagicul, castravetele în oţet, caperele şi verdeaţa, toate tăiate foarte fin 53 SOS MAIONEZĂ ECONOMIC 2 gălbenuşuri, 200 g ulei, 1 linguriţă zeamă de lămâie, sare, piper Pentru sosul de făină: 1 linguriţă unt, 2 linguriţe făină, 1 ceaşcă lapte îndoit cu apă, sare Se pregăteşte sosul maioneză şi când este gata se amestecă cu 2 — 3 linguri de sos de făină 54 SOS DE OU 1 ou, 1 gălbenuş, 200 g ulei, 1 linguriţă zeamă de lămâie, sare, 1 castravete mic în oţet, 1 linguriţă cozi de ceapă verde tocate mărunt Se fierbe un ou răscopt Se dă gălbenuşul prin sită, se pune un gălbenuş crud, sare, puţină lămâie, şi se face cu ulei un sos de maioneză Când este gata, se pune albuşul răscopt, un castravete în oţet şi cozile de ceapă, toate tăiate foarte fin 55 SOS DE MUŞTAR 2 linguriţe muştar, 100 g ulei, sare, puţin oţet sau zeamă de lămâie Se subţie muştarul cu puţin oţet de vin sau cu zeamă da lămâie şi se freacă cu uleiul turnat picătură cu picătură 56 SOS DE MUŞTAR CU TARHON 2 linguriţe muştar, 1 linguriţă zahăr, 100 g ulei, sare, 1/2 linguriţă oţet, 2 linguriţe tarhon Se amestecă muştarul cu zahărul pisat şi se freacă turnând uleiul picătură cu picătură Se potriveşte de acru şi de sărat, şi se subţiază, dacă e necesar, cu puţin oţet; la urmă se adaugă foile de tarhon tocat Acest sos este foarte gustos Se poate servi la rasol 57 MUJDEI DE USTUROI 2 căpăţâni de usturoi, un praf de sare, 1/2 ceaşcă apă sau zeamă de carne Se curăţă usturoiul şi se striveşte cu puţină sare în piuliţa de lemn, până se face ca o alifie Se pune în sosieră şi se toarnă deasupra zeamă de carne sau apă 58 SOS DE USTUROI (AIOLI) 1 căpăţână de usturoi, 1/2 linguriţă boia de ardei, 1 gălbenuş, 100 g ulei, sare, 1/2 linguriţă oţet Se striveşte usturoiul în piuliţa de lemn sau şi mai bine într-una de piatră Se adaugă boiaua de ardei, sare şi un gălbenuş Se toarnă puţin câte puţin uleiul, ca la maioneză, şi zeamă de lămâie Se freacă totul până devine ca o cremă SOSURI CALDE 59 SOS DE USTUROI CU FĂINĂ 1/2 lingură unt, 1 lingură făină, 1 ceaşcă zeamă de carne, 1 lingură oţet, 1 căpăţână mică de usturoi Se face un rântaş alb din unt şi făină Se stinge cu zeamă de carne sau de zarzavat, sau chiar cu apă Se adaugă oţetul, sarea şi usturoiul bine strivit în piuliţă Se lasă să fiarbă 10 minute la foc mic Se serveşte la rasol 60 SOS DE MĂRAR CU SMÂNTÂNĂ 1/2 lingură unt, 1 lingură făină, 1 ceaşcă lapte, 2 linguri smântână, 1 lingură mărar tocat, sare Se face un rântaş alb din unt cu făină Se stinge cu o ceaşcă de lapte sau cu zeamă de carne Se adaugă smântâna, mărarul tocat fin şi sare Se ţine la foc potrivit să dea câteva clocote mici La foc mare, smântâna se taie Se serveşte la rasol 61 SOS DE MĂRAR CU OU 1 gălbenuş, 1/2 lingură unt, 1 lingură făină, 1 ceaşcă zeamă de carne, 1 lingură mărar tocat, 1 lingurită oţet, sare Se prăjeşte uşor, fără să se îngălbenească, făină în unt Se stinge cu zeama de carne Se pune mărarul tocat fin Înainte de a se servi se adaugă puţin oţet de vin sau zeamă de lămâie şi se bate cu un gălbenuş 62 SOS DE HREAN 1 gălbenuş, 1 lingură smântână, 1 lingură hrean ras, 1 linguriţă oţet, sare Se freacă gălbenuşul cu smântâna Se pune hreanul ras, puţină sare şi oţet după gust Se ţine la foc în alt vas cu apă fierbinte, fără să fiarbă, până se serveşte 63 SOS DE ROŞII 500 g roşii, unt proaspăt cât o nucă, 1 linguriţă zahăr, sare, 1 frunză de ţelină Se spală câteva roşii frumoase, se rup bucăţi şi se pun să fiarbă; se trec prin sită, se adaugă sarea, zahărul, untul şi frunza de ţelină Se lasă să mai fiarbă până se îngroaşă cât trebuie Înainte de a se servi, se scoate frunza de ţelină 64 SOS DE FĂINĂ 1/2 lingură unt sau ulei, 1 lingură făină, 2 ceşti zeamă de carne, câteva frunze de pătrunjel, sare Se face un rântaş din unt sau ulei şi făină Se stinge cu zeama de carne Se lasă să fiarbă la foc mic, amestecând mereu Se adaugă frunze de pătrunjel şi dacă avem la îndemână, pieliţe şi picioare de la 4 — 5 ciuperci foarte bine spălate Din când în când se ia cu o lingură pieliţa care se formează la suprafaţă Trebuie să fiarbă aproape o oră Când este gata se trece prin sită 65 SOS DE CIUPERCI CU SMÂNTÂNĂ 250 g ciuperci, 1 lingură unt, 1 lingură făinâ, 1 ceaşcă zeamă de carne, 2 linguri smântână, câteva fire de pătrunjel, sare Se spală şi se taie ciupercile în felii subţiri Se înăbuşă pe foc cu 1/2 lingură de unt Se face un rântaş alb, din 1/2 lingură de unt şi o lingură de făină Se stinge cu zeamă de carne Se adaugă ciupercile înăbuşite, sare şi puţin pătrunjel tocat fin Se lasă să fiarbă amestecând din când în când Dacă sosul este prea gros, se mai adaugă zeamă de carne Se ia cu o Iingură pieliţa ce se formează la suprafaţă Se adaugă smântâna şi se lasă să dea un clocot, dar la foc mic, pentru ca să nu se taie smântâna 66 SOS PENTEU FRIPTURI 1 lingură unt, 1 lingură făină, 1 ceaşcă zeamă de carne, 1 lingură oţet, 1 linguriţă muştar, 100 g cuiperci, unt proaspăt cât o nucă, sare Se prăjeşte o lingură de făină cu 1/2 lingură de unt, ţinându-se pe foc până începe să se rumenească Se stinge cu zeama de carne, la care s-a adăugat oţetul şi o Iinguriţă de muştar Se lasă să dea un clocot Se înăbuşă în unt ciupercile tăiate felii, se amestecă cu sosul, adăugând şi unt proaspăt cât o nucă Dacă nu se serveşte imediat, se ţine la cald într-un vas cu apă fierbinte 67 SOS CALD DE MUŞTAR 2 cepe mari, 1 lingură unt, 1 linguriţă făină, 2 ceşti zeamă de carne sau apă, 1 păhărel de vin alb, 1 linguriţă muştar, 1/2 linguriţă zahăr, un praf de piper, sare Se taie ceapa şi se pune într-o cratiţă cu o lingură de unt Se lasă să se moaie fără să se rumenească, se adaugă făina şi, după ce se îngălbeneşte puţin, se stinge cu zeama carne Se adaugă un păhărel de vin alb Se lasă să fiarbă 20 de minute şi se ia pieliţa ce se formează la suprafaţă Înainte de a servi, se adaugă muştarul muiat cu puţină zeamă, piperul şi zahărul Se trece prin sită Se serveşte cald SUPE 68 SUPĂ DE CARNE 1,500 kg carne, 4 l apă, 2 morcovi frumoşi, 1 rădăcină pătrunjel, ½ rădăcină ţelină, 2 cepe, 1/4 varză (facultativ), sare Se pune la foc mic, într-o oală descoperită, carnea şi o bucată bună de os Pentru ca supa să fie mai gustoasă, se pune cu apă rece la foc; dacă însă se urmăreşte ca rasolul să fie mai bun, se pune cu apă fierbinte În amândouă cazurile, supa trebuie să fiarbă la foc potrivit, în clocote mici; numai astfel sucul va ieşi treptat din carne şi supa va fi mai limpede Când începe să dea în clocote, se ia spuma cu o lingură speciala cu găuri şi se toarnă o lingură de apă rece Aceasta face să se mai ridice un rând de spumă la suprafaţă, care este din nou luată cu lingura Operaţia se repetă încă odată Când supa nu mai are nici o urmă de spumă deasupra, se şterge spuma uscată de pe marginea oalei cu o cârpă umedă, dar foarte curată, şi se adaugă sare, mai puţină decât se cere, deoarece supa scade la fiert, şi se sărează Se adaugă zarzavatul curăţat şi spălat Varza dă supei un gust tare şi uneori displăcut Dacă adaugă totuşi la zarzavat, şi fierbe separat un sfert de varză mijlocie şi se adaugă în supă numai când aceasta i-e aproape gata Se pot adăuga la supă, odată cu zarzavatul, şi măruntaie de pasăre După ce s-au pus toate acestea se acoperă oala, pentru ca supa, să nu scadă prea tare, lăsând totuşi o mică deschizătură, şi se fierbe la foc potrivit până este gata Trebuie să fiarbă neîntrerupt cel puţin trei ore, însă numai în clocote mici Când este gata, se strecoară şi numai atunci i se adaugă garnitura cu care dorim să o servim la masă 69 SUPĂ DE PASĂRE Se întrebuinţează aceleaşi zarzavaturi ca la supa de carne (v 68) Se pregăteşte din clapon sau din găină Se curăţă pasărea bine, să nu aibă tuleie, şi se procedează la fel ca la supa de carne Se serveşte cu aceleaşi garnituri sau se drege cu gălbenuş de ou şi cu puţină lămâie 70 SUPĂ DE GRIŞ Pentru 6 persoane: 4 linguri cu vârf de griş Când supa este gata, se strecoară jumătate din ea într-o oală mai mică şi când aceasta clocoteşte, se toarnă cu o mână câte puţin griş, iar cu o lingură se amestecă pentru ca să nu se facă cocoloşi Într-un sfert de oră este gata Se adaugă şi restul de supă Se serveşte, după gust, cu frunze verzi de pătrunjel, tăiate fin 71 SUPĂ CU OREZ Pentru 6 persoane; 3 linguri cu vârf de orez Se alege orezul, se spală şi se pune la fiert în supa strecurată Se amestecă din când în când cu lingura, pentru ca să nu se prindă de fund Orezul fierbe în jumătate de oră După gust, la masă se poate adăuga lămâie 72 SUPĂ CU GĂLUŞTE DE GRIŞ Găluştele: 1 Iingură unt sau untură, 1 ou, 4 linguri griş, sare Se freacă oul cu o lingură rasă de unt sau de untură, până se face ca o cremă Se pune grişul câte puţin şi sare Pasta trebuie să aibă consistenţa unei smântâni groase Se strecoară supa într-o cratiţă destul de mare, astfel încât găluştele să nu se atingă între ele şi să se sfărâme Când supa clocoteşte, se ia cu o linguriţă din pasta de griş şi se dă drumul în supă Se acoperă cratiţa şi se lasă să fiarbă ia foc mic În douăzeci de minute sunt fierte Când sunt gata, se iau cu lingura de spumuit, se pun în castron cu grijă să nu se sfărâme şi se strecoară deasupra supa în care au fiert, adăugând şi restul de zeamă care a fost ţinut la cald 73 SUPĂ CU TAIŢEI Pentru 8 persoane se face o foaie de tăiţei dintr-un ou Se face un aluat de tăiţei (v 604) Se întinde cu sucitorul pe masa de aluat o foaie de grosimea unei muchii de cuţit şi se lasă puţin să se zbicească, fără să se usuce de tot Se face sul şi se taie fin cu un cuţit ascuţit Se resfiră uşor cu mâna şi se lasă să se usuce bine înainte de a fi întrebuinţaţi Este bine să fie pregătiţi cu o zi mai înainte Se pune la fiert supa într-o cratiţă şi când clocoteşte, se dă drumul tăiţeilor Se trage cratiţa pe foc mic şi se fierb un sfert de oră 74 SUPĂ CU PĂTRĂŢELE Pentru 6 persoane se face o foaie de aluat dintr-un ou Se face un aluat de tăiţei (v 604) Se împătureşte foaia în patru şi se taie mici pătrăţele Se fierb la fel ca tăiţeii 75 SUPĂ CU GOGOŞELE DE ALUAT Pentru 6 persoane se face o foaie de aluat dintr-un ou Se face un aluat ca pentru tăiţei (v 604) Se întinde foaia, se unge cu ou şi se îndoaie în două Cu o formă mică cât un ban se taie mici rotocoale, care se rumenesc într-o cratiţă în untură multă Se servesc cu supa la masă 76 SUPĂ CU TURNĂŢEI Turnăţei: 2 ouă, 2 linguri făină, sare Se freacă într-un castron ouăle cu făina până când aluatul se face ca o smântână Se pune sare Se toarnă cu încetul în supa care clocoteşte la foc Se fierb zece minute 77 SUPĂ CU FRECĂŢEI Frecăţei: 1 ou, 1 lingură lapte, 150 g făină, sare Din ouă, făină şi o lingură de lapte, se face un aluat potrivit de tare Se lasă puţin să se zbicească Se dă pe răzătoarea rară Se lasă să se usuce pe masa de aluat Se fierb în supă ca şi tăiţeii 78 SUPĂ CU PUF DE OU Puful: 2 ouă, 1 Iinguriţă făină, sare Se freacă bine două gălbenuşuri cu o linguriţă plină de făină şi puţină sare Se bate albuşul spumă, se amestecă împreună şi se toarnă toată compoziţia deodată într-o cratiţă mare, în care s-a strecurat supa clocotită Se acoperă, se lasă să fiarbă 10 minute Trebuie servit imediat ce este gata, pentru ca să nu se lase 79 SUPĂ CU GĂLUŞTE DE OREZ Găluştele: 1/2 ceaşcă orez, 1/2 ceaşcă lapte, unt proaspăt cât o nucă, 1 ou, sare Se alege şi se spală orezul Se pune la fiert cu laptele şi o bucăţică de unt proaspăt Se sărează Se fierbe mai mult decât orezul cu lapte obişnuit Se ia de pe foc şi se adaugă oul Când s-a răcit bine, se ia cu linguriţa din pastă şi se fac mici cocoloşi cu mâna, se dau prin făină şi se pun la fiert în apă clocotită, cu puţină sare Când sunt gata, se scot cu lingura de spumuit, se scurg şi se pun în castron Deasupra se strecoară supa 80 SUPĂ CU GĂLUŞTE DE CARTOFI Găluştele: 250 g cartofi, 1 ou, 1 lingură făină, 1 lingură unt proaspăt, sare, piper Se fierb cartofii, se curăţă de coajă şi se trec prin maşina de tocat sau prin răzătoare Se freacă untul, se adaugă oul, făina, sare, puţin piper şi se amestecă cu cartofii Se formează găluştele cu mâna, se dau uşor prin făină, se pun la fiert în apă clocotită; în 10 minute sunt gata Se scurg, se pun în castron, iar deasupra se toarnă supa 81 SUPA DE ZARZAVAT 1 morcov mijlociu, 1 rădăcină pătrunjel, 2 fire de praz, 3 cartofi mijlocii, 2 l zeamă de carne Morcovul, pătrunjelul şi prazul se taie fin ca tăiţeii, iar cartofii se taie puţin mai groşi Se pun la fiert în supă strecurată Se adaugă sare cât trebuie * ALTĂ SUPA DE ZARZAVAT 1 morcov mijlociu, 1 rădăcină pătrunjel, 1 fir de praz, 1/2 ţelină, 3 cartofi, 1/2 lingură unt, 2 l zeamă de carne Morcovul, pătrunjelul, prazul, ţelina şi cartofii se taie ca tăiţeii Se încinge într-o cratiţă untul, se pune tot zarzavatul, afară de cartofi, amestecând cu lingura, până se moaie, fără să se rumenească Se toarnă deasupra apă cât să acopere zarzavatul, se lasă să dea în clocot, şi când zarzavatul este aproape fiert, se adaugă şi cartofii Se potriveşte de sare Când este gata, se toarnă deasupra zeama de carne şi se lasă să mai dea împreună un clocot 82 SUPĂ CÂMPENEASCĂ 3 l apă, 1 morcov, 1 gulie, 2 fire de praz, 3 cartofi mijlocii, 1 ţelină mică, 1 lingură unt sau ulei, sare, 1 gălbenuş, 1 lingură smântână Morcovul, gulia şi prazul se taie ca fideaua şi se înăbuşe într-o cratiţă cu o lingură de unt sau de ulei Se curăţă cartofii şi ţelina, se fierb şi se trec prin sită Se pune zeama la fiert într-o oală de supă, împreună cu zarzavatul înăbuşit Se potriveşte de sare, se lasă să fiarbă şi când supa este gata, se drege în castron cu un gălbenuş şi cu puţină smântână 83 SUPĂ DE ZARZAVAT CU ULEI 3 l apă, 1 morcov, 1 pătrunjel, 3 cartofi, o mână de mazăre, o mână de fasole verde, 1 dovlecel, 1 conopidă mică, 3 roşii, 1/2 lingură ulei, 1/2 lingură făină, sare Se taie tot zarzavatul felii şi se fierbe într-o oală, în apă cu sare, împreună cu mazărea, fasolea verde, dovlecelul tăiat bucăţi şi câteva buchete de conopidă Se face un rântaş din făină cu puţin ulei Se amestecă încet cu supa, la care se mai adaugă roşiile curăţite de pieliţă şi tăiate bucăţi Se potriveşte de sare Se lasă sa dea câteva clocote împreună 84 SUPĂ FRANŢUZEASCĂ CU ZARZAVAT 1 morcov, 1 pătrunjel, ½ ţelină, 1 praz, 1 ceapă, 1/2 varză mică, o mână de mazăre, 1 salată mică, 1/2 lingură unt, 1/2 linguriţă zahăr, sare, 2 l zeamă de carne Se taie fin ca tăiţeii tot zarzavatul Se amestecă totul cu mâna după ce s-a adăugat un praf de sare şi zahărul pisat Se pun într-o cratiţă cu 1/2 lingură de unt şi se înăbuşă la foc potrivit Se amestecă cu o lingură, ca să nu se ardă, însă încet să nu se sfărâme Separat se fierbe varza tăiată fin Când zarzavatul a început să se moaie, se toarnă deasupra zeama de supă, astfel încât să fie bine acoperit Se adaugă varza fiartă şi scursă, puţină mazăre boabe verde şi câteva frunze de salată verde Când totul este bine fiert, se adaugă restul de supă, se lasă să dea împreună un clocot şi se serveşte 85 SUPĂ DEASĂ DE MORCOVI (CREMĂ) 3 l apă, 1/2 lingură unt topit, 500 g morcov, 1 ceapă, 4 cartofi mari, 1/2 linguriţă zahăr, sare, unt proaspăt cât o nucă Supa de morcovi, ca şi toate supele de zarzavat, se poate pregăti, în lipsă de zeamă de carne, cu apa în care a fiert alt zarzavat, de pildă fasole boabe sau verde, conopidă, sparanghel, mazăre etc În cel mai rău caz, se poate face şi numai cu apă Se taie morcovii în felii subţiri şi se înăbuşă într-o cratiţă cu untul şi cu ceapa tăiată de asemenea în felii subţiri Când morcovul a început să se moaie, se pune sarea, zahărul, câteva frunze de pătrunjel, cartofii curăţaţi şi tăiaţi felii; se toamă atât lichid, încât să fie acoperit bine Se lasă să fiarbă cu capac trei sferturi de oră până la o oră, la foc mic Se trece zarzavatul prin sită, se adaugă din zeamă cât trebuie şi se lasă să mai dea câteva clocote Se pune o bucată de unt proaspăt cât o nucă în supa luată de pe foc Se serveşte cu bucăţele de pâine prăjită în unt 86 SUPĂ DE CARTOFI 3 l apă, 500 g cartofi, 1 morcov, 1 pătruniel, 1 praz, 1/2 ţelină, 1 ceapă, 1 lingură unt sau ulei, 1 lingură făină, sare Se fierbe zarzavatul în apă cu sare Când este complet fiert, se strecoară, iar în zeamă se fierb cartofii tăiaţi bucăţele Se prăjeşte puţin în unt sau în ulei o ceapă tăiată mărunt, peste care se pune o lingură de făină Se stinge cu puţină apă sau cu zeamă din supă Se lasă să dea două, trei clocote Se amestecă încet cu supa, ca să nu se formeze cocoloşi Se mai lasă să fiarbă Înainte de a servi supa, se adaugă frunze de pătrunjel tăiate fin 87 SUPĂ DE PIURE DE CARTOFI (CREMĂ) 3 l apă, 750 g cartofi, 1 ceapă, 1 gălbenuş, 1 lingură smântână, sare Se fierb într-o oală cu apă cartofii curăţaţi şi tăiaţi bucăţele, cu ceapă şi sare Se lasă să fiarbă acoperit o jumătate de oră Se încearcă dacă sunt fierţi Se trec prin sită cât sunt încă fierbinţi Se subţiază cu zeama lor şi se lasă să mai dea câteva clocote Se bate un gălbenuş cu o lingură bună de smântână Se amestecă încet cu spuma Se adaugă o bucăţică de unt proaspăt şi frunze de pătrunjel tăiate fin Se serveşte cu bucăţele de pâine prăjită în unt 88 SUPĂ DE CARTOFI CU PRAZ 3 l apă, 400 g cartofi, 1 morcov, 1 pătrunjel, 1/2 ţelină, 3 fire de praz, unt proaspăt cât o nucă Se fierbe zarzavatul în apă cu sare Când este fiert se strecoară, iar în zeamă se fierb cartofii tăiaţi cuburi egale şi prazul tăiat în felii subţiri Se lasă să fiarbă până încep să se sfărâme Înainte de a servi, se adaugă o bucăţică mică de unt proaspăt Se serveşte cu bucăţele de pâine prăjite în unt Se mai poate pregăti înăbuşind prazul tăiat felii cu puţin unt, înainte de a-l pune la fiert 89 SUPĂ DE CIUPERCI 3 l apă, zarzavat de supă, 500 g ciuperci, 1 linguriţă unt, 1 lingură făină, sare, piper, 1 gălbenuş Se aleg ciuperci tinere, adică încă închise, şi foarte proaspete Se spală bine, se curăţă şi se taie în felii potrivite Ca să rămînă albe, pe măsură ce sunt curăţite, se pun într-un castron cu apă şi puţin oţet Se scurg bine şi se înăbuşă într-o cratiţă cu 1/2 lingură de unt, sare, piper şi puţină frunză de pătrunjel tocat fin Se prăjeşte uşor o lingură de făină în 1/2 lingură de unt şi se stinge cu apa în care a fiert zarzavatul de supă Se adaugă ciupercile şi se lasă să mai fiarbă Înainte de a servi, se drege cu un 1 gălbenuş * ALTĂ SUPĂ DE CIUPERCI 3 l apă, zarzavat de supă, 500 g ciuperci, 1 lingură unt, sare, piper, 1 lingură griş, 2 linguri smântână Se pregătesc ciupercile ca mai sus şi se înăbuşă într-o cratiţă cu unt, un praf de sare şi un praf de piper Separat se fierbe zarzavat de supă şi când este gata, se strecoară; zeama se lasă să dea în clocot, apoi în ea se toarnă încet o lingură de griş Se adaugă ciupercile şi înainte de a servi se drege cu smântână 90 SUPĂ DEASĂ DE FASOLE BOABE (CREMĂ) 4 l apă, zarzavat de supă, 300 g fasole, 1 ceapă, unt proaspăt cât o nucă sau ulei Fasolea aleasă şi spălată se fierbe într-o oală cu apă; după ce dă în clocot, se scurge apa şi se toarnă altă apă fierbinte Se adaugă un morcov tăiat în patru, o ceapă mare şi un pătrunjel cu frunze Se lasă să fiarbă pe foc mic Se încearcă dacă a fiert luând un bob de fasole şi strivindu-l între degete Se scoate zarzavatul şi se trece prin sită fasolea şi ceapa, cât sunt încă fierbinţi Se subţiază cât trebuie cu zeama lor Se lasă să mai dea câteva clocote, amestecând mereu, ca să nu se prindă de fund După ce se ia de pe foc, se adaugă o bucăţică de unt proaspăt sau o lingură de ulei Se serveşte cu bucăţele de pâine prăjită în unt 91 SUPĂ DEASĂ DE MAZĂRE VERDE (CREMĂ) 3 l apă, 500 g mazăre boabe verde, 1 salată verde, o mână de spanac, unt proaspăt cât o nucă Într-o oală cu apâ se fierb mazărea şi câteva frunze de spanac şi de salată, tăiate fin Se lasă să fiarbă înăbuşit, la foc potrivit, trei sferturi de oră Când mazărea este bine fiartă, se trece prin sită Se subţiază cu zeama în care a fiert şi se lasă să mai dea câteva clocote, amestecând din când în când Înainte de a servi, se adaugă o bucăţică de unt proaspăt şi o lingură sau două de mazăre verde fiartă separat 92 SUPĂ DEASĂ DE MAZĂRE USCATĂ (CREMĂ) 4 l apă, 400 g mazăre uscată, 1 morcov mic, 1 ceapă mică, 1 felie de slănină, 1/2 lingură unt sau 1 lingură ulei, 1/2 linguriţă zahăr, sare Se alege, se spală şi se pune mazărea la muiat din ajun A doua zi se schimbă apa şi se pune la foc mic cu apă rece, să se încălzească cu încetul Se prăjesc puţin în unt sau în ulei morcovul, ceapa, pătrunjelul şi o felie de slănină fiartă, tăiate în pătrăţele mici Toate acestea se adaugă în oala cu mazăre după ce a dat în fiert Se sărează şi se lasă să fiarbă aproape două ore Se trece prin sită şi se subţiază cu zeama din oală, adăugând apă, dacă este nevoie Se pune zahărul Se lasă să mai fiarbă, amestecând din când în când, ca să nu se prindă de fund Când este gata, se adaugă puţin unt proaspăt sau o lingură de smântână şi, dacă avem, puţină mazăre verde conservată Se serveşte cu bucăţele de pâine prăjită în unt 93 SUPĂ DE MĂCRIŞ 3 l apă, 500 g măcriş, 2 cartofi, 1 lingură unt, sare, 1 gălbenuş, 2 linguri smântână Măcrişul trebuie să fie foarte tânăr, de aceea această supă nu este gustoasă decât foarte devreme primăvara Se alege şi se spală bine măcrişul Se înăbuşă într-o cratiţă cu puţin unt până când se moaie Se trece apoi într-o oală cu apă în care a fiert zarzavat, împreună cu cartofii curăţaţi şi tăiaţi bucăţi, şi sare cât trebuie Se lasă să fiarbă jumătate de oră Când este aproape gata, se adaugă câteva frunze de măcriş spălate, care au fost păstrate de la început, şi se mai dă odată în clocot Înainte de a fi servită, se drege cu un gălbenuş şi două linguri de smântână 94 SUPĂ DE LINTE 4 l apă, 300 g linte, 1 ceapă, 2 — 3 căţei de usturoi, o crenguţă de cimbru, 1 lingură unt, untură sau ulei, 1 lingură făină Se alege lintea, se spală şi se pune să stea în apă de seara până a doua zi Se pune la fiert într-o oală cu apă rece, cu ceapă tăiată mărunt, usturoi şi cimbru Se lasă să fiarbă încet; sarea se pune numai la sfârşit când lintea este fiartă, altfel rămâne tare Sa face un rântaş dintr-o lingură de făină cu puţin ulei sau untură, se amestecă cu supa, se potriveşte de sare şi se lasă să mai dea câteva clocote 95 SUPĂ DEASĂ DE LINTE * Se folosesc aceleaşi cantităţi ca la reţeta 94 Se fierbe lintea şi când este gata se trece prin sită În loc de rântaş de făină, se adaugă la fiert 2 — 3 cartofi 96 SUPĂ DE ROŞII 1,500 kg roşii, 3 linguri orez, 1 gălbenuş, 2 linguri smântână, 2 l zeamă de carne sau apă, sare, 1 linguriţă zahăr Se pun într-o oală roşiile spălate şi tăiate bucăţi, cu puţină sare Se acoperă şi se lasă să fiarbă înăbuşit în apa pe care o lasă singure Când s-au muiat bine, se trec prin sită şi se subţiază cu zeamă de carne sau cu zeamă în care a fiert zarzavat Se pune zahărul, orezul şi se lasă să fiarbă bine, se potriveşte de sare Înainte de a fi servită, se drege supa cu un gălbenuş şi cu două linguri de smântână Este foarte gustoasă şi rece În acest caz, zeama de supă cu care se subţiază trebuie bine curăţată de grăsime Orezul poate fi înlocuit cu arpacaş muiat în apă din ajun, ca să fiarbă mai uşor 97 SUPĂ DE ROŞII CU USTUROI 1 kg roşii, 1 ceapă, 1 lingură unt sau ulei, 1 morcov şi 1 pătrunjel, 200 g orez, 1 linguriţă zahăr, 3 căţei de usturoi, sare, 2 l zeamă de carne Se îngălbeneşte o ceapă tăiată mărunt în puţin unt sau ulei Se spală roşii bine coapte, se rup în bucăţi şi se pun împreună cu ceapa într-o oală acoperită, la foc mic Când s-au muiat, se adaugă un morcov mic şi o bucată de pătrunjel, orezul ales şi spălat, zeamă de carne sau apă în care a fiert zarzavat, sarea, zahărul şi usturoiul Se lasă să fiarbă acoperit trei sferturi de oră, până ce orezul se face ca o cremă Se trece totul prin sită şi se lasă să mai dea câteva clocote, amestecând ca să nu se prindă de fund 98 SUPĂ DEASĂ DE CONOPIDĂ (CREMĂ) 3 l apă, 1 conopidă frumoasă, 1/2 lingură unt, 1 lingură făină, 1 gălbenuş, 2 linguri smântână, sare Se fierbe o conopidă în apă cu sare Se rup câteva buchete din conopidă pentru garnitură şi se păstreaza în zeamă Se încălzesc fără să se îngălbenească untul şi făina şi se sting cu 2 — 3 ceşti de apă Se trece conopida prin sită, se amestecă cu sosul de făină, se subţiază cu zeama în care a fiert conopida şi se lasă să mai fiarbă pe foc mic Din când în când se ia cu o lingură pieliţa pe care o formează untul ridicat la suprafaţă Când este gata, se drege cu un gălbenuş bătut cu două linguri de smântână şi se adaugă buchetele de conopidă fiartă 99 SUPĂ DE GULII (CREMĂ) 3 l apă, 3 gulii frumoase, 300 g cartofi, 1/2 lingură unt, 1 lingură făină, 1 gălbenuş, 2 linguri smântână,sare Se curăţă guliile şi cartofii, se taie bucăţi şi se pun la fiert într-o oală cu apă şi puţină sare Se lasă să fiarbă bine Se face un rântaş din jumătate lingură de unt, cu o lingură de făină Se stinge cu zeama din oală şi se amestecă încet cu supa Când legumele sunt bine fierte, se trec prin sită şi se lasă supa să mai dea câteva clocote Se drege în castron cu o lingură de smântână şi cu un gălbenuş * ALTA SUPĂ DE GULII Se curăţă câteva gulii şi câţiva cartofi Guliile se taie în felii subţiri, iar cartofii în cuburi mici Se pregăteşte supa la fel ca la crema de gulii, fără să se treacă prin sită Se drege cu ou şi smântână 100 SUPĂ DEASĂ DE DOVLEAC (CREMĂ) 4 l apă, 500 g dovleac, 1 ceapă, 2 linguri unt, 1 lingură făină, 2 linguri smântână, sare Se curăţă dovleacul de coajă şi de sâmburi, se taie bucăţi şi se înăbuşă cu puţin unt şi o ceapă tăiată mărunt Se fierbe jumătate de oră la foc mic Se face un sos alb din făină şi unt, subţiat cu puţină apă, şi se amestecă cu dovleacul trecut prin sită Se adaugă apoi apă în care a fiert zarzavat, se pune sare şi se lasă să fiarbă la foc mic; din timp în timp se ia cu o lingură pieliţa ce se formează deasupra prin ridicarea untului la suprafaţă Se drege cu două linguri de smântână 101 SUPĂ DEASĂ DE LEGUME (CREMĂ) 4 l apă, 1 lingură unt, 2 cepe, 250 g roşii, 300 g cartofi, 2 căţei de usturoi, o mână de fasole fidea, unt proaspăt cât o nucă Se prăjeşte ceapa în unt fără să se îngălbenească Se toarnă deasupra apă sau de preferinţă apâ în care a fiert alt zarzavat, de exemplu conopidă, fasole etc Se pune la fiert într-o oală, se adaugă roşii frumoase şi bine coapte, cartofii curăţaţi şi tăiaţi bucăţi, sare şi usturoi Se acoperă şi se lasă să fiarbă Se trece prin sită şi se lasă să mai dea câteva clocote Înainte de a servi, se adaugă fasolea verde fiartă şi tăiată în bucăţele mici, şi puţin unt proaspăt 102 SUPĂ DE VARZĂ 3 l apă, 1 varză mijlocie, o ceaşcă orez sau arpacaş, 1 gălbenuş, 2 linguri smântână, sare Se taie varza mărunt, se opăreste, se scurge de apă şi se pune la fiert într-o oală, cu apă fierbinte Se adaugă jumătate ceaşcă de arpacaş sau de orez ales şi spălat (arpacaşul se moaie în apă din ajun) Se lasă să fiarbă, se potriveşte de sare şi când este gata, se drege în castron cu un gălbenuş şi cu smântână 103 SUPĂ DE CEAPĂ 3 l apă, 250 g ceapă, 2 linguri unt, o lingură făină, sare, 6 felii de pâine prăjită în unt, 1 lingură brânză rasă Se taie ceapa în felii foarte subţiri şi se pune la foc cu o lingură de unt Nu trebuie să se îngălbenească Când începe să se moaie, se trage cratiţa pe marginea maşinii, se adaugă făina Se amestecă mereu şi când ceapa şi făina au luat o culoare gălbuie, se sting cu apă sau, mult mai bine, cu zeamă de carne, amestecând continuu Se pune sare şi se lasă să fiarbă încet în sfert de oră între timp se prăjesc feliile de pâine în unt Deasupra supei din farfurii se pune câte o feliuţă de pâine presărată cu parmezan ras 104 SUPĂ DEASĂ DE SPANAC (CREMĂ) 3 l apă, 500 g spanac, 1 lingură unt sau unturâ, 1 lingură făină, 1 gălbenuş, 2 linguri smântână, sare Se alege spanacul, se spală cu grijă şi se pune la fiert când apa clocoteşte Separat se prăjeşte uşor făina în untură şi se stinge cu apa în care fierbe spanacul Se toarnă rântaşul în oala cu spanac, se trece totul prin sită, se potriveşte de sare şi se lasă să mai dea câteva clocote Când este gata, se drege în castron cu un gălbenuş şi puţină smântână 105 SUPĂ DE SALATĂ 3 l apă, 6 salate, 1 ceapă, 1 căpăţână de usturoi, 1 lingură untură, 50 g slănină, 2 ouă, sare Se pune apa la foc Când dă în clocot, se adaugă sare, o ceapă şi câţiva căţei de usturoi, toate tocate, şi câteva salate tăiate bucăţi Separat se prăjesc în untură slănina tăiată cuburi şi câţiva căţei de usturoi tocat Când încep să se rumenească, se pun în supă În tigaia în care s-a prăjit slănina, se face o omletă obişnuită din două ouă, se taie în cuburi şi se pune în supă înainte de a fi servită la masă După dorinţă se poate adăuga puţin oţet 106 SUPĂ DE CHIMEN 3 l apă, zarzavat de supă, 1 lingură chimen, 1 lingură unt, 1 lingură făină, sare, 6 felii de pâine tăiate cuburi Se fierbe în apă o lingură de chimen şi zarzavat de supă Se prăjeşte uşor o lingură de făină cu o lingură de unt şi se stinge cu zeama strecurată Se lasă să dea câteva clocote Se potriveşte de sare Se serveşte cu cuburi de pâine prăjită în unt Supa este mai gustoasă dacă se înlocuieşte apa în care se fierbe chimenul, cu zeamă de carne CIORBE 107 CIORBĂ ŢARĂNEASCĂ 2 l apă, 1 l borş, 1 kg carne de vacă, 1 ceapă, 1 morcov, 1 pătrunjel, 1/2 ţelină, 1 mână fasole ţucără, 1/4 varză mică, 2 cartofi, 2 roşii, verdeaţă (mărar, pătrunjel, leuştean), sare Se taie carnea de vacă în bucăţi potrivite şi se pune la fiert într-o oală cu apă Când începe să fiarbă, se ia spuma de două trei ori Se pune sare Se adaugă apoi tot zarzavatul tăiat mărunt, fasolea ţucără tăiată bucăţi şi spre sfârşit varza, cartofii şi roşiile, sau o lingură de bulion de roşii Se lasă să fiarbă cât trebuie, fără sa se sfărâme zarzavatul Separat se fierbe 1 l borş şi se strecoară în oala în care fierbe zarzavatul Se adaugă frunze de leuştean sau de tarhon, de pătrunjel şi de mărar Se gustă de sare, se potriveşte de acru, se adaugă la nevoie sare de lămâie dizolvată separat, în apă Se lasă să mai dea câteva clocote 108 CIORBĂ RUSEASCĂ CU SMÂNTÂNĂ Aceleaşi cantităţi ca mai sus, în plus puţină sfeclă, 1 gălbenuş 2 linguri smântână Se fierbe carnea la fel ca la borşul ţârănesc Se pune tot zarzavatul tăiat mărunt şi se adaugă şi puţină sfeclă tăiată ca fideaua Se adaugă borşul fiert separat, verdeaţă, sare Se bate bine în castron gălbenuşul cu două linguri de smântână Se toarnă borşul amestecând încet Se serveşte 109 CIORBĂ DE VIŢEL 2 l apă, 1 l borş, pentru rest aceleaşi cantităţi ca la ciorba ţărănească Se fierb bucăţile de carne şi se ia spuma Se pune morcov, şi o rădăcină de pătrunjel, puţină varză şi ceapă tăiată mărunt Se adaugă borşul fiert separat, verdeaţă şi sare Se drege cu gălbenuş şi smântână 110 CIORBĂ DE MIEL 2 l apă, 1 l borş, 1 kg carne de miel, 1 morcov, 1 pătrunjel, 1 ceapă, verdeaţă, cozi de ceapă verde, sare, 3 linguri orez, 1 gălbenuş, 2 Iinguri de smântână Se fierb în apă cu sare capul şi bucăţi de carne de miel După ce dă în clocot, se ia spuma şi se adaugă: un morcov, un pătrunjel şi o ceapă mică tăiate mărunt Când sunt fierte, se toarnă borşul fiert separat şi strecurat, şi se adaugă o frunză de pătrunjel, cozi de ceapă verde tăiate fin şi 2 — 3 linguri de orez ales şi spălat Se lasă să fiarbă orezul, se gustă de acru şi se drege în castron cu un gălbenuş şi două linguri de smântână În loc de orez se pot pune găluşte preparate în felul următor: se freacă o lingură de unt sau de unturâ cu un ou, bine, până se face ca o cremă Se pune sare şi se adaugă făină până ce compoziţia devine ca o smântână groasă Se iau cu o linguriţă şi se dă drumul găluştelor în ciorbă, când clocoteşte Se fierb un sfert de oră 111 CIORBĂ DE BERBEC 2 l apă, 1 l borş, 750 g carne de berbec, 1 morcov, 1 pătrunjel, 1/2 varză mică, 500 g roşii, 1 ardei gras, sare Se taie carnea bucăţi potrivite Se fierbe în apă, cu un morcov şi un pătrunjel Se ia spuma, se potriveşte de sare Când carnea este fiartă pe trei sferturi, se adaugă varza tăiată ca tăiţeii, roşiile şi un ardei gras tăiat mărunt Odată cu ciorba se servesc ardei mici, iuţi 112 CIORBĂ DE PASĂRE 2 l apă, 1 l borş, 1 pasăre cam de 1 kg, 1 morcov, 1 pătrunjel, 1 ceapă, verdeaţă, sare, 3 linguri orez, 1 gălbenuş, 2 linguri smântână Se face la fel ca ciorba de miel 113 CIORBĂ DE PUI TÂNĂR 1,5 l apă, 1 l borş, 1 pui mijlociu, zarzavat de supă, 3 linguri orez, verdeaţă, cozi de ceapă verde, 2 roşii, sare, 1 gălbenuş, 2 linguri smântână Într-o oală cu apă clocotită se pun la fiert un morcov, o rădăcină de pătrunjel şi o ceapă tăiată mărunt Când zarzavatul începe să fiarbă, se adaugă puiul tăiat bucăţi, labele, capul, pipota şi ficatul Se pune sare Se ia spuma, se adaugă orezul ales şi spălat, borşul fiert separat şi strecurat, cozile de ceapă verde, mărar şi pătrunjel tăiate fin şi roşiile tăiate bucăţi şi fără seminţe Înainte de a servi, se drege în castron cu un gălbenuş şi cu două linguri de smântână 114 CIORBĂ DE POTROACE 1,5 l apă, 1,5 l zeamă de varză, măruntaie de gâscă, sau de curcan, zarzavat de supă, 3 linguri orez, verdeaţă La ciorba de potroace, borşul este înlocuit cu zeamă de varză Se fierb aripile, picioarele, gâtul şi pipota de gâscă sau de curcan, tăiate în bucăţi potrivite Se adaugă un morcov, un pătrunjel, un sfert de ţelina şi o ceapă tăiată mărunt, orezul ales şi spălat Separat se fierbe zeama de varză, care se toarnă în oală când carnea şi zarzavatul fierbe Se potriveşte de sare Se adaugă pătrurjel şi mărar verde tăiate fin 115 CIORBA DE BURTĂ (SCHIMBEA) 4 1 apă, 1 kg burtă, 1 picior de viţel, zarzavat de supă, 2 foi de dafin, 10 boabe piper, 2 linguri oţet, 2 gălbenuşuri, sare Se spală în mai multe ape şi se curăţă cu sare până rămîn albe, 1 kg de burtă şi un picior de viţel Se pun la fiert în apă cu sare, cu un morcov, un pătrunjel şi o ceapă întreagă, foi de dafin, boabe de piper Se lasă să fiarbă bine la foc potrivit Se scoate burta şi după ce s-a răcorit, se taie în formă de tăiţei mai groşi, de asemenea şi carnea de pe picior Se pun într-o oală, se strecoară zeama în care au fiert şi se lasă să mai dea câteva clocote Se bat gălbenuşurile cu două linguri de oţet de vin sau o jumătate de lămâie şi se amestecă încet cu zeama din oală Se serveşte fără să se mai pună pe foc 116 CIORBĂ DE PERIŞOARE 2 l apă, 1 l borş, zarzavat de supă, verdeaţă, 3 roşii, sare, 1 gălbenuş, 2 linguri smântână Perişoare: 500 g carne, 1 felie de pâine, 2 linguri orez, 1 ceapă, 1 ou, sare, piper Se pune la fiert într-o oală cu apă, un morcov, un pătrunjel, o ceapă, toate tăiate mărunt, şi osul ce rămâne de la carne, şi se lasă să fiarbă bine Se toarnă borşul fiert separat şi strecurat, se adaugă verdeaţă tăiată fin, roşiile cărora li s-au scos sâmburii şi sare Se lasă să dea câteva clocote Se face o tocătură din carne, miezul de la o felie de pâine muiat şi stors bine, se adaugă orezul; ceapa tocată fin, un ou, sare, piper Se fac perişoare mici cu mâna udă şi se pun la fiert în ciorbă Înainte de a servi, se scoate osul din ciorbă şi se drege cu un gălbenuş bătut cu smântână 117 CIORBĂ DE DOVLECEI UMPLUŢI Aceleaşi cantităţi ca mai sus, plus 6 dovlecei tineri Se pun la fiert un morcov, un pătrunjel, o ceapă, puţină ţelină Se aleg pentru umplut şase dovlecei tineri, mai subţiri, se rad de coajă, se taie în două şi se scobesc înăuntru Se face umplutura din 0,500 kg de carne Osul rămas de la carne se pune la fiert împreună cu zarzavatul Carnea se trece prin maşină împreună cu miezul de la o felie de pâine muiat şi stors bine, şi se amestecă puţin orez, ales, spălat şi înflorit (fiert puţin) mai înainte, un ou, o ceapă mică tocată, verdeaţă şi sare Cu această tocătură se umplu dovleceii, care se fierb în supa de zarzavat Dacă mai rămâne umplutură, se fac perişoare, care se pun de asemenea la fiert Separat se fierbe borşul, se strecoară în oala cu dovlecei şi se adaugă verdeaţă, câteva cozi de ceapă tăiate mărunt şi sare cât trebuie Se lasă să fiarbă la foc potrivit Într-un castron se bate gălbenuşul cu smântână şi se amestecă încet cu ciorba 118 CIORBĂ DE DOVLECEI 2 l apă, 1 l borş, zarzavat de supă, 3 dovlecei frumoşi, 2 roşii, verdeaţă, sare, 1 gălbenuş şi 2 linguri smântână sau 1 lingură ulei şi 1 lingură făină Se pun la fiert într-o oală cu apă, o ceapă tăiată mărunt, un morcov şi un pătrunjel întregi Când zarzavatul este fiert, se adaugă borşul fiert separat, dovleceii curăţaţi şi tăiaţi potrivit, roşiile şi puţin mărar şi pătrunjel verde Se potriveşte de sare şi se observă să nu fiarbă prea mult, pentru ca dovleceii să nu se sfărâme La ciorbă se poate adăuga puţin rântaş de făină cu ulei sau se drege cu un gălbenuş şi puţină smântână 119 CIORBĂ DE FASOLE VERDE 2 l apă, 1 l borş, zarzavat de supă, 500 g fasole grasă, verdeaţă, 1 ardei gras, 3 roşii mijlocii, sare Într-o oală cu apă clocotită, se pun la fiert un morcov, un pătrunjel şi o ceapă tăiată mărunt Se adaugă fasolea tăiată în bucăţi, verdeaţă, cozi de ceapă verde, un ardei gras, toate tăiate mărunt, şi roşiile curăţate de seminţe Când este aproape gata, se adaugă borşul fiert separat şi strecurat Se potriveşte de sare Se poate servi simplă sau dreasă cu ou şi smântână 120 CIORBĂ DE CARTOFI ŞI FASOLE VERDE 250 g fasole grasă, 250 g cartofi, pentru rest aceleaşi cantităţi ca mai sus Se fierb într-o oală cu apă morcovul, pătrunjelul şi o ceapă Se adaugă fasolea grasă tăiată în bucăţi şi la urmă cartofii curăţaţi, tăiaţi în cuburi, şi sare Se lasă să fiarbă până încep cartofii să se sfărâme Se adaugă frunze de pătrunjel şi de mărar tăiate fin şi borşul fiert separat şi strecurat Se lasă să mai dea un clocot Se scoate morcovul şi pătrunjelul şi se serveşte simplă sau dreasă cu ou şi cu smântână 121 CIORBĂ DE CARTOFI ŞI SFECLĂ 1 sfeclă cam de 500 g, 250 g carofi; pentru rest aceleaşi cantităţi ca l „Ciorba de fasole verde" Se curăţă sfecla, se taie ca tăiţeii şi se fierbe într-o oală cu un morcov întreg şi o ceapă tăiată mărunt Când sfecla este aproape fiartă, se adaugă cartofii curăţiţi şi tăiaţi subţiri, verdeaţă, sare Când zarzavatul începe să se moaie, se pune borşul fiert separat şi strecurat Se lasă să mai dea câteva clocote Dacă vrem să aibă o culoare frumoasă, roşie, când ciorba este gata, se dă oala la o parte şi după ce s-a răcorit puţin, se pune sfeclă rasă (crudă) în strecurătoarea de macaroane şi se cufundă în oală, astfel încât sfecla din strecurătoare să fie acoperită cu zeamă Se ţine un sfert de oră, până iese culoarea din sfeclă şi ciorba se înroşeşte Se scoate strecurătoarea cu sfecla crudă şi se serveşte ciorba dreasă cu ou şi smântână 122 CIORBĂ DE CARTOFI 500 g cartofi, pentru rest aceleaşi cantităţi ca la “Ciorba de fasole verde" Se pun la fiert într-o oală cu apă, un morcov întreg şi o ceapă tăiată mărunt Când a început să fiarbă, se adaugă cartofii curăţaţi şi tăiaţi în bucăţi potrivite Se pune sare şi verdeaţă multă, mărar, pătrunjel, cozi de ceapă verde, leuştean, toate tăiate mărunt Se adaugă borşul fiert separat Este mai gustoasă dreasă cu smântână 123 CIORBĂ DE FASOLE BOABE 3 l apă, 1 l borş, 300 g fasole uscată, zarzavat de supă, 200 g roşii, verdeaţă Se pune fasolea la fiert După ce a dat câteva clocote, se schimbă apa cu altă apă tot fierbinte Se adaugă un morcov, un pătrunjel şi o ceapă tăiată mărunt Când zarzavatul este aproape fiert, se pune sarea, borşul fiert separat şi strecurat, roşiile şi verdeaţa: mărar, pătrunjel, cozi de ceapă, leuştean Se lasă să dea împreună câteva clocote 124 CIORBĂ DE VERDEAŢĂ 2 l apă, 1 l borş, o farfurie adâncă plină cu verdeaţă, 3 linguri orez, 1 bucăţică zahăr, sare, un gălbenuş, două linguri smântână Se pun la fiert într-o oală cu apă frunze de lobodă, frunze de sfeclă, cozi de ceapă verde, mărar, pătrunjel, după gust şi leuştean, tăiate mărunt Se adaugă borşul fiert separat şi strecurat, sarea, zahărul şi orezul ales şi spălat Se lasă să fiarbă Se serveşte simplă sau dreasă cu un gălbenuş şi cu o lingură de smântână 125 CIORBĂ DE URZICI Se folosesc aceleaşi cantităţi ca la “Ciorba de verdeaţă” Se aleg urzici tinere, se spală, se opăresc şi se pun la fiert într-o oală cu apă Se adaugă o ceapă tăiată mărunt, orez sau crupe de porumb Când totul este fiert, se pune borşul fiert separat Se potriveşte de sare, se lasă să mai dea un clocot şi se serveşte simplă sau dreasă cu smântână 126 SÂRBUŞCA 1 l apă, 2 l zer, 1 morcov mijlociu, 1 ceapă, 300 g cartofi, 1 lingură mălai, sare Se pune la fiert într-o oală cu apă, un morcov întreg şi o ceapă tăiată mărunt Când a început să fiarbă, se adaugă cartofii curăţaţi şi tăiaţi în bucăţi potrivite După ce se fierb şi cartofii, se toarnă zerul rămas de la strecuratul brânzei de vaci Se potriveşte de sare Se lasă să dea din nou în clocot şi se adaugă o lingură de mălai tumat în ploaie, ca grişul După câteva minute ciorba este gata 127 CIORBĂ DE ŞTEVIE 2 l apă, 1 l borş, 500 g ştevie, 1 ceapă, 1 lingură ulei, 1/2 lingură făină, 3 linguri orez sau 2 cartofi frumoşi, sare Se alege ştevia, se pune la fiert şi se continuă la fel ca la borşul de urzici Separat se prăjeşte o ceapă tocată cu o lingură de ulei, se pune făina; se rumeneşte şi se stinge cu apă Se amestecă cu ciorba şi se lasă să mai dea un clocot În loc de orez, se pot pune la fiert câţiva cartofi tăiaţi mărunt 128 CIORBĂ DE CRUPE DE PORUMB 2 l apă, 1 l borş, o farfurie adâncă de crupe de porumb, verdeaţă, sare Se spală o farfurie de crupe de porumb şi se pun la fiert într-o oală cu apă Se adaugă verdeţuri de tot felul tocate mărunt şi cînd totul este bine fiert, se toarnă borşul fiert separat Se potriveşte de sare 129 CIORBĂ DE BUREŢI 2 l apă, 1 l borş, 500 g bureţi, zarzavat de supă, sare Ciorba se poate pregăti cu bureţii proaspeţi, cum au fost culeşi din pădure, sau cu bureţi uscaţi pentru iarnă Se fierb într-o oală cu apă, un morcov, pătrunjel, mărar şi o ceapă Se aleg bureţii să nu fie viermănoşi, se taie în două sau mai mărunt şi se pun în oala cu zarzavat Când sunt fierţi, se adaugă borşul fiert separat, se potriveşte de sare şi se lasă să mai dea împreună câteva clocote După gust se poate adăuga puţin rântaş, făcut dintr-o ceapă tocată, prăjită în ulei cu puţină făină, şi stinsă cu apă Bureţii uscaţi se pun la muiat din ajun, într-un vas cu apă 130 CIORBA DE HRIBI (MÂNĂTĂRCI) Se folosesc aceleaşi cantităţi ca la ciorba de bureţi Se face la fel ca şi ciorba de bureţi, adăugându-se la fiert şi o mână de orez sau de arpacaş, care fierbe mai uşor dacă este muiat din ajun în apă De asemenea şi hribii uscaţi trebuie muiaţi din ajun în apă 131 CIORBĂ DE CRAP 2 l apă, 1 l borş, 6 bucăţi de crap (cam 600 g), zarzavat de supă, 3 linguri orez, verdeaţă, sare Se taie mărunt un morcov, un pătrunjel, ceapă Se pun să fiarbă cu apă, adăugind orezul ales şi spălat Se curăţă crapul, se scoate osul amar de la cap, iar după ce a fost spintecat şi i s-au scos maţele, se mai spală numai într-o apă, fără să fie ţinut mult, ca să nu-i iasă dulceaţa Se taie bucăţi şi când zarzavatul este aproape fiert, se pune şi peştele în oală (de obicei bucăţile frumoase se aleg pentru prăjit sau pentru altă mâncare, iar la ciorbă se pun capul şi coada) Se lasă să fiarbă la foc potrivit Se ia spuma şi se potriveşte de sare Când este aproape gata, se pune borşul fiert separat şi strecurat, precum şi o mână de verdeaţă tăiată mărunt Se lasă să mai dea împreună un clocot Se serveşte rece sau caldă La fel se face şi ciorba de peşte mărunt 132 CIORBĂ DE PEŞTE CU ZEAMĂ DE VARZĂ 3 l zeamă de varză, zarzavat de supă, 600 g peşte, verdeaţă Se potriveşte de acră zeama de varză, adăugând apă dacă trebuie Se fierbe cu zarzavat tăiat mărunt: morcov, pătrunjel, ceapă Când este aproape gata, se pune peştele curăţit şi tăiat în bucăţi potrivite Se lasă să fiarbă cât trebuie, se ia spuma, se potriveşte de sare şi se adaugă după gust verdeaţă tăiată mărunt (mărar, pătrunjel, tarhon etc ) 133 CIORBĂ DE CHITICI (PEŞTIŞORI MĂRUNŢI) Se folosesc aceleaşi cantităţi ca la „Ciorba de crap" Se taie mărunt mult zarzavat de supă şi se fierbe într-o oală cu apă Se curăţă peştişorii mărunţi de maţe, strângându-i de la coadă spre cap, iar dacă sunt mari şi au solzi, se curăţă şi de solzi Se spală şi se pun la fiert în apa cu zarzavat Se adaugă borşul fiert separat şi sare Peştele nu se fierbe prea mult ca să nu se sfărâme Când este aproape gata, se adaugă o mână de verdeaţă tocată MÂNCĂRI DE OUĂ 134 OUĂ CU SPANAC 6 ouă, 1,500 kg spanac, 1 lingură unt, 1/2 lingură făină, 6 felii de pâine, sare Se pregăteşte piureul de spanac (v 404) Separat se prăjesc în unt feliile de pâine Se fierb ouăle jumătate tari, se curăţă şi se aşază câte unul peste o felie de pâine prăjită Deasupra se toarnă piureul de spanac, fierbinte 135 SUFLEU DE OUĂ 6 ouă, 1 lingură unt, 1 lingură făină, 1/2 l lapte, 2 albuşuri, sare, 1 praf de piper, 1 lingură brânză rasă Se fierb ouăle jumătate tari şi se aşază într-o farfurie de sticlă rezistentă la foc, unsă cu unt Se face următorul sos de făină: se prăjeşte uşor o lingură de făină în unt şi se stinge cu lapte fierbinte Se amestecă mereu cu lingura, pentru a nu se face cocoloşi Se pune sare şi un praf de piper şi se lasă să fiarbă încet pe marginea maşinii o jumătate de oră, ca să scadă Se amestecă din timp în timp ca să nu se prindă Când sosul este destul de gros, se amestecă cu două albuşuri bătute spumă, se toarnă peste ouă, se presară cu brânza rasă şi se dă la cuptor la foc potrivit Se aşază pe grătar ca să aibă căldură mai mult de sus şi sa nu se întărească ouăle 136 OCHIURI ROMÂNEŞTI De obicei se socotesc 2 ouă de persoană Se pune apa la fiert, fără sare, într-o cratiţă cu pereţii scunzi Cratiţa trebuie să fie destul de mare, pentru ca ouăle să nu fiarbă înghesuite şi să poată fi uşor scoase din apă Când apa clocoteşte, se sparg ouăle pe rând într-o farfurioară mică şi li se dă drumul în cratiţă, binişor ca să nu se sfărâme Se acoperă cratiţa şi se trage mai la o parte, pe foc mic, astfel încât să nu mai clocotească Se ţin trei minute, până ce albuşul se coagulează, fără ca gălbenuşul să fie răscopt Se scot cu grijă, cu o lingură lată, găurită, se aşază pe farfuria cu care vor fi servite la masă şi peste ele se toarnă unt topit fierbinte Se pot servi şi cu ceapă prăjită în grăsime La fiert se poate adăuga puţin oţet, o lingură la un litru de apă, care ajută ca albuşul să nu se resfire în apă şi să se coaguleze egal în jurul gălbenuşului Ouăle pentru ochiuri româneşti trebuie să fie tot atât de proaspete ca şi ouăle de fiert 137 OCHIURI CU BRÂNZĂ 6 ouă, 1 lingură unt, 1/2 lingură făinâ, 1/2 l lapte, 3 linguri brânză rasă, sare Se fac ochiuri româneşti, fierte ca mai sus în apă cu puţin oţet Se scurg şi se aşază pe o farfurie unsă cu unt, rezistentă la foc Separat se face un sos alb din unt şi făină, stins cu o ceaşcă mare de lapte Se adaugă parmezan sau altă brânză rasă Se lasă să fiarbă sosul cinci minute, amestecând mereu ca să nu se prindă la fund Se toarnă peste ouă, se presară brânză rasă şi se dă cinci minute la cuptor, la foc foarte iute Se pot servi şi imediat fără să fie date la cuptor 138 OCHIURI CU PRAZ 6 ouă, 2 linguri unt, 1/2 lingură făină, 2 ceşti cu lapte, 1 fir de praz, 6 felii de pâine, 1 lingură brânză rasă, sare Se pregătesc ochiuri romîneşti Pe o farfurie rezistentă la foc se aşază fiecare ou bine scurs, pe o felie de pâine prăjită în unt Separat se face un sos alb ca mai sus, în loc de brânză se pune însă un fir de praz tăiat ca fideaua şi înăbuşit în unt Se toarnă sosul peste ouă, se presară cu parmezan ras şi se dă la cuptor, la foc iute 139 OCHIURI LA CAPAC Se socotesc 2 ouă şi unt cît o jumâtate de nucă pentru fiecare persoană Ochiurile la capac se pregătesc în farfurioare sau în tigăiţe rezistente la foc, cu care pot fi servite şi la masă Numărul farfurioarelor trebuie să fie egal cu numărul persoanelor Mărimea farfuriei trebuie să fie potrivită ca să încapă numai bine două ouă Se aşază farfurioarele pe maşină şi se pune în fiecare câte o bucăţică mică de unt proaspăt, cât o jumătate de nucă Când untul s-a topit, se sparg ouăle cu grijă în farfurioară Sare se pune puţină numai pe albuş, deoarece pe gălbenuş lasă urme albicioase, care strică aspectul ouălor Se ţin pe maşină 4 — 5 minute, la foc mic, până ce albuşul devine lăptos Se servesc fierbinţi, îndată ce sunt gata 140 OCHIURI LA CAPAC CU SMÂNTÂNĂ 6 ouă, 1/2 lingură unt, două linguri smântână, sare Se pregătesc ochiurile la capac aşa cum s-a arătat mai sus întrebuinţându-se însă o singură formă cu marginile scunde, rezistentă la foc Când ochiurile încep să se prindă, se toarnă peste ele smântână şi un praf de sare Se dau puţin la cuptor 141 OCHIURI CU SOS DE ROŞII 6 ouă, 1/2 lingură unt; pentru sos: 500 g roşii, unt proaspăt cât o nucă, un praf de făină, sare, 1 linguriţă zahăr, 1 frunză de ţelină Se pregătesc ochiurile ca mai sus În loc de smântână însă, se toarnă deasupra un sos de roşii (v 63) şi se dau la cuptor 142 OCHIURI ÎN TOMATE 6 ouă, 6 roşii frumoase, o lingură de unt proaspăt, 6 feliuţe mici de şuncă, sare Se aleg pătlăgele roşii netede şi destul de mari, ca să încapă în fiecare câte un ou Se taie capacul, Se golesc de miez, se pune în fiecare câte o bucăţică mică de unt proaspăt şi un praf de sare; se aşază într-o tavă unsă bine cu unt Se dau la cuptor la foc iute, şi se ţin până se înfierbântă În acest timp se pregătesc ochiurile în apă Se pune în fiecare roşie câte o feliuţă de şuncă rumenită în tavă sau câteva felii de ciuperci înăbuşite în unt Deasupra se aşază oul bine scurs de apă Se dau câteva minute la cuptor şi se servesc 143 OCHIURI ÎN CUIB 6 ouă, 6 felii de parizer, 1/2 lingură untură, sare, câteva frunze de salată Se taie parizerul în felii Se încinge untură într-o tigaie şi se aşază feliile de parizer La căldură, pieliţa dimprejur se strânge, felia de parizer luând forma unui cuib, în care se sparge câte un ou Se presară albuşul cu puţină sare şi se ţin pe maşină până când ochiurile sunt gata Se aşază pe farfurie cu garnitură de frunze de salată împrejur Pentru ca să iasă bine cuiburile, feliile de parizer trebuie să fie neapărat întregi 144 OUĂ ÎN CUIB PE SPANAC 6 ouă, 1 kg spanac, 2 linguri unt, 1 lingură smântână, 1 lingură brânză rasă, sare Se alege spanacul (v 403) şi se fierbe Se lasă la o parte, la cald, o lingură de spanac, iar restul se aşază într-o formă de pământ rezistentă la foc, cu două linguri de unt Se presară brânză rasă şi se pune puţină smântână Separat se bat albuşurile, se adaugă sare şi se toarnă peste spanacul din formă Se netezeşte albuşul cu dosul lingurii şi din loc în loc se fac găuri rotunde, cât să încapă un gălbenuş La mijloc se face o gaură ceva mai mare, în care se aşază spanacul păstrat la cald În fiecare gaură se pune câte un gălbenuş, cu grijă, să rămână întreg Se dă la cuptor, la foc potrivit, până se prinde gălbenuşul Se servesc în formă 145 JUMĂRI MOLDOVENEŞTI (SCROB) 6 ouă, 1 lingură unt, 3 linguri lapte, sare Se topeşte untul într-o tigaie Se bat ouăle într-un castron, se adaugă laptele şi sare cât trebuie Se toarnă peste untul fierbinte şi se amestecă cu lingura la foc, până încep să se întărească 146 JUMĂRI CU SLĂNINĂ 6 ouă, 50 g slănină afumată (sau şuncă), 1/2 lingură unt, 3 linguri lapte, sare În tigaia în care se vor face jumările se pun bucăţele mici de slănină şi se lasă să se prăjească la foc potrivit Separat se bat ouăle cu laptele, se adaugă sare (dacă slănina nu este prea sărată), se toamă peste slănina rumenită şi se amestecă pe foc până încep să se întărească La fel se pot pregăti jumări cu şuncă tăiată mărunt 147 JUMĂRI CU BRÂNZĂ 6 ouă, 1 lingură unt, 3 linguri smîntînă, 2 linguri brînză rasă, 3 felii de pîine tăiate cuburi, sare Se bat ouăle cu smântână şi sare Se toarnă în tigaia în care s-a înfierbântat untul Se amestecă şi când încep să se prindă, se pune brânza rasă Se servesc cu garnitură de cuibuşoare de pâine prăjite în unt 148 JUMĂRI CU CEAPĂ 6 ouă, 1 ceapă frumoasă, 1 lingură unt, 3 linguri lapte, sare Într-o tigaie se prăjeşte cu unt o ceapă tăiată în felii foarte subţiri, cu grijă, să nu se înnegreascâ Deasupra se toarnă ouăle bătute cu lapte şi puţină sare Se amestecă până sunt gata 149 JUMĂRI CU PĂTLĂGELE VINETE ŞI ROŞII 4 roşii frumoase, 1 căţel de usturoi, 1 linguriţă zahăr, 6 ouă, 1 vânătă mijlocie, 1 lingură făină, 3 linguri lapte, 2 linguri unt, 1 lingură untură, sare Se curăţă de seminţe şi se scurg de apa lor câteva roşii mijlocii, bine coapte Se pun într-o cratiţă cu unt, cu un căţel de usturoi sfărâmat, sare şi o bucăţică de zahăr Se lasă să scadă la foc mic, o iumătate de oră Se taie vânăta în felii subţiri de 1/2 cm, astfel încât să iasă 10 — 12 felii Se fierb puţin în apă cu sare, şi se ţin sub teasc 20 de minute pentru ca apa din ele să se scurgă Se dau apoi prin făină şi se prăjesc în untură Trebuie pregătite în ultimul moment, altfel se moaie până sunt servite Se face un scrob obişnuit din 6 ouă şi se aşază pe o farfurie de servit mai adâncă La mijloc se face loc cu o lingură şi se toarnă sosul de roşii, iar de jur împrejur se pun vinetele prăjite 150 ROŞII UMPLUTE CU JUMĂRI 6 ouă, 6 roşii frumoase, 2 linguri unt, 3 linguri lapte, 1 lingură brânză rasă, sare Se pregătesc roşiile la fel ca la ochiuri în tomate (v 142) Separat se pregătesc jumările Când roşiile încep să se moaie, se umplu fiecare cu jumări, iar pe deasupra se presară brânză rasă Se dau o clipă la cuptor şi se servesc foarte fierbinţi 151 OMLETĂ 6 ouă, 2 linguri lapte, sare, 1 lingură unt sau untură Tigaia pentru omletă trebuie să fie de fontă groasă Dacă este subţire, omleta se arde înainte de a se coace De asemenea trebuie să fie de mărime potrivită cu numărul ouălor, adică cu un diametru de 25 cm la marginea de sus, pentru şase ouă Se bat ouăle, se adaugă laptele sau o lingură de smântână, şi sare Se pune tigaia cu o lingură de unt sau de untură la foc tare şi când s-a înfierbântat, se toarnă ouăle bătute Când încep să se întărească, se introduce pe dedesubt un cuţit cu vârful lat, sau se mişcă iute tigaia, ca să nu se prindă omleta pe fund Cu ajutorul cuţitului se împătureşte omleta în trei, după ce s-a pus garnitura dorită, şi se serveşte Garnitura la omletă poate fi de: 1 Piure de spanac sau foi de spanac întregi, opărite şi înăbuşite în unt 2 Roşii înăbuşite în unt, după ce s-au scos seminţele 3 Vârfuri de sparanghel fiert în apă, opărite cu unt 4 Brânză, şuncă, etc 152 OMLETA CU VERDEAŢĂ Aceleaşi cantităţi ca pentru omleta simplă, se adaugă în plus 2 linguri de verdeaţă tocată După ce se bat ouăle şi se adaugă laptele şi sarea, se pune verdeaţa (frunze de pătunjel, mărar şi cozi de ceapă verde) tăiată foarte fin Se coace ca şi omleta simplă 153 OMLETĂ CU CIUPERCI Aceleaşi cantităţi ca pentru omleta simplă, în plus 250 g ciuperci, 1 lingură de unt Se spală ciupercile şi se taie în felii foarte subţiri Se înăbuşă în unt până ce se moaie şi scade zeama pe care o lasă Se încinge untul în tigaie Se toarnă ouăle bătute; când încep să se prindă, se pun ciupercile Se coace 154 OMLETĂ CU CARTOFI 500 g cartofi, 4 ouă, 1 lingură unt, sare, piper Se fierb cartofii cu coaja, se curăţă şi se zdrobesc fierbinţi cu furculiţa Se amestecă cu gălbenuşul, se adaugă sare, piper şi la sfârşit albuşul bătut spumă Se coace ca şi omleta obişnuită * ALTĂ OMLETĂ CU CARTOFI 500 g cartofi, 3 ouă, 1/2 lingură untură, sare, piper, 1 linguriţă mărar tocat Se curăţă cartofii şi se rad cruzi pe răzătoarea cu găuri mici Se adaugă ouăle, sare, piper, mărar tocat Se amestecă Se pune tigaia cu untură pe foc bun şi când s-a încins, se toarnă compoziţia Când s-a rumenit omleta pe o parte, se întoarce cu un cuţit şi se rumeneşte şi pe cealaltă parte Se serveşte cu salată verde 155 OMLETĂ CU CARTOFI PRĂJIŢI Aceleaşi cantităţi ca pentru omleta simplă, în plus 300 g cartofi, 2 linguri untură Se curăţă cartofii, se taie subţiri şi se prăjesc în untură sau în ulei (v 376) Când sunt rumeni, se toarnă deasupra ouăle bătute cu lapte şi puţină sare, ca pentru orice omletă 156 OMLETĂ ECONOMICĂ 4 ouă, 2 linguri făină, 3/4 pahar lapte, drojdie cât o nucă, 1/2 lingură untură, sare, piper, verdeaţă Se moaie cu puţină apă o bucăţică de drojdie cât o nucă mică, se adaugă ouăle, făina, se amestecă cu laptele (sau cu apă) Se adaugă sare, piper şi puţină verdeaţă tocată Se pune tigaia cu unt sau cu untură pe foc bun şi când s-a încins, se toarnă ouăle şi se acoperă cu un capac Când s-a rumenit omleta pe o parte, se întoarce cu un cuţit şi se rumeneşte şi pe cealaltă parte 157 OUĂ UMPLUTE ÎN COAJA LOR 6 ouă, 1 lingură smântână, 1 felie de pâine, sare, piper, 1 linguriţă mărar tocat Se fierb ouăle tari, după ce au fost bine spălate Se lasă să se răcească Se taie în lung, în două, cu un cuţit ascuţit, astfel încât să nu se sfărâme coaja Se scot albuşul şi gălbenuşul pe un fund de lemn, iar cojile se lasă la o parte Se toacă oul destul de mărunt fără să se zdrobească însă de tot Se adaugă o lingură plină de caimac sau de smântână şi miezul de la o felie subţire de franzelă muiat în lapte Se amestecă totul până nu se mai cunoaşte pâinea; se pune sare, piper şi mărar tăiat fin Cu această pastă se umplu puţin bombat cojile de ou, se bat pe deasupra în pesmet fin şi se prăjesc în unt numai pe partea umplută Se servesc calde 158 OUĂ UMPLUTE CU BRÂNZĂ 6 ouă, 2 gălbenuşuri, 2 linguri brînză, 1 lingură smântână, 1 lingură unt, sare, piper Pentru sos: 1 ceaşcă smântână, 1 linguriţă făină, sare Se fierb ouăle tari Se curăţă şi se taie în două în lungune Se scot gălbenuşurile şi se freacă într-un castron cu două gălbenuşuri crude, puse pe rând Se adaugă brânza rasă, o lingură de smântână, sare şi puţin piper Se freacă bine până se face ca o smântână groasă Cu această compoziţie se umplu albuşurile până în margini Se presară cu brânză rasă şi se aşază pe o tavă unsă cu unt Se dă la cuptor, la foc iute Se face un sos dintr-o ceaşcă de smântână cu puţină făină şi sare Se aşază ouăle pe farfuria de servit şi se toarnă sosul fierbinte împrejur 159 CHIFTELE CA DE PIEPT DE PASĂRE 5 ouă, 1 ceapă, 1 felie pâine, 1 cartof, 1 lingură făină, sare, piper, verdeaţă, 2 linguri untură, 1 lingură pesmet Se toacă ceapa mărunt şi se prăjeşte în puţină untură Se bat într-un castron patru ouă ca pentru omletă, se pune sare şi se toarnă peste ceapa prăjită Se fac jumări şi când sunt gata se dau la o parte să se răcorească Se trec apoi prin maşină, împreună cu o felie de pâine muiată în lapte şi stoarsă şi cu un cartof, de prefefrinţă fiert Se amestecă bine, se mai adaugă un ou crud, o lingură de făină, sare, piper şi verdeaţă tocată Se fac chiftele, se dau prin pesmet şi se prăjesc în untură Se servesc cu salată verde 160 OUĂ RĂSCOAPTE PORTUGHEZE 6 ouă, 500 g roşii, 1 lingură unt, 1 lingură brânză rasă, sare Se fierb ouăle tari, se curăţă de coajă şi se taie felii Separat se spală câteva roşii nu prea coapte, se scot seminţele şi se taie felii O parte din aceste roşii se aşază pe fundul unei farfurii rezistente la foc, bine unsă cu unt Se presară puţină sare Deasupra se aşază feliile de ouă, apoi un rând de roşii Se sărează, se pune unt topit, se presară brânză rasă şi se dau la cuptor la foc potrivit 161 OUĂ PRĂJITE ÎN ALUAT 6 ouă, 1 albuş, 100 g făină, 1 păhărel apă caldă, drojdie cât o alună, sare, 200 g ulei pentru prăjit Se fierb ouăle tari, se curăţă de coajă şi se taie în două în lungime Din timp se pregăteşte astfel aluatul în care vor fi prăjite ouăle: se cerne făina într-un castron, se face loc la mijloc, se pune o linguriţă de ulei, un vârf de cuţit de sare şi un păhărel de vin cu apă căldicică în care s-a muiat drojdla Se amestecă cu furculiţa până se obţine un aluat fără cocoloşi, subţire ca o smântână (cantltatea de apă depinde de calitatea făinii) Se acoperă cu o farfurie şi se lasă să dospească la loc cald 2 — 3 ore Cu puţin înainte de întrebuinţare, se adaugă un albuş bătut spumă; în această pastă se pun pe rând jumătăţile de ou, căutând să fie acoperite cu aluat, se scot şi se prăjesc într-o cratiţă cu ulei, sau cu ulei amestecat cu untură, bine încins Se scot pe farfurie şi se servesc cu salată verde Uleiul rămas de la prăjit se întrebuinţează la alte mâncări RACI, MELCI, MIDII 162 RACI FIERŢI 18 raci, apă cât să-i cuprindă, sare, câţiva căţei de usturoi, o frunză de dafin, puţine condimente Se controlează ca toţi racii care trebuie pregătiţi să fie vii Se fierbe atâta apă într-o oală cât să acopere racii, nu mai mult La patru litri de apă se pune o lingură plină de sare; în orice caz, apa se gustă deoarece ea trebuie să fie mai sărată decât se cere la gust Se pun câţiva căţei de usturoi şi, după gust, puţine condimente, adică o frunză de dafin şi un fir de pătrunjel, iar cine doreşte, zarzavat de supă şi ceapă Se fierb la foc iute Când zeama clocoteşte, se aruncă înăuntru racii, bine spălaţi în mai multe ape şi scurşi, şi câteva boabe de piper Se ţin pe foc încă cinci minute, nu mai mult, socotite din momentul când au dat în clocot Se lasă să se răcească în apa lor Se aşază frumos pe o farfurie, se pun împrejur frunze de pătrunjel Cine doreşte, poate să scoată maţul din gâturi când racii sunt încă vii, înainte de a-i fierbe 163 PILAF DE RACI 18 raci mijlocii, 3 l apă, 1 lingură sare, 3 căţei de usturoi, 6 linguri ulei, 1 ceaşcă mare de orez Se fierb racii în apă cu sare După dorinţă se poate adăuga în apă zarzavat de supă şi ceapă Când s-au răcorit, se curăţă de coajă, se scoate maţul din gâturi, iar acestea împreună cu labele sunt puse la o parte De asemenea se pot lăsa la o parte câteva carapace care se umplu la sfârşit cu orez şi servesc drept garnitură Se îndepărtează stomacul şi cele două pietre albe, când există, iar restul de coji se pisează bine în piuliţa de piatră Se încing într-o cratiţă trei linguri de ulei, se pun cojile pisate şi când încep să se rumenească, se sting cu patru ceşti de zeamă în care au fiert racii Se lasă să fiarbă bine Se strecoară zeama printr-o sită fină Separat se încing trei linguri de ulei, se pune orezul ales şi spălat şi când începe să se rumenească, se adaugă două ceşti de zeamă în care au fiert cojile de raci Se dă orezul la cuptor 20 — 30 minute şi nu se mai umblă cu lingura Când este gata, se dă la o parte şi se amestecă cu labele şi cu o parte din gâturi Se adaugă un praf de piper Se aşază într-o formă de tablă, păstrând câteva linguri cu care se umplu carapacele Se răstoarnă din formă pe farfurie şi se pun împrejur gâturile rămage şi carapacele umplute cu orez 164 SCORDOLEA DE RACI 18 raci mijlocii, 50 nuci, 1 felie de pâine, câţiva căţei de usturoi, 100 g ulei, 1 lingură oţet, sare Se fierb racii Se curăţă nucile de coajă şi se pisează bine într-o piuliţă de piatră Se adaugă o bucată de miez de pâine albă, muiat în apa în care au fiert racii şi bine stors, după gust, puţin usturoi pisat Se freacă bine într-un castron, punând câte puţin ulei, până se face ca o cremă untoasă Se adaugă sare şi oţet sau zeamă de lămiie Se aşază pe farfurie şi se pun împrejur raci fierţi sau numai gâturile şi labele curăţite 165 MIDII FIERTE 2 kg midii, 1 pahar de vin, 1 ceapă, 1 frunză de pătrunjel, cimbru, dafin, 2 căţei de usturoi, sare, piper Ca şi la raci, o primă condiţie la pregătirea midiilor este ca ele să fie cât se poate de proaspete Fie că sunt servite cu scoica, fie fără scoică, trebuie mai întâi foarte bine spălate, chiar rase cu cuţitul, ca să nu mai rămână urmă de nisip Nu se ţin prea mult în apă, ci se spală pe rând una câte una Scoicile trebuie să fie bine închise Când sunt întredeschise, se introduce foarte puţin vârful unui cuţit Dacă se închid imediat, înseamnă că sunt vii, dacă nu se închid, înseamnă că sunt moarte şi trebuie aruncate După ce sunt bine spălate, se pun într-o cratiţă încăpătoare, nu prea multe odată, pentru a fi cuprinse uniform de căldură Când sunt vii, mdiile se deschid imediat la fiert Se adaugă ceapa tăiată felii, mirodeniile, sarea, piperul şi un pahar de vin alb sau de apă Se acoperă cratiţa şi se fierb la foc iute Din când în când se saltă cratiţa, astfel încât să vină toate în contact cu focul După 10 — 15 minute, toate midiile trebuie să fie deschise, deci gata Se scot pe rând, se îndepărtează jumătatea de scoică de care nu este prinsă carnea, se pun într-un castron Se scurge deasupra zeama din cratiţă, dar încet, pentru ca nisipul care s-a mai desprins de pe midii la fiert să rămână la fund Se servesc calde cu zeamă de lămâie 166 MIDII PESCĂREŞTI Aceleaşi cantităţi ca mai sus, în plus 50 g unt proaspăt, 2 linguri pesmet, 1 lingură pătrunjel verde tocat, 1 linguriţă zeamă de lămâie Se fierb midiile ca mai sus Se scoate cu totul carnea din scoică, se ţine la cald, dar nu direct pe maşină Se scurge zeama în alt vas, Se spală cratiţa, se pune un pahar nu prea plin de vin alb şi o ceapă mică tăiată foarte mărunt Se lasă să scadă la foc iute Se adaugă zeama în care au fiert midiile şi se lasă să dea 2 — 3 clocote Se trage pe marginea maşinii, se adaugă untul tăiat în bucăţele mici ca să se topeascâ repede şi pesmetul turnat în ploaie, ca să nu facă cocoloşi, apoi pătrunjelul şi zeama de lămâie Se pun midiile în sos şi se lasă pe foc, dar fără să fiarbă Se servesc fierbinţi 167 PILAF DE MIDII Aceleaşi cantităţi ca la “Midii fierte”, în plus 1 ceaşcă cu orez, 2 linguri unt sau ulei, 1 ceapă mică, 1 linguriţă bulion, sare, piper Se fierb midiile cu puţină apă şi se scoate carnea dinăuntru Se prăjesc uşor în unt sau în ulei o ceapă mică, tăiată mărunt, şi o ceaşcă de orez ales, spălat şi apoi bine uscat Se sting cu două ceşti din zeama în care au fiert midiile, la care se adaugă, dacă este necesar, zeamă de carne sau apă Se pune bulionul de roşii, sarea şi piperul Se dă la cuptor Când orezul este aproape gata, se pun midiile Se răstoarnă şi se serveşte fierbinte 168 MIDII PRĂJITE Aceleaşi cantităţi ca la “Midii fierte”, în plus 1 ou, 2 linguri făină, 2 linguri lapte, sare, piper, 100 g untură sau ulei Se fierb midiile după cum s-a arătat mai sus şi se scot din scoică Din ou, lapte, făină, sare şi piper se face un aluat gros ca o smântână Se iau midiile cu o furculiţă, se moaie în aluat şi se pun la prăjit în untură sau în unt fierbinte Se servesc cu zeamă de lămâie 169 MELCI FIERŢI 3 duzini de melci, 1 pahar oţet, 1 lingură sare, 1 pahar cu vin, 1 ceapă, 1 morcov, 3 căţei de usturoi, cimbru, dafin, sare, 10 boabe piper Melcii sunt mai gustoşi începând din octombrie până în martie, când se închid pentru iarnă cu o pojghiţă ca un capac, formată din sucurile lor întărite Se pot mânca şi în lunile de vară; în acest caz trebuie ţinuţi însă 15 zile într-un paner închis sau într-o cutie, într-un loc răcoros, ca să elimine toată murdăria din intestine, deoarece aceasta strică gustul mâncării Se spală melcii bine în mai multe ape Dacă au capac acesta se desprinde uşor cu vârful unui cuţit ascuţit Se pun într-un vas încăpător şi peste ei se toamă un pahar de oţet şi o lingură de sare de bucătărie Se amestecă uşor şi se ţin astfel două ore, pentru ca sucurile să se dizolve Se scurg şi se spală în mai multe ape Se fierb apoi cu 1/2 litru de apă rece, un pahar de vin, ceapă şi morcovul tăiate felii, mirodenii, sare şi piper Când încep să fiarbă, se ia spuma de 2 — 3 ori Se acoperă şi se lasă să fiarbă în clocote mici trei ore Se scot din scoică şi se servesc calzi, cu lămâie 170 MELCI PRĂJIŢI ÎN ALUAT Aceleaşi cantităţi ca mai sus, în plus 1 ou, 2 linguri făină, 2 linguri de lapte, 1 linguriţă ulei, 1 lingură arpagic tocat, 100 g untură sau ulei Se fierb melcii şi se scot din scoică Cu două ore înainte se face un aluat ca de clătite, din făină, lapte, o linguriţă de ulei, un gălbenuş şi sare Înainte de a se pune la prăjit se adaugă albuşul bătut spumă şi arpagicul tăiat fin Cu un sfert de oră înainte de a servi, se iau câte 8 — 10 melci odată, se moaie în aluat, se întorc cu o furculiţă pentru a se acoperi complet şi se introduc în untură încinsă Se repetă operaţia de 2 — 3 ori până se prăjesc toţi melcii Trebuie să se procedeze repede, pentru ca primii melci sâ nu stea prea mult la o parte, până sunt ultimii gata Se servesc fierbinţi, cu o garnitură de pătrunjel puţin prăjit in untură PEŞTE 171 CRAP RASOL 1 crap cam de 1,5 kg, ceapă, zarzavat de supă, 1 păhărel de oţet, 2 l apă, 1 frunză de dafin, sare, 5 boabe piper Se curăţă peştele de solzi şi se scoate cu grijă osul amar de la cap, care amăreşte peştele la fiert Se curăţă înăuntru şi se spală În vasul special de fiert peştele, se fierb un morcov tăiat felii, o ceapă, o rădăcină subţire de pătrunjel, câteva felii de cartofi, o frunză de dafin, sare şi câteva boabe de piper Peştele capătă un gust deosebit dacă se adaugă la fiert oţet sau vin alb Înainte de a pune peştele la fiert, se opăreşte cu 4 — 5 linguri de oţet, ca să păstreze culoarea albăstruie a pieliţei Acest oţet se poate adăuga apoi la fiert După ce a fiert zarzavatul, se trage cratiţa la o parte, se aşază peştele pe grătarul vasului şi se lasă în apă În momentul când se pune peştele la fiert, apa nu trebuie să mai fiarbă, deoarece dacă peştele este cuprins brusc de o căldură prea mare, pielea se strânge şi carnea se desface Numai atunci când există o îndoială asupra prospeţimei peştelui, acesta se pune la fiert direct în apă clocotită Timpul cât se ţine peştele la fiert depinde de mărimea lui Se cunoaşte dacă este gata atunci când, trăgând de o aripioară, se desprinde uşor Peştele rasol servit rece se lasă să se răcească în apă Se scoate apoi cu grătarul, se aşază cu grijă pe o farfurie lungă, ca să nu se sfărâme, şi se garniseşte împrejur cu zarzavatul fiert şi cu frunze verzi de pătrunjel sau cu felii de lămâie Se serveşte cu maioneză (v 47) Se poate servi şi cald cu unt 172 PIFTIE DE CRAP 1 kg peşte, 1/2 l apă, sare, 3 căţei de usturoi Se curăţă peştele ca pentru rasol Se taie bucăţi potrivite şi se pun împreună cu capul într-o cratiţă cu atâta apă, cât să le cuprindă Se fierb la foc potrivit Se ia spuma şi se adaugă puţină sare Se ţin până ce zeama a scăzut destul, astfel încât, luând o picătură între degete, să se simtă cleioase Dacă peştele este fiert, iar zeama nu este destul de concentrată, se scoate peştele şi se lasă să scadă zeama cât trebuie La nevoie se poate adăuga o foaie de gelatină Se aşază peştele într-o farfurie adâncă sau într-un castron şi deasupra se strecoară zeama După gust se poate adaugă puţin usturoi pisat în zeama răcorită, înainte de a fi strecurată în castron Se ţine câteva ore la rece pentru ca să se închege 173 BURTĂ DE CRAP ÎN SARAMURĂ 1 crap de 1 kg, 1 linguriţă ulei, 1 linguriţă boia, sare Se alege un crap mai mare, se curăţă şi se taie capul şi coada Se despică peştele în două, în lungime, se scot înotătoarele, şira spinării şi oasele rnai mari Se ung jumătăţile de crap cu ulei şi se frig la grătar, întâi pe o parte, apoi pe cealaltă Între timp se fierbe apă cu sare şi cu puţină boia de ardei Se aşază peştele în farfurie, se toarnă saramura deasupra şi se serveşte rece, cu mămăligă Capul şi coada se fierb în ciorbă sau în piftii 174 MÂNCARE DE CRAP 1 crap de 1 kg, 1 lingură unt sau ulei, 20 fire arpagic, 1/2 lingură făină, 2 pahare vin roşu, pătrunjel verde, dafin, 2 căţei de usturoi, un praf de piper, sare Se curăţă crapul, se taie în bucăţi de mărime potrivită şi se lasă cu sare până ce se pregăteşte sosul Se pune la foc într-o cratiţă o lingură de unt sau ulei cu arpagicul curăţit şi opărit Când arpagicul începe să se îngălbenească, se pune făina Se amestecă pe foc 5 minute Se adaugă, vinul, pătrunjelul verde, frunza de dafin şi usturoiul pisat mărunt Pentru ca mirosul de usturoi să nu fie tare (după gust), acesta se pune nesfărâmat şi se scoate înainte de a, servi Se lasă să fiarbă acoperit un sfert de oră Se pune peştele cu un praf de piper, se lasă să fiarbă înăbuşit pînă este gata Se serveşte cald Aceeaşi mâncare se poate face din peşte amestecat, de exemplu: lin, ştiucă, ţipar 175 GHIVECI DE CRAP 1 crap de 1 kg, 3 linguri ulei, 1 ceapă, 1 morcov, 1 pătrunjel, ţelină, 2 linguri bulion sau 4 roşii, o mână de mazăre, o mână de fasole verde, 5 boabe de piper, sare Se curăţă peştele, se taie în bucăţi, se dă sare şi se lasă să stea până se pregăteşte zarzavatul Se prăjeşte în ulei ceapa tăiată felii; când este îngălbenită se adaugă un morcov, un pătrunjel şi ţelină, tăiate felii; când acestea încep să se moaie, se adaugă bulionul subţiat cu apă sau roşiile, mazărea, fasolea verde tăiată în bucăţi, câteva boabe de piper Când sunt aproape fierte, se pun două linguri de ulei şi peştele şi se lasă să fiarbă înăbuşit la cuptor Mâncarea trebuie să fie scăzută; dacă se observă însă că scade prea tare şi peştele nu este încă gata, se mai adaugă puţină apă Se serveşte rece 176 PLACHIE DE CRAP 1 crap de 1 kg, 3 linguri de ulei, 3 cepe mijlocii, 1 pahar vin roşu, 1 lingură bulion, 6 felii de lămâie, 2 foi de dafin, 5 boabe de piper, sare Se pregăteşte peştele la fel ca pentru prăjit (v 178) Se prăjesc în ulei cepele tăiate felii Se sting cu vinul roşu, la care se adaugă bulionul, lămâia, foile de dafin şi piperul Se pun atât peştele, cât şi uleiul în care a fost prăjit, trecut printr-o sită Se dă la cuptor să fiarbă înăbuşit, până scade cât trebuie Se serveşte rece Plachia se poate pregăti şi cu peştele neprăjit 177 CRAP LA CUPTOR 1 crap de 1,5 kg, 3 linguri ulei, 1 pahar vin alb, 3 cepe, 2 căţei de usturoi, 2 foi de dafin, 5 boabe de piper, 1 lingură bulion de roşii, sare Se curăţă crapul, se sărează pe afară şi înăuntru şi se lasă să stea cel puţin un sfert de oră Se aşază într-o cratiţă lungă în care să încapă bine Se pune ceapa tăiată fetii subţiri, usturoiul, vinul, uleiul, foile de dafin, piperul, bulionul de roşii şi sarea Se unge bine crapul cu ulei, se dă la cuptor, se ţine o oră şi jumătate Se unge din când în când cu sosul din cratiţă Dacă scade prea mult înainte de a fi peştele gata, se mai pune puţină apă Înainte de a servi, se scoate usturoiul 178 CRAP PRĂJIT 1 crap de 1 kg, 100 g ulei, 2 linguri făină, sare, pătrunjel verde Se curăţă peştele, se taie în bucăţi de mărime potrivită şi se sărează Se pune uleiul să se înfierbânte Se usucă peştele cu o cârpă, se dă prin făină şi se prăjeşte pe ambele părţi în uleiul fierbinte Se serveşte cald, este bun însă şi rece Se aşază pe o farfurie lungă, iar împrejur se pun frunze de pătrunjel Se poate prăji şi în pesmet; în acest caz se dă prin făină, se moaie în ou şi în pesmet înainte de a se prăji BIBAN ÎN SARAMURĂ 1,500 kg biban, 2 linguri sare, 1 linguriţă de boia, 1 pahar apă Bibanul se curăţă mai greu de solzi De aceea întâi se frige şi apoi se rad solzii Se curăţă peştii înăuntru şi se spală, se usucă şi se pun să se frigă direct pe plita încinsă şi bine presărată cu sare Se întorc pe o parte şi pe cealaltă, încet ca să nu se sfărâme Pe măsură ce sunt gata, se pun pe un fund şi uşor, cu un cuţit, se curăţă solzii şi negreala rămasă de la fript Se aşază într-o farfurie adâncă sau într-un castron, se toarnă apă fiartă şi sărată în care se pune şi un ardei mic, iute sau puţină boia de ardei Se serveşte rece cu mămăligă Cine ţine să-i cureţe întâi de solzi, poate să încerce cu răzătoarea de legume 180 GUVIZI PRĂJIŢI 1,500 kg guzivi, 100g ulei, 2 linguri făină, sare, pătrunjel verde Se curăţă guvizii, se sărează şi se lasă să stea o jumătate de oră Se usucă cu o cârpă curată, se dau în făină şi se prăjesc în ulei fierbinte Se aşază pe farfurie, cu frunze de pătrunjel Se servesc cu lămâie ŞALĂU RASOL Se folosesc aceleaşi cantităti ca la crapul rasol (v 171) Se pregăteşte la fel ca şi crapul ŞALĂU CU MAIONEZĂ Se fierbe şalăul Se scurge bine de apă, se scot cu grijă toate oasele Carnea se desface mai uşor când peştele este cald Se scoate carnea cât mai întreagă Se aşază pe o farfurie lungă de forma peştelui, se toarnă deasupra un sos de maioneză (v 47) Se pun împrejur, după gust şi după posibilitate, foi de salată verde, aspic, gâturi de raci, feliuţe de castraveţi în oţet etc 183 FILEU DE ŞALAU PANE 1 şalău de 1 kg, 2 ouă, 2 linguri făiuă, 3 linguri de pesmet, sare, 100 g ulei Se curăţă un şalău mijlociu Se taie capul şi coada Se desface exact în două, în lungirne Se curăţă de piele, se scoate şira spinării şi se observă să nu mai rămînă oase Se sărează şi se lasă să stea o jumătate de oră Se dă prin făină, apoi prin ou şi prin pesmet şi se prăjeşte în ulei fierbinte Se serveşte cu maioneză sau cu lămâie 184 ŞTIUCĂ UMPLUTA FIARTĂ O ştiucă de 1 kg, o felie de pâine, 1 lingură de lapte, 1/2 ceaşcă ulei, 2 ouă, foi de pătrunjel, sare, piper 1 morcov, 1 ceapă, 4 cartofi mijlocii, 2 l apă Se curăţă ştiuca Se scoate pielea cu atenţie ca să rămână întreagă Cine este îndemânatic face o simplă tăietură pe burtă, apoi cu ajutorul unui cuţit mic şi nu prea tăios, începe să desfacă pielea, astfel încât la sfârşit pielea rămâne prinsă numai de cap Se poate însă tăia de la început capul, apoi se desprinde pielea la gât şi se scoate de pe peşte ca o mănuşă întoarsă pe dos Se spală, se freacă cu puţină sare şi se lasă la o parte Se desface carnea de pe oase, se trece prin maşina de tocat, împreună cu miezul de la o felie de pâine muiat în lapte şi stors Se freacă totul bine cu ulei, se adaugă ouăle, pătrunjel tocat, piper şi puţină sare Se umple pielea de ştiucă bine stoarsă de apă Se dă forma peştelui, se coase pe unde s-a umplut şi se aşază la loc Se pune într-o cratiţă lungă la fiert, cu apă şi sare, zavat şi cartofi şi toate oasele care s-au scos din peşte Se lasă să fiarbă Se aşază în farfurie şi se toarnă deasupra puţină zeamă strecurată Împrejur se pun cartofii şi morcovii fierţi Se serveşte rece, cu lămâie, sau caldă cu unt sau cu sos de roşii (v 63) 185 ŞTIUCĂ UMPLUTĂ LA CUPTOR Aceleaşi cantităţi ca mai sus, în plus 2 linguri de unt Se pregăteşte peştele şi umplutura la fel ca mai sus După ce se umple, se pune untul într-o cratiţă lungă, se aşază peştele şi se dă la cuptor Se unge din când în când cu untul din cratiţă Se serveşte caldă, cu lămâie 186 PLĂTICĂ LA CUPTOR 1,500 kg plătică, 3 linguri ulei, 2 linguri oţet, sare, piper, 1 lingură pătrunjel verde tocat Se curăţă peştele, se spală şi se dă sare Se lasă să stea cu sare o jumătate de oră Se pun câteva linguri de ulei într-o tavă, se aşază peştele şi se dă la cuptor, la foc mijlociu Se ţine aproximativ o oră Din când în când se unge cu uleiul din tavă Când este gata, se aşază peştele pe o farfurie Se toarnă oţetul în tavă, se amestecă cu sosul rămas, se pune pătrunjel tocat şi se potriveşte de sare şi piper Se toarnă peste peştele din farfurie şi se serveşte după ce s-a mai răcorit 187 MÂNCARE DE LIN 1,500 kg lin, 100 g unt topit, 1 lingură făină, 1 mână de ciuperci, 1 ceapă, sare, piper, 1 paliar de vin, 1 gălbenuş Se curăţă de solzi câţiva peşti mai mici, se taie capetele, se despică în două în lungime şi se scoate şira spinării Se spală în mai multe ape şi se ţin un ceas cu sare Se usucă, se dau prin făină şi se prăjesc puţin în unt înfierbântat Se înăbuşă separat în unt câteva ciuperci şi ceapa tăiată felii Se amestecă pentru ca să nu se ardă Se pun în cratiţa cu peşte, se adaugă sare, piper, vinul amestecat cu apă Se dă la cuptor să fiarbă până când peştele este gata Se bate sosul cu un gălbenuş 188 IAHNIE DE LIN 1,500 kg lin, 100 g ulei, 1 lingură făină, 4 cepe mijlocii, 2 linguri bulion, sare Se pregăteşte peştele după cum am arătat mai sus Se dă prin făină şi se prăjeşte în ulei Separat tot în ulei, se prăjeşte ceapa tăiată felii subţiri, peste care se toarnă bulionul subţiat cu o ceaşcă de apă Se aşază peştele în cratiţă împreună cu sosul de ceapă Se dă la cuptor şi se lasă să fiarbă înăbuşit o jumătate de oră Se potriveşte de sare Se serveşte după ce s-a mai răcit 189 SCRUMBII RASOL Se curăţă şi se fierb la fel ca şi crapul Se servesc calde cu lămâie 190 SCRUMBII LA TIGAIE 1,500 kg scrumbii, 1 lingură ulei, 1/2 lămâie, frunze de pătrunjel Se curăţă scrumbiile, se taie în două în lung şi se sărează Se încinge bine tigaia pe foc, fără unt şi fără ulei, deoarece scrumbiile fiind grase, lasă singure grăsime Se usucă bine într-o cârpă curată, se ung cu puţin ulei, se pun apoi în tigaia încinsă şi se prăjesc pe amîndouă părţile Se aşază pe o farfurie lungă, cu garnitură de felii de lămâie şi frunze de pătrunjel Se servesc cu lămâie 191 CALCAN FIERT 1,500 kg calcan, 21 apă, sare, 6 cartofi mijlocii, 50 g unt proaspăt De obicei calcanul nu se serveşte întreg Când este de mărime potrivită, se curăţă înăuntru, se taie cu un foarfece mare coada şi înotătoarele de jur împrejur şi se spală bine în mai multe ape Se face o tăietură în lung pe partea unde pielea este neagră, aproape de şira spinării, astfel încât la fiert peştele să fie pătruns la fel de căldură Se aşază peştele în vasul special de fiert peşte cu partea albă în sus, cu apă rece şi puţină sare Se pune la foc mare până începe să fiarbă Se trage apoi pe marginea maşinii şi se lasă să fiarbă în clocote mici Se încearcă cu un chibrit Când lemnul intră uşor în partea cea mai groasă, peştele este fiert Se curăţă de piele, se aşază pe farfurie şi se serveşte cu cartofi fierţi şi cu unt Peştele tăiat din bucată se fierbe în acelaşi fel Foarte gustos este ficatul de calcan Se poate pregăti fiert sau prăjit, ca şi peştele 192 CALCAN PRĂJIT Se curăţă, se taie bucăţi potrivite şi se pregăteşte îa fel ca şi crapul (v 178) 193 CALCAN PRĂJIT ÎN UNT 1,500 kg calcan, 3 linguri lapte, 100 g unt topit, 2 linguri făină, 50 g unt proaspăt, 1/2 lămâie, frunze de pătrunjel Se curăţă calcanul şi se taie în bucăţi potrivite, care se ţin un sfert de oră într-un castron cu puţin lapte Se încinge unt într-o tigaie Se scurg bucăţile din lapte, se dau prin făină şi se prăjesc în unt Se aşază pe farfurie, iar deasupra se toarnă unt proaspăt topit şi puţină zeamă de lămîie Se presară pătrunjel verde, tocat Se serveşte foarte fierbinte, cu cartofi fierţi, aşezaţi împrejur 194 CALCAN LA CUPTOR 1,500 kg calcan, 3 linguri unt, 1/2 lingură făină, 200 g smântână, sare, piper Se curăţă un calcan de mărime potrivită şi se pregăteşte ca pentru fiert Se unge cu unt o farfurie rezistentă la foc Se sărează calcanul cât trebuie, se aşază în farfurie cu partea albă în sus Se stropeşte bine cu unt Se acoperă cu un capac sau, dacă lipseşte, cu o coală de hârtie albă mai tare, de mărimea farfuriei Se dă la cuptor la foc mijlociu, se ţine aproximativ o oră Se unge din timp în timp cu untul din farfurie Se încearcă cu un chibrit, ca şi calcanul fiert, şi când este gata, se scoate din cuptor şi se curăţă de piele Separat se încălzeşte o jumătate lingură de unt Când este fierbinte se pune tot atîta făină şi se amestecă fără a lăsa să se îngălbenească Se adaugă smântâna, turnată câte o linguriţă, şi se amestecă mereu Se adaugă sare şi piper Se ţine la cald, într-un vas cu apă fierbinte Cu 10 minute înainte de a servi, se toarnă sosul în farfurie peste calcan Se serveşte foarte fierbinte 195 MARINATĂ DE PEŞTE 1,500 kg peşte, 100 g ulei, 2 linguri făină, 2 linguri oţet, 2 linguri bulion, 2 foi de dafin, 10 boabe piper, sare Se pregăteşte peştele la fel ca la cel prăjit în ulei Se lasă să se răcească În tigaia în care s-a prăjit peştele, se mai adaugă ulei şi când este fierbinte, se pune un vârf de lingură de făină, care se stinge cu oţet de vin îndoit cu apă Se adaugă bulionul de roşii, foile de dafin, piperul Pentru 1 kg de peşte sunt necesare două ceşti de sos Se potriveşte gustul sărat şi acru Marinata se poate face din crap, nisetru, morun etc 196 ZACUSCĂ DE PEŞTE 1,500 kg peşte, 100 g ulei, 2 linguri făină, 1 castravete mic în oţet, 1 morcov, 1 pătrunjel, 500 g roşii, 1 ceapă, 2 foi de dafin, 10 boabe piper, sare Se curăţă peştele, se spală şi se taie felii Se dă sare Se usucă într-o cârpă, se tăvăleşte prin făină şi se prăjeşte în ulei încins Separat se fierb cu puţină apă un castravete murat în oţet, un morcov şi un pătrunjel, toate tăiate felii Între timp se fierb roşiile şi se trec prin sită; se amestecă cu zarzavatul şi cu castravetele fiert, se adaugă puţină ceapă prăjită şi se potriveşte de sare După câteva clocote, se adaugă peştele prăjit, frunza de dafin şi boabele de piper Se dă la o parte, se serveşte rece Zacusca de peşte se poate păstra mai multă vreme În acest caz, peştele nu se dă prin făină înainte de a fi prajit Zacusca răcorită se aşază în borcane, se acoperă cu hârtie pergament, se leagă şi se fierbe o jumătate de oră într-un vas cu apă 197 PEŞTE LA CUPTOR 1,500 kg peşte, 1 lingură făină, 1 lingură unt, 2 ceşti zeamă, 2 linguri brânză rasă, sare Se întrebuinţează orice fel de peşte fiert, căruia i s-au scos cu atenţie oasele şi pieliţa Dacă peştele a rămas de la masă şi s-a răcit în farfurie, se pune în apa în care a fiert şi se ţine pe marginea maşinii până se încălzeşte Se scurge bine de apă şi cât este încă fierbinte se curăţă de oase şi de piele Se face un sos alb cu o lingură de făină, una de unt şi zeama în care a fiert peştele Se adaugă în sos două linguri de brânză rasă Se aşază peştele într-o formă rezistentă la foc, se toarnă deasupra sosul, se presară cu brânză rasă şi puţin unt proaspăt Se dă la cuptor, la foc iute Este gata îndată ce prinde culoare 198 PEŞTE LA CUPTOR CU MACAROANE 500 g peşte, 300 g macaroane, 1/2 lingură făină, 1 lingură unt, 2 ceşti lapte, 1 lingură brânză rasă, unt proaspăt cât o nucă Se întrebuinţează resturi de orice peşte fiert, căruia i s-au scos oasele şi pielea Se fierb macaroanele în apă cu sare Se face un rântaş din făină şi unt Se stinge cu lapte sau cu zeama în care a fiert peştele Se lasă câteva minute să fiarbă Într-o farfurie rezistentă la foc se pun câteva linguriţe de sos Se aşază apoi bucăţile de peşte şi din nou câteva linguriţe de sos Deasupra se întind macaroanele bine scurse, se toarnă restul de sos şi se presară brânza rasă şi câteva, bucăţele de unt Se dă la cuptor Este gata când s-a rumenit deasupra 199 PEŞTE LA CUPTOR CU CIUPERCI 1 kg peşte, zarzavat de supă, 500 g ciupercî, 2 linguri unt, 1 lingură făină, 1 ceaşcă smântână sau lapte, 100 g brânză rasă Se fierbe în apă cu sare şi zarzavat, morun, nisetru sau păstrugă După ce s-a răcorit, se taie bucăţi mici Se curăţă ciupercile, se taie felii nu prea subţiri şi se înăbuşă cu o lingură de unt şi sare Se face un rântaş dintr-o lingură de unt şi o lingură de făină, şi se stinge cu o ceaşcă de smântână sau cu lapte Separat se pregăteşte brânza rasă (sau caşcaval) Se unge o formă rezistentă la foc cu unt Se aşază alternând, rânduri de peşte, ciuperci, sos, brânză Ultimul rând trebuie să fie de sos; se presară brânza, se dă la cuptor să se rumenească 200 CHIFTELE DE PEŞTE 250 g peşte fără oase, 2 chifle, 2 ouă, 2 linguri brânză rasă, sare, piper, 2 linguri făină, 100 g untură sau ulei Se fac din orice rest de peşte fiert, morun, păstrugă, şalău sau ştiucă Se scot cu grijă toate oasele şi pielea şi se toacă peştele mărunt Se adaugă chiflele muiate în apă şi bine stoarse, ouăle, brânza rasă, sarea, piperul Se amestecă totul bine împreună Se fac chiftele rotunde care se dau prin făină şi se prăjesc în untură sau în ulei tierbmte Se servesc cu sos de roşii (v 63) TOCĂTURI * PÂRJOALE MOLDOVENEŞTI 750 g carne macră, 1 ceapă miilocie, o felie de pîine, 1 morcov, 1 cartof, 1 ou (sau o ligură de făină), sare, piper, verdeaţă tocată, 2 Iinguri pesmet, 100 g untură Pârjoalele se pot face din carne de vacă, de porc şi de miel Se dă prin maşina de tocat carne macră mai grăsuţă În cazul când carnea nu este de loc grasă, se adaugă, când se toacă prin maştnă, o lingură bună de jumări rămase de la topitul unturii Odată cu carnea, se dă prin maşină şî o ceapă tocată, prăjită în puţină untură, iar la sfîrşit miezul de la o felie de pâine groasă cât două degete, muiată în apă şi stoarsă Este bine ca tocătura să fie dată încă o dată prin maşină Pentru ca pârjoalele să fie mai fragede şi mai pufoase, se pot adăuga un morcov şi un cartof, curăţiţi şi daţi prin maşină odată cu carnea Se adaugă un ou care poate fi înlocuit la nevoie cu o lingură de făină, apoi sare, un praf de piper, puţin pătrunjel sau mărar tocat fin Se amestecă cu o lingură de lemn Separat, pe un fund, se pregăteşte pesmetul Se ia cu Iingura din tocătură, se fac cu mâna perişoare rotunde, care se tăvălesc în pesmet şi, se turtesc pe fund cu cuţitul, pentru a căpăta forma dorită, lunguiaţă sau rotundă Se pune untura într-o tigaie la foc şi când este bine încinsă, se prăjesc pârjoalele pe ambele părţi 202 PERIŞOARE CU SMÂNTÂNĂ Pentru tocătură, aceleaşi cantităţi ca mai sus Pentru sos: 1 ceaşcă de smântână, 1 linguriţă de făină (sau 1 lingură unt, 2 linguri făină, 1 ceaşcă apă, 2 linguri smântână), 1 linguriţă mărar tocat Se pregăteşte carnea de tocătură ca mai sus Se fac în mână mici perişoare rotunde, care se dau în făină şi se prăjesc în untură Se aşază într-o cratiţă Se toarnă deasupra smântână bătută cu o lingură de făină Se adaugă o linguriţă de mărar tocat fin şi se potriveşte de sare Pentru a se face economie de smântână, se face separat un rântaş alb dintr-o 1/2 lingură de unt şi o lingură de făină Se stinge cu o ceaşcă de apă (sau de lapte) şi se adaugă o lingură sau două de smântână Se pune sare şi mărar ca mai sus Se toarnă deasupra perişoarelor şi se lasă să fiarbă puţin la foc mic La un foc prea iute, smântâna se taie 203 CHIFTELE CU SOS DE ROŞII Pentru tocătură, aceleaşi cantităţi ca la „Pîrjoal® moldoveneşti" Pentru sos: 500 g roşii, 1 lingură imtură, 1 linguriţă făină, 1 bucăţică de zahăr, puţină frunză de ţelină, sare Se face tocătură ca mai sus şi se formează chiftele rotunde care se dau prin făină şi se prăjesc în untură Se pun într-o cratiţă Se face un sos de roşii (v 63), se toamă deasupra şi se lasă să dea câteva clocote la foc mic 204 CHIFTELE MARINATE Pentru tocătură, aceleaşi cantităţi ca la “Pârjoale moldoveneşti” Pentru sos: 500 g roşii, 1 lingură untură, 1 linguriţă făină, 1 lingură oţet, 1 bucăţică de zahăr, sare, 2 foi de dafin, 10 boabe de piper Se pregătesc chiftelele ca mai sus şi se aşază într-o cratiţă Se face un sos de roşii în care se adaugă oţetul, foile de dafin şi piper Se toarnă deasupra chiftelelor şi se lasă să dea câteva clocote la foc mic Se ţin calde la cuptor 205 CHIFTELE MARINATE CU TARHON Aceleaşi cantităţi ca pentru “Chiftele marinate”, în loc de dafin, 1 legătură mică de tarhon Se pregătesc la fel ca mai sus adăugînd tarhon în loc de foi de dafin 206 ARDEI UMPLUŢI 12 ardei graşi mijlocii, 750 g carne macră, 1 felie de pâine, 1 ceapă, 3 linguri orez, 1 linguriţă mărar tocat, sare, 2 linguri untură, 1 lingură bulion, 1 linguriţă făină, 2 linguri smântână, 1 ceaşcă apă Se dă carnea şi o felie de pîine muiată şi stoarsă bine prin maşina de tocat Când carnea este slabă, se adaugă şi o lingură de jumări rămase de la topitul unturii Separat se prăjesc în puţină untură ceapa tăiată mărunt şi orezul ales şi spălat Se sting cu puţină apă şi se amestecă cu carnea Se aleg ardei graşi Se taie un capac în jurul codiţei, se curăţă de seminţe Dacă ardeii sunt iuţi, se opăresc în apă clocotită, în care se ţin cinci minute Se scurg bine şi se umplu cu tocătură Înainte de a fi aşezaţi cu sos în cratiţă, după ce se umplu, ardeii trebuie prăjiţi într-o tigaie cu puţină untură Se aşază în cratiţă şi se toamă deasupra un sos făcut din făină, bulion de roşii şi apă Se acoperă şi se pun să fiarbă înăbuşit la cuptor Înainte de a servi, se pun două, trei linguri de smântână sau se serveşte smântâna separat în sosieră 207 DOVLECEI UMPLUŢI 6 dovlecei mijlocii, 500 g carne macră, 1 felie de pîine, 1 ceapă mică, 2 linguri orez, 1 linguriţă mărar tocat, sare Pentru sos: 2 linguri untură, 1 ceapă mică, 1 linguriţă de făină, 4 roşii, sare Se pregăteşte tocătura ca pentru ardei Se aleg dovlecei cât mai egali ca mărime, se rad de coajă, se taie în două şi se scobesc de miez Se umplu cu tocătură Se prăjesc apoi pe toate părţile în untură Dacă rămâne tocătură, se fac mici perişoare, se prăjesc în untură şi se aşază în cratiţă, împreună cu dovleceii Se face un sos cu o ceapă tăiată şi îngălbenită în untură, puţină făină şi apă Se pun roşiile tăiate bucăţi Se dau la cuptor să fiarbă înăbuşit Când sunt gata, se adaugă smântâna sau se serveşte separat în sosieră 208 CARTOFI UMPLUŢI 12 cartofi mijlocii Pentru tocătură şi sos, aceleaşi cantităţi ca la “Dovlecei umpluţi” Se curăţă cartofii, se scobesc şi se pregătesc la fel ca dovleceii 209 CHIFTELE DE CARTOFI CU CARNE 400 g cartofi, 250 g carne, 1 ceapă, 1 ou, 1 lingură făină, sare, piper, 100 g untură sau ulei Se fierb cartofii, se curăţă şi se trec prin maşină Se amestecă cu o lingură de făină, un ou şi carnea dată prin maşină şi prăjită cu puţină ceapă Se adaugă sare şi piper Se fac chiftelele ca mai sus şi se prăjesc în untură sau în ulei Se servesc cu sos de roşii 210 GULII UMPLUTE 12 gulii mijlocii, 400 ,g carne macră, 1 felie pîine, 1 ceapă mică, 1 lingura orez, 1 linguriţă mărar tocat, sare Pentru sos: 2 linguri untură, 1/2 lingură făină, 1 ceaşcă zeamă de carne (sau apă), 1 lingură bulion, 5 bucăţele zahăr, sare Se aleg gulii tinere, cam de aceeaşi mărime Se curăţă, se scobesc şi se umplu cu o tocătură ca pentru ardei Se aşază în cratiţă şi se toarnă deasupra un sos făcut dintr-un rântaş de făină cu untură, stins cu zeamă de carne la care se adaugă bulion de roşii şi puţin zahăr ars După ce fierb pe maşină, se dau la cuptor 211 ROŞII UMPLUTE 12 roşii frumoase, 600 g carne macră, 1 felie de pâine, 2 Iinguri orez, 1 ceapă, sare, 1 lingură untură, 2 linguri smântână Se face tocătura ca pentru ardei (v 206) Se aleg roşii rotunde, netede Se taie capacul, se golesc şi se scot seminţele Se umplu cu tocătura, se aşază capacul la loc şi se pun în cratiţă Din miezul scos, trecut prin sită, se face un sos ca pentru ardei, se toarnă peste roşii şi se fierb înăbuşit la cuptor Înainte de a servi, se adaugă smântână Tocătura se poate pregăti de asemenea ca pentru musacaua de vinete (v 216) * ALTE ROŞII UMPLUTE 12 roşii frumoase, 400 g carne de viţel, 50 g slănină fiartă, 3 linguri pesmet, 1 ou, 1 lingură smântână, verdeaţă tocată, sare, piper, 2 linguri untură, 1 lingură făină Se pregătesc roşiile ca mai sus Se face o umplutură din carne de viţel, dată prin maşină cu o felie de slănină fiartă Se adaugă pesmetul, un ou, smântâna, sare, piper şi puţină verdeaţă tocată fin Se ung roşiile înăuntru şi capacele cu o pană dată prin ou, se umplu şi se aşază capacele la loc Se pun roşiile într-o cratiţă, iar deasupra se toamă un sos de roşii (v 63) Se dau la cuptor 212 VINETE UMPLUTE 6 vinete potrivite, 500 g carne macră, 1 ceapă, 1 Iingură untură, 1 ou, sare, piper Pentru sos: 1 lingură untură, 1 ceapă, 1 lingură făină, 1 ceaşcă apă, 1 lingură bulion Se aleg pătlăgele vinete mai mici, de aceeaşi mărime, se taie cozile şi se opăresc cinci minute într-o oală cu apă clocotită Se scot, se răcoresc cu apă rece, apoi se ţin 1/4 oră sub teasc, pentru ca apa să iasă din ele Se scobesc Se dă carnea prin maşină, se prăjeşte în untură cu puţină ceapă, se adaugă sare, piper şi un ou Se umplu vinetele Se face un sos dintr-o lingură de untură, o ceapă tăiată mărunt şi făină Se adaugă apă, puţin bulion şi miezul scos din vinete După ce a fiert, se strecoară prin sită Se toarnă peste vinetele aşezate în cratiţă Se lasă să fiarbă înăbuşit Înainte de a servi se dau o jumătate de oră la cuptor 213 MERE UMPLUTE 12 mere mijlocii, 500 g carne macră, 1 lingură untură, 1 ou, sare Pentru sos: 2 Iinguri unt sau untură, 8 bucăţele zahăr, 1/2 linguriţă făină, 2 ceşti zeamă de carne (sau apă), sare Merele nu se curăţă de coajă Se spală, se taie un căpăcel la partea cu codiţă Se scobesc Se dă carnea prin maşină Se prăjeşte puţin în unt sau în untură şi se adaugă un ou şi sare Se umplu merele, se pun capacele deasupra şi se aşază într-o cratiţă cu unt Se face un sos cu zahăr ars, un praf de făină şi zeamă de carne; se toarnă deasupra Se fierb înăbuşite la cuptor 214 MUSACA DE VARZĂ 1 varză mijlocie, 750 g carne macră, 1 ceapă, 4 linguri untură, 2 linguri pesmet, 4 linguri smântână, sare, piper Se prăjeşte în untură, cu puţină ceapă, carnea dată prin maşină Se adaugă sare şi piper Se aleg foile de la o varză frumoasă, se taie cotorul, se opăresc şi se scurg bme Se unge o cratiţă cu untură şi se presară cu pesmet Se aşază câteva foi pe fund, apoi un strat de came tocată şi din nou un rând de foi de varză Se repetă această operaţie de 2 — 3 ori, până se isprăvesc carnea şi varza Deasupra se presară pesmet, se pune unt sau untură, smântână amestecată cu un praf de sare Se dă la cuptor Când este gata se răstoarnă 215 VARZĂ CLUJASCĂ 1 varză miilocie, 750 g carne macră, 1 ceapă, 4 linguri untură, 1 ceaşcă smântână, sare, piper Se prăjeşte în untură, cu puţină ceapă, carnea dată prin maşină Se toacă potrivit de mărunt o varză frumoasă, se opăreşte cu apă clocotită cu sare, se scurge foarte bine Se unge o cratiţă cu o lingură de untură, se pune un rând de varză, unul de carne, o lingură de smântână şi se continuă alternând varză, came şi smântână Ultimul rând trebuie să fie de smântână Se potriveşte de sare şi piper Se dă la cuptor 216 MUSACA DE VINETE 4 vinete mijlocii, 750 g carne macră, 1 morcov, 1 cartof, 2 cepe, 1 ou, 2 linguri smântână, sare, piper, 4 linguri untură, 2 linguri făină, 1 Iingură pesmet, 4 roşii sau 1 lingură bulion, 1 ceaşcă zeamă de carne sau apă Se aleg vinete mijlocii Se taie fără să se cureţe, în felii groase de un deget Se opăresc cu apă sărată şi se aşază sub un fund cu o greutate pe el, ca să se scurgă Se dă prin maşină carnea împreună cu morcovul şi cartoful crud Se prăjeşte carnea şi ceapa tăiată mărunt cu o lingură de untură După ce s-a răcorit puţin, se adaugă un ou, smântână, sare şi piper Se scot vinetele de sub teasc, se zvântă cu un şervet, se dau prin făină şi se prăjesc în untură, fiecare felie pe ambele părţi, Vinetele se pot prăji şi fără a fi opărite Într-o cratiţă unsă cu untură şi presărată cu pesmet se aşază un rând de vinete, un strat de carne, şi aşa mai departe, până se isprăvesc carnea şi vinetele Este de preferat ca ultimul strat să fie de vinete Deasupra se toarnă o ceaşcă de zeamă de carne cu o lingură de bulion de roşii, sau se prin câteva roşii tăiate felii Se dă la cuptor să scadă Când este gata, se răstoamă pe o farfurie Pentru a economisi untura şi totodată pentru ca mâncarea să fie mai uşoară, se pot pregăti vinetele neprăjite în untură Astfel, vinetele tăiate felii se prăjesc uşor, pe ambele părţi, direct pe plita potrivit de încinsă Pe măsură ce se rumenesc, se pun într-un castron presărate cu puţină sare Se acopăr şi se ţin să se aburească până ce se pregăteşte carnea pentru musaca Se face apoi musacaua la fel ca mai sus 217 MUSACA DE CARTOFI Aceleaşi cantităţi ca pentru “Musaca de vinete”, în loc de vinete 400 g cartofi; nu se dau prin făină la prăjit Se poate pregăti cu cartofii cruzi sau fierţi Cartofii cruzi se curăţă, se taie felii groase de un deget Se prăjesc foarte puţin în untură, pe ambele părţi Pentru rest se procedează la fel ca la musacaua de vinete 218 MUSACA DE DOVLECEI 3 dovlecei mijlocii; pentru tocătură şi pentru rest, aceleaşi cantităţi ca Ia “Musaca de vinete” Se rad dovleceii de coajă Se taie felii rotunde de grosimea degetului Se sărează şi se lasă un sfert de oră să se scurgă de apă Se usucă cu o cârpă, se dau în făină, se prăjesc în untură pe ambele părţi Pentru rest se procedează la fel ca la musacaua de vinete 219 MUSACA DE CONOPIDĂ 1 conopidă frumoasă, 500 g carne macră, 1 ceapă, 3 linguri unt sau untură, 1 ou, sare, piper, 2 linguri pesmet Se rup buchetele, fără cotoare, de la o conopidă frumoasă, se spală şi se fierb pe jumătate în apă cu sare Se scurg de apă Se dă carnea prin maşina de tocat Se prăjeşte în unt sau în untură cu o ceapă tăiată mărunt Se adaugă un praf de piper, sare şi un ou Se unge o formă cu unt, se presară pesmet Se aşază un rând de conopidă, împărţind astfel buchetele, încât stratul să fie cât mai egal Se pune un rând de carne apoi alt rând de conopidă Se presară pesmet, se adauga o lingură de unt Se dă la cuptor Când este gata se răstoarnă 220 MUSACA DE TĂIŢEI 300 g tăiţei (2 ouă, 300 g făină, apă cît cuprinde o coajă de ou, sare), 500 g carne macră, 1 ceapă mică, 3 linguri unt, sare, piper, 2 linguri pesmet Tocătura de carne se pregăteşte ca mai sus Se pun tăiţeii (v 604) la fiert în apă clocotită cu sare, se fierb nu prea mult, se răcoresc cu apă rece, se scurg bine şi se opăresc cu unt Se unge forma cu unt, se presară pesmet şi apoi se aşază un rând de tăiţei, un rând de carne şi aşa mai departe Deasupra se presară pesmet şi se mai pune puţin unt Se dă la cuptor Se răstoarnă La fel se poate pregăti cu macaroane de casă sau cumpărate 221 SARMALE CU VARZĂ DULCE 1 varză mare sau 2 mijlocii, 750 g carne macră, 1 felie pâine, 2 cepe, 2 linguri orez, 100 g untură, sare, piper, mărar tocat, 1 crenguţă mică de cimbru, 1 ardei gras, 6 roşii sau 2 linguri bulion, 1l borş Se dă prin maşină carnea de porc sau amestecată, de vacă şi de porc, şi miezul de la o felie groasă de pâine, muiat şi stors bine Separat se prăjeşte în untură ceapa tăiată mărunt Când începe să se îngălbenească, se adaugă orezul ales şi spălat Se prăjeşte uşor şi orezul, se stinge cu puţină apă, apoi se amestecă cu carnea, se adaugă verdeaţă tocată mărunt, sare şi un praf de piper Se desfac foile de la o căpăţână frumoasă de varză Se taie cotorul de la fiecare foaie şi se opăresc cu borş, ţinându-le până se moaie Se taie foile în bucăţi potrivit de mari şi în ele se înveleşte camea pentru sarmale Adevăratele sarmale moldoveneşti se fac mici cât o nucă Varza rămasă neîntrebuinţată la sarmale se taie ca tăiţeii mai groşi Se pune un strat de varză tăiată în cratiţă, apoi se aşază sarmalele una lîngă alta şi un al doilea rând, dacă ies mai multe Între rânduri se aşază felii de roşii Deasupra se pune încă un strat de varză tăiată şi un ardei gras, tăiat subţire Se adaugă câteva linguri de borş, fiert separat, strecurat şi îndoit cu apă ca să nu fie prea acru, roşiile tăiate felii sau puţin bulion de roşii sau de ardei şi o lingură bună de untură Se lasă să fiarbă pe maşină, apoi se dă la cuptor, la foc potrivit şi se ţin până scade zeama atât cât trebuie Sarmalele sunt mult mai bune încălzite, de aceea este mai bine să fie pregătite din ajun 222 SARMALE CU VARZĂ ACRĂ Aceleaşi cantităţi ca mai sus, 1 linguriţă de boia de ardei în loc de roşii sau bulion Se pregătesc la fel ca sarmalele de varză dulce, varza în loc să fie opărită însă, este spălată cu apă rece ca să piardă din acreală, iar sarmalele se fierb numai în apă, fără borş, adăugându-se puţină boia de ardei în loc de roşii sau bulion Vara se poate adauga un ardei gras, tăiat subţire 223 SARMALE CU FOI DE VIŢĂ 250 g foi de viţă; celelalte cantităţi sunt aceleaşi ca pentru “Sarmale cu varză dulce”; în plus o ceaşcă de smântână sau de iaurt Se opăresc frunzele şi se fac apoi sarmale la fel ca sarmalele de varză, de preferinţă din carne de miel sau de viţel Se aşază în cratiţă, se adaugă untură şi puţină apă şi se lasă să fiarbă încet pe maşină Când sunt aproape gata, se toamă 2 — 3 linguri de borş amestecăt cu puţin bulion de roşii, se potrivesc de sare şi se dau o jumătate de oră la cuptor (borşul nu se pune de la început, deoarece întăreşte frunzele de viţă care devin neplăcute la mâncat) Se servesc la masă cu smântână sau cu iaurt 224 SARMALE DE MIEL CU FRUNZE DE ŞTEVIE 500 g foi de ştevie sau de spanac Celelalte cantităţi sunt aceleaşi ca pentru “Sarmale cu varză dulce”; în plus o ceaşcă de smântână Se opăresc frunzele Se fac sarmale la fel cu cele de varză; la sfârşit se adaugă puţin borş amestecat cu bulion de roşii Se servesc la masă cu smântână sau cu iaurt Se pot face la fel şi cu frunză de spanac 225 DROB DE MIEL (CIGHIR) 500 g măruntaie, 2 ouă, 1 felie de pâine, 1 lingură smântână, 1 lingură verdeaţă tocată, 2 fire ceapă verde, sare, piper, 1 lingură untură Se trec prin maşina de carne măruntaiele de la un miel, inima, ficatul, plămânii Se adaugă ouăle, puţin miez de pâine muiat în lapte (după dorinţă), sare, un praf de piper, smântână şi verdeaţă multă, mărar, pătrunjel şi ceapă verde, tocate mărunt cu o parte din cozi Se spală prapurul bine, în mai multe ape Se unge puţin cu untură o tigaie cu marginile joase Se întinde prapurul în tigaie astfel încât să rămînă mult şi pe margini, pentru a putea fi întors deasupra peste umplutură Se pune umplutura peste prapur în tigaie, se aşază cu o lingură ca să fie stratul de aceeaşi grosime, se întorc marginile prapurului deasupra, se coace la cuptor Se serveşte întreg sau se taie felii 226 DROB DE MIEL ÎN ALUAT Pentru tocătură aceleaşi cantităţi ca mai sus Pentru aluat 1 ou, 150 g făină, 1 lingură de unt sau de untură, sare Drobul poate fi învelit în aluat în loc de prapur Se pregăteşte tocătura ca mai sus Se face un aluat fraged dintr-un ou, făină şi unt Se întinde o foaie ca de tăiţei, se aşază în tigaia unsă cu unt sau cu untură Se pune umplutura într-un strat de grosime egală Se întorc marginile potrivind să nu vină prea mult aluat unul peste altul Se unge cu ou Se dă la cuptor 227 CROCHETE DE CARNE 300 g carne fiartă (sau friptă), 1 ceapă mică, 1/2 lingură unt, 2 linguri făină, 2 ceşti zeamă de carne (sau apă), 2 ouă, sare, piper, 1 lingură pesmet, 50 g untură Carnea fiartă, rămasă de la rasol, se dă prin maşină Se prăjeşte apoi cu o lingură de unt şi cu o ceapă tăiată mărunt Separat, din ½ lingură de unt, o lingură de făină şi două ceşti zeamă de came, se face un sos de făină ceva mai gros Se amestecă cu camea, se adaugă două gălbenuşuri şi un praf de piper Cantitatea de sos trebuie potrivită atât, cât să lege carnea, nu mai mult, altfel crochetele devin cleioase, fără frăgezime Se lasă să se răcească Pe un fund de lemn se pregăteşte pesmetul Se iau cu lingura cantităţi egale din compoziţie, se dau prin făină, se formează crochete de aceeaşi mărime, se lasă pe fund Se amestecă albuşul rămas, fără să fie bătut spumă, cu un praf de sare Se dau crochetele prin acest amestec, apoi prin pesmet şi se prăjesc în untură fierbinte, la fel pe toate părţile Se servesc ca garnitură la legume 228 RULADĂ DE CARNE 750 g carne, 100 g slănină (sau măduvă), 1 felie de pâine, 2 cepe, 2 ouă, 1 linguriţă verdeaţă, sare, piper, 1 Iinguriţă ulei, 1/2 lingură făină, 1 lingură untură Se dă prin maşina de tocat, carne de porc sau de viţel, împreună cu slănina şi o felie groasă de pâine, muiată în lapte şi stoarsă Se adaugă cepele tăiate mărunt şi prăjite în untură, un ou întreg şi un gălbenuş, verdeaţă tăiată mărunt, sare şi un praf de piper Din această tocătură se face un sul gros, cam cât un pahar, care se tăvăleşte prin făină Albuşul rămas se amestecă, fără să fie bătut spumă, cu o linguriţă de ulei şi un praf de sare Se unge rulada de carne cu albuşul şi se dă la cuptor într-o tavă cu untură fierbinte Se face un sos de ciuperci (v 65) şi când rulada este aproape gata, se toarnă deasupra şi se lasă să mai dea un clocot împreună Înainte de a servi, se taie felii 229 BUDINCĂ DE CARNE CU CARTOFI 500 g carne, 1 ceapă, 1 felie de pîine, 2 linguri unt (sau untură), 1 lingură făină, 1/2 ceaşcă zeamă de carne (sau apă), 300 g cartofi, sare, piper, verdeaţă, 1 lingură pesmet Se dă prin maşina de tocat carnea împreună cu ceapa şi miezul de la o felie de pâine muiat şi stors Se înfierbântă într-o tigaie o lingură de unt sau de untură, se pune carnea şi când începe să se rumenească, se presară făină Se amestecă şi se stinge cu zeama de carne Se adaugă sare, piper şi puţin mărar sau pătrunjel tocat Separat se fierb cartofii, se curăţă de coajă şi se trec prin maşina de tocat Se unge cu unt o formă de sticlă rezistentă la foc, se presară pesmet şi se aşază un strat de carne, unul de cartofi, şi aşa mai departe Deasupra se toarnă o lingură de unt şi se presară pesmet Se ţine la cuptor până se rumeneşte Se serveşte cu un sos de roşii 230 MITITEl 1 kg carne de vacă de la gât, 200 g seu de vacă, câte un vârf de cuţit de piper, chimen, bicarbonat, 1 căpăţână de usturoi, sare Se trec de trei ori prin maşina de tocat carnea împreună cu grăsimea Se sărează cât trebuie şi se lasă să stea 2 — 3 ore la gheaţă Se adaugă un praf de piper şi puţin chimen pisat fin şi un vârf de cuţit de bicarbonat Se face separat un mujdei de usturoi cu puţină zeamă de came, se strecoară şi se adaugă în tocătură atât cât trebuie Se pune la maşina de tocat tubul de tablă prin care se umplu maţele pentru cârnaţi Se dă tocătura încă o dată prin maşină şi, pe măsură ce iese cârnatul din tub, se taie de mărimea mititeilor În lipsa acestui tub, se iau cu lingura cantităţi egale din tocătură şi, cu mâinile udate în apă, se formează cârnăciori de aceeaşi mărime, care se aşază pe o scândură Se frig la grătar, la foc iute În timpul cât se frig, se ung cu o pană muiată în zeamă de carne * ALT FEL DE MITITEI Aceleaşi cantităţi ca mai sus, în plus 2 linguri de frişcă Se trece de două ori prin maşină carnea de la gât împreună cu seul de vacă Se amestecă cu 1/2 linguriţă de sare şi se dă la gheaţă pentru 24 ore, amestecându-se în acest timp de câteva ori A doua zi se mai trece odată prin maşină adăugând o linguriţă de bicarbonat, încă 1/2 linguriţă de sare, 2 — 3 cuişoare, puţin chimen şi piper, toate pisate fin, şi frişca nebătută Se pisează o căpăţână de usturoi cu puţină apă şi se strecoară în tocătură numai zeama Se bate bine o jumătate de oră şi se fac mititei ca mai sus MÎNCĂRI DE CARNE ŞI FRIPTURI CARNE DE VACĂ 231 RASOL DE VACĂ 1,250 kg carne, zarzavat de supă, 6 cartofi mijlocii, 1/4 varză, 4 l apă, sare Carnea cea mai gustoasă pentru rasol este mugurul de piept, fluierul şi carnea de la coadă Se pune carnea la fiert într-o oală cu apă clocotită şi se spumueşte de câte ori se ridică spuma Se adaugă zarzavatul şi se lasă să fiarbă trei ore la foc potrivit Când carnea este aproape fiartă, se adaugă în supă cartofii curăţiţi şi tăiaţi în două şi 2 — 3 bucăţi de varză care a fost mai înainte fiartă pe jumătate în apă Cartofii nu trebuie lăsaţi să fiarbă prea mult, pentru a nu se sfărâma Se aşază rasolul pe farfurie, se pun împrejur cartofii, varza şi morcovii din supă, tăiaţi felii Se serveşte cu sos de hrean şi murături sau salată de sfeclă 232 RASOL CU SMÂNTÂNĂ 1,250 kg carne de pe coaste, zarzavat de supă, 4 l apă, 1 ceaşcă smântână, 1 linguriţă făină, 1 lingură brânză rasă, sare Se scoate carnea de pe coaste, se face o ruladă (sul), se leagă cu aţă şi se pune la fiert ca mai sus, adăugând zarzavat ca pentru orice supă Când carnea este fiartă, se scoate aţa şi se aşază într-o tavă Se amestecă într-o cratiţă smântânâ cu 2 — 3 linguri zeamă de carne, făină, sare şi o lingură de brânză rasă Se toarnă peste rasol, cu grijă ca toată carnea să fie acoperită cu un strat gros Se presară cu parmezan ras Se dă la cuptor, se ţine până capătă o culoare frumoasă Se serveşte cu gamitură de macaroane sau de orez 233 TOCANĂ 1,250 kg carne, 1 lingură untură, 4 cepe mijlocii, 5 roşii sau 1 lingură bulion, 1 praf de făină, sare, piper Se alege came de la piept, mai grasă, sau came de pe coaste Se taie carnea în bucăţi potrivite şi se prăjeşte cu o lingură de untură Se adaugă ceapa tăiată felii subţiri Se lasă până se prăjesc Se pune puţină apă, se acoperă şi se fierb înăbuşit, adăugând din când în când câte o lingură de apă fierbinte, până ce carnea este frăgezită Se adaugă o lingură de bulion de roşii sau roşii curăţite de coji şi de seminţe, sare, piper şi un praf de făină Se acoperă şi se lasă să scadă la cuptor Se serveşte cu mămăligă 234 GULAŞ CU GĂLUŞTE 1 kg carne, 1 lingură untură, 4 cepe mijlocii, 1/2 linguriţă boia de ardei, 1 lingură bulion sau 5 roşii Pentru găluşte: 1 lingură unt sau untură, 1 ou, 2 linguri făină, 1 lingură apă, sare Se taie carnea în bucăţi potrivite şi se prăjeşte cu o lingură de untură Se adaugă ceapa tăiată felii subţiri Se amestecă din când în când ca să nu se ardă Când începe să se rumenească, se adaugă boiaua de ardei, bulionul de roşii sau roşiile curăţite de coji şi de seminţe, sare şi puţină apă Se lasă să fiarbă înăbuşit, adăugând din când în când puţină apă, până ce se frăgezeşte carnea Separat se freacă o lingură de unt sau de untură cu un ou, făină, puţină apă şi sare Se amestecă totul bine Se ia cu linguriţa din pastă şi se dă drumul găluştelor în apă clocotită Se ţin să fiarbă 10 minute Se scurg şi se pun în mâncare sau se opăresc cu unt şi se servesc ca gamitură Mâncarea trebuie să fie foarte fierbinte 235 CARTOFI CU CARNE 600 g carne, 1,250 kg cartofi, 1 lingură untură, 2 cepe mijlocii, verdeaţă, 4 roşii sau 1 lingură de bulion, sare Se taie carnea în bucăţi potrivite Se prăjesc în cratiţă cu ceapa tăiată mărunt şi cu o lingură de untură Se amestecă din când în când ca să nu se ardă Când ceapa începe să se îngălbenească, se pune sare şi puţină apă caldă Se lasă să fiarbă o oră, turnând din când în când puţină apă caldă Se curăţă cartofii şi se taie în lung Pentru a nu se sfărâma, cartofii trebuie frecaţi cu puţină sare înainte de a fi puşi în cratiţa cu carne Se mai adaugă în mâncare mărar sau pătrunjel tocat fin şi puţin bulion de roşii sau boia de ardei, pentru culoare Când cartofii sunt aproape gata, se pune cratiţa pentru o jumătate de oră la cuptor Cartofii nu se amestecă cu lingura ca să nu se sfărîme, ci se clatină numai din când în când cratiţa, pentru a nu se prinde de fund Mâncarea nu trebuie să fie prea scăzută 236 PRAZ CU CARNE 600 g carne, 2 legături praz, 1 lingură untură, 1 lingură bulion, 1 bucăţică zahăr, sare Se pune carnea la foc, la fel ca pentru mâncarea de cartofi; nu se pune ceapă, deoarece prazul are el singur miros tare Se curăţă prazul Se taie în bucăţi potrivite Se prăjeşte uşor într-o tigaie cu puţină untură Se pune peste carne numai când aceasta este frăgezită Prazul fierbe foarte repede, şi dacă stă prea mult la foc, se sfărâmă Se adaugă bulion de roşii şi o bucăţică de zahăr Se gustă de sare Se dă la cuptor Mâncarea este bună mai scăzută 237 MORCOVI CU CARNE 600 g carne, 1 kg morcovi, 3 linguriţe zahăr, 1 lingură untură, 1 Iinguriţă făină, sare Se pune carnea la foc la fel ca pentru mâncarea cu cartofl Se curăţă morcovii Dacă sunt mari, se taie felii subţiri; dacă se întrebuinţează carote mici, rotunde, se lasă întregi Se prăjesc uşor morcovii, întregi sau felii, cu puţină untură Se pun în cratiţa cu came când aceasta este frăgezită Separat se arde zahărul şi se stinge cu puţină apă fierbinte Se adaugă făina Se toarnă în mâncare Se gustă de sare Când este aproape gata, se dă o jumătate de oră la cuptor 238 FASOLE BOABE CU CARNE 600 g carne, 400 g fasole uscată, 1 lingură untură, 2 cepe, 1 lingură bulion sau 5 roşii, 1 frunză de dafin Se pregăteşte carnea la fel ca pentru mâncarea cu cartofi Se alege fasole care nu lasă coji şi se fierbe separat, schimbând apa odată sau de două ori Când carnea este aproape fiartă, se adaugă fasolea, care nu trebuie să fie de loc sfărâmată Se pune sare, puţin bulion sau roşii şi o frunză mică de dafin Mâncarea nu trebuie să fie prea scăzută, este mai gustoasă cu puţină zeamă 239 FASOLE VERDE CU CARNE 600 g carne, 1 kg fasole, 2 cepe, 1 lingură untură, 1 linguriţă făină, 1 lingură bulion sau 4 roşii, sare, verdeaţă Se taie carnea în bucăţi potrivite Se prăjeşte cu două cepe tăiate mărunt şi cu o lingură de untură După ce s-a rumenit carnea, se adaugă făina, puţină sare, se amestecă, se toarnă apă caldă cât s-o cuprindă şi se pune fasolea curăţită şi spălată Se lasă să fiarbă împreună Când fasolea este aproape fiartă, se gustă de sare, se adaugă o lingură de bulion sau câteva roşii, puţină verdeaţă şi se dă la cuptor Se poate face şi cu fasolea fiartă separat şi bine scursă Se pune peste carne când aceasta este frăgezită 240 BAME CU CARNE 600 g carne, 1 kg bame, 1 lingură untură, 1 ceaşcă de borş, 1 lingură bulion sau 4 roşii, 1 păhărel de vin Se pregăteşte carnea ca pentru mâncarea cu cartofi Între timp se curăţă bamele de codiţă, se opăresc cu borş sau cu oţet îndoit cu apă Se clătesc apoi în mai multe ape reci Se scurg bine Se pun în cratiţa cu bame numai când aceasta este aproape fiartă Se adaugă sare, bulion sau roşii tăiate în două şi fără seminţe Când sunt aproape gata, se adaugă un păhărel de vin şi se dau la cuptor 241 VINETE CU CARNE 600 g carne, 3 vinete mijîocii, 2 linguri untură, 1 lingură bulion sau 4 roşii, 1 ardei gras, sare Se pregăteşte camea ca pentru mâncarea cu cartofi Se taie câteva vinete, fără să se cureţe de coajă, în bucăţi potnvite Se opăresc cu apă sărată, în care se lasă să stea 10 minute Se storc apoi bine cu mâna şi se pun într-un şervet să se scurgă Se înfierbântă untura într-o tigaie, se pun vinetele să se rumenească puţin şi se aşază apoi în cratiţa cu came Se adaugă sare, dacă este necesar, apoi o lingură de bulion de roşii îndoit cu apă, sau roşii tăiate în două, şi un ardei gras tăiat mărunt Se dau la cuptor 242 PRUNE USCATE CU CARNE 600 g carne, 500 g prune uscate, 2 linguri untură, 1 linguriţă făină, 6 linguriţe zahăr, sare Se pregăteşte camea ca pentru mâncarea cu cartofi, însă fără ceapă Se spală prunele, se opăresc, se scurg şi se pun peste carne, când aceasta este pe jumătate fiartă Se adaugă puţină sare şi un sos de zahăr ars, ca la morcovii cu carne Se dau la cuptor, adăugând 1 — 2 linguriţe de zahăr (sau mai mult, după gust), dacă sosul nu este destul de dulce 243 GUTUI CU CARNE 1 kg gutui, pentru rest aeeleaşi cantităţi ca la mâncarea de prune Se pregăteşte carnea ca pentru mâncarea cu cartofi (v 235), însă fără ceapă Se spală gutuile (nu se curăţă de coajă), se taie bucăţi potrivite, se scot mijlocul pietros şi căsuţa cu seminţe şi se prăjesc uşor cu puţină untură Se pun peste carne când aceasta este aproape gata Se adaugă un sos de zahăr ars, în care s-a pus un praf de făină Se dau jumătate de oră la cuptor 244 PERE CU CARNE 1 kg pere, pentru rest aceleaşi cantităţi ca la mâncarea cu prune Se face la fel ca mîncarea de gutui 245 VARZĂ DULCE CU CARNE 600 g carne, 1 varză frumoasă (cam de 1 kg), 1 ceaşcă borş, 1 lingură bulion sau 4 roşii mijlocii, 1 ardei gras, 3 linguri untură, sare Se alege carne grasă şi se pregăteşte ca pentru mâncarea cu cartofi (v 235) Se taie o varză sau două, mărunt ca fideaua Se dă sare şi se stoarce cu mâna pentru ca să iasă apa din ea Se pune în cratiţa cu carne când aceasta este pe jumătate fiartă şi se adaugă o lingură bună de untură Se toarnă deasupra borş fiert separat şi bine limpezit Se lasă să fiarbă o oră Se gustă de sare, se pune bulion de roşii sau câteva roşii tăiate felii Se ţine cel puţin o oră la cuptor După ce s-a aşezat varza, nu se mai dă cu lingura, se mişcă numai cratiţa într-o parte şi în alta, ca să nu se prindă pe fund Dacă este prea scăzută, se mai adaugă puţină apă Mâncarea cu varză este mult mai gustoasă pregătită din ajun 246 VARZĂ ACRĂ CU CARNE 600 g carne, 1 varza acră, 2 linguri untură, puţină boia de ardei, o lingură bulion Se pregăteşte camea ca pentru mâncarea cu cartofi Se spală în apă rece o căpăţână sau două de varză murată Se taie mărunt ca fideaua Trebuie pusă din timp în cratiţa cu carne, deoarece varza murată fierbe mai greu Se pune apă, puţină boia de ardei, piperul şi o lingură de bulion Se lasă să fiarbă cel puţin două ore Se dă apoi la cuptor încă o oră Mâncarea trebuie să fie grasă Este mai gustoasă dacă este pregătită din ajun 247 GHIVECI 600 g carne, 1 kg legume asortate, 2 linguri untură, sare, unt proaspăt cât o nucă Se pregăteşte carnea ca pentru mâncarea cu cartofi Se taie puţină varză în bucăţi, un morcov, un pătrunjel şi 1/2 ţelină în felii subţiri, se curăţă o mână de bame (v 240), una de mazăre, una de fasole verde Se curăţă un dovlecel şi se taie în bucăţi potrivite, precum şi o vânătă care se opăreşte şi apoi se scurge bine Dacă se găseşte conopidă, se pun şi câteva buchete de conopidă La sfârşit se adaugă 2 — 3 roşii tăiate în două, un ardei gras tăiat mărunt şi câţiva cartofi curăţiţi şi tăiaţi în bucăţi ca şi dovleceii Se aşază rânduri de zarzavat şi de carne într-o tavă ce merge la cuptor Se adauga sare şi untură cât trebuie Se dă la cuptor şi se lasă să fiarbă înăbuşit Dacă scade prea tare mai înainte de a fi zarzavatul fiert, se adaugă puţină apă Nu se umblă cu lingura ca să nu se sfărâme zarzavatul; se mişcă uşor cratiţa într-o parte şi în alta, pentru a nu se prinde pe fund Când este aproape gata, se ia capacul, se lasă să se rumenească puţin deasupra şi se adaugă câteva bucăţele de unt proaspăt 248 FRIPTURĂ ÎNĂBUŞITĂ 1,500 kg carne, 50 g slănină, 2 ceşti zeamă de carne, 3 cepe mijlocii, 2 — 3 căţei de usturoi, 1 lingură untură, 2 foi de dafin, 5 boabe piper, sare Se alege o bucată de pulpă sau altă carne macră Se sărează, se împănează cu slănină şi cu usturoi, se leagă, pentru a căpăta o formă şi se pune la fript într-o cratiţă cu puţină untură Se întoarce pe toate părţile După 20 minute se toarnă două ceşti de apă sau zeamă de carne Se adaugă ceapa tăiată felii subţiri, foile de dafin şi piperul şi se dă la cuptor, acoperită, să fiarbă înăbuşit timp de trei ore Între timp se întoarce de două ori Se scoate capacul şi se unge friptura din când în când cu zeama din cratiţă Se mai ţine astfel 1/2 oră, până când capătă culoare frumoasă Sosul trebuie să fie scăzut, totuşi, dacă este nevoie, se mai adaugă puţină apă Se aşază carnea pe farfurie, se scoate aţa, se taie felii Sosul se trece prin sită se toarnă deasupra sau se amestecă cu puţină smântână şi se serveşte cald în sosieră Friptura se serveşte cu garnitură de legume 249 RULADĂ UMPLUTĂ CU FICAT 1 kg carne, 200 g ficat, 50 g slăninâ, 1 felie de pâine, 1 ou, frunze de pătrunjel, 3 cepe, 1 lingură untură, 1 ceaşcă zeamă de carne, 1 păhărel de vin alb, 2 linguri smântână, sare Se alege carne de sub coaste Se bate bine cu ciocanul de lemn, fără să se rupă, astlel încât să se obţină o fâşie de 1 cm grosime Se sărează Se face o tocătură din ficat dat prin maşină împreună cu o bucată de slănină şi o felie groasă de pâine muiată în lapte şi bine stoarsă; se adaugă 1/2 ceapă tocată, pătrunjel, sare şi un ou Se întinde umplutura pe carnea bine ştearsă, se rulează ca o clătită şi se leagă Apoi se pune într-o cratiţă cu puţină untură să se prăjească Se adaugă ceapa tăiată felii şi când şi aceasta este puţin rumenită, se toarnă un păhărel de vin alb şi zeama de carne, se dă la cuptor şi se lasă să fiarbă înăbuşit o oră şi jumătate Când este gata, se scot aţele, se aşază pe farfurie, se taie, iar sosul scăzut, trecut prin sită, se dă din nou în fiert, se amestecă cu puţină smântână sau cu ciuperci înăbuşite şi se serveşte lângă friptură 250 ŞNIŢEL RUSESC 750 g carne macră, 1 lingură ulei, 1 lingură făină, 3 Iinguri untură (sau ulei) Pentru sos: 500 g roşii, 1 linguriţă unt, 1 linguriţa făină, 1 bucăţică zahăr, usturoi sau cimbru, sare Se taie carnea în felii groase de un deget Se bat feliile foarte bine pe fund până când carnea începe aproape să se rupă Dacă are pieliţe sau tendoane, acestea se taie cu vârful cuţitului, de asemenea se crestează carnea şi pe margini, pentru ca atunci când se pune la fript, să nu se strângă Şniţelele astfel pregătite se sărează şi se ung cu ulei Se dau prin făină şi se prăjesc în untură sau în ulei mult (grăsimea nu se pierde deoarece şniţelele nu sug multă grăsime, iar după ce s-a răcit, poate fi scursă într-o cratiţă şi întrebuinţată la alte mâncări) Şniţelele prăjite se aşază într-o cratiţă, unele peste altele Separat se face un sos de roşii (v 63) cu un fir de cimbru, sau o foaie de dafin, ori doi, trei căţei de usturoi, după gust Sosul se toarnă peste şniţele, dar numai cu o jumătate de oră înainte de a fi servite, ca să nu sugă prea mult sos, şi se dau la cuptor să se înfierbânte Se aşază pe o farfurie şi de o parte se pune sfeclă fiartă, presărată cu hrean, iar de cealaltă parte, fasole verde cu unt 251 FRIPTURĂ LA TAVĂ 1 kg carne macră, 3 cepe mijlocii, 1 lingură untură, 1 lingură bulion, sare Se alege came macră de la pulpă sau de la coadă Se sărează şi se ţine o jumătate de oră Se aşază într-o tavă cu ceapă tăiată felii subţiri şi cu o lingură de untură Se rumeneşte pe ambele părţi, apoi se toarnă câteva linguri de apă şi se ţine pe maşină să fiarbă acoperit 1 ½ — 2 ore, adăugând din când în când puţină apă, până se frăgezeşte Când carnea este frăgezită, se unge cu untură şi se dă la cuptor unde se ţine descoperită până se rumeneşte Când este gata, se scoate, se taie felii subţiri şi se ţine la cald Între timp se face repede unnătorul sos: se scurge grăsimea din tavă, iar în zeama care a rămas, se adaugă 1 — 2 linguri de apă şi puţin bulion de roşii Se lasă să dea câteva clocote, amestecând cu lingura pentru a se lua toată rumeneala de pe fundul tăvii Sosul se strecoară şi se toarnă fierbinte peste friptură Se serveşte cu garnitură de macaroane fierte şi opărite cu unt, sau cu cartofi 252 ANTRICOATE LA GRĂTAR 6 antricoate, 1 linguriţă untură (sau o feliuţă de slănină), sare Antricoatele trebuie să fie proaspete, nu însă din ziua în care a fost tăiată vita, ci ţinute până a doua sau a treia zi Altfel sunt tari, oricât de bine ar fi fripte Se încinge bine grătarul Se bate carnea uşor cu mânerul cuţitului sau cu lama satârului şi se sărează Se şterge cu o cârpă şi se pune pe grătarul încins şi bine uns cu o bucată de slănină crudă sau o pană muiată în untură Nu se întoarce decât când este destul de rumenită pe o parte şi nu se înţeapă cu furculiţa la întors Durata de frigere depinde de grosimea antricotului La foc bine potrivit, un antricot nu prea gros se frige în 10 — 15 minute Se cunoaşte ca este destul de fript atunci când apar la suprafaţă 2 — 3 picături de zeamă roşiatică Se aşază în farfurie, se pune peste fiecare o bucăţică de unt proaspăt Se servesc cu cartofi prăjiţi şi cu salată 253 ANTRICOATE CU CEAPĂ PRĂJITĂ 6 antricoate, 3 cepe mijlocii, 2 Iinguri ulei, sare Se frig antricoatele la tavă sau la grătar Se taie ceapa în felii foarte subţiri Se înfierbântă uleiul şi când acesta este bine încins, se pune ceapa la prăjit dată prin puţină făină Se amestecă uşor cu o furculiţă până se rumeneşte bine, fără să se ardă Se aşază antricoatele pe farfurie, se pune ceapa deasupra Se servesc cu cartofi prăjiţi 254 BIFTEC ÎN FĂINĂ 250 g muşchi de vacă, 1 lingură făină, 2 linguri untură, sare Se curăţă muşchiul de pieliţe, se taie în bucăţi potrivite Se dă sare Se usucă bine cu o cârpă, se dau prin făină, se frig în untură fierbinte, întâi pe o parte, apoi pe cealaltă, ca şi antricoatele Când sunt gata se scot şi se ţin la cald Se pregăteşte repede următorul sos: se scurge o parte din, grăsimea din tavă, iar în sosul rămas se toarnă o lingură de apă Se lasă să dea câteva clocote, amestecând cu lingura să se ia rumeneala de pe tavă Sosul se strecoară peste biftec Se serveşte fierbinte cu cartofi prăjiţi CARNE DE VIŢEL 255 VIŢEL CU CIUPERCI 750 g carne, 400 g ciuperci, 1 lingură unt sau untură, 1 linguriţă făină, 1 păhărel vin, 1 ceaşcă zeamă de carne sau apă, 1 linguriţă bulion, 1 ceapă mică, sare Se taie camea de viţel în bucăţele potrivite Se pun într-o cratiţă să se prăjească cu o lingură de unt sau de untură şi o ceapă tăiată mărunt Se spală ciupercile şi se taie în feliuţe subţiri Când carnea este bine rumenită, se pun ciupercile şi se amestecă uşor cu o lingură de lemn, până ce încep să piardă din umezeală Se presară cu făină şi se amestecă din când în când cu lingura la foc potrivit, până ce începe şi făina să se îngălbenească Se toarnă vinul şi zeama de carne, în care s-a amestecat o lingură de bulion de roşii Se potriveşte de sare Se acoperă, se dă la cuptor, se ţine să fiarbă la foc potrivit 256 TOCANĂ DE VIŢEL 1 kg carne, 1 lingură untură, 1 ceapă, 1 linguriţă făină, 1 păhărel vin, 2 — 3 ceşti zeamă de carne, 1 lingură bulion, 1 căţel de usturoi, sare, piper Se taie carnea de viţel în bucăţi potrivite Se pun într-o cratiţă să se prăjească cu o lingură de untură Se adaugă o ceapă tăiată mărunt şi o lingură de făină Când făina s-a îngălbenit, se toarnă încetul cu încetul vinul şi zeama de carne Se adaugă bulionul de roşii, un căţel de usturoi sfărâmat, sare, piper Se acoperă, se dă la cuptor să fiarbă la foc potrivit o oră şi jumătate Mâncarea trebuie să fie scăzută Se serveşte cu garnitură de pâine prăjită în unt 257 PAPRICAŞ DE VIŢEL 1 kg carne, 3 cepe mijlocii, 2 ardei graşi, 1 linguriţă făină, 1 linguriţă boia de ardei, 1/2 lingură bulion, 2 linguri untură, sare Pentru găluşte: 1 lingură unt sau untură, 1 ou, 2 linguri făină, 1 lingură apă, sare Se pune carnea ca mai sus să se prăjească cu ceapa tăiată felii subţiri Când ceapa s-a îngălbenit, se adaugă boia de ardei, bulionul subţiat cu apă şi cei doi ardei graşi Se pune zeamă de carne sau apă, atât cât să acopere carnea Se dă la cuptor să fiarbă acoperit Se serveşte cu găluşte de făină (v 234) 258 VIŢEL CU DOVLECEI 750 g carne, 1 lingură unt sau untură, 1 ceapă, 1 linguriţă făină, 4 dovlecei frumoşi sau 50 dovlecei în floare, 1 linguriţă mărar tocat, 2 linguri smântână, sare Se prăjeşte carnea de viţel în unt sau în untură, cu ceapă şi puţină făină Se adaugă apă şi se lasă să fiarbă înăbuşit Se rad dovleceii de coajă Cei mici în floare se lasă întregi, cei mari se taie în patru în lung, apoi în bucăţi de 5 — 6 cm Se prăjesc în puţină grăsime Când carnea este pe jumătate fiartă, se pun dovleceii şi mărarul, se dă cratiţa la cuptor şi se lasă să fiarbă înăbuşit până ce dovleceii sînt gata Dovleceii prea fierţi se sfărâmă uşor După gust, înainte de a se servi, se pot adăuga două linguri de smântână 259 CIULAMA DE VIŢEL 1 kg carne, 1 l apă, 1 morcov, 1 ceapă, 1 pătrunjel, 1 lingură unt, 1 lingură făină, sare Se taie carnea în bucăţele potrivite Se pune la fiert cu un litru de apă rece şi sare Carnea trebuie să fie acoperită cu apă Când dă în clocot, se ia spuma de 2 — 3 ori Se adaugă un morcov, o ceapă şi o rădăcină de pătrunjel Se lasă să fiarbă încet Cratiţa se ţine pe trei sferturi acoperită Separat, într-o cratiţă, se prăjeşte, fără să se rumeneascâ, o lingură de făină cu o lingură bună de unt Se stinge cu zeama în care a fiert camea Se lasă să dea câteva clocote Sosul trebuie să fie gros ca o smântână şi fără nici un cocoloş Se toarnă sosul peste came, după ce s-a scos zarzavatul, se ţine fierbinte pe foc, fără să fiarbă Dacă mâncarea nu este servită imediat, se ţine cratiţa în apă fierbinte, iar deasupra se pun câteva bucăţele de unt proaspăt, ca să nu se formeze pieliţă După gust, se pot adăuga în ciulama şi ciuperci tăiate şi înăbuşite în unt Mâncarea devine mai gustoasă 260 PIEPT DE VIŢEL UMPLUT 1,500 kg carne, 1 lingură pesmet, 3 cepe, 1 căţel usturoi, 1 linguriţă vin alb, 1 ou, verdeaţă, sare, piper, 1 lingură untură Se alege o bucată de carne de la piept Se scot oasele cu grijă, ca să nu se sfărâme carnea, trăgându-le pe rând pe fiecare, sau folosind un cuţit dacă nu ies singure Se taie astfel carnea pe margini, încât să capete o formă dreptunghiulară, cam de 30 cm lungime pe 20 cm lăţime Se introduce un cuţit ascuţit de bucătărie în partea mai largă a pieptului, despărţind carnea în două, pentru a forma un fel de buzunar, lăsând pe celelalte trei parţi carnea netăiată pe o distanţă de 2 cm La carnea tăiată de pe margini, se mai adaugă puţină carne de vacă (dacă avem) şi se trece prin maşina de tocat Castronul în care se pregăteşte umplutura se freacă bine cu un căţel de usturoi tăiat în două Se pune carnea, o lingură de pesmet, o ceapă tocată şi prăjită uşor în unt, o linguriţă de vin alb, sare, piper, puţină frunză de pătrunjel tocată şi un ou Se amestecă totul bine, se umple pieptul şi se coase cu 2—3 împunsături Se apasă puţin pe dinafară, pentru a avea o grosime egală Se unge pieptul cu puţină grăsime, se aşază în cratiţă cu felii de ceapă, se acoperă, se dă la cuptor la foc potrivit Când totul începe să se rumenească, se adaugă apă sau zeamă de carne, până la jumătatea cărnii Se fierbe înăbuşit două ore Când este aproape gata, se unge zeama din cratiţă şi se mai lasă puţin să capete culoare Se scot aţele, iar după ce s-a răcorit puţin, se taie şi se serveşte cu sosul din cratiţă scurs de grăsime şi cu garnitură de macaroane sau de piure de cartofi 261 PULPĂ DE VIŢEL LA TAVĂ 1,500 kg carne, 1 lingură untură, sare Se alege o pulpă cam de 1,500 kg Se dă sare, se ţine o jumătate de oră, se pune apoi în tavă, se unge cu unt sau cu untură şi se dă la cuptor la foc potrivit Se ţine o oră şi jumătate Se unge din timp în timp cu zeama pe care o lasă Se taie felii, se serveşte cu cartofi sau cu legume şi cu sosul din cratiţă scurs de grăsime şi fiert cu o Iingură de apă 262 PULPĂ DE VIŢEL ÎMPĂNATĂ 1,500 kg carne, 50 g slănină, 2 cepe, 1 lingură untură, 1 păhărel de vin alb, 3 ceşti zeamă de carne, sare Se alege o pulpă cam de 1,500 kg Se sărează Se împănează cu bucăţi de slănină Se aşază pulpa în tavă cu felii de ceapă, se unge cu unt sau cu untură şi se dă la cuptor După un sfert de oră, se adaugă vinul şi după ce acesta a scăzut, se toarnă zeama de carne Se acoperă şi se lasă să fiarbă o oră Se scoate apoi capacul, se mai ţine o jurnătate de oră, udând friptura la fiecare 10 minute Când a prins culoare, se scoate şi, ca să nu piardă tot sucul, se lasă puţin la o parte înainte de a o tăia Se scurge grăsimea, iar sosul se serveşte lângă friptură, cu garnitură de macaroane, cartofi etc 263 FRIPTURĂ DE VIŢEL DE LA RINICHI 1,500 kg carne, 1 lingură untură, sare Se alege o bucată de carne cu rinichi Se desprinde rinichiul, scoţând grăsimea dimprejur Cu un cuţit ascuţit se desfac oasele, iar carnea se bate uşor cu latul unui satâr Se întinde apoi carnea pe fund, se aşază rinichiul la loc, se dă puţină sare, se rulează carnea în jurul rinichiului şi se înveleşte totul într-o fâşie subţire de grăsime scoasă de la rinichi Se leagă cu aţă Se pune într-o tavă la cuptor cu o lingură de untură, se frige ca şi viţelul la tavă (v 261) Se serveşte cu macaroane, cu cartofi sau cu diferite zarzavaturi Sosul din cratiţă, după ce s-a scurs grăsimea, se lasă să fiarbă cu două Iinguri de apă Se strecoară şi se serveşte în sosieră 264 RULADE DE VIŢEL 1 kg carne macră, 1 felie pâine, 100 g slănină, 1 ou, sare, piper, 2 cepe, 1 morcov, 1 lingură untură, 1 păhărel de vin alb Se taie carnea felii ca pentru şniţele, de 1 cm grosime Se bat cu ciocanul de lemn pentru a se subţia aproape la jumătate, fără însă să se rupă Se taie marginile cu cuţitul, astfel încât bucăţile obţinute să aibă aceeaşi mărime, cam de 10 cm pe 15 cm Resturile de carne, ca un sfert de kilogram, se dau de două ori prin maşină, împreună cu o bucăţică de miez de pâine muiat în lapte şi stors şi 100 g de slanină proaspătă Se amestecă bine într-un castron, împreună cu un ou, sare piper Se udă un fund de lemn şi se aşază bucăţile de carne una lângă alta Pe fiecare bucată se pune o cantitate egală de umplutură, care se întinde cu un cuţit ud, apoi se rulează şi se leagă cu aţă Se aşază într-o cratiţă felii subţiri de ceapă, cu o lingură de untură, iar peste ele un rând de felii de morcov Se pun ruladele deasupra, una lângă alta, nu însă prea strânse Se dau la cuptor, până încep să se rumenească Se toarnă apoi un păhărel de vin şi, dacă este, zeamă de carne Se acoperă şi se lasă să fiarbă înăbuşit un ceas şi un sfert Se scoate capacul şi se udă de câteva ori carnea cu sosul scăzut din cratiţă Se scot ruladele, se desfac aţele, se ţin la cald Se scurge grăsimea din cratiţă; în sosul care a mai rămas, se adaugă două Iinguri de apă şi se lasă la foc iute să dea câteva clocote Se trece prin sită, se toamă peste rulade Se servesc cu macaroane sau cu piure de legume 265 ŞNIŢEL VIENEZ 750 g carne, 1 lingură făină, 2 ouă, 2 linguri pesmet, 2 linguri untură (se poate amesteca cu ulei), sare Una din condiţiile pentru ca şniţelul să reuşească bine este ca bucăţile de carne să nu fie tăiate în lungul fibrelor, ci în curmeziş Se taie carnea felii de 1 cm grosime Se bat uşor cu ciocanul de lemn, astfel încât să fie subţiate aproape la jumătate Se sărează Se dau în făină, în ou bătut şi apoi în pesmet foarte fin Se înfierbântă o lingură de untură şi o lingură de ulei într-o tigaie Când grăsimea este foarte fierbinte, se pun şniţelele să se rumenească pe o parte, apoi se întorc pe cealaltă parte După ce se rumenesc frumos pe ambele părţi, se aşază pe o farfurie fierbinte şi se servesc cu mai multe feluri de legume ca: fasole, mazăre, cartofi, piure de spanac, sfeclă roşie 266 ŞNIŢEL NATUR 1 kg carne, 1 lingură făină, 2 linguri untură, sare Se pregăteşte la fel ca şniţelul vienez, se dă însă numai în făină, fără ou şi pesmet Se serveşte la fel 267 COTLETE DE VIŢEL PANE 6 cotlete, 1 lingură făină, 2 ouă, 2 linguri pesmet, 2 linguri untură, sare Se taie cotletele groase de 2 cm Se îndepărtează bucăţica de os de la şira spinării şi pieliţa din lungul osului Se scurtează şi costiţa dacă este prea lungă Se sărează Se dau prin făină, ou şi pesmet Se prăjesc ca şi şniţelul vienez Se servesc cu cartofi, sau cu alte legume 268 PICIOARE DE VIŢEL RASOL 3 — 4 picioare de viţel (circa 1,500 kg), 2 l apă, 1 lingură oţet, 1 foaie de dafin, 1 pătrunjel, sare Se curăţă bine picioarele şi se spală în mai multe ape Se pun într-o cratiţă cu apă rece şi se ţin la foc pînă începe să se formeze spumă Se dau la o parte şi se spală imediat cu apă rece Se pun la fiert într-o cratiţă cu 2 l de apă cu sare, o lingură de oţet sau de zeamă de lămâie, o frunză de dafin, şi o rădăcină de pătrunjel Se pun picioarele la fiert şi se ţin două ore să fiarbă continuu, dar în clocote mici Se servesc foarte fierbmţi, cu mujdei de usturoi sau cu sos de muştar, sos de roşii etc Pentru ca picioarele să rămînă albe la fiert, se obişnuieşte ca în apa în care se fierb, să se pună o lingură de grăsime şi o lingură de făină, care se moaie cu puţină apă rece, amestecând bine pentru a nu se forma cocoloşi După ce picioarele au fiert şi zeama s-a răcit, se strânge grăsimea şi se întrebuinţează la alte mîncări 269 PICIOARE DE VIŢEL CU SOS Aceleaşi cantităţi ca mai sus Pentru sos: 1 lingură de unt, 1 lingură făină, 2 ceşti de zeamă, 1 gălbenuş, 1 linguriţă zeamă de lămâie, 100 g ciuperci, sare Se fierb picioarele de viţel ca mai sus Când sunt bine fierte se scot oasele Între timp se pregăteşte un sos de făină, bătut cu gălbenuş de ou şi puţină zeamă de lămâie (v 64), se pune într-o cratiţă împreună cu picioarele de viţel şi câteva ciuperci tăiate felii şi înăbuşite în unt Se ţine mîncarea fierbinte pe maşină, fără să dea în clocote Se serveşte foarte fierbinte 270 TUSLAMA DE BURTĂ 1 kg burtă, 1 picior de viţel, zarzavat de supă, 1 foaie de dafin, 1 lingură untură, 2 morcovi mijlocii, 1 linguriţă făină, 1 gălbenuş, 1 linguriţă oţet sau zeamă de lămâie Se spală în mai multe ape şi se curăţă cu sare până rămân albe, o bucată de burtă şi un picior de viţel Se pun la fiert în apă, cu un morcov, un pătrunjel, o ceapă şi o foaie de dafin Când sunt gata, se scot din apă şi după ce s-au răcorit, se taie în bucăţele potrivite, atât burta, cât şi carnea de pe picior Se aşază într-o cratiţă Separat se prăjesc uşor în untură doi morcovi daţi pe răzătoare Se adaugă puţină făină Se stinge cu zeamă în care a fiert burta Se lasă să fiarbă înăbuşit, se trece sosul prin sită, se bate cu un gălbenuş, se adaugă zeamă de lămâie sau oţet şi se toarnă în cratiţă peste burtă Se lasă să mai fiarbă împreună, dar la foc mic, pentru ca oul să nu se taie Se serveşte fierbinte CARNE DE MIEL ŞI DE BERBEC 271 STUFAT DE MIEL 750 g carne, 40 fire ceapă verde, 20 fire usturoi verde, 2 linguri untură, 1 linguriţă de făină, 1 pahar de borş sau 2 linguri oţet, 1 lingură bulion, sare Se taie carnea de miel în bucăţi potrivite care se prăjesc cu o lingură de grăsime Se adaugă un praf de făină Separat se opăresc firele de ceapă şi de usturoi verde Se înnoadă fiecare fir în formă de opt Se prăjesc uşor în puţină untură, fără să se îngălbenească Se pun în cratiţa cu carne, se adaugă un pahar de borş fiert şi limpezit, îndoit cu apă, sare, bulion de roşii După ce a început să fiarbă, se dă la cuptor şi se lasă să fiarbă înăbuşit, până scade cât trebuie Mai puţin aspectuoasă, dar la fel de gustoasă, se poate face mâncarea tăind ceapa şi usturoiul în bucăţele, în loc să fie înnodate 272 MIEL CU SPANAC 750 g carne, 2 kg spanac, 1 linguriţă făină, 2 linguri untură, 1 ceapă, 1 lingură bulion, sare Se prăjesc în untură bucăţile de carne cu o ceapă tăiată mărunt şi se adaugă un praf de făină Se curăţă spanacul, se spală în mai multe ape, se opăreşte şi se scurge bine Se pune în cratiţa cu carne, se adaugă bulionul, puţină apă şi sare Se acoperă şi se dă la cuptor o jumătate de oră Dacă scade tare, se mai adaugă puţină apă Se pot adăuga şi câteva felioare de lămâie, după dorinţă 273 MIEL CU MĂCRIŞ Aceleaşi cantităţi ca la “Miel cu spanac”, în plus o linguriţă de zeamă de lămâie Se pregăteşte la fel ca mielul cu spanac Când este aproape gata, se adaugă puţină zeamă de lămâie 274 ANGHEMAHT DE MIEL 1 kg carne, 1 l apă, 1/2 lingură unt, 1/2 lingură făină, 6 felii de lămâie, sare Se pregăteşte la fel ca anghemahtul de pui (v 328) 275 CIULAMA DE MIEL Se folosesc aceleaşi cantităti ca la “Ciulama de viţel” Se pregăteşte la fel cu ciulamaua de viţel (v 259) 276 MIEL CU CIUPERCI 750 g carne, 400 g ciuperci, 1 lingură unt sau untură, 1 ceapă mică, 1 ceaşcă zeamă de carne sau apă, 2 linguri smântână, 1 linguriţă făină, puţin piper, sare Se prăjesc în aceeaşi cratiţă, cu o lingură de unt sau de untură, bucăţile de carne, o ceapă tăiată mărunt şi ciupercile spălate şi tăiate felii subţiri Se adaugă sare Când începe totul să se rumenească, se toarnă zeamă de carne şi se lasă să scadă Dacă mâncarea este prea scăzută, se mai adaugă puţină zeamă de carne sau apă Cu un sfert de oră înainte de a servi, se amestecă smântâna cu făina şi piperul, se toarnă peste mâncare şi se lasă să dea 2—3 clocote Se poate pregăti aceeaşi mâncare fierbând separat ciupercile tăiate felii Se pun în mîncare odată cu smântâna şi se lasă să dea împreună câteva clocote 277 DROB DE MIEL Vezi la „Tocături" (v 225) 278 FRIPTURĂ DE MIEL 2 kg carne de miel, 1 lingură untură, sare Se spală carnea de miel, se dă sare şi se lasă să stea o jumătate de oră Se aşază într-o tavă, cu spatele în sus Se dă la cuptor, la început la foc moale Se unge din timp în timp cu grăsime La sfârşit se întăreşte focul şi nu se mai atinge, ca să se rumenească frumos şi să se întărească bine coaja Se taie repede pe fund de lemn şi se aşază bucăţile pe farfurie Sosul care a rămas în tavă se curăţă de grăsime, se pune să fiarbă cu o lingură de apă, amestecând pentru ca să se ia rumeneala de pe fund Se trece prin sită şi se serveşte separat Nu se toamă peste friptură, pentru ca să nu se moaie coaja Se serveşte cu cartofi prăjiţi şi cu salată verde 279 MIEL PANE 1,500 kg carne de miel, 2 ouă, 1 lingură făină, 2 linguri pesmet, 3 linguri untură, sare Se spală bucata de miel, se taie în bucăţi late de 2 — 3 degete Se sărează şi se ţin 20 de minute Se dau în făină, apoi în ou şi la urmă în pesmet Se prăjesc în untură fierbinte sau în unt amestecat cu ulei (la o lingură de unt, două 1 linguriţe de ulei) Se servesc cu legume şi salată verde 280 MIEL LA GRATAR 1,500 kg carne de miel, 1 felie de slănină sau 1 linguriţă de untură, sare De la un miel gras se aleg pulpele şi capul pieptului, adică 1 bucata dintre umărul din faţă până la deşert Se curăţă carnea de pe oase, se taie bucăţi de mărimea unui biftec şi se dă sare Se încinge grătarul, se unge cu o bucată de slănină sau cu o pană muiată în untură şi se aşază bucăţile de carne Se lasă să se rumenească frumos pe ambele părţi Se servesc cu cartofi prăjiţi 281 PULPĂ DE BERBEC LA TAVĂ 2 kg pulpă, 50 g slănină, 1 căpăţână usturoi, 1 lingură untură, sare Se alege totdeauna carne de berbec tânăr şi care nu miroase Totuşi, carnea de berbec nu se întrebuinţează niciodată prea proaspătă şi se ţine cel puţin 2 — 3 zile după ce animalul a fost tăiat, la un loc răcoros şi bine aerisit, iar iarna se păstrează 5 — 6 zile Se curăţă pulpa de pieliţe şi mai ales de grăsime, care are un gust neplăcut Se curăţă, însă numai cu o oră înainte de pregătire Pulpa pregătită pentru fript se împănează sau nu cu slănină şi usturoi, după gust Se sărează şi se aşază în tavă Se ţine astfel o jumătate de oră, se dă apoi la cuptor, la foc potrivit Cât stă la cuptor, se unge din când în când cu zeama din tavă, până se frăgezeşte, iar la sfârşit se unge cu untură Când este gata, se taie felii, iar sosul se curăţă de grăsime, se fierbe cu puţină apă şi se serveşte separat Garnitura obişnuită la friptura de berbec este fasolea boabe sau piureul de fasole 282 COTLETE DE BERBEC LA TIGAIE 6 cotlete, 1 lingură untură, sare, piper Se taie cotletele de grosimea degetului Se curăţă de grăsime şi de pieliţa din lungul osului Se bat mai ales pentru a li se da o formă Se dă sare şi piper Se frig pe ambele părţi în untură fierbinte Se servesc cu garnitură de fasole boabe 283 COTLETE DE BERBEC LA GRATAR 6 cotlete, 1 linguriţă ulei, sare, piper Se taie cotletele şi se pregătesc ca mai sus Se ung cu ulei şi se ţin câteva minute Se pun pe grătarul încins bine, se frig pe ambele părţi, se sărează când sunt aproape gata Se servesc cu fasole boabe CARNE DE PORC 284 TOCANĂ DE PORC Se pregăteşte la fel ca tocana de vacă (v 233) 285 CARNE DE PURCEL CU VARZĂ Se pregăteşte la fel ca varza cu carne de vacă (v 245 — 246) 286 SARMALE CU CARNE DE PURCEL Vezi 221 — 222 287 VARZĂ ACRA CU COSTIŢA AFUMATĂ 1 varză murată cam de 1 kg, 300 g costiţă afumată, 3 linguri untură, 1 linguriţă boia de ardei, 10 boabe piper, sare Se taie o varză mare, murată, în felii Dacă este prea acră, se spală într-o apă sau două şi se scurge bine Se taie costiţa afumată cu şorici cu tot, în felii groase de un deget Dacă slănina este prea sărată, se va ţine câtva timp în apă Se aşază pe fundul cratiţei unsă cu grăsime un rând de felii de varză, apoi un rând de slănină, urmând aşa până se termină varza şi slănina Se adaugă o ceaşcă de apă şi untură Această mâncare nu este gustoasă decât grasă şi bine scăzută Trebuie să fiarbă înăbuşit cel puţin trei ore Când este aproape gata, se adaugă câteva boabe de piper şi, după gust, puţină boia de ardei Dacă în timpul fiertului scade prea tare, se adaugă puţină apă Este mult mai gustoasă încălzită a doua zi Se răstoarnă ca o budincă 288 LINTE CU COSTIŢĂ AFUMATĂ 500 g linte, 300 g costiţă afumată, 1 ceapă, 1 căţel de usturoi, 1 lingură untură, 1 lingură bulion, 1 foaie de dafin, sare Se alege lintea, se spală şi se pune într-o cratiţă cu apă rece să fiarbă pe jumătate, în clocote mici Se prăjeşte uşor, cu o lingură de untură, o ceapă tăiată mărunt şi se aşază aceeaşi cratiţă cu lintea şi cu costiţa tăiată bucăţi Se lasă să fiarbă circa o oră la foc potrivit Se adaugă puţin bulion de roşii, un fir de usturoi, o frunză de dafin sau o crenguţă de cimbru şi sare cât trebuie Se acoperă, se dă la cuptor şi se mai ţine un sfert de oră Aceeaşi mâncare se poate pregăti şi cu fasole boabe 289 PULPĂ DE PORC LA CUPTOR 2 kg pulpă, 1 linguriţă chimen, sare Se sărează un but de porc (pulpa dinapoi) şi se lasă să stea o jumătate de oră Se aşază într-o tavă, se toarnă 2 — 3 linguri de apă şi se presară cu puţin chimen Se pune la cuptor, la foc potrivit Se unge din când în când cu zeama din tavă Dacă aceasta scade, se mai adaugă o lingură sau două de apă Nu se pune untură la fript, carnea de porc fiind grasă Trebuie bine friptă, altfel se digeră greu Se ţine la cuptor cam două ore şi jumătate Se taie felii, se serveşte cu sosul din tavă, curăţit de grăsime şi strecurat, şi cu cartofi prăjiţi Când purcelul este tânăr, se pune la fript cu şoriciul, acesta crestându-se în formă de pătrate mici, cu un cuţit ascuţit Dacă în timpul friptului şoriciul se rumeneşte prea tare, se acoperă cu o hârtie albă Când friptura este gata, înainte de a o tăia, se desprind cu un cuţit pătratele de şorici rumenite Se aşază pe aceeaşi farfurie cu fripura tăiată felii 290 COTLETE DE PURCEL LA GRĂTAR 6 cotlete, 1 linguriţă de untură sau 1 felie slănină, sare Se taie cotletele de grosimea degetului Când sunt prea grase, se curăţă de grăsime, se taie apoi bucăţile de oase dinspre şira spinării şi se scurtează costiţele dacă sunt prea lungi Se dă sare şi se ţin aşa o jumătate de oră Se frig pe grătarul bine încins şi uns cu puţină slănină crudă Se servesc cu legume 291 FELII DE PARIZER PANE 12 felii de parizer, 1 lingură făină, 1 ou, 2 linguri pesmet, 2 linguri untură (sau ulei) Se taie feliile de parizer potrivit de groase şi se îndepărtează pieliţa dimprejur; se dau prin făină, prin ou bătut şi pesmet şi se rumenesc frumos în untură amestecată cu ulei Se servesc cu cartofi CREIER, LIMBĂ, FICAT, RINICHI 292 CREIER FIERT 2 creieri de vacă sau 3 creieri de viţel, 11 apă, 1 lingură otet, sare Înainte de a fi curăţit, creierul trebuie ţinut cel puţin o oră în apă rece, ca să iasă tot sângele şi cheagurile care s-ar înnegri la fiert Se schimbă apa odată sau de două ori Se scoate, se curăţă pieliţa de deasupra, încet ca să nu se sfărâme, se mai spală odată şi se pune la fiert în apă călduţă, cu sare şi foarte puţin oţet Se lasă să fiarbă în clocote mici 20 minute Se scurge Se serveşte fierbinte, întreg sau tăiat felii, cu unt topit şi puţin rumenit, lămâie sau sos de roşii 293 SALATĂ DE CREIER Vezi 13 294 CREIER PANE 1 creier de vacă sau 2 creieri de viţel, 1 lingură făină, 2 ouă, 2 linguri pesmet, 2 linguri unt sau untură, sare Se fierb creierii ca mai sus Se lasă să se răcească în apa lor Se scurg, se taie de grosimea degetului Se dau prin făină, ou şi pesmet şi se prăjesc în unt sau în untură fierbinte Se servesc cu garnitură de mazăre boabe, cu fasole verde sau cu sos de roşii Se poate pregăti pane şi creierul nefiert 295 CREIER CU ROŞII LA CUPTOR 1 creier de vacă sau 2 creieri de viţel, 150 g ciuperci, 4 roşii frumoase, 2 linguri unt, 1 lingură pesmet, 1 lingură brânză rasă, sare Se curăţă creierul şi se fierbe (v 292) Se taie felii subţiri Se curăţă de asemenea câteva ciuperci, se taie felii şi se înăbuşă în unt Se pune sare Se unge cu unt o formă rezistentă la foc, se aşază un rând de felii de creier, un rând de roşii tăiate felii subţiri şi fără coajă, un rând de ciuperci şi din nou un rând de creier Se toarnă deasupra unt topit, se presară pesmet şi brânză rasă şi se dă la cuptor Se ţine pînă se rumeneşte 296 LIMBĂ RASOL 1 limbă cam de 1 kg, 3 l apă, 2 cepe, 1 pătrunjel, 10 boabe piper, 1 foaie de dafin, sare Se spală limba în mai multe ape, frecând-o cu puţin mălai pentru a se lua toată murdăria dintre pori Se scoate gâtlejul şi se ţine limba cel puţin o oră în apă rece, înainte de a fi pregătită Se pune la fiert într-o oală cu apă rece Când începe să dea în clocot, se ia spuma, se adaugă zarzavatul, foaia de dafin, sare, piper, se acoperă şi se lasă să fiarbă potolit timp de trei ore (limba de viţel şi cea de purcel fierb mai repede) Se curăţă fierbinte de piele, începând de la vârf, trăgând uşor şi ajutându-ne cu un cuţit mic Se serveşte fierbinte cu sos de hrean, de roşii sau cu alt sos Zeama în care a fiert poate servi la pregătirea unei supe de zarzavat 297 LIMBĂ CU SOS DE SMÂNTÂNĂ Aceleaşi cantităţi ca mai sus, în plus 1 ceapă, 1 lingură unt, 1 linguriţă făină, 1 ceaşcă smântână, sare Se fierbe limba ca mai sus, se curătă de pieliţă, se taie felii şi se aşază în cratiţă Se prăjeşte în unt o ceapă tăiată mărunt Când ceapa a început să se îngălbenească, se adaugă făina Se stinge cu o ceaşcă din zeama în care a fiert limba, se face un sos potrivit de gros, se adaugă smântâna, se toarnă peste limbă şi se lasă să mai fiarbă 10 minute la foc mic 298 LIMBĂ CU SOS DE ROŞII Aceleaşi cantităţi ca la “Limba rasol”, în plus 1 ceapă, 1 lingură unt, 1 linguriţă făină, 2 linguri bulion, 1 Iinguriţă zahăr, sare Se fierbe limba şi se pregăteşte sosul ca pentru “Limbă cu sos de smântână” înlocuind smântâna cu bulion de roşii şi adăugând o linguriţă de zahăr 299 LIMBĂ RECE CU MĂSLINE Aceleaşi cantităţi ca la “Limbă rasol”, în plus 2 linguri ulei, 2 cepe, 1 linguriţă făină, 2 linguri bulion, 1 păhărel de vin, 200 g măsline, sare Se pregăteşte la fel ca limba cu sos de smântână, înlocuind untura cu ulei, smântâna cu bulion, iar la ultimele clocote se adaugă măslinele spălate şi fierte cinci minute în apă Se serveşte rece 300 LIMBĂ UMPLUTĂ AceIeaşi cantităţi ca la “Limba rasol”, în plus 1 felie de pâine, 1 ou (sau 1 lingură făină), 1 linguriţă de verdeaţă tocată, sare, piper, 1 1/2 lingură unt sau untură, 1/2 lingură făină, 2 linguri smântână Se fierbe Iimba Se curăţă de piele şi se taie grăsimea şi carnea dinspre gâtlej, astfel încât să capete o formă Se desface limba în lungime, în două, cu un cuţit, se scoate puţină carne dinăuntru, se dă prin maşină împreună cu grăsimea, cu carnea scoasă de la gâtlej şi cu miezul de la o felie de pâine muiat în lapte şi bine stors Se adaugă un ou, sare, piper şi verdeaţă tocată Se umple limba şi se leagă cu aţă ca să nu iasă umplutura Se pune într-o tavă la cuptor, cu o lingură de unt, şi se toarnă deasupra, din când în când, câte puţin din zeama în care a fiert limba Se ţine astfel să fiarbă înăbuşit încă o jumătate de oră Separat se prăjeşte uşor 1/2 lingură făină în tot atîta unt Se stinge cu o ceaşcă de zeamă în care a fiert limba Se amestecă smântâna Se face un sos nu prea gros, care se toarnă peste limbă Se lasă să dea împreună câteva clocote Înainte de a servi se scot aţele Se taie limba felii şi se aşază pe farfurie astfel, încât să pară întreagă Se serveşte fierbinte 301 LIMBĂ PANE Aceleaşi cantităţi ca la “Limba rasol”, în plus 1 lingură făină, 2 ouă, 2 linguri pesmet, 2 linguri untură Se fierbe limba, se curăţă de piele şi se taie felii subţiri, Se dau prin făină, ou şi pesmet şi se prăjesc la fel ca şniţelul vienez (v 265) 302 FICAT DE VIŢEL ÎNĂBUŞIT 750 g ficat, 50 g slănină, 1 lingură unt, 1 lingură făină, 1 păhărel de vin, 1 lingură bulion (sau 4 roşii), 2 ceşti zeamă de carne, sare, piper, foaie de dafin, 1 fir de pătrunjel verde, 1 fir de cimbru Se curăţă ficatul de pieliţa de deasupra Se împănează cu câteva bucăţele de slănină Se freacă cu puţin piper Sare se pune numai la urmă, când ficatul este gata, deoarece altfel se întăreşte la foc Se şterge cu o cârpă curată uscată, se pune într-o cratiţă cu jumătate lingură de unt să se prăjească pe ambele părţi câteva minute, la foc iute Separat se rumeneşte o lingură de făină cu jumătate lingură de unt, se stinge cu zeamă de carne amestecată cu vin, în care se pun o frunză de dafin, un fir de cimbru şi unul de pătrunjel Se adaugă o lingură de bulion sau roşii tăiate în două şi fără seminţe După ce a fiert totul împreună se toarnă peste ficat şi se pune deasupra o foaie de hârtie unsă cu unt Se acoperă şi se fierbe înăbuşit la foc mic Când este gata, se aşază ficatul pe farfurie, se taie felii, iar sosul curăţit de grăsime se trece prin sită, se potriveşte de sare şi se toarnă deasupra 303 BUDINCĂ DE FICAT 500 g ficat, 2 chifle, 1 ceapă mică, 150 g unt proaspăt, 2 ouă, sare, piper, 1 linguriţă de verdeaţă tocată, 2 linguri unt topit, 1 lingură pesmet Se curăţă ficatul de pieliţe şi de vine Se dă de două ori prin maşină, împreună cu două chifle muiate în lapte şi bine stoarse şi o ceapă tocată mărunt şi rumenită în unt Se freacă untul proaspăt până se face spumă şi se adaugă două gălbenuşuri Se amestecă totul împreună cu ficatul şi se freacă bine câtva timp Se adaugă sare, piper, frunză de pătrunjel tocată şi, după gust, un praf de enibahar sau magheran La sfârşit se adaugă albuşul bătut spumă Se unge o formă cu unt, se presară cu pesmet fin, se toamă compoziţia şi se coace la foc potrivit Se răstoarnă, se serveşte cu sos de roşii sau de ciuperci 304 ROŞII UMPLUTE CU FICAT 12 roşii frumoase, 250 g ficat, 3 chifle, 1 ceapă mică, 2 ouă, 50 g unt proaspăt, 2 linguri unt topit, sare, piper, 2 linguri smântână Se aleg roşii netede, frumoase, se taie capacul şi se scobesc înăuntru Ficatul se taie felii şi se prăjeşte uşor în unt Se trece apoi prin maşina de tocat împreună cu trei chifle muiate bine în lapte şi stoarse În untul rămas de la ficat se prăjeşte o ceapă tăiată mărunt, se amestecă cu tocătura, la care se mai adaugă gălbenuşurile,untul proaspăt, albuşurile bătute spumă, sare şi piper după gust Cu această tocătură se umplu roşiile, se aşază în cratiţă, peste fiecare roşie se pune o bucăţică de unt şi se dă la cuptor, la foc bun Miezul scos din roşii se fierbe, se trece prin sită şi se toarnă peste roşii, după ce acestea s-au rumenit puţin Înainte de a servi se adaugă 2 — 3 linguri de smântână 305 FICAT PRĂJIT ÎN TIGAIE 750 g ficat, 1 lingură făină, 1 praf de piper, 2 linguri unt sau untură Ficatul pentru prăjit nu trebuie spălat înainte, cel mult se poate ţine un sfert de oră în lapte şi apoi uscat bine într-o cârpă curată Se taie în felii cât mai egale ca grosime, pentru ca să fie pătrunse egal de căldură Se presară cu puţin piper, se dau prin făină şi se prăjesc în unt sau în untură fierbinte Se ţin 10 minute, se întorc cu o furculiţă fără să fie împunse, pentru ca să nu iasă mustul Ficatul nu este bun prea fript; cu cât se ţine mai mult la foc, cu atât pierde din gust şi din frăgezime Când este aproape gata, se sărează Se serveşte pe farfurii calde, cu legume şi cu un sos, după gust 306 FICAT LA GRĂTAR 750 g ficat, 50 g unt proaspăt, 1 praf de piper, 1 linguriţă pătrunjel tocat, 1/2 lingură unt topit Se curăţă ficatul şi se taie felii cât mai egale ca grosime Se presară cu puţin piper, se ung cu unt şi se pun la fript pe grătarul încins, la foc potrivit, ţinându-se 10 — 15 minute În acest timp se mai ung odată şi se întorc de două ori pe o parte şi pe alta Se sărează Ficatul prea fript pierde din gust şi din frăgezime Trebuie servit imediat Când este gata, se aşază pe o farfurie fierbinte, se pune pe fiecare felie de ficat o bucăţică mică de unt proaspăt cu puţină verdeaţă Se serveşte cu garnitură de legume şi salată 307 FRIGĂRUI DE FICAT 750 g ficat, 1 lingură unt, 1 linguriţă ulei, 100 g slănină, 1 praf de piper Se curăţă ficatul, se taie în felii de grosimea degetului, iar fiecare felie în pătrate de circa 3 cm Se dă puţin piper Se înfierbântă o lingură de unt cu o linguriţă de ulei şi se pune ficatul numai o clipă până începe să se rumenească pe ambele părţi Se dă la o parte şi se pun câte patru bucăţi pe o frigare mică, alternând cu felii de slănină Se înfierbântă grătarul şi se aşază frigăruile Se frig 15 minute pe foc potrivit Se sărează când sunt aproape gata Se servesc cu legume şi salată 308 MÂNCARE DE RINICHI 6 rinichi de purcel, sau 2 rinichi de viţel, sau 1 rinichi de vacă, 3 cepe mijlocii, 2 linguri unt sau untură, 1 linguriţă făină, 1 ceaşcă zeamă de carne sau apă, 1 linguriţă bulion, 1 păhărel de vin, sare, piper Se curăţă rinichii de pieliţă, se spală în mai multe ape, se taie în două în lungime, se scoate grăsimea din mijloc, deoarece dă miros greu rinichiului Cu cât rinichiul este de la un animal mai bătrân, cu atât trebuie curăţit mai atent ca să nu miroasă Fiecare jumătate se taie în curmeziş, în felii de 5 — 6 milimetri Rinichiul de vacă, după ce este tăiat felii, se opăreşte cu apă clocotită şi se scurge bine Apoi se spală cu apă amestecată cu oţet Înainte de a fi pus pe foc, trebuie uscat cu un şervet Se taie mărunt ceapa şi se prăjeşte cu o lingură de untură Când începe să se îngălbenească, se adaugă făina şi se amestecă până când începe să se rumenească Se stinge cu zeamă de carne, se adaugă puţin bulion de roşii sau boia de ardei, sare şi piper Se lasă să fiarbă 10 minute Într-o tigaie se înfierbântă 1/2 lingură de untură, se pun feliile de rinichi bine şterse şi se ţin atât, cât să capete culoare, dar nu să se rumenească În câteva minute sunt gata Se pun în cratiţă cu sos, se adaugă vinul Se ţin câteva minute pe maşină fără să fiarbă, până ce totul s-a încălzit bine şi rinichii s-au îmbibat cu sos Rinichii nu trebuie ţinuţi niciodată mult la foc Cu cât fierb mai mult, cu atât se întăresc 309 MÂNCARE DE RINICHI CU CREIER 1 rinichi de viţel, 1 creier de viţel, pentru rest aceleaşi cantităţi ca mai sus Se curăţă rinichiul ca mai sus, se taie felii Se curăţă de asemenea un creier de viţel, se spală şi se ţine 10 minute în apă clocotită, se scurge bine şi se taie în bucăţi de 3 — 4 cm Se face un sos ca mai sus, se lasă să fiarbă Se înfierbântă 1/2 lingură de untură, se pun feliile de creier şi de rinichi, bine scurse, se întorc pe ambele părţi până capătă culoare Se scot cu lingura cu găuri, se pun în sos, se ţin câteva minute pe marginea maşinii, fără să fiarbă Mâncarea se serveşte fierbinte 310 MÂNCARE DE RINICHI CU CIUPERCI 1 rinichi de viţel, 250 g ciuperci, pentru rest aceleaşi cantităţi ca la “Mâncare de rinichi” Se pregătesc atât rinichii, cât şi sosul, ca pentru mâncarea de rinichi Ciupercile se curăţă, se spală şi se taie felii Se înăbuşă cu puţin unt Se pun în sos cu câteva minute înaintea rinichiului Se ţin pe marginea maşinii să se înfierbânte fără să fiarbă Se serveşte fierbinte, cu felii mici de pâine prăjite în unt 311 CIULAMA DE RINICHI 1 rinichi de vacă sau 2 rinichi de viţel, 2 linguri unt, 1 lingură făină, 2 ceşti zeamă de carne, sare, piper Se face un sos alb de făină, prăjind uşor o lingură de făină într-o lingură de unt, şi se stinge cu zeamă de carne Se potriveşte de sare şi de piper Se lasă să fiarbă încet, pe marginea maşinii, 20 de minute, adăugând, dacă este necesar, câte puţină zeama de carne, până ce sosul se leagă ca o smântână subţire Se curăţă rinichiul aşa cum s-a arătat la mâncarea de rinichi Se taie felii subţiri şi se pun la foc într-o tigaie cu o lingură de unt Nu se sărează Se ţin numai câteva clipe, până capătă culoare, fără să se rumenească Se aşază feliile de rinichi în cratiţă cu sosul de făină şi se lasă să dea împreună un singur clocot Se serveşte mâncarea foarte fierbinte 312 RINICHI FRIPŢI, CU SOS DE MUŞTAR 2 rinichi de viţel, 1 lingură unt topit, 50 g unt proaspăt, 1 păhărel vin, 1 linguriţă muştar, 1 linguriţă pătrunjel verde tocat, 1 linguriţă zeamă de lămâie, sare, piper Se curăţă de pieliţe doi rinichi de viţel, se spală şi se usucă cu o cârpă Se lasă întregi Se înfierbântă într-o tavâ o lingură bună de unt şi se pun rinichii să se rumenească la foc iute, pe ambele părţi Se sărează Se pot pune şi în cuptor, dacă acesta este bine încins Se ţin circa 20 minute, astfel încât rinichii să nu fie nici prea fripţi, nici în sânge Se scot pe o farfurie fierbinte, se taie iute felii subţiri şi se acoperă cu altă farfurie fierbinte Se ţin la cald, dar numai câteva minute, până ce se pregăteşte sosul Din timp se pregătesc la îndemână vinul, muştarul subţiat cu puţin vin, 2 — 3 bucăţele de unt proaspăt cât o nucă, o linguriţă de pătrunjel verde tocat, o linguriţă de zeamă de lămâie După ce s-a scos rinichiul, se toarnă în tavă vinul şi se lasă să dea câteva clocote, în timp ce se taie rinichiul Se adaugă în sos muştar, unt, pătrunjel, lămâie, sare, piper Nu trebuie să fiarbă Se toarnă peste rinichi Se serveşte fierbinte, cu bucăţele de pâine prăjită în unt 313 RINICHI PRĂJIŢI 2 rinichi de viţel, 1 lingură untură, sare, 12 feliuţe de pâine, 1 lingură unt Se curăţă rinichii, se taie felii destul de subţiri Se înfierbântă o lingură de untură Se usucă bine rinichii cu o cârpă şi se pun să se rumenească pe amândouă părţile 15 minute Nu trebuie uscaţi, pentru a nu-şi pierde din frăgezime Când sunt aproape gata, se sărează Se servesc fierbinţi, cu felii de franzelă prăjită în unt 314 FRIGĂRUI DE RINICHI DE PURCEL 6 rinichi de purcel, 50 g unt proaspăt, 1 Iinguriţă, pătrunjel verde tocat, sare, piper Se curăţă rinichii fără să se scoată grăsimea care îi înveleşte Se taie în două în lungime, jumătăţile nu se desprind însă de tot Se opăresc şi se usucă bine cu o cârpă Se înfig pe frigărui de lemn sau de metal Se ung cu unt şi se frig pe grătar la foc bun Se scot de pe frigărui, iar pe fiecare rinichi se pune câte puţin unt, care a fost amestecat, fără să fie frecat spumă, cu un praf de sare, piper şi puţin pătrunjel tocat Se servesc fierbinţi, cu legume şi salată 315 UGER PANE 500 g uger, 2 l apă, 1 ceapă, 1 frunză de dafin, 5 boabe piper, sare, 1 lingură făină, 2 ouă, 2 linguri pesmet, 2 linguri untură Se fierbe ugerul până se frăgezeşte, în apă cu sare, o ceapă, frunză de dafin, şi piper După ce s-a răcorit puţin, se taie ugerul în felii foarte subţiri, care se bat în făină, apoi în ou şi în pesmet şi se prăjesc frumos în untură fierbinte Se serveşte cu cartofi, mazăre, fasole etc MÂNCĂRI ŞI FRIPTURI DE PASĂRE 316 PUI CU MAZĂRE VERDE 1 pui mare, 750 g mazăre boabe, verde, 1 lingură unt, 1 linguriţă făină, 1 linguriţă zahăr, sare, 1 linguriţă mărar verde, tocat Puiul curăţit se spală în mai multe ape şi se taie în şase sau opt bucăţi potrivite Se înfierbântă untul şi se prăjesc uşor bucăţile de pui bine scurse de apă Nu trebuie să se rumenească, ci să se îngălbenească frumos pe toate părţile Se adaugă făina şi când şi aceasta este puţin îngălbenită, se pun 2 — 3 linguri de apă şi mazărea boabe Se lasă să fiarbă înăbuşit, la foc potrivit Când mazărea este pe jumătate fiartă, se pun sarea şi zahărul Dacă între timp mâncarea scade prea tare, se mai adaugă câte o lingură de apă Când este aproape gata, se pune mărar verde tocat fin 317 PUI CU MAZĂRE PĂSTĂI 1 pui mare, 1 kg mazăre păstăi verzi, 1 ceapă mică, 1 linguriţă făină, 1 linguriţă zahăr, 1 linguriţă bulion, 1 lingură unt sau untură, sare Se curăţă păstăile de mazăre ca şi fasolea verde, se spală Se prăjesc uşor bucăţile de pui în unt ca mai sus, adăugând o ceapă dată prin răzătoare, făina şi la sfîrşit păstăile de mazăre Se mişcă cratiţa din când în când, ca să nu se ardă pe fund, sau se dă uşor cu o lingură de lemn După ce au început şi păstăile să se moaie, se adaugă câte puţină apă, să fiarbă înăbuşit o jumătate de oră Nu trebuie să fiarbă prea mult, pentru ca să nu se sfărâme nici puiul, nici păstăile Când este aproape gata, se adaugă sare, zahăr şi bulion Se ţine la cuptor o jumătate de oră înainte de a fi dată la masă Se poate servi şi cu smântână 318 PUI CU FASOLE VERDE 1 pui mare, 1 kg fasole verde, 1 ceapă mica, 1 linguriţă făină, 1 linguriţă bulion, 1 lingură unt sau untură, 1 linguriţă pătrunjel verde, tocat, sare Se prăjesc uşor bucăţile de pui în unt sau în untură, se adaugă o ceapă dată pe răzătoare şi făina Se curăţă fasolea Dacă puiul este foarte tânăr, fasolea se fierbe separat, se scurge de apă atât cât trebuie pentru ca mîncarea să aibă sos Se acoperă, se dă la cuptor o jumătate de oră Dacă puiul este mai mare şi nu prea fraged, se aşază fasolea crudă peste puiul înăbuşit cu unt, se toarnă o ceaşcă bună de apă sau de zeamă de carne şi se lasă să fiarbă acoperit Dacă scade prea mult, se mai adaugă apă Se pune bulion şi verdeaţă tocată Aceeaşi mâncare se poate face fără ceapă, iar când este gata, se adaugă 2 — 3 linguri de smântână 319 PUI CU BAME 1 pui mare, pentru rest aceleaşi cantităţi ca la “Bame cu carne” (v 240) Se prăjesc uşor bucăţile de pui în unt sau în untură, se adaugă o ceapă tocată şi un praf de sare Se pregătesc bamele ca pentru “Bame cu carne” Se pun în cratiţă cu bucăţile de pui, se adaugă sare, bulion sau roşii tăiate în două şi fără seminţe, şi 2 — 3 linguri de apă Se lasă să fiarbă înăbuşit 320 PUI CU DOVLECEI 1 pui mare, pentru rest aceleaşi cantităţi ca la “Viţel cu dovlecei” (v 258) Se prăjesc uşor bucăţile de pui în unt sau în untură, cu o ceapă tăiată mărunt şi făină Se rad dovleceii, se taie în bucăţi potrivite, iar dacă sunt în floare, se lasă întregi Se pun în cratiţă cu bucăţile de pui, se lasă să se rumenească circa un sfert de oră, se adaugă apoi câteva linguri de apă şi se fierb înăbuşit Se pune sare După gust se pot adăuga 2 — 3 linguri de smântână înainte de a servi la masă 321 PUI CU CONOPIDĂ 1 pui mare, 2 conopide mijlocii, 1 ceapă, 1 lingură unt sau untură, 1 lingură făină, 2 linguri smântână, sare Se prăjesc uşor bucăţile de pui cu unt şi cu o ceapă rasă, se aşază în cratiţă Se fierbe în apă cu sare, conopidă curăţită şi desfăcută în buchete mici Nu se fierbe prea tare, pentru a nu se sfărâma Se scurge bine de apă, se pune în cratiţă cu puiul Se face separat un rântaş alb din unt şi făină Se stinge cu zeamă de carne sau cu apa în care a fiert conopida Se amestecă cu smântâna şi se toarnă peste pui Se potriveşte de sare Se lasă să fiarbă la foc mic un sfert de oră Sosul nu trebuie să fie prea gros Dacă scade, se poate subţia cu 2 — 3 linguri de zeamă de la conopidă După gust se poate adăuga în sos puţină zeamă de lămâie 322 PUI CU CIUPERCI 1 pui mare, 500 g ciuperci, 1 ceapă, 1 linguriţă făină, 2 linguri unt sau untură, 2 linguri smântână, sare Se prăjesc uşor bucăţile de pui într-o cratiţă cu o lingură de unt şi o ceapă rasă Se adaugă făina Separat se înfierbântă o lingură de unt în care se pun ciupercile spălate şi tăiate felii subţiri Se amestecă să nu se ardă şi se ţin pe maşină până ce ciupercile şi-au lăsat toată apa Se fierb un sfert de oră, se aşază în cratiţa cu puiul, se sărează Se acoperă şi se dau o jumătate de oră la cuptor Se face sosul potrivit de scăzut Cine doreşte poate adăuga, cu cinci minute înainte de a servi, două linguri de smântână 323 PUI CU ROŞII 1 pui mare, 1 kg roşii, 1 lingură unt sau untură, 2 cepe, 1 linguriţă făină, sare Se înăbuşă bucăţile de pui într-o cratiţă cu unt Separat se prăjeşte în untură ceapa tăiată mărunt, se adaugă făina şi se toarnă totul peste pui în cratiţă Se pun roşiile spălate şi tăiate în două şi sare Se acoperă, se lasă să fiarbă înăbuşit, fără să se adauge apă, până ce roşiile sunt potrivit de fierte, fără să fie prea sfărâmate 324 PUI CU SMÂNTÂNĂ 2 pui mijlocii, 1 lingură unt, 1 ceaşcă smântână, 1 linguriţă făină, 1 linguriţă mărar tocat, sare Se înăbuşă în unt bucăţile de pui Se pune sare Se adaugă câte puţină apă şi se lasă să dea câteva clocote Se pune smântâna, în care s-a amestecat puţină făină Se lasă să fiarbă la foc mic Când se face economie de smântână, se prăjeşte uşor o jumătate lingură de unt cu tot atâta făină şi se stinge cu apă Se lasă să dea câteva clocote pentru a se obţine un sos nu prea gros Se adaugă 1 — 2 linguri de smântână Se toarnă peste pui Când este aproape gata, se adaugă puţin mărar tocat 325 CIULAMA DE PUI 2 pui mijlocii, 1 l apă, 1 morcov, 1 ceapă, 1 pătrunjel, 1 lingură unt, 1 lingură făină, sare Se pregăteşte la fel cu ciulamaua de viţel (v 259), cu deosebire că puiul se fierbe mai puţin decât carnea de viţel 326 PAPRICAŞ DE PUI 2 pui mijlocii, 2 cepe, 1 lingură untură, 1 linguriţă făină, 1 linguriţă paprica Se taie puiul bucăţi, se rumeneşte într-o tigaie cu puţină untură Se prăjeşte separat în untură ceapa rasă, se adaugă făina şi o linguriţă de paprica sau boia de ardei Se stinge cu o ceaşcă de apă Se face un sos potrivit de gros, în care se aşază bucăţile rumenite de pui Se dă la cuptor o jumătate de oră Se serveşte cu găluşte de făină (v 234) 327 PILAF DE PUI 1 pui mare, 1 l apă, 1 ceapă, 1/2 ceaşcă orez, 2 linguri unt topit, unt proaspăt cât o nucă, sare Puiul tăiat bucăţi se fierbe în apă cu o ceapă şi puţină sare Bucăţile de pui trebuie să fie acoperite de apă Se fierbe la foc mic Se ia spuma Puiul nu trebuie să fie prea fiert Se alege orezul, se spală şi apoi se usucă într-o cârpă într-o cratiţă se înfierbântă untul şi se prăjeşte uşor orezul Se toarnă trei ceşti din zeama în care a fiert puiul, bine limpezită, se aşază bucăţile de pui, se acoperă şi se dă la cuptor, la foc mic, 20 — 25 de minute Nu se umblă cu lingura în pilaf Înainte de a servi, se pune peste pilaf puţin unt proaspăt, tăiat în bucăţele foarte mici, ca să se topească repede 328 ANGHEMAHT DE PUI 2 pui mijlocii, 1 l apă, 1 ceapă, 1 lingură unt, 1/2 lingură făină, 6 felii de lămâie, sare Se fierb bucăţile de pui la fel ca pentru pilaf Se face separat un rântaş alb dintr-o lingură de unt cu o jumătate lingură de făină Se stinge cu zeama în care au fiert puii, foarte bine limpezită Se face un sos mult mai subţire decât cel pentru ciulama Se toarnă sosul peste pui, după ce s-a îndepărtat ceapa Se adaugă câteva felii subţiri de lămâie, fără sâmburi, se potriveşte de sare şi se lasă să dea împreună un clocot Se serveşte foarte fierbinte Se poate pregăti şi cu bucăţile de pui prăjite 329 MÂNCARE DE PUI CU MĂSLINE 1 pui mare, 2 linguri ulei, 4 felii de pâine, 4 roşii, 150 g ciuperci, 100 g măsline, 1 linguriţă făină, 1 căţel usturoi, 1 păhărel de vin, sare Se taie puiul în bucăţi potrivite Se sărează şi se prăjeşte în ulei Se scoate într-o cratiţă şi se ţine la cald În uleiul în care s-au rumenit bucăţile de pui, se prăjeşte pâinea tăiată în cuburi mici egale Se păstrează şi acestea la cald, în aceeaşi tigaie se pun roşiile curăţite de pieliţe şi de seminţe, făina şi un căţel de usturoi bine sfărâmat Când roşiile încep să scadă, se adaugă vinul şi tot atâta zeamă în care au fiert ciupercile Se face un sos potrivit de scăzut, se gustă de sărat Se pun în cratiţa cu puiul ciupercile fierte şi bine scăzute şi măslinele spălate şi de asemenea fierte câteva minute în apă şi înăbuşite Deasupra se toarnă sosul, se ţine pe marginea maşinii până ce se încălzeşte, fără să fiarbă Se aşază mâncarea în farfurie, iar împrejur se pun cuburile mici de pâine prăjită 330 PUI CU CIUPERCI ŞI CU ARPAGIC 1 pui mare, 1 l apă, zarzavat de supă, cimbru, frunză de pătrunjel, foaie de dafin, 2 linguri unt, 150 g arpagic, 150 g ciuperci, 1 lingură făină, 1 gălbenuş, 1 Iingură smântână, 1 Iinguriţă zeamă de lămâie, sare, piper Se pun bucăţile de pui la fiert Se adaugă o ceapă, un morcov, mirodeniile şi sarea Se lasă să fiarbă înăbuşit Separat se înăbuşă într-o cratiţă, cu puţin unt şi câteva linguri de apă, arpagicul curăţit şi ciupercile Când puiul este destul de fiert, se face un rântaş dintr-o lingură de făină şi o lingură de unt, se stinge cu zeama strecurată de la pui Se lasă să fiarbă circa 20 de minute La sfârşit se bate sosul cu un gălbenuş, se adaugă smântâna, zeama de lămâie şi puţin piper Se aşază puiul într-o cratiţă, fără zarzavat şi mirodenii, se pun ciupercile şi arpagicul bine scăzute, iar deasupra se toarnă sosul Se ţine totul la cald în altă cratiţă cu apă fierbinte 331 PUI LA TAVĂ 2 pui mijlocii, 1 lingură unt, sare Se curăţă puii, se spală şi se sărează Se pun într-o tavă potrivită, cu puţin unt Se dau la cuptor şi se ung din când în când cu unt Când sunt aproape gata, nu se mai ung, ca să se rumenească frumos deasupra Se servesc cu cartofi şi cu salată Sosul din tavă se lasă să mai fiarbă cu o lingură de apă, se strecoară şi se serveşte în sosieră 332 PUI RUMENIŢI ÎN TIGAIE 2 pui mijlocii, 1 lingură unt, sare Se curăţă puii, se taie în bucăţi şi se sărează Se pun bucăţile în unt sau în untură fierbinte şi se rumenesc frumos pe toate părţile Se servesc cu garnitură de legume 333 PUI PANE 2 pui mici, 1 lingură făină, 2 ouă, 2 linguri pesmet, sare, 2 linguri untură Se prăjesc bucăţile de pui la fel ca şniţelul vienez (v 265) 334 PUI LA FRIGARE Puii curăţaţi şi săraţi sunt puşi în frigare Se leagă bine cu sfoară, pentru a nu se învârti în jurul frigării Când jarul este încins, se pune frigarea la foc şi se învârtesc puii să nu se ardă Se ung mereu cu unt şi cu puţină apă, cu o pană Când sunt aproape gata, nu se mai ung, ca să se rumenească frumos deasupra Se desface aţa, se taie puii în două şi se servesc cu cartofi prăjiţi şi cu salată sau castraveţi muraţi După gust, se pot unge puii cu zeamă de mujdei de usturoi de 2 — 3 ori în timpul friptului 335 GĂINĂ RASOL 1 găină de circa 1 kg, 4 l apă, zarzavat de supă, sare Se alege o găină grasă, se curăţă, se spală şi se pune la fiert în apă fierbinte Se ia spuma, se sărează şi se adaugă tot zarzavatul ca pentru supă (v 68) Trebuie să fiarbă cel puţin 2 — 3 ore, după cât este de bătrână Se taie, se aşază pe farfurie, se serveşte cu catofi fierţi şi cu sos, la fel ca rasolul de vacă De obicei se serveşte însă cu mujdei de usturoi 336 MÂNCĂRI DE GĂINĂ Toate mâncările de pui cu sos şi zarzavat se pot face şi din găină, cu deosebire că trebuie ţinute la foc mai multă vreme pentru a se frăgezi carnea Găina pentru pilaf trebuie bine fiartă, iar găina friptă trebuie frăgezitâ, înăbuşind-o la început cu 2 — 3 linguri de apă într-o cratiţă Se frige apoi ca şi puiul 337 OSTROPEL DE RAŢĂ 1 raţă mijlocie, 1 lingură untură, 3 cepe, 1/2 lingură făină, 1 lingură bulion, 2 căţei de usturoi, sare, 10 boabe piper, 1 foaie de dafin, 2 linguri oţet de vin Se curăţă raţa, se taie bucăţi, se sărează şi se înăbuşă într-o cratiţă cu puţină untură Dacă raţa este grasă, se pune fără untură în cratiţă, deoarece lasă singură grăsime Se lasă să se rumenească Se adaugă cepele tăiate felii subţiri, făina şi se amestecă până începe să se rumenească Se stinge cu puţină apă Se mai adaugă o lingură de bulion, usturoiul, sarea, piperul, o frunză de dafin Se toarnă sosul peste carne, se lasă să fiarbă până ce raţa este destul de fragedă Când este aproape gata, se adaugă oţetul Se lasă să mai dea un clocot Sosul trebuie să fie potrivit de scăzut La fel se face şi ostropelul de gâscă sau de găină 338 RAŢĂ CU MĂSLINE 1 raţă mijlocie, 1 lingură untură, 4 cepe, 1 linguriţă făină, 1 lingură bulion, 200 g măsline, sare Se prăjesc bucăţile de raţă cu o jumătate lingură de untură (dacă raţa este grasă, se pune fără untură în cratiţă, deoarece lasă singură grăsime) Se adaugă câte puţină apă şi se lasă să fiarbă înăbuşit Se taie ceapa felii subţiri şi se rumeneşte cu o jumătate lingură untură Se adaugă făina, se stinge cu puţină apă Se toarnă sosul în cratiţa cu carne Se potriveşte de sare, se lasă să fiarbă înăbuşit la foc potrivit Se adaugă o lingură de bulion şi când raţa este aproape fiartă, se pun măslinele fierte în apă, separat, 10 minute Se lasă să mai dea câteva clocote Aceeaşi mâncare se pregăteşte cu ulei şi se serveşte rece La fel se pregăteşte şi gâsca cu măsline 339 RAŢĂ CU VARZĂ 1 raţă mijlocie, pentru rest aceleaşi cantităţi ca în “Carne cu varză” Se pregăteşte la fel ca mîncarea de came cu varză (v 245—246) 340 BOBOC DE RAŢĂ PE VARZĂ 1 boboc mare de raţă, 1 varză frumoasă, 2 linguri untură, 1 linguriţă boia sau 1 lingură de bulion, 10 boabe piper, sare Pentru friptură se alege totdeauna o raţă tânără Se curăţă raţa, se sărează şi se pune întreagă într-o tavă cu puţină untură şi 2 — 3 linguri de apă Se dă la cuptor şi se unge mereu cu sosul din tavă Se lasă să se frăgezească, dar să nu se frigă de tot Se taie mărunt o varză frumoasă Dacă varza este acră, se scurge bine de zeamă, ca să piardă din acreală Se prăjeşte puţin cu o lingură de untură Se potriveşte de sare, se pune, după gust, puţină boia de ardei, iar la varza dulce, puţin bulion de roşii şi boabe de piper Se pune varza în tava în care se frige raţa, se aşază raţa deasupra şi se dă la cuptor să se rumenească cât trebuie 341 RAŢĂ CU MAZĂRE BOABE 1 raţă mijlocie, 700 g mazăre boabe verde, 2 ceşti zeamă de carne, 1 linguriţă zahăr, 1 lingură unt, sare Se fierbe mazărea boabe cu zeama de carne Când este aproape fiartă, se adaugă sare, zahăr şi puţin unt Se frige o raţă tânără la tavă ca pentru raţa pe varză Când raţa este friptă, se pune mazărea împrejur şi se mai lasă puţin la cuptor să se rumenească 342 GÂSCĂ CU CASTRAVEŢI 1 kg carne de gâscă, 1 ceapă, 1 linguriţă făină, 6 castraveţi mijlocii muraţi, 1/2 linguriţă boia de ardei Se taie dintr-o gâscă bucăţile potrivite pentru mâncare şi se aşază în cratiţă fără untură, deoarece gâsca lasă singură grăsime Când încep să se rumenească, se adaugă o ceapă tăiată mărunt, se amestecă până se îngălbeneşte şi se presară făina Se toarnă câte puţină apă şi se lasă să fiarbă înăbuşit, până ce se frăgezeşte gâsca Dacă scade, se mai adaugă câte puţină apă Se spală castraveţii în mai multe ape, se curăţă sau nu de coajă, după dorinţă, se taie în bucăţi potrivite Se pun în cratiţa cu gâsca Dacă trebuie, se mai adaugă apă, boia de ardei şi se lasă să fiarbă până se moaie castraveţii şi sosul este destul de scăzut 343 GÂSCĂ FRIPTĂ LA CUPTOR Se frige la fel ca şi curcanul (v 348) 344 GÂSCĂ UMPLUTĂ Se pregăteşte la fel ca şi curcanul umplut (v 349) 345 GÂSCĂ PE VARZĂ Jumătate dintr-o gâscă, 1 varză frumoasă, 1 lingură untură, 2 ceşti zeamă de carne, 10 boabe piper, sare Se pregăteşte gâsca ca pentru fript Se taie mărunt o varză murată frumoasă, se fierbe în apă clocotită 10 minute şi se scurge bine Se pune într-o cratiţă cu o lingură bună de untură şi zeamă de carne, atât cât să fie acoperită Se lasă să fiarbă la foc mic Dacă scade, se mai adaugă câte puţină apă Varza nu trebuie să se rumenească Se aşază gâsca într-o tavă adâncă cu 2 — 3 linguri de apă În timpul cât se frige, se udă din când în când cu zeama din tavă Se adaugă varza şi piperul, se mai ţine la cuptor până se frige gâsca cât trebuie, fără să se usuce Se aşază varza pe farfurie şi deasupra gâsca tăiată în bucăţi Se serveşte fierbinte cu ardei iute 346 FICAT DE GÂSCĂ NATUR 300 g ficat, 3 linguri untură de gâscă Se alege un ficat frumos, proaspăt şi alb, se îndepărtează vâna de sânge şi locul unde a fost fierea şi se ţine două ore în apă puţin sărată Se şterge uşor cu o cârpă şi se aşază într-o cratiţă, cu untură de gâscă Se acoperă cu o hârtie unsă cu unt şi se dă la cuptor la foc potrivit Se unge din când în când cu untura din cratiţă Când este gata, se presară cu sare Se serveşte cald sau rece, după gust 347 MÂNCARE DE CURCAN Toate mâncările de curcan cu sos se pregătesc la fel cu cele de gâscă şi de raţă 348 CURCAN FRIPT Se curăţă curcanul, se spală în mai multe ape Se scurge bine, se sărează şi se lasă astfel să stea o oră De obicei se taie vârful aripilor şi picioarele, din care se pregătesc, împreună cu măruntaiele, piftii sau altă mâncare Se aşază într-o tavă potrivită ca mărime, cu 2 — 3 linguri de apă şi o lingură de untură, se dă la cuptor Se unge mereu cu sosul din tavă La început se lasă focul mai mic, ca să se frăgezească cu încetul, apoi se iuţeşte focul, iar curcanul se unge cu puţin ulei amestecat cu rom, sau numai cu untură — nu însă cu aceea din tavă — pentru ca să se rumenească Cu jumătate de oră înainte de a fi gata, nu se mai unge de loc Un curcan potrivit de mare se ţine circa două ore şi jumătate la cuptor Curcanul fript este tăiat pe fund Se desprind piciorul şi aripa de la încheietură, iar pieptul se taie în felii subţiri, puţin oblice pe coşul pieptului Se aşază frumos pe farfurie Se scurge grăsimea din tavă, sosul rămas se lasă să dea câteva clocote cu o lingură de apă, se strecoară, se serveşte în sosieră Tot atât de gustos este şi curcanul servit rece 349 CURCAN UMPLUT Pentru un curcan de 4 kg se face următoarea umplutură: 250 g pâine albă, ficatul de curcan, 100 g unt proaspăt, 2 ouă, sare, piper, mărar tocat, 100 g ciuperci Se pregăteşte curcanul ca mai sus Se face o umplutură din pâine muiată în lapte şi stoarsă bine, care se amestecă cu ficatul de curcan dat prin maşină, sau cu puţin ficat de viţel Se freacă untul proaspăt spumă, se amestecă cu tocătura, se pun ouăle, sarea şi piperul Se freacă totul bine până devine ca o pastă După gust se pot adăuga şi câteva ciuperci, fierte în apă şi tăiate bucăţi, şi puţină verdeaţă Se umple curcanul, se coase şi se frige la fel ca mai sus 350 PORUMBEI CU MAZĂRE BOABE 3 porumbei, 2 linguri unt, 150 g arpagic, 50 g slănină afumată, 1 linguriţă făină, 1/2 ceaşcă zeamă de carne, 2 ceşti mazăre verde, 1 linguriţă zahăr, sare Pentru orice mâncare, trebuie aleşi totdeauna numai porumbei tineri Se curăţă ca şi puii, se sărează şi se pun într-o cratiţă, întregi, astfel încât să nu fie înghesuiţi, cu puţin unt Se adaugă arpagicul curăţit şi slănina afumată, tăiată în cuburi mici Se dau la foc potrivit şi se ţin să se rumenească frumos atât porumbeii, cât şi slănina Cratiţa se mişcă mereu, ca să nu se ardă arpagicul Se face separat un rântaş mai închis din 1/2 lingură de unt şi făină, se stinge cu zeama de carne Se toarnă sosul în cratiţa cu porumbeii Se adaugă mazărea boabe, o linguriţă de zahăr şi sare Se lasă să fiarbă înăbuşit până ce mazărea este gata (circa trei sferturi oră) Se taie porumbeii în două, se aşază pe o farfurie Se scurge grăsimea, aplecând cratiţa într-o parte Se toarnă apoi mazărea cu sosul peste friptură 351 PORUMBEI FRIPŢI 3 porumbei, 100 g slănină, 1 lingură unt, sare Se curăţă porumbeii, se sărează şi dacă ficatul n-a fost atins de fiere, se pune înăuntru Se învelesc în felii subţiri de slănină, se dau la cuptor să se frigă cu puţină untură Se ung mereu, iar când sunt aproape gata, se scoate slănina, se ţine la cald, iar porumbeii se lasă încă puţin în tavă şi se ung cu untură arnestecată cu boia de ardei, să prindă caloare Se servesc pe feliile de slănină, cu garnitură de diferite legume, aşezate în mici moviliţe în jurul lor 352 PORUMBEI UMPLUŢI 3 porumbei, 150 g carne de viţel, 2 chifle, 1 ou, 1 ceapă mică, 1 lingură unt, sare, piper, pătrunjel verde tocat Se curăţă porumbeii, se sărează Se umplu cu o umplutură făcută din carne de viţel tocată, pâine muiată în lapte şi stoarsă şi ficatul de porumbel, toate date de două ori prin maşină şi amestecate cu un ou, ceapă prăjită în unt, sare, piper, pătrunjel tocat Se frig în tavă cu unt şi se servesc cu o garnitură de legume VÂNAT 353 PREGĂTIREA IEPURELUI lepurele se jupoaie astfel: se face o tăietură pe burtă, se desprinde cu cuţitul pielea de pe came, se taie blana în jurul labelor şi apoi, cu ajutorul cuţitului, se desprinde blana, trăgînd de la coadă spre cap şi întorcând-o pe dos ca pe o mănuşă Se desprinde apoi cu un cuţit în jurul botului Se scot dinţii şi ochii Se scot intestinele care se aruncă, apoi măruntaiele, care se pun la rece până la întrebuinţare Se îndepărtează de la început fierea, cu grijă să nu atingă ficatul Se strânge într-un castron tot sângele până la ultima picătură şi chiar chiagurile, dacă există Se amestecă cu 2 — 3 linguriţe de vin roşu şi se păstrează pentru pregătirea sosului la mâncare Se curăţă carnea de pieliţele subţiri Astfel pregătit, iepurele este pus într-un castron de pământ cu o marinată fiartă, pregătită dintr-o ceaşcă de oţet, slăbit cu puţină apă dacă este tare, o lingură de ulei, câteva felii foarte subţiri de morcov şi de ceapă, câteva fire de pătrunjel, de cimbru, două foi de dafin sfărâmate, sare, piper Mirodeniile şi zarzavatul sânt puse deasupra, iar iepurele trebuie udat des cu marinată Se ţine aşa cel puţin câteva ceasuri; iarna poate sta şi două zile 354 FRIPTURĂ DE IEPURE Spinarea de la un iepure mare, 100 g slănină afumată, 1 căpăţână de usturoi, 1 lingură unt sare Se curăţă iepurele şi se lasă să se marineze, aşa cum s-a arătat mai sus Se alege partea bună de friptură, adică spinarea cu muşchii, la care se lasă şi picioarele dinapoi, dacă friptura trebuie să fie mai mare După ce se scoate din marinată, se zvântă bine cu un şervet Se împănează apoi, cu bucăţele mici de slănină, de circa 3 cm lungime pe 1/2 cm lăţime, introduse cu ajutorul unui ac special (se găseşte de cumpărat la prăvăliile cu articole de menaj) Se poate împăna friptura şi cu căţei de usturoi Slănina nu trebuie introdusă adânc, pentru a se rumeni la foc Se întrebuinţează slănină afumată, fără carne Friptura se aşază într-o tavă lungă, cu spatele în sus, cu două linguri de apă şi una de unt Se dă la cuptor la foc potrivit Trebuie unsă des cu untul din tavă Se serveşte cu sosul ei sau cu un sos pentru vînat 355 FRIPTURĂ DE IEPURE CU SMÂNTÂNĂ Aceleaşi cantităţi ca mai sus, în plus 1 ceaşcă smântână, 1 ceaşcă zeamă de carne, 1 linguriţă făină Se frige iepurele la tavă, ca mai sus Când este gata, se scoate din tavă şi se ţine la cald, acoperit Se scurge untul care a servit la fript, în tavă rămânând numai sosul pe care l-a lăsat friptura Acesta se subţiază cu puţină zeamă de carne şi se lasă să dea în fiert Se adaugă smântână amestecată cu făină şi se fierbe la foc mic, amestecând mereu ca să se ia toată rumeneala din fundul tăvii Se trece sosul prin sită şi se toarnă în farfurie, peste friptură După dorinţă se poate adăuga, înainte de a pune smântâna, şi zeama strecurată de la marinată 356 IEPURE CU MĂSLINE 1 iepure, 3 linguri ulei, 4 cepe, 250 g arpagic, 209 g măsline, 1 păhărel de vin, 1 linguriţă bulion, sare, piper Se curăţă şi se marinează iepurele ca mai sus Se scoate bucata potrivită pentru friptură, iar restul se taie în bucăţi Se prăjeşte uşor în ulei ceapa tăiată mărunt Când începe să se îngălbenească, se pun bucăţile de iepure şi se lasă să se rumenească Se adaugă apoi câte puţină apă caldă pînă ce fierbe carnea Separat se prăjeşte uşor arpagicul în ulei Se toarnă în mâncare La ultimele clocote, când iepurele este destul de fraged, se mai adaugă un păhărel de vin amestecat cu bulion, măslinele fierte separat, în apă, circa 10 minute, şi sângele, păstrat de la început, amestecat cu câteva linguriţe de vin roşu Dacă are chiaguri, se trece prin sită Se gustă de sare şi piper Se potriveşte sosul să fie scăzut, nu însă complet, deoarece mai scade când se răceşte mâncarea 357 IEPURE CU ZARZAVAT 1 iepure, zarzavat de supă, 3 cepe, 2 linguri ulei, 1 frunză de dafin, 150 g arpagic, 1 păhărel cu vin, 1 lingură bulion, sare, piper Se pregăteşte iepurele ca pentru mâncarea cu măsline Se prăjeşte uşor o ceapă tăiată felii cu o lingură de ulei Se adaugă iepurele tăiat bucăţi Se lasă puţin să se rumenească, se pune apoi câte puţină apă, ca să se frăgezească Se prăjesc, de asemenea în ulei, doi morcovi, o rădăcină de pătrunjel, 1/2 ţelină, toate tăiate felii rotunde Când carnea s-a fiert pe jumătate, se adaugă zarzavatul, sare, piper, o frunză de dafin, arpagicul prăjit în ulei Se adaugă şi sângele subţiat cu zeamă de la marinată şi strecurat, un păhărel cu vin amestecat cu bulion şi se lasă să scadă cât trebuie Se serveşte rece 358 PAPRICAŞ DE IEPURE 1 iepure, 1 lingură untură, 3 cepe mari, 100 g slănină, 2 ceşti zeamă de carne, 1 linguriţă boia, 1 lingură bulion, sare Se pregăteşte iepurele, se taie bucăţi, se pune la marinat Se prăjeşte uşor într-o tigaie, în untură, ceapa tăiată felii şi slănina fiartă, tăiată în bucăţele de 1 cm Se scurge bine iepurele din marinată, se pun bucăţile în cratiţă, se lasă să se rumenească Se adaugă apoi câte puţină apă sau zeamă de carne, o Iinguriţă de boia de ardei şi o lingură de bulion, subţiate cu zeama de la marinată, trecută prin sită Se potriveşte gustul sărat Se lasă să fiarbă o oră şi jumătate până ce carnea devine fragedă 359 PULPA DE CAPRÎOAEĂ LA TAVĂ Carnea de căprioară fiind foarte fragedă, nu este neapărat necesar să fie marinată Cel mult se unge cu ulei amestecat cu rom şi se lasă să stea aşa câteva ore Dacă însă trebuie să fie păstrată o zi sau două, ea se ţine într-o marinată făcută dintr-un pahar de vin alb, un pahar de oţet de vin, trei linguriţe de ulei, un morcov, două cepe şi o jumătate de ţelină, tăiate felii, câteva fire de cimbru, dafin, pătrunjel, sare, piper Proporţiile sunt date pentru 2 kg de carne Dacă durata păstrării este mare, aceeaşi marinată trebuie fiartă înainte de întrebuinţare Carnea de căprioară nu trebuie spălată După ce se jupoaie, se şterge cu o cârpă uscată, îndepărtându-se astfel firişoarele de păr care s-au lipit de carne Se desface uşor pieliţa subţire de pe carne şi se împănează cu felii subţiri de slănină Apoi se sărează sau se ţine în marinată de mai sus Înainte de a fi pusă se mai şterge bine cu o cârpă, se unge cu ulei, apoi se aşază într-o tavă şi se pune la cuptor la foc iute Se întoarce la început pe o parte, apoi pe cealaltă şi se unge din când în când cu ulei După aceea, se lasă să se rumenească Dacă în timpul friptului sosul scade prea tare, se mai adaugă câteva linguriţe de apă Când este gata, se scoate pe o farfurie ţinută la cald, iar în tava în care s-a fript pulpa, se toarnă sosul de la marinată sau puţin vin, se lasă să dea un clocot şi se adaugă această zeamă la sosul cu care se serveşte friptura Se serveşte cu o garnitură de legume şi sos de vin Înainte de a servi, se îmbracă osul la un capăt cu o manşetă de hârtie tăiată în formă de crin 360 COTLETE DE CAPRIOARĂ 6 cotlete, 1 lingură unt, 2 linguriţe ulei, sare Se taie cotletele de circa 2 cm grosime şi se bat uşor ca să se mai subţieze Se pune într-o tigaie untul amestecat cu ulei Când grăsirnea este fierbinte, se pun cotletele şi se frig pe ambele părţi Nu trebuie lăsate să se usuce Se servesc cu sos de ciuperci sau cu sos de vin pregătit separat, la care se adaugă şi sosul din tigaia în care s-a fript 361 ŞNIŢEL DE CAPRIOARĂ Aceleaşi cantităţi ca la “Şniţel de viţel” (v 265) Se taie felii de carne din spinare sau din pulpă, se bat uşor cu ciocanul de lemn Se stropesc cu puţin oţet înainte de a le pune la prăjit Se pregătesc la fel ca şniţelele de viţel (v 265) Se servesc cu garnitură de legume 362 PORC MISTREŢ Carnea de porc mistreţ tânăr se pregăteşte, după ce a fost curăţită de piele, de păr şi de vine, ca orice carne de porc Dacă mistreţul este mai bătrân, se ţine câteva zile într-o marinată făcută din vin alb şi oţet, puţin ulei, felii de morcov, ceapă, cimbru, dafin, usturoi, sare, piper 363 PREPELIŢE LA FRIGARE 6 prepeliţe, câteva frunze de viţă, 200 g slănină, 6 felii de pâine, 1 lingură unt, sare Spre deosebire de alte vânaturi, prepeliţele trebuie pregătite cât mai proaspete Se jumulesc cu puţin înainte de a fi pregătite Se scot intestinele şi măruntaiele, se pârlesc iute la flacără de spirt, se şterg cu o cârpă uscată Se pune ficatul înăuntru cu puţină sare Se învelesc întâi într-o frunză de viţă unsă cu unt, apoi, într-o felie foarte subţire de slănină, dar destul de mare ca să le acopere cât mai mult Se leagă cu aţă Se pun câte 2 — 3 pe frigări mici de lemn Se frig pe grătar la foc iute Când sunt gata, se scot de pe frigări, se desfac aţele, se scoate frunza de viţă Se presară cu sare Se servesc cu slănina în care au fost fripte, pe felioare de pâine prăjită în unt 364 PREPELIŢE LA TAVĂ Aceleaşi cantităţi ca mai sus Se pregătesc la fel ca mai sus Se aşază mai multe într-o tavă, se dau la cuptor, se udă din când în când cu sosul lor Se servesc ca şi cele fripte la frigare, se toarnă în farfurie şi sosul pe care l-au lăsat în tavă Acesta, după ce s-au scos prepeliţele, se subţiază cu câteva linguriţe de zeamă de carne şi se lasă să dea câteva clocote 365 PILAF DE PREPELIŢE 4 prepeliţe, 2 linguri unt, 1 ceapă mijlocie, 1 ceaşcă mare de orez, sare Se curăţă patru prepeliţe, se taie în două în lungime şi se sărează Se înfierbântă o lingură de unt într-o cratiţă, se pun prepeliţele şi se ţin până încep să prindă culoare, fără să se rumenească prea tare Se adaugă apă cât să le cuprindă şi o ceapă tăiată în două Se lasă să fiarbă acoperit În altă cratiţă se încinge o lingură bună de unt, se adaugă o ceaşcă de orez şi se amestecă până începe orezul să se îngălbenească Se stinge cu două ceşti de zeamă strecurată în care au fiert prepeliţele, amestecând până începe orezul să fiarbă Când este pe jumătate fiert, se adaugă prepeliţele, se gustă de sare şi se dă cratiţa la cuptor, la foc potrivit Se ţine până ce orezul este fiert, fără să fie sfărâmat şi lipicios După ce a fost dat la cuptor, nu se mai umblă cu lingura în orez 366 POTÂRNICHI LA FRIGARE 3 potârnichi, frunze de viţă, 200 g slănină, 6 felii de pâine, 1 lingură unt, sare Înainte de a fi jumulite, potârnichile trebuie ţinute 24 de ore, după ce au fost împuşcate, dar nu mai mult, într-un loc răcoros şi bine ventilat Când timpul este foarte răcoros, pot fi ţinute şi două zile Se curăţă de pene în ultimul moment, se scot şi intestinele Se trec prin flacără de spirt, se şterg cu o cârpă uscată Se îndepărtează capul şi labele Ficatul se curăţă şi se pune la loc, după ce i s-a dat un praf de sare Se învelesc cu frunze de viţă bine unse cu unt şi apoi în felii subţiri de slănină Se leagă cu aţă Se pun pe frigare la foc bun şi se învârtesc Se frig în circa 20 de minute, cu grijă să nu se usuce Când este gata, se scot slănina şi frunza de viţă, se sărează şi se servesc cu slănină, pe felii de pâine prăjită Se socoteşte o potârniche pentru două persoane 367 POTÂRNICHI CU SMÂNTÂNĂ 3 potârnichi, 1 lingură unt, 2 cepe mijlocii, 1 ceaşcă smântână, 1 linguriţă făină, sare, piper Se curăţă potârnichile ca pentru fript Se pun la cuptor în tavă cu puţin unt şi ceapă tăiată felii Se întorc pe amândouă părţile şi se ţin până încep să se rumenească Separat, într-o cratiţă, se pun pe foc potrivit smântâna amestecată cu un praf de făină, unt, sare şi piper Focul nu trebuie să fie prea mare, pentru ca smântâna să nu se taie Când clocotesc, se toarnă peste potârnichi, se mai lasă 1/4 oră la cuptor şi se udă cu sosul de smântână Înainte de a servi se taie fiecare potârniche în patru Se servesc foarte fierbinţi Se poate adăuga la smântână o linguriţă de zeamă de lămâie 368 SITARlI LA FRIGARE 6 sitari, 200 g slănină, 1 lingură unt, 6 felii de pîine, sare Sitarul nu este gustos dacă se pregăteşte imediat după ce a fost vânat Toamna trebuie ţinut cu pene cu tot, cel puţin 24 de ore, atârnat într-un loc bine ventilat, iar pe timp răcoros, poate fi ţinut două, trei zile Se curăţă de pene când este aproape de a fi fript Se frige cu capul şi cu labele, şi nici intestinele nu se scot Se smulg penele, se pârlesc sitarii la flacără şi se şterg cu o cârpă uscată Se scot ochii, se face o tăietură la gât prin care se scoate guşa şi una mai jos prin care se scoate pipota Se îndoaie capul înspre picioare şi se învelesc cu felii foarte subţiri de slănină fiartă Se leagă cu aţă Se pun pe frigaie, se ung cu unt şi se frig la foc viu Nu trebuie serviţi prea uscaţi Când sunt gata se scot aţele şi se servesc cu slănină pe felii de pâine prăjită în unt 369 SITARI LA TAVĂ Aceleaşi cantităţi ca mai sus Se pregătesc sitarii la fel ca pentru frigare Se frig apoi în tavă ca şi potârnichile (v 367) 370 SITARI UMPLUŢI 6 sitari, 1 ceapă mică, 100 g slănină, 100 g ciuperci, 1 lingură unt, 1 ou, sare, piper, 200 g slănină, 6 felii de pâine Se pregătesc sitarii la fel ca pentru frigare Se scot intestinele, se taie mărunt împreună cu ceapa, slănina şi ciupercile Se prăjesc uşor 15 minute cu puţin unt, la foc potrivit Se adaugă sare, piper, şi cînd totul s-a mai răcorit, şi 1 ou Se amestecă bine, se umplu sitarii Se învelesc în felii foarte subţiri de slănină, se ung cu unt şi se frig în tavă, la cuptor Se servesc pe felii de pâine prăjită în unt 371 INTESTINE DE SITARI Intestinele de la 6 sitari, 1 ficat de pasăre, 100 g ciuperci, 1 linguriţă frunză de pătrunjel tocat, 1 lingură unt, 1 gălbenuş, sare, piper, 12 feliuţe de franzelă Se scot intestinele sitarului şi se toacă mărunt cu o bucăţică de ficat de pasăre sau de viţel Se taie mărunt câteva ciuperci şi frunze de pâtrunjel, se pun să se înăbuşe cu unt Când încep să se moaie, se adaugă intestinele de sitar şi se ţin pe foc, amestecând din când în când, până încep să se rumenească Se adaugă sare, piper şi un gălbenuş Se taie feliuţe subţiri de pâine, se ung cu această tocătură şi se dau puţin la cuptor Se servesc ca aperitive sau ca garnitură la friptura de sitari 372 FRIPTURĂ DE FAZAN 2 fazani, 100 g slănină, 1 lingură unt, sare Dintre toate vânaturile cu pene, fazanul este acela care trebuie neapărat ţinut câteva zile după ce a fost vânat, înainte de a fi pregătit Durata aceasta de fezandare (frăgezire şi maturare) depinde însă de vreme şi de temperatură Pe timp umed şi călduros nu trebuie ţinut mai mult de trei zile Pe timp răcoros se poate păstra şi o săptămînă În orice caz, se păstrează vânatul cu penele, la un loc bine ventilat şi, fie că se ţine 3 — 4 zile, fie că se ţine o săptămână, nu trebuie lăsat niciodată până ce capătă un miros greu Un fazan cu miros neplăcut nu mai este bun de pregătit Penele se curăţă în ultimul moment Se îndepărtează capul, labele şi intestinele Nu se spală, se pârleşte numai la flacără şi se şterge cu o cârpă uscată, atât pe dinafară, cât şi înăuntru Se împănează sau se înveleşte în felii subţiri de slănină Se frige la tavă sau la frigare, întocmai ca potârnichia 373 FRIPTURĂ DE RAŢĂ SĂLBATICĂ 1 raţă, 100 g slănină, 1 lingură unt, 1 linguriţă pătrunjel verde tocat, sare, 1 păhărel cu vin Pentru marinată: 1 pahar oţet, 2 frunze de dafin, 1 ceapă mică, 10 boabe piper, sare Se curăţă raţa, se pârleşte şi se şterge cu o cârpă uscată Se face o marinată din oţet, foi de dafin, ceapă, piper şi sare Se fierbe şi, cum clocoteşte, se opăreşte raţa Se acoperă şi se lasă să stea o oră Se şterge din nou bine cu cârpa, se pune înăuntru ficatul, o bucăţică de unt şi câteva frunze de pătrunjel Se împănează cu slănină, fâşii foarte mici, care se introduc numai la suprafaţă Se aşază în tavă cu puţină untură, la foc iute, şi se unge în timpul friptului Se serveşte cu garnitură de legume şi cu sosul din tavă După ce s-a scos raţa din tavă, se adaugâ un păhărel de vin şi se lasă sosul să mai dea câteva clocote Se trece prin sită şi se serveşte în sosieră 374 OSTROPEL DE RAŢĂ SĂLBATICĂ Aceleaşi cantităţi ca pentru “Ostropel de raţă” Se pregăteşte ca şi ostropelul de raţă (v 337) LEGUME ŞI ZARZAVAT 375 CARTOFI COPŢI 12 cartofi mijlocii, sare, unt proaspăt Se spală cartofii bine, apoi se şterg Se presară cu sare, se pun în cuptor Se întorc pe o parte şi pe alta ca să-i cuprindă bine căldura Cartofii mijlocii se coc într-o oră şi jumătate Când sunt gata se aşază pe farfurie pe un şervet Se servesc fierbinţi, cu unt proaspăt Se pot coace şi curăţiţi de coajă 376 CARTOFI PRĂJIŢI 1 kg cartofi, 3 linguri untură sau ulei, sare Cartofii se prăjesc frumos numai în grăsime multă, fie untură, fie ulei Se curăţă cartofii şi se taie în lungime, astfel încât să se obţină bucăţi de grosimea creionului Se spală într-o apă şi se usucă foarte bine cu un şervet Se înfierbântă untura într-o tigaie mai adâncă Se pun cartofii în untură, la început nu prea fierbinte, şi se împrăştie uşor cu o furculiţă ca să nu stea lipiţi unii de alţii După circa 10 minute, se împinge tigaia pe foc iute, pentru ca untura să se înfierbânte la maximum Se ţin până când cartofii încep să capete o culoare aurie Se prăjesc circa o jumătate de oră Se scot cu o lingură cu găuri ca să se scurgă de untură, se presară cu sare şi se servesc imediat fierbinţi Grăsimea în care s-au prăjit cartofii poate fi întrebuinţată la alte mâncări 377 CARTOFI PRĂJIŢI FELII 500 g cartofi, 4 linguri untură amestecată cu ulei, sare Se curăţă cartofi de mărime potrivită, de preferinţă lunguieţi Se taie felii foarte subţiri şi cât mai egale Se spală în ape multe, până rămâne apa limpede Se usucă bine pe un şervet Se încinge untură mai multă, amestecată în părţi egale cu ulei Se dă drumul la puţini cartofi odată, ca să nu se răcească untura Pe măsură ce primii sunt gata, se pun alţii în untură Trebuie să fie rumeniţi şi crocanţi Când sunt toţi gata se sărează Se pot servi pe lângă o friptură sau singuri ca aperitiv 378 CARTOFI NOI 1 kg cartofi noi, 1 lingură unt, 1 linguriţă mărar tocat, sare Cartofii noi nu se curăţă de coajă, ci se rad cu cuţitul sau, după ce au fost ţinuţi câtva timp în apă, se freacă cu un şervet aspru şi cu puţină sare Se mai spală într-o apă, se scurg şi se pun într-o cratiţă cu o lingură de unt Se mişcă des cratiţa, ca să nu se prindă de fund şi se lasă să se rumenească uniform Când sunt aproape gata, se sărează şi se presară cu mărar tăiat mărunt La fel se pot pregăti cu untură sau cu ulei 379 CARTOFI NOI ÎNĂBUŞIŢI 1 kg cartofi noi, 1 lingură unt sau untură, 1 ceaşcă apă, sare Se rad cartofii şi se opăresc cinci minute în apă clocotită cu sare Se scurg bine şi se pun într-o cratiţă cu o lingură de unt sau de untură Se dau la cuptor acoperiţi şi se ţin să se rumenească Se adaugă 1/2 ceaşcă de apă şi se lasă la cuptor până zeama scade de tot Cartofii rămân foarte fragezi înăuntru şi rumeni pe afară 380 CARTOFI CU CEAPĂ 1 kg cartofi, 1 ceapă, 1 lingură untură, sare Se fierb cartofii cu coajă Se curăţă, se taie felii Se taie o ceapă mărunt, se pune la foc cu untura fierbinte Când ceapa s-a muiat, se adaugă cartofii şi sarea, şi se ţin pe foc până se înfierbântă Se amestecă din când în când ca să nu se prindă de fund şi să nu se ardă ceapa 381 MÂNCARE DE CARTOFI CU SLĂNINĂ 1 kg cartofi, 1 ceapă, 1 lingură unt sau untură, 100 g slănină, 2 ceşti zeamă de carne, 1 lingură smântână, sare, piper Se taie mărunt o ceapă şi se prăjeşte uşor cu o lingură de unt, fără să se rumenească, împreună cu o bucată de slănină afumată, tăiată în mici cuburi Se adaugă cartofii cruzi, curăţiţi şi tăiaţi felii subţiri Se toarnă zeamă de carne cât să acopere cartofii Se potriveşte de sare şi de piper Se dă la cuptor la foc bun, până se moaie cartofii Înainte de a servi se adaugă smântâna 382 CARTOFI CU SMÂNTÂNĂ 1 kg cartofi chifle, 2 ceşti lapte, 1 lingură unt, 1 ceaşcă smântână, sare Se spală cartofii (de preferinţă cartofi chifle) şi se pun la fiert cu apă rece Se adaugă puţină sare Se lasă să fiarbă circa 20 de minute, până încep să se moaie Într-o altă cratiţă cu fund gros se pune să fiarbă laptele Cartofii fierţi se curăţă de coajă, se taie felii şi se pun în laptele clocotit, cu o lingură de unt Se lasă să mai fiarbă la foc mic un sfert de oră Laptele trebuie să fie bine scăzut Se adauga smântâna, mişcând cratiţa, ca să cuprindă cartofii Se mai ţin 5 — 6 rninute la foc, se servesc fierbinţi * ALT FEL DE CARTOFI CU SMÂNTÂNĂ 1 kg cartofi, 1 ceaşcă smântână, 1 lingură unt, sare Se curăţă cartofii de coajă, se taie sferturi şi se pun la fiert în apă rece cu puţină sare Când sunt gata, se scurge apa, se adaugă smântâna, untul şi se potrivesc de sare Se ţin pe maşină până încep să dea în clocot 383 CIULAMA DE CARTOFI 1 kg cartofi, 1 lingură untură, 2 linguri făină, 1 lingură brânză rasă, sare Se curăţă cartofii, se taie feli rotunde mai grosuţe şi se fierb în apă cu sare, fără să se sfărâme Separat se face un sos alb, dintr-o lingură de untură şi făină, care se stinge cu apa în care au fiert cartofii Se adaugă brânză rasă Se toarnă sosul peste cartofii scurşi de apă şi se dă câteva minute la cuptor 384 CARTOFI LA CUPTOR 1 kg cartofi, 1 lingură unt, 2 ouă, 2 linguri brânză rasă, 1 ceaşcă smântână Se fierb cartofii, se curăţă, se taie felii şi se sărează Se unge cu unt o formă ce merge la cuptor Se aşază un rând de cartofi, un rând de brânză rasă, un rând de felii de ouă răscoapte Se repetă, până se umple forma Între rânduri se pune câte puţin unt Deasupra se toarnă smântâna, se presară brânză rasă sau caşcaval ras şi se dă la cuptor o jumătate de oră până se rumenesc Se servesc în formă * ALT FEL DE CARTOFI LA CUPTOR Aceleaşi cantităţi ca mai sus Se fierb cartofii, se curăţă, se taie felii Se amestecă smântâna cu ouăle, brânza rasă şi sare Se unge o formă cu unt Se aşază cartofii în rânduri, alternând cu compoziţia de mai sus Deasupra se presară parmezan ras şi se adaugă câteva aşchii de unt Se ţin 3/4 oră la cuptor, la foc potrivit Se servesc în formă 385 CARTOFl CU DOVLECEI LA CUPTOR 500 g cartofi, 30 dovlecei în floare, 1 ceaşcă smântână, 1 lingură brânză rasă, sare Se prăjesc uşor în unt cartofii curăţiţi şi tăiaţi felii De asemenea dovleceii în floare Se aşază într-o cratiţă de pământ un rând de cartofi şi unul de dovlecei, se toarnă deasupra smântâna cu puţină sare Se presară brânza rasă Se dau la cuptor 1/2 de oră, la foc potrivit 386 CARTOFI CU MACAROANE LA CUPTOR 400 g cartofi, 200 g macaroane, 2 linguri brânză rasă, 2 linguri unt, 500 g roşii, sare, piper Se unge cu unt o cratiţă ce merge la cuptor Se aşază un rând de cartofi fierţi, tăiaţi felii subţiri, se presară brânza rasă Deasupra se aşază un rând de macaroane fierte în apă cu sare, scurse şi amestecate cu o lingură de unt şi brânză, apoi un rând de carfofi şi brânză Se toarnă un sos de roşii (v 63) potrivit din sare şi piper Se dau la cuptor 387 MUSACA DE CARTOFI CU LINTE 500 g cartofi, 200 g linte, 1 ceapă, 2 Iinguri untură, 1 lingură pesmet, 1 lingură bulion, sare, piper Se fierb cartofii cu coajă, se curăţă şi se taie felii Se fierbe din timp lintea, se scurge şi se trece prin maşina de carne Într-o tigaie se prăjeşte o ceapă cu puţină untură, se adaugă lintea şi se mai ţine câteva minute pe foc; se adaugă sare şi piper Se unge o cratiţă cu untură, se presară pesmet, se aşază un rând de cartofi, unul de linte şi aşa mai departe Se toarnă o ceaşcă de apă în care s-a amestecat bulionul şi se dă la cuptor Când este gata se răstoarnă 388 MUSACA DE CARTOFI CU ZARZAVAT 500 g cartofi, 2 linguri lapte, 1 lingură unt, 1 morcov, 1 pătrunjel, 3 cepe mrjlocii, 2 linguri untură, 1 lingură bulion, 1 lingură pesmet, sare Se face un piure de cartofi (v 391) Separat se fierb un morcov şi un pătrunjel Se taie ceapa mărunt, se prăjeşte cu puţină untură şi se adaugă morcovul şi pătrunjelul trecute prin maşină Se potriveşte de sare Se unge cratiţa cu untură, se presară pesmet şi se întinde un strat de piure de cartofi Deasupra se aşază zarzavatul tocat peste care se pune restul de piure Se toarnă bulion subţiat cu apă, cât să acopere cartofii, se dă la cuptor Când este gata, se răstoarnă 389 CARTOFI UMPLUŢI CU BRÂNZĂ 6 cartofi frumoşi, 200 g brânză de vacă, 2 ouă, 1/2 lingură făină, 1 lingură unt, sare Se curăţă cartofii cruzi, se taie în două, în lat, şi se scobesc înăuntru, formând ca nişte găoace cu peretele de 1 cm de gros Se taie foarte puţin din fund, ca să poată sta în tavă Se face o umplutură de brânză de vacă cu puţină brânză de oi, două ouă, sare, făină Se umplu cartofii cu vârf netezindu-se cu un cuţit Se aşază într-o cratiţă cu unt fierbinte şi se lasă puţin să se rumenească pe fund Se pune apoi câte puţină zeamă de carne sau apă şi se lasă să fiarbă înăbuşit până ce se frăgezesc Înainte de a servi se adaugă câteva linguri de smântână * ALTFEL DE CARTOFI UMPLUŢI CU BRÂNZĂ Se spală cartofii şi se fierb pe jumătate Se curăţă, se taie în două şi se scobesc ca mai sus Se face o umplutură dintr-o felie groasă de pâine muiată în lapte şi stoarsă, o bucată de brânză de vacă cam de 150 g, două ouă, sare, piper, mărar tocat Se umplu jumătăţile de cartofi, se presară deasupra brânza rasă şi se aşază cu unt într-o tavă sau într-o farfurie rezistentă la foc Se ţin în cuptor până se rumenesc şi înainte de a-i servi, se pun deasupra câteva linguri de smântână 390 CARTOFI UMPLUŢI ÎN COAJĂ 12 cartofi mijlocii, 1 lingură unt, 2 gălbenuşuri, 1 lingură brânză rasă, 100 g şuncă sau parizer Se aleg cartofii tineri, netezi şi la fel de mari, se spală şi se coc la cuptor (v 375) Se taie la capăt un capac şi cu ajutorul unei, linguriţe se scoate tot miezul Se freacă repede, cât este fierbinte, cu o lingură de unt Se adaugă pe rând două gălbenuşuri, brânză rasă, sare şi şuncă tăiată mărunt Se umplu cartofii la loc cu vârf, netezindu-i cu lama cuţitului Se presară cu brânză rasă şi se stropesc cu unt topit Se aşază pe o tavă, se dau la cuptor, se ţin circa 20 de minute, până se rumenesc deasupra Se aşază pe o farfurie, pe şervet, se servesc imediat, fierbinţi Şunca poate fi înlocuită cu aceeaşi cantitate de parizer sau cabanos, tăiate bucăţele mici 391 PIURE DE CARTOFI 500 g cartofi, 2 linguri unt, 3 linguri lapte, sare Se curăţă cartofii, se taie în sferturi şi se pun la fiert într-o cratiţă cu apă cât să-i acopere şi puţină sare Se fierb repede, se scurg de apă şi se trec cât sunt fierbinţi printr-o sită Se bat bine cu unt în cratiţa în care au fiert Când au devenit albi şi spumoşi ca o cremă, se adaugă laptele fierbinte, câte puţin Se mai bat apoi pe foc, ca să se înfierbânte, fără însă să se rumenească pe fund sau să fiarbă Se potriveşte gustul sărat Se serveşte imediat Cu cât aşteaptă, cu atât este mai puţin gustos Se poate pregăti piureul fără să se mai treacă prin sită cartofii Astfel, după ce au fiert, se scurg şi se sfărâmă bine cu o lingură de lemn, pe margmea maşinii Se adaugă untul şi laptele şi se mai bat repede, până nu rămâne nici un cocoloş 392 FRIGĂNELE DE CARTOFI 300 g cartofi, 1 ou, 1/2 ceaşcă făină, 1/2 ceaşcă lapte, sare, piper, 1 linguriţă pătrunjel verde tocat, 2 linguri untură Se curăţă cartofii cruzi şi se rad pe răzătoarea cu găury mai mari Se adaugă sare, piper şi pătrunjel verde tocat Separat se face un aluat de clătite (v 631) Se amestecă cu cartofii Se ia dm compoziţie cu linguriţa şi se toarnă în untura fierbinte Se rumenesc pe ambele părţi * ALT FEL DE FRIGĂNELE DE CARTOFI 300 g cartofi, 1 ou, 1 lingură făină, un vârf de cuţit de bicarbonat, sare, piper, 2 linguri untură Se curăţă cartofii şi se dau prin răzătoare ca mai sus Se adaugă 1 ou, făină, bicarbonat, sare şi un praf de piper Se ia din compoziţie cu lingura şi se rumenesc chiftelele pe ambele părţi, în untură sau în ulei Se servesc cu salată verde sau iarna cu sos de roşii sau cu smântână 393 CHIFTELE DE CARTOFI CU BRÂNZĂ 300 g cartofi, 2 ouă, 1 lingură brânză rasă, sare, piper, 2 linguri făină, 2 linguri untură Se fierb cartofii, se curăţă şi se trec prin sită sau prin maşina de tocat carne, se amestecă cu ouăle bătute ca pentru omletă, o lingură de brânză rasă, o lingură de făină, sare şi puţin piper Cu această pastă se face un cârnat gros, care se taie felii de un deget de groase Aceste felii se tăvălesc prin făină şi se prăjesc pe ambele părţi în untură fierbinte 394 CHIFTELE DE CARTOFI COPŢI 500 g cartofi, 1 felie pîine, 2 lingim făină, 2 ouă, 1 linguriţă verdeaţă tocată, 1 lingură pesmet, 2 linguri untură Se coc cartofii Se rup în două, se scobesc, iar miezul se freacă bine împreună cu o felie de pâine muiată în lapte şi stoarsă Se adaugă sare, un praf de piper, o lingură rasă de făină, gălbenuşurile, puţină frunză verde de pătrunjel şi la sfârşit cele două albuşuri bătute spumă Se fac chifteluţe rotunde, se dau prin făină, ou şi pesmet şi se prăjesc în untură sau în ulei 395 CHIFTELE DE CARTOFI PRĂJITE ÎN ULEI 500 g cartofi, 2 linguri făină, sare, 2 linguri ulei Se fierb cartofii, se curăţă şi se dau prin maşina de tocat carne, se amestecă cu făină, se pune sare şi se frămîntă Se fac chiftele ca mai sus, şi se prăjesc în ulei fierbinte "e pot servi cu murături sau cusalată verde 396 TURTĂ DE CARTOFI 500 g cartofi, 50 g unt, sare, piper, 1 lingură untură Se coc cartofii la cuptor Se rup în două, se scobesc, iar miezul se sfărâmă cu furculiţa Se adaugă sarea, piperul şi untul Se încinge într-o tigaie untura, se întind egal cartofii sfărâmaţi, apăsându-i cu lingura, se lasă să se rumenească pe o parte, apoi se întoarce ca o clătită turta formată, lăsând-o să se rumenească şi pe cealaltă parte Se taie sferturi şi se serveşte pe lângă legume 397 IAHNIE DE CARTOFI 1 kg cartofi, 2 cepe, 2 linguri ulei, 1 ceaşcă apă, 1 lingură bulion, sare, o frunză mică de dafin, 3 roşii, verdeaţă tocată Se curăţă cartofii şi se taie în lung, în sferturi Se prăjeşte în ulei ceapa tăiată mărunt şi când s-a îngălbenit, se pun cartofii Se lasă puţin, pe foc, apoi se toarnă o ceaşcă de apă în care s-a adăugat o lingură de bulion, sare şi o frunză de dafin Se lasă să fiarbă înăbuşit fără să se mai amestece cu lingura în cratiţă Dacă mai trebuie, se adaugă puţină apă Se pot pune şi câteva roşii tăiate în două şi fără seminţe La sfârşit se adaugă puţin pătrunjel sau mărar tocat Se lasă să se răcorească înainte de a servi 398 GĂLUŞTE DE CARTOFI LA CUPTOR 500 g cartofi, unt proaspăt cât o nucă, 2 ouă, 2 linguri făină, 2 linguri brânză rasă, sare, piper, 1 lingură unt topit Se fierb cu coajă cartofii, se curăţă şi se trec prin sită sau prin maşina de carne Se adaugă unt cât o nucă, două ouă, făina şi o lingură de brânză rasă Se potriveşte de sare şi de piper Se fac găluşte cu mâna dată prin făină Se pune o cratiţă cu apă şi puţină sare la foc şi când dă în clocot, se introduc găluştele Se ţin un sfert de oră fără să mai fiarbă Se scurg, se aşază într-o formă, se pune brânză rasă printre ele, se stropesc cu unt topit şi se dau câteva minute la cuptor 399 GĂLUŞTE DE CARTOFI CU SOS DE ROŞII 500 g cartofi, 2 linguri făină, sare, piper, 1 ceapă, 1 linguriţă untură, 500 g roşii sau 1 lingură bulion, 1 lingură brânză rasă Se fierb cartofii, se curăţă şi se trec prin sită sau prin maşina de carne Se adaugă făină astfel încât aluatul să fie ceva mai tare, se potriveşte de sare şi piper Se fac cu mâna dată prin făină, mici cârnăciori de grosimea degetului şi se fierb în apă cu sare la fel ca mai sus Între timp se face un sos de roşii în felul următor: se prăjeşte o ceapă tocată mărunt în puţină untură, se stinge cu apă şi se lasă să fiarbă până se moaie Se adaugă câte puţin bulion şi se potriveşte de sare Se scurg găluştele, se aşază pe farfurie, deasupra se toarnă sosul, se presară puţină brânză rasă şi se servesc calde 400 PIURE DE URZICI CU ULEI 1 kg urzici, 1 lingură făină, sare, 1 ceapă, 1 lingură ulei, hrean Nu sunt bune decât urzicile foarte tinere, ieşite la începutul primăverii Se aleg frunzele, se spală în mai multe ape Nu se scurge apa din vasul în care se spală, ci se scot urzicile cu mâna în alt vas cu apă, astfel încât tot nisipul şi pământul de pe ele să rămână în fundul vasului Se repetă această operaţie de câteva ori, până când urzicile rămân foarte curate Se fierb în apă clocotită cu sare, în vas descoperit Când sunt gata, se scurg, se trec prin sită sau se toacă pe un fund de lemn Se pun din nou la foc, se amestecă cu făină şi cu 2 — 3 linguri de zeamă în care au fiert urzicile, şi se bat bine pe maşină până ce se umflă Se servesc fierbinţi, cu hrean ras, ceapă prăjită în ulei şi mămăligă 401 PILAF DE URZICI 500 g urzici, 1 ceapă, 2 linguri ulei, 1 ceaşcă orez, sare Se aleg şi se spală urzicile ca mai sus Se pun la fiert Se prăjeşte ceapa tăiată mărunt cu ulei Se adaugă orezul şi se prăjeşte uşor Se scurg urzicile, se toacă, dar nu prea mărunt, se aşază în cratiţă cu orezul, se toarnă două ceşti de apă în care au fiert urzicile, se potriveşte de sare, se dă la cuptor 20 — 30 de minute Orezul este fiert când luat între degete se sfărâmă uşor Boabele de orez trebuie să rămână însă întregi Se serveşte rece 402 PILAF DE URZICI CU ARPACAŞ 500 g urzici, 1 ceapă, 2 linguri u!ei, 1 ceaşcă arpacaş, sare Se face la fel cu pilaful de orez, arpacaşul trebuie însă muiat în apă din ajun, ca să fiarbă mai uşor 403 SPANAC CU UNT 1,500 kg spanac, 50 g unt proaspăt, sare Se alege spanacul şi se spală în mai multe ape ca şi urzicile Se fierbe descoperit în apă clocotită cu sare Când este gata, se scurge bine de apă, se pune puţin unt proaspăt şi se serveşte imediat, ca garnitură la friptură sau cu crochete, friganele etc 404 PIURE DE SPANAC 1,500 kg spanac, 1 ceapă (după gust), 1 lingură unt, 1/2 lingură făină, 1 ceaşcă zeamă de carne sau lapte, sare Se alege, se spală şi se fierbe spanacul Se scurge, se toacă fin pe un fund de lemn, sau se dă prin maşină Se taie mărunt o ceapă şi se prăjeşte uşor cu o lingură de unt Se pune spanacul şi se presară făina Când aceasta este bine amestecată, se toarnă o ceaşcă din apa în care a fiert spanacul (sau o ceaşcă de lapte ori de zeamă de carne) Se ţine pe maşină amestecând mereu, până ce spanacul a fiert şi este destul de legat * ALT FEL DE PIURE DE SPANAC 1,500 kg spanac, 1 lingură unt, 1/2 lingură făină, sare Se fierbe spanacul şi se toacă Separat se prăjeşte uşor făina cu o lingură de unt Se stinge cu o ceaşcă sau două de apă în care a fiert spanacul Se lasă să dea câteva clocote, până ce se obţine un sos gros ca o smântână Se amestecă cu spanacul şi se lasă să mai fiarbă puţin, amestecând ca să nu se prindă pe fund În loc de rântaşul cu făină, se poate adăuga la spanac o ceaşcă bună de smântână în care s-a pus un praf de făină Piureul de spanac se serveşte cu ochiuri, crochete, frigănele 405 SPANAC LA CUPTOR 1,500 kg spanac, 3 linguri brânză rasă, 50 g unt proaspăt, 1/2 lingură făină, sare, 6 felii de franzelă, 2 linguri unt topit, 1 lingură pesmet Se pregăteşte piureul de spanac ca mai sus, adăugînd două Iinguri de brânză rasă şi puţin unt proaspăt Se prăjesc câteva felii de pâine în unt Se unge cu unt o formă rezistentă la foc Se aşază feliile de pâine la fund, se toarnă spanacul deasupra, se presară cu o lingură de pesmet fin, amestecat cu o lingură de brânză rasă Se dă la cuptor, aşezând forma pe un grătar, pentru ca spanacul să nu fiarbă, ci numai să se rumenească deasupra Se serveşte în formă 406 SPANAC CU CIUPERCI LA CUPTOR 1 kg spanac, 150 g ciuperci, 3 linguri unt, 2 linguri brânză rasă Se alege şi se spală spanacul în mai multe ape Se opăreşte în apă clocotită, cu sare Se scurge apăsând ca să iasă toată apa şi se pune într-o cratiţă cu o lingură de unt Separat se înăbuşă în unt ciupercile curăţite şi tăiate felii Se amestecă spanacul cu ciupercile, se adaugă brânza rasă şi o lingură de unt Se aşază într-o formă rezistentă la foc, se presară brânză şi puţin unt, se dă câteva minute să se rumenească deasupra 407 BUDINCĂ DE SPANAC 1 kg spanac, 2 linguri unt, 1 lingură făină, 1 ceaşcă lapte, 3 ouă, 50 g şuncă sau parizer, sare, 1 lingură brânză sau caşcaval ras Se alege spanacul, se spală în mai multe ape şi se fierbe Se scurge şi se toacă pe fund sau se trece prin maşina de tocat Separat se face un sos gros dintr-o lingură de unt şi o, lingură de făină, stinse cu o ceaşcă de lapte sau de apă în care a fiert spanacul Se amestecă cu piureul de spanac şi după ce s-a mai răcorit, se adaugă trei gălbenuşuri puse pe rând, iar la sfîrşit cele trei albuşuri bătute spumă şi puţină şuncă tăiată mărunt Se potriveşte de sare Se unge bine cu unt o formă de budincă, se toarnă compoziţia, se acoperă şi se pune cu totul în alt vas cu apă, la cuptor Se ţine 40 — 50 de minute Se răstoarnă şi se presară deasupra cu puţină brânză rasă sau cu caşcaval ras 408 BUDINCĂ DE CLĂTITE CU SPANAC 1 kg spanac, 2 linguri unt, 1 lingură făină, 1 lingură brânză rasă Pentru clătite: 2 ouă, 1 ceaşcă lapte, 1 ceaşcă făină, sare Se face un piure de spanac (v 404) Separat se fac 12 — 14 clătite din ouă (v 631) Se unge bine cu unt o cratiţă de mărimea clătitelor, se aşază o clătită pe fund şi 3 — 4 pe margini, ca odată cratiţa plină, să poată fi întoarse deasupra şi toată budinca să fie îmbrăcată în clătite Se pune un strat de piure de spanac, o clătită şi aşa mai departe, până când se umple cratiţa Se întorc deasupra clătitele de pe margini, se stropeşte budinca cu unt şi se dă la cuptor să se rumenească Când este gata, se răstoarnă şi se presară deasupra brânză rasă 409 SUFLEU DE SPANAC 1 kg spanac, 2 linguri unt, 1/2 lingură făină, 1/2 ceaşcă smântână, 2 linguri brânză rasă, 3 ouă, sare Se fierbe spanacul şi se toacă Se înfierbântă într-o cratiţă o lingură de unt, se adaugă făina şi se lasă să se îngălbenească, se pune spanacul, se ţine câteva minute pe foc şi se adaugă câte puţin smântâna, amestecând mereu Se dă la o parte şi se amestecă cu brânza rasă Se potriveşte de sare Când începe să se răcorească, se adaugă gălbenuşurile puse pe rând şi la urmă albuşurile bătute spumă Se unge o formă bine cu unt şi se toarnă compoziţia Se stropeşte cu unt, se presară brînză rasă şi se dă la cuptor Se ţine trei sferturi de oră la foc bun, până creşte frumos Se serveşte în formă 410 ŞTEVIE Aceleaşi cantităţi ca pentru mâncările de spanac Mâncările de ştevie se pregătesc la fel ca mâncările, de spanac 411 MĂCRIŞ CU OU 1 kg măcriş, 2 linguri unt, 2 gălbenuşuri, 2 linguri smântână, sare Se curăţă şi se spală măcrişul la fel ca urzicile Se scurge şi, dacă este tânăr, se înăbuşă într-o cratiţă cu unt Dacă este mai bătrîn, se opăreşte întâi în apă clocotită cu sare, se scurge pe o sită şi se pune apoi într-o cratiţă cu unt Se ţine pe foc circa o jumătate de oră, se potriveşte de sare Când este gata se dă la o parte, se adaugă puţin unt proaspăt Se ţine la cald Se bat într-un castron smântâna cu gălbenuşurile, se amestecă cu măcrişul, se înfierbântă împreună fără să fiarbă Se serveşte cu ouă răscoapte tăiate în sferturi 412 SPARANGHEL FIERT 1,500 kg sparanghel, 2 l apă, sare Pentru sos: 2 gălbenuşuri, 1 linguriţă muştar, 100 g ulei, sare, lămâie, sau 2 linguri unt, 1 lingură pesmet Se alege sparanghel foarte proaspăt Se curăţă de partea fibroasă şi se spală în mai multe ape Se leagă câte 8 — 10 fire într-un mănunchi şi se taie apoi toate de aceeaşi lungime Se pune la fiert apă cu sare şi când clocoteşte, se dă drumul legăturilor de sparanghel Apa trebuie să le cuprindă bine Din momentul când dau în clocot, se ţin la foc circa o jumătate oră Trebuie să fiarbă încet Se scurg, se taie aţele şi se aşază pe un şervet, pe farfurie Se serveşte cu maioneză sau cu unt topit şi pesmet prăjit Sparanghelul fiert se poate servi şi rece, cu sos tartar (v 52) Sosul se serveşte separat, în sosieră 413 CHIFTELE DE SPARANGHEL LA CUPTOR 1 kg sparanghel, 2 l apă, 2 linguri făină, 2 linguri brânză rasă, 1 lingură unt, 3 ouă, 3 linguri untură, 1 ceaşcă smântână, 1 linguriţă făină, sare Pentru chiftele se preferă sparanghel cu firul verde şi subţire Se curăţă şi se fierbe la fel ca mai sus şi se scurge bine de apă Se trece prin maşina de tocat carne Se adaugă făina, brânza, o lingură de unt, ouăle puse pe rând, sare Se amestecă totul împreună Se face o pastă groasă ca o smântână Se ia cu lingura din compoziţie, se dă drumul într-o tigaie cu untură fierbinte şi se rumenesc chiftelele pe amândouă părţile Se aşază într-o formă rezistentă la foc Se toarnă deasupra smântâna amestecată cu o linguriţă de făină, se presară brânză rasă Se dau o jumătate de oră la cuptor 414 DOVLECEI CU SMÂNTÂNĂ 6 dovlecei mijlocii sau 1 kg dovlecei în floare, 1 lingură unt, 1 ceaşcă smântână, 1 linguriţă făină, sare Se rad dovleceii de coajă Dacă sunt mici, în floare, se lasă întregi, cei mai mari se taie potrivit, în lung Se pun în apă fierbinte, sărată, să dea câteva clocote Când încep să se moaie, se scurge bine apa şi se înăbuşă puţin în unt Se adaugă apoi smântâna amestecată cu făina Se dau la cuptor, la foc mic Dovleceii trebuie să fie fierţi, dar nu sfărâmaţi 415 DOVLECEI CU SOS ALB 6 dovlecei mijlocii, 2 l apă, sare, 1 lingură unt, 1 lingură făină, 1 ceaşcă lapte, 2 linguri brânză rasă Se rad dovleceii de coajă, se rad apoi pe o răzătoare cu găuri mari, astfel încât să iasă lungi, ca tăiţeii Se fierb puţin în apă clocotită, potrivită de sare Când sunt aproape fierţi, se scurg prin strecurătoarea de macaroane În acest timp se face un sos alb din făină şi unt, stins cu lapte (sau cu zeama de la dovlecei), se amestecă cu dovleceii şi cu brânza rasă Se aşază într-o formă şi se dau la cuptor să se rumenească 416 MÂNCARE DE DOVLECEI 6 dovlecei mijlocii, 2 linguri unt, 1 ceapă, 1 linguriţă făină, 1 Iingură bulion, 1 ceaşcă zeamă de carne, pătrunjel verde tocat Se curăţă dovleceii ca mai sus Se înăbuşă într-o cratiţă cu puţin unt Se face un sos din ceapă tăiată mărunt şi prăjită uşor în unt, făină, o lingură de bulion, zeamă de carne Se toarnă peste dovlecei, se ţin până sunt fierţi, dar nu sfărâmaţi Înainte de a servi se adaugă puţin pătrunjel tocat 417 DOVLECEI ÎN FLOARE,GRECEŞTI 1 kg dovlecei în floare, 2 linguri ulei, 100 g arpagic, 2 linguriţe mărar şi pătrunjel verde tocat Se aleg dovlecei tineri, foarte proaspeţi Nu se rad, se spală numai şi se rumenesc într-o cratiţă cu puţin ulei Separat se prăjeşte uşor, de asemenea în ulei, arpagicul, se stinge cu puţină apă şi se lasă să fiarbă înăbuşit, pînă se moaie Se pune arpagicul în aceeaşi cratiţă cu dovleceii, se adaugă puţină apă, verdeaţă tocată şi se potriveşte de sare Se poate adăuga în sos şi zeama de la o jumătate de lămâie Se dau la cuptor şi când sunt gata, se servesc după ce s-au mai răcorit 418 DOVLECEI CU CARTOFI LA CUPTOR 3 dovlecei, 300 g cartofi, 2 ouă, 1 lingură untură, 1 lingură brânză rasă, 1 linguriţă verdeaţă tocată, 2 ceşti lapte, 50 g unt proaspăt, sare Se rad dovleceii, se curăţă cartofii şi se taie felii (cruzi) Se fierb ouăle răscoapte Se unge cu untură o formă rezistentă la foc, se aşază un rând de felii de cartofi, un rând de felii de dovlecei, unul de felii de ouă răscoapte, se presară brânză, puţină verdeaţa şi din nou cartofi, dovlecei şi ouă Deasupra se toarnă lapte, potrivit de sărat, cât să acopere legumele din formă, se pun câteva bucăţele de unt proaspăt şi se dă la cuptor, la foc potrivit, până ce se fierb cartofii şi dovleceii 419 DOVLECEI CU MAZĂRE ŞI VERDEAŢĂ 1 kg dovlecei în floare, 4 roşii, 250 g mazăre verde boabe, 1 ceapă, 1 linguriţă mărar şi pătrunjel tocat, 2 linguri ulei, sare Se toacă ceapa mărunt şi se prăjeşte cu puţin ulei Se adaugă dovleceii în floare, proaspeţi, câteva felii de roşii şi verdeaţă tocată Se potriveşte de sare, se acoperă şi se dă la cuptor Când dovleceii sunt gata, se adaugă mazărea fiartă separat în apa cu sare Mâncarea se serveşte rece 420 CHIFTELE DE DOVLECEI 3 dovlecei mijlocii, 1 ou, 2 linguri făină, 1 linguriţă verdeaţă tocată, sare, piper, 2 Iinguri untură Se fierb dovleceii şi se scurg bine (se ţin la scurs cel puţin o jumătate de oră, ca să lase apa din ei) Se toacă, se amestecă cu un ou, făină, piper, sare, verdeaţă Se toarnă cu lingura într-o tigaie cu untură (sau ulei) fiterbinte Se prăjesc pe ambele părţi şi se servesc cu salată 421 DOVLECEI PRĂJIŢI 3 dovlecei mijlocii, 2 linguri făină, 1/2 ceaşcă lapte, 3 linguri untură Se rad dovleceii de coajă şi se taie fie în lung, fie rotund, în felii de 1/2 centimetru grosime Nu trebuie să se săreze înainte de a fi puşi la prăjit Se înfierbântă untura Pentru ca dovleceii să fie frumos rumeniţi, trebuie prăjiţi în untură multă Se dau dovleceii în făină, se moaie în lapte şi din nou se dau în făină Se rumenesc pe ambele părţi Trebuie serviţi imediat ce sunt gata Dacă stau, se moaie cojiţa de deasupra Se sărează la masă 422 DOVLECEI PANE 3 dovlecei mijlocii, 1 lingură făină, 1 ou, 1 lingură pesmet, 3 Iinguri untură Se pregătesc dovleceii la fel ca pentru prăjit Se dau prin făină, ou şi pesmet Se rumenesc în untură multă, fierbinte Se servesc îndată ce sunt gata Se sărează la masă 423 DOVLECEI UMPLUŢI CU MIEZUL LOR 6 dovlecei mijlocii, 1 felie pâine, 2 cepe, 1 lingură făină, 1 ou, 1 lingură bulion sau 4 roşii, 1 linguriţă verdeaţă tocată, sare, piper, 2 linguri untură sau ulei Se aleg dovlecei proaspeţi de mărime mijlocie Se rad, se taie în două şi se scobesc Miezul scos se toacă împreună cu o felie de pâine muiată şi stoarsă şi o ceapă prăjită Se adaugă un ou, sare, piper, făină şi verdeaţă tocată Cu această compoziţie se umplu dovleceii şi se aşază într-o cratiţa cu puţină untură şi se rumenesc Separat se face următorul sos de roşii: se prăjeşte uşor o ceapă tocată cu puţină untură, se pune un vârf de lingură de făină, se stinge cu apă, se adaugă bulion, se lasă să dea câteva clocote şi se toarnă în cratiţă peste dovlecei Se dă la cuptor o jumătate de oră până sunt dovleceii fragezi Aceeaşi mâncare se poate pregăti, înlocuind untura cu ulei şi oul cu o lingură de făină 424 DOVLECEI UMPLUŢI CU BRÂNZĂ 6 dovlecei mijlocii, 2 linguri unt sau untură, 2 linguri brânză, 1 lingură pesmet, sare, 2 linguri smântână Se rad dovleceii, se taie în două şi se scobesc Miezul se prăjeşte cu puţină untură, se amestecă cu brânza (fie brânză albă de Brăila, fie altă brânză) şi cu pesmetul Se potriveşte de sare Se umplu dovleceii şi se pregătesc la fel ca mai sus, adăugând în sos, dacă avem, puţină smântână * ALTFEL DE DOVLECEI UMPLUŢI CU BRÂNZĂ 6 dovlecei mijiocii, 150 g brânză de vacă, 2 ouă, 25 g unt proaspăt, mărar tocat, 1 lingură unt topit, 2 linguri smântână, sare Se aleg dovlecei mijlocii, se rad, se taie în două şi se scobesc Se opăresc şi se lasă să se scurgă Separat se freacă brânza de vacă cu ouăle şi cu untul proaspăt Se adaugă puţin mărar tocat şi se potriveşte de sare Se umplu dovleceii, se aşază într-o cratiţă cu unt şi se rumenesc la cuptor Dacă este necesar, se toarnă câte puţină apă Înainte de a servi, se adaugă smântâna 425 ALŢI DOVLECEI UMPLUŢI 6 dovlecei mijlocii, 200 g brânză de vacă, 1 ou, 1 lingură pesmet, 2 linguri orez, 1 ceapă mică, 1 linguriţă verdeaţă tocată, 2 linguri unt sau untură, 4 roşii sau 1 lingură bulion Se rad dovleceii, se taie în două sau în trei bucăţi, după mărime, şi se scobeşte miezul Separat se freacă brânza de vacă cu ou şi cu pesmet Se adaugă orezul fiert cu puţină apă, o ceapă mică tocată şi rumenită cu unt sau untură, sare, piper, verdeaţă tocată Cu această compoziţie se umplu dovleceii, se rumenesc pe toate părtile, în cratiţă, cu o lingură de untură Deasupra se toarnă un sos de roşii şi se dau la cuptor să fiarbă înăbuşit, până sunt dovleceii fragezi 426 DOVLECEI UMPLUTI CU SUFLEU DE BRÂNZĂ 5 dovlecei frumoşi, 2 linguri unt, 1 lingură făină, 1 ceaşcă lapte sau apă, 2 linguri brânză, 2 ouă, sare Se aleg dovlecei frumoşi Se taie în patru, întâi în lat, apoi fiecare bucată în două, în lungime Se opăresc în apă clocotită cu sare Se scot, se scurg, iar când s-au răcorit, fiecare sfert se scobeşte înăuntru Separat se face un sos gros dintr-o lingură rasă de unt şi o lingură plină de făină, care se stinge cu apă sau cu lapte, amestecând mereu să nu se facă cocoloşi, până se îngroaşă bine şi se desface de pe cratiţă Se dă la o parte să se răcorească, apoi se adaugă brânză rasă, sare şi pe rând două gălbenuşuri şi cele două albuşuri bătute spumă Cu această compoziţie se umplu sferturile de dovlecei, se aşază unele lângă altele într-o tavă unsă cu unt Se presară deasupra brânză rasă, se dau la cuptor, se ţin până ce creşte umplutura Se scot şi se aşază pe farfurie 427 DOVLECEI CU ROŞII LA CUPTOR 3 dovlecei mijlocii, 500 g roşii, 1 lingură făină, 190 g brânză albă, 2 linguri unt sau untură, sare Se aleg dovlecei de mărime potrivită Se rad, se taie felii rotunde şi se prăjesc în unt sau în untură Se unge cu unt o formă rezistentă la foc, se aşază rânduri de dovlecei alternând cu felii de roşii şi cu feliuţe subţiri de brânză de Brăila Se potrivesc de sare, se presară deasupra brânză rasă şi se pun câteva bucăţele de unt Se dau la cuptor Se servesc în formă Se mai pot pregăti dovleceii ca mai sus, aşezându-i în formă cu felii de roşii, şi înlocuind brânza cu câţiva căţei de usturoi, tocaţi şi rumeniţi cu puţină untură Deasupra se presară pesmet şi câteva bucăţele de unt 428 SUFLEU DE DOVLECEI 4 dovlecei mijlocii sau 750 g dovlecei în floare, 3 linguri unt, 2 linguri făină, 1/2 ceaşcă lapte sau apă, 2 linguri brânză, 3 ouă, sare Se rad dovleceii, se taie în bucăţi potrivite şi se opăresc cu apă clocotită şi sare Se scurg, se aşază într-o formă de pământ (terină), cu unt Se ţin puţin pe foc până iese toată umezeala din ei Se face separat o compoziţie ca pentru sufleul de fasole (v 434) Se toarnă deasupra, se presară brânză rasă Se dă o oră la cuptor, la foc mijlociu, până creşte Se serveşte în formă 429 PILAF CU DOVLECEI 3 dovlecei mijlocii, 1 ceaşcă orez, 1 ceapă, 2 linguri ulei, sare, mărar tocat, 2 ceşti cu apă Pentru sos: 500 g roşii, 1 linguriţă zahăr, 1 linguriţă făină, 1 frunză de ţelină, sare Se rad dovleceii, se taie şi se rumenesc cu puţin ulei Se pregăteşte orezul ca pentru pilaful de urzici (v 401) Se aşază într-o cratiţă orezul şi dovleceii, împreună cu uleiul în care au fost prăjiţi, se adaugă apă, două ceşti la o ceaşcă de orez Se potriveşte de sare Se pune verdeaţă, se acoperă, se lasă să fiarbă la cuptor, la foc mic, o jumătate de oră Este gata când bobul de orez se striveşte uşor între degete Se serveşte cu sos de roşii pregătit din roşii fierte cu sare, zahăr, făina şi o frunză de ţelină Orezul poate fi înlocuit cu arpacaş, care trebuie muiat din ajun pentru ca să fiarbă mai uşor 430 FASOLE VERDE CU ULEI 1 kg fasole grasă, 1 ceapă, 2 linguri ulei, 4 roşii, 1 linguriţă făină, 1 linguriţă verdeaţă tocată, sare Se curăţă fasolea, de preferinţă fasole grasă Se pune în apă fierbinte să dea câteva clocote Se prăjeşte cu ulei o ceapă tocată, se pune făină şi se stinge cu apă Se adaugă roşiile curăţite de pieliţe sau bulion, verdeaţă şi fasolea scursă de apă Se potriveşte de sare şi se dă la cuptor 431 FASOLE VERDE CU OMLETĂ LA CUPTOR 750 g fasole, 3 ouă, 1 lingură făină, 3 linguri lapte, 2 linguri unt, sare Se curăţă fasolea şi se fierbe Se scurge şi se aşază cu unt într-o formă rezistentă la foc Separat se bat ouăle ca pentru omletă, cu făină şi lapte sau smântână Se potriveşte de sare Se toarnă compoziţia peste fasole şi se dă la cuptor Se ţine până se prinde ca o omletă Se serveşte în formă 432 FASOLE VERDE CU UNT PROASPĂT 1,500 kg fasole, 50 g unt proaspăt, sare Se curăţă fasolea rupând-o la capete Se spală şi se pune la fiert în apă clocotită cu un praf de sare Se fierbe descoperită, la foc potrivit Se scurge, se adaugă puţin unt proaspăt, mişcând cratiţa pentru ca untul să le cuprindă bine Se potriveşte de sare şi se serveşte fără să se mai ţină pe foc 433 FASOLE VERDE CU SMÂNTÂNĂ 1,500 kg fasole, pentru rest aceleaşi cantităţi ca la “Dovlecei cu smântână” Se curăţă fasolea şi se fierbe cu apă clocotită Se scurge şi se pregăteşte la fel ca dovleceii cu smântână (v 414) 434 SUFLEU DE FASOLE VERDE 750 g fasole fidea, pentru rest aceleaşi cantităţi ca la “Sufleu de dovlecei” (v 428) Se curăţă fasolea şi se fierbe în apă clocotită cu puţină sare Se scurge, se aşază cu unt într-o formă rezistentă la foc şi se ţine pe maşină până iese umezeala din fasole Separat se prăjesc două linguri nu prea pline de făiriă, în două linguri de unt topit, fierbinte Se amestecă, fără să se rumenească de loc şi se sting cu lapte sau cu apă Se lasă să fiarbă până se îngroaşă bine şi se desface de pe cratiţă Se dă la o parte Când compoziţia s-a răcorit puţin, se adaugă brânza rasă şi gălbenuşurile puse pe rând Se potriveşte de sare La sfârşit se adaugă albuşurile spumă Se toarnă compoziţia peste fasole, se stropeşte cu unt, se presară brânză, se dă la cuptor o oră Se serveşte când a crescut frumos 435 FASOLE BOABE, FIARTĂ 500 g fasole uscată, 1 ceapă, 1 morcov, 1 pătrunjel, 1 frunză de dafin, sare Se alege fasolea şi se spală Înainte de a fi pusă la fiert, se ţine două ore în apă călduţă Se scurge şi se pune într-o oală cu apă rece, cât să le cuprindă bine Se pune pe foc mic, să înceapă încet să fiarbă După ce dă în clocot se trage la o parte, se scurge şi se pune din nou pe foc potrivit, cu altă apă fierbinte Se adaugă o ceapă, zarzavatul, o frunză de dafin, spre sfârşit se pune sarea Se fierbe pe foc mic Numai astfel boabele rămân întregi Se serveşte caldă sau rece, cu murături După gust se pot adăuga doi, trei căţei de usturoi Când se aşază în castron sau în farfurie, se scoate zarzavatul şi frunza de dafin Dacă fasolea este mai veche se moaie în apă din ajun 436 FASOLE BOABE CU SLĂNINĂ 500 g fasole uscată, 1 păhărel vin roşu, 1 ceapă, 2 linguri untură, 100 g slănină afumată, 1 lingură bulion, 1 frunză de dafin Se alege fasole cu bobul mare Se ţine, înainte de a fi pusă la fiert, două ore în apă abia călduţă Se scurge şi se pune într-o oală cu apă rece, care să o acopere cu un strat de un deget Se pune oala pe foc mic, să înceapă să fiarbă cu încetul Cum dă în clocot, se trage la o parte, se scurge şi se pune din nou la foc potrivit, cu apă fierbinte, în cantitate egală cu aceea vărsată Se adaugă un păhărel de vin roşu Se lasă să fiarbă la foc potrivit, se ia spuma Separat se prăjeşte în untură o ceapă tăiată mărunt şi se pune în oală, după ce fasolea a început să fiarbă, împreună cu slănina afumată, tăiată mărunt, o Iingură de bulion, o frunză de dafin; spre sfârşit se pune sarea Fasolea, după soi, trebuie să fiarbă circa 1 1/2—3 ore Dacă scade prea mult în timpul fiertului, se mai adaugă puţină apă clocotită 437 IAHNIE DE FASOLE 500 g fasole uscată, 3 cepe, 2 linguri ulei, 1 lingură bulion, 1 frunză de dafin Se alege fasolea şi se fierbe după cum s-a arătat mai sus Se prăjeşte separat, în ulei, ceapa tăiată peştişori şi când fasolea este fiartă, se amestecă cu aceasta, se adaugă bulion, o frunză de dafin, sare Se ţin să dea câteva clocote împreună Nu trebuie lăsatâ să scadă prea tare; se serveşte răcorită 438 FASOLE BĂTUTĂ 500 g fasole uscată, 2 cepe, 2 linguri ulei, sare, 1 căpăţână usturoi Se alege fasolea boabe şi se fierbe (v 436) Dacă fasolea este nouă, nu trebuie ţinută în apă mai înainte Se trece fierbinte prin sită şi se bate bine la foc până creşte Se serveşte cu ceapă prăjită în ulei sau cu mujdei de usturoi şi cu mămăliguţă 439 MAZĂRE VERDE ÎNĂBUŞITĂ 1 kg mazăre boabe, verde, 1 lingură unt, 1 linguriţă zahăr, sare Mazărea pentru gătit trebuie să fie proaspătă, altfel nu este gustoasă Se alege mazărea şi se pune la foc cu o lingură de unt Se acoperă, se ţine să fiarbă înăbuşit, la foc mic Din când în când se adaugă câte o lingură de apă Se pune sare, o linguriţă de zahăr Se serveşte cu frigănele sau cu crochete 440 MAZĂRE VERDE FIARTĂ 1 kg mazăre boabe, verde, 1 l apă, 50 g unt proaspăt, 1 linguriţă zahăr, 1 linguriţă mărar verde tocat, sare Se alege mazărea, se pune la fiert cu apă clocotită şi cu un praf de sare Trebuie să fiarbă circa o jumătate de oră, nu însă la foc mare Când este gata, se scurge, se lasă o clipă pe maşină, ca să nu mai aibă de loc apă Se pune sare, o linguriţă de zahăr, o linguriţă de mărar verde tocat şi unt proaspăt 441 MAZĂRE VERDE CU SLĂNINĂ 1 kg mazăre verde boabe, 200 g arpagic, 150 g slănină fiartă, 1/2 lingură făină, 1 lingură unt Se alege mazărea Se prăjesc uşor cu puţin unt arpagicul şi slănina fiartă, tăiată în mici cuburi Când sunt puţin rumenite, se pune şi mazărea În acest timp, se face un rântaş din unt cu făină Se stinge cu o ceaşcă de apă Se toarnă sosul peste mazăre, se lasă să fiarbă circa jumătate de oră Se potriveşte de sare, se serveşte cu crochete 442 SUFLEU DE MAZĂRE 500 g mazăre verde, boabe, pentru rest aceleaşi cantităţi ca la “Sufleu de fasole” Se pregăteşte la fel ca sufleul de fasole (v 434) 443 MAZĂRE VERDE PĂSTĂI 1 kg mazăre păstăi, 1 lingură unt, 1 linguriţă zahăr, 1 linguriţă făină, sare Se curăţă păstăile de mazăre ca şi fasolea verde, apoi se pregătesc ca mazărea verde boabe 444 MAZĂRE BĂTUTĂ 500 g mazăre uscată, 3 cepe, 1 cartof, sare, 2 linguri ulei, 1 căpăţână usturoi Se alege mazărea uscată Se spală şi se lasă să stea două ore în apă călduţă Se scurge şi se pune cu apă rece pe foc potrivit, să înceapă să fiarbă cu încetul Se ţine circa două, trei ore Se adaugă de la început o ceapă şi un cartof Când mazărea este bine fiartă şi mai ales foarte scăzută, se trece fierbinte prin sită; se pune din nou într-o oală şi se bate pe marginea maşinii, până se umflă şi devine spumoasă Se potriveşte de sare Se serveşte cu ceapă prăjită în ulei sau cu mujdei de usturoi, de asemenea cu miez de varză acră Mazărea bătută este mai bună dacă la două părţi mazăre se adaugă o parte de fasole bătută 445 LlNTE FIARTĂ 500 g linte, 1 ceapă, 1 morcov, 1 pătrunjel, 50 g unt proaspăt Se alege lintea cu gri]ă, bob cu bob, ca să nu rămână pietricele prin ea, Se ţine două ore în apă călduţă Se pune la fiert cu apă rece, cu o ceapă şi zarzavat Trebuie să fiarbă încet, ca să nu se terciuiască Sare se pune numai la sfârşit, când lintea este aproape fiartă, altfel rămâne tare Când este gata, se scurge şi se adaugă o bucată de unt proaspăt Untul trebuie să fie tăiat în bucăţi mici ca să se topească repede Se amestecă, se serveşte fierbinte 446 LINTE CU SLĂNINĂ 500 g linte, pentru rest aceleaşi cantităţi ca la “Fasole boabe cu slănină” Se alege, se fierbe şi se pregăteşte la fel ca fasolea boabe cu slănină (v 436) Nu se pune vin în mîncare 447 LINTE BĂTUTĂ 500 g linte, sare, 2 cepe, 2 linguri ulei Se pune lintea la fiert, la fel ca mai sus Se scurge, se trece fierbinte prin sită Se pune din nou în cratiţă şi se bate pe maşină până devine spumoasă Se mai adaugă câte puţin din apa în care a fiert, ca să nu fie prea groasă Se serveşte cu ceapă prăjită în ulei Este foarte gustoasă dacă la fiert se adaugă câteva felii de slănină afumată, tăiată mărunt, iar înainte de a fi servită, se amestecă cu puţin unt proaspăt 448 CHIFTELE DE LINTE 250 g linte, 1 felie pâine, 1 ceapă mică, 1 ou, sare, piper, 1 lingură făină, 2 linguri untură Se fierbe lintea aşa cum s-a arătat mai sus Se scurge bine Se trece prin maşina de tocat adăugând o felie mai groasă de pâine muiată în apă şi stoarsă bine, ceapă prăjită în untură, un ou, sare, piper şi doi căţei de usturoi (după gust) Se fac cu mâna chiftele care se dau prin făină şi se prăjesc în untură Sunt gustoase şi pot fi servite în locul chiftelelor de carne, când lipseşte carnea 449 ROŞII UMPLUTE CU OREZ 12 roşii potrivit de mari, 2 cepe, 1 ceaşcă de orez, 2 linguri ulei, 1 linguriţă verdeaţă, sare, piper Pentru sos: miezul de la roşii, 1 ceapă, 1 lingură ulei, 1 linguriţă făină, 1 linguriţă zahăr, sare Se aleg roşii netede, rotunde şi potrivit de mari Se taie un căpăcel în partea unde a fost codiţa, se scot miezul şi seminţele cu grijă, ca să nu se spargă roşiile, şi se pun cu gura în jos, să se scurgă Separat se prăjeşte în ulei ceapa tăiată mărunt, se adaugă orezul, şi când începe să se îngălbenească, se stinge cu apă Se ţine câteva minute pe foc să înflorească orezul (începe să se umfle) Se dă la o parte, se adaugă verdeaţă tocată, sare şi piper Se umplu roşiile Se aşază într-o cratiţă cu un sos făcut dintr-o lingură de ulei în care s-a prăjit o ceapă tocată, miezul scos din roşii, făină, zahăr şi sare Se dă la cuptor să fiarbă puţin, la foc potrivit Roşiile trebuie să rămână întregi, frumoase Tot atât de gustoase sunt şi roşiile umplute cu arpacaş Se fac la fel, arpacaşul trebuie însă muiat în apă din ajun, ca să fiarbă mai repede 450 ROŞII UMPLUTE CU CIUPERCI 12 roşii mijlocii, 250 g ciuperci, 2 cepe, 2 linguri ulei, 1 linguriţă bulion de ardei, 1 căţel de usturoi, 1 lingură pesmet, 1 linguriţă zahăr, sare, piper Se pregătesc roşiile ca mai sus Se lasă să se scurga Se prăjeşte în ulei ceapa tocată mărunt Se spală ciupercile, şi după ce se îndepărtează vârful piciorului, se toacă mărunt Se pun în uleiul cu ceapă, se adaugă sare, piper Se amestecă şi când ciupercile încep să se moaie, se adaugă o linguriţă de bulion de ardei, usturoiul sfărâmat, o lingură bună de pesmet şi puţină apă Se amestecă pe foc până când compoziţia devine destul de groasă Se umplu roşiile şi se presară pesmet Se pun la cuptor cu o lingură de ulei şi puţin bulion de roşii subţiat; se amestecă cu o linguriţă de zahăr Se servesc reci În loc de ulei se pot pregăti cu unt, dar se servesc calde 451 ROŞII CU SUFLEU DE BRÂNZĂ 12 roşii mijlocii, 2 ouă, 1 lingură făină, 2 linguri unt, 1 1/2 ceaşcă lapte sau apă, 1 lingură brânză rasă, sare Se aleg roşii rotunde, frumoase, se taie în două în lăţime, se scobeşte miezul Se lasă cu gura în jos să se scurgă Se prăjeşte uşor făina cu o lingură de unt, se stinge cu lapte Se face un sos destul de gros, se adaugă brânză rasă, gălbenuşurile, sarea şi la sfârşit albuşurile bătute spumă Se aşază roşiile într-o formă cu marginile joase, unsă bine cu unt, se pune în fiecare câte o lingură de umplutură, se presară brânză şi se dau la cuptor, la foc potrivit Se servesc în formă 452 ARDEI UMPLUŢI CU OREZ 12 ardei, pentru rest aceleaşi cantităţi ca la “Roşii umplute cu orez” Se spală ardeii, se scoate capacul în jurul codiţei şi se pre-gătesc la fel ca roşiile cu orez (v 449) In orez se poate adăuga un morcov ras pe răzătoarea mică După ce s-au aşezat în cratiţă, înainte de a tuma sosul, se lasă să se rumenească puţin în ulei, întorcîndu-i pe toate părţile Se toarnă sosul, se dau la cuptor Se servesc reci 453 ARDEI UMPLUŢI CU ARPACAŞ Se fac la fel ca ardeii umpluţi cu orez; arpacaşul se moaie în apă din ajun şi se ţine ceva mai mult la fiert, ca să nu rămână bobul tare 454 ARDEI UMPLUŢI CU VINETE 12 ardei, 3 vinete mijlocii, 1 felie de pâine, 1 ceapă, 1 ou, 1 lingură făină, sare, piper, 2 linguri untură Pentru sos: 500 g roşii, 1 linguriţă făină, 1 linguriţă zahăr, sare, 1 frunză de ţelină Se scot cotoarele de la ardei şi se curăţă de seminţe Se coc vinetele ca pentru salată, se toacă împreună cu puţin miez de pâine albă muiat în lapte şi o ceapă tocată, prăjită Se adaugă un ou, sare, piper şi făină Se umplu ardeii cu această compoziţie, se înmoaie capătul în puţină făină şi se prăjesc în untură, Se aşază în cratiţă cu un sos de roşii (v 63) şi se dau la cuptor să fiarbă încet 455 PILAF DE ARDEI 6 ardei graşi, pentru rest aceleaşi cantităţi ca la “Pilaf de praz” Se pregăteşte la fel ca pilaful de praz (v 494) înlocuind prazul cu câţiva ardei graşi tăiaţi ca fideaua şi înăbuşiţi în ulei Se adaugâ la fiert şi puţin mărar tocat 456 VINETE ÎMPĂNATE (IMAMBAILDI) 6 vinete potrivite, 4 cepe, 1 morcov, 1 pătrunjel, 1/2 ţelină, 1 ardei gras, 1/2 varză, 6 căţei de usturoi, frunze şi cozi de ţelină, 2 linguri ulei Pentru sos: 2 linguri bulion sau 300 g roşii, 1 linguriţă făină, 1 lingură ulei, 1 linguriţă zahăr, sare Se aleg vinete proaspete, mai mici Se taie capătul dinspre coadă, apoi cu un cuţit mic se fac patru despicături în lungime, fără a pătrunde prea adânc Se ţin circa 10 minute înapă clocotită Se scot, se sărează, se aşază una lângă alta pe un fund de lemn, iar deasupra se pune alt fund cu greutăţi pe el Se lasă astfel la teasc o jumătate de oră, să se scurgă şi să iasă amăreala din ele Între timp se taie ceapa peştişori şi se rumeneşte în ulei Se taie ca fideaua tot zarzavatul şi se prăjeşte de asemenea în ulei Când zarzavatul s-a muiat, se umplu vinetele prin despicături, adăugând şi câte un fir de usturoi, se leagă cu frunze de ţelină opărite şi se aşază într-o cratiţă Dacă mai rămâne zarzavat, se pot umple şi câţiva ardei graşi, care se aşază printre vinete Se face un sos din puţin ulei, bulion sau câteva roşii date prin sită, sare, piper, o linguriţă de zahăr şi făină Se toarnă sosul în cratiţă şi se lasă să fiarbă înăbuşit, la foc potrivit, o jumătate de oră Se serveşte rece 457 VINETE GRECEŞTI 3 vinete mijlocii, 1 lingură făină, 3 căpăţâni de usturoi, 500 g roşii, 3 linguri ulei, 1 linguriţă zahăr, sare Se aleg vinete mijlocii, se taie felii, se opăresc câteva minute în apă clocotită cu sare şi se ţin 20 minute sub teasc Se scurg, se dau prin făină şi se rumenesc în ulei la foc mijlociu, încet, ca să fie bine pătrunse Se curăţă usturoiul, se prăjeşte uşor cu puţin ulei, se adaugă roşiile fără coajă, zahărul şi sarea Se lasă să fiarbă acoperit până ce usturoiul începe să se moaie Se aşază feliile de vinete frumos pe farfurie, iar la mijloc se toarnă sosul de roşii cu usturoi 458 VINETE CU BRÂNZĂ LA CUPTOR 3 vinete mijlocii, 3 linguri făină, 4 linguri unt sau untură, 1 1/2 ceaşcă cu lapte, 100 g brânză, sare, 1 linguriţă pesmet, unt proaspăt cât o nucă Se prăjesc vinetele ca pentru “Vinete greceşti” (v mai sus) şi se prăjesc în unt sau untură Separat se face un sos alb din două linguri de unt în care se prăjesc uşor două linguri de făină şi se stinge cu lapte Se adaugă brânză rasă, se potriveşte de sare şi de piper Într-o formă rezistentă la foc, se aşază rânduri alternând de vinete şi de sos Deasupra se presară pesmet şi se adaugă câteva bucăţele de unt Se dă la cuptor până începe să se rumenească 459 VINETE UMPLUTE CU OREZ 6 vinete mijlocii, 1/2 ceaşcă orez, 500 g roşii, 1 ceapă, 1 căţel de usturoi, 1 linguriţă de zahăr, sare, piper, 2 linguri ulei, 1 lingură pesmet Se aleg vinete potrivit de mari După ce s-a tăiat capătul dinspre coadă, se taie vinetele în două, în lungime Se pun în apă clocotită şi se ţin un sfert de oră Se scot, se sărează şi se aşază pe masa de lemn, deasupra punându-se un fund cu greutăţi pe el Se ţin astfel o jumătate de oră să se scurgă Se prăjeşte o ceapă tăiată mărunt cu o lingură de ulei Se adaugă roşiile tăiate bucăţi, usturoiul, zahărul, sare, piper Se lasă totul să fiarbă până se obţine un sos bine scăzut, Se trece prin sită Se fierbe separat în apă 1/2 ceaşcă de orez Se scobesc jumătăţile de vinete, se toacă miezul, se amestecă cu orezul scurs de apă şi cu o parte din sos Se unge cu ulei o formă de pământ cu margini joase, se aşază vinetele; cu o lingură se pune umplutură în fiecare, se presară pesmet, se dă la cuptor la foc potrivit Când sunt gata, se toarnă împrejur sosul de roşii care a mai rămas Aceeaşi mâncare se poate pregăti cu unt, servindu-se caldă 460 VINETE UMPLUTE LA CUPTOR 6 vinete mijlocii, 1 lingură făină, 2 linguri brânză rasă, 2 ouă, 1 ceaşcă lapte, 2 linguri unt Se pregătesc vinetele la fel ca mai sus După ce au stat o jumătate oră la teasc, se scot, se scobeşte miezul şi se aşază vinetele într-o formă de pământ unsă cu unt Dintr-o lingură de unt şi una de făină se face un rântaş care se stinge cu puţină apă sau lapte Se amestecă cu brânza, miezul de la vinete bine tocat, gălbenuşurile, sare şi la urmă albuşurile spumă Cu o lingură se umplu vinetele cu această compoziţie, se presară brânză rasă şi se dau la cuptor, la foc bun Se servesc în formă 461 VINETE PORTUGHEZE 4 vinete mijlocii, 150 g brânză, 2 linguri făină, 2 linguri untură, 2 cepe, 500 g roşii, 1 fir de usturoi, cimbru, dafin, sare, piper, 1 linguriţă zahăr, 1 lingură unt, 1 linguriţă pesmet Se aleg vinete mijlocii, se taie felii de 1 cm grosime Se opăresc, se scurg, se sărează şi se pun pe un fund de lemn să stea 20 de minute cu un teasc deasupra Separat se înfierbântă o lingură de unt în care se prăjesc cepele tăiate mărunt Se adaugă roşiile tăiate în două, un fir de usturoi, cimbru, frunză de dafin, sare, piper, şi zahăr Se lasă să fiarbă înăbuşit o jumătate de oră, până ce sosul se îngroaşă Se şterg feliile de vinete, se dau prin făină şi se prăjesc în untură Se trece sosul prin sită, se pun câteva linguri pe fundul unei forme rezistente la foc, iar deasupra câteva feliuţe subţiri de brânză albă (telemea) Se aşază apoi feliile de vinete, se repetă din nou punând sos, felii de brânză şi apoi vinete Când totul este aşezat, se toarnă deasupra sosul care a mai rămas, se presară brânză rasă amestecată cu pesmet, se stropeşte cu unt, se dă la cuptor, la foc iute Se servesc în formă 462 MÂNCARE DE VINETE CU ROŞII ŞI ARDEI 2 — 3 vinete mijlocii, 1 kg roşii, 2 cepe, 6 ardei graşi, 2 — 3 căţei de usturoi, 2 — 3 linguri ulei, mărar, pătrunjel, sare, piper Se taie roşiile felii Se aşază un rînd pe fundul cratiţei, apoi se pune un rând de ceapă crudă tăiată peştişori (felii subţiri) Se taie în patru vinetele, se opăresc, se scurg, se aşază peste ceapă, iar deasupra se pun ardei graşi tăiaţi rotocoale Peste ardei se pun câţiva căţei de usturoi tăiaţi în două, mărar, pătrunjel tocat, sare şi piper (facultativ) Deasupra se pune restul de roşii tăiate felii Se acoperă cratiţa cu capacul şi se lasă să fiarbă la foc mic Când începe să lase apă, se adaugă uleiul Se mişcă cratiţa din când în când, pentru a se controla dacă nu s-a prins de fund Se dă la cuptor până ce scade complet Se lasă să se răcească în cratiţă şi se răstoarnă ca o budincă 463 VINETE COAPTE, CU BRÂNZĂ 6 vinete mijlocii, 200 g brânză, 2 linguri unt, 1 linguriţă pesmet, sare Se aleg vinete mijlocii Se coc la fel ca pentru salată observând ca să rămână cât mai albe Nu se toacă Se dă sare Se unge o formă cu unt, se aşază felii subţiri de brânză, deasupra se pun trei vinete întregi care se întind cu cuţitul, astfel încât să formeze un strat; se pune unt, apoi iar brânză şi vinete Deasupra se presară brânză rasă amestecată cu pesmet, se stropeşte cu unt, se dau la cuptor la foc iute Se servesc în formă 464 CHIFTELE DE VINETE CU SOS DE ROŞII 3 vinete mijlocii, 2 ouă, 2 linguri făină, sare, piper, 3 linguri ulei Pentru sos: 500 g roşii, 1 ceapă, 1 linguriţă zahăr, sare Se coc vinetele, se curăţă şi se aşază pe un fund inclinat să se scurgă Se toacă şi se amestecă cu două ouă, sare, piper şi făină, astfel încât compoziţia să fie mai mult moale Se iau cu lingura din compoziţie şi se dă drumul chiftelelor în ulei încins, prăjindu-le pe ambele părţi Separat se fierb roşiile, se trec prin sită şi se amestecă cu puţină ceapă prăjită Se adaugă sare şi o linguriţă de zahăr Se ţine să dea câteva clocote Se aşază chiftelele în sosul de roşii şi se lasă pe marginea maşinii să fiarbă foarte încet, ca să nu se sfărâme Se servesc calde sau reci 465 BAME GRECEŞTI 1 kg bame, 3 cepe, 500 g roşii sau 2 linguri bulion, 1 ceaşcă oţet sau borş, 1 linguriţă făină, 1 linguriţă zahăr, sare, 3 linguri ulei Bamele trebuie să fie tinere şi proaspete, altfel sunt băloase Se rup codiţele şi se opăresc cu borş sau cu oţet îndoit cu apă Se ţin astfel un sfert de oră, se scurg şi se spală în 2 — 3 ape reci Se prăjesc uşor în ulei cepele tăiate mărunt, se presară făina, se sting cu apă, se adaugă bulion sau roşii curăţate de seminţe, zahăr şi sare Se pun bamele în sos Se lasă să fiarbă încet Ca să nu se sfărâme Se servesc reci 466 CONOPIDĂ CU UNT 2 conopide mari, 50 g unt, 1 lingură pesmet, sare Se aleg conopide cu floare albă şi frumoasă Se taie coada cât mai aproape de căpăţână Cu un cuţit mic se desprind toate frunzuliţele din jurul conopidelor Se spală în apă rece şi se pun la fiert înţr-o oală cu apă clocotită, sărată Se fierb circa o jumatate de oră, descoperit, la foc iute, Conopida se fierbe totdeauna aproape de masă, deoarece stând în apă, se înroşeşte Când sunt gata, se scurg bine de apă, se aşază pe farfurie, se toarnă deasupra unt topit şi se presară pesmet puţin rumenit în unt Se poate servi cu sos de roşii (v 63) sau cu sos alb pregătit cu unt, o lingură de făină şi apa în care a fiert conopida Această apă în nici un caz nu se aruncă, deoarece poate servi la pregătirea unei supe de zarzavat foarte gustoasă 467 CONOPIDĂ LA CUPTOR 1 conopidă mare sau 2 mijlocii, 1/2 lingură făină, 2 linguri unt, 1 ceaşcă lapte, 2 linguri smântână, 2 linguri brânză rasă, 1 linguriţă pesmet, sare Se desface o conopidă, mare, frumoasă, se rup buchetele, se taie la fiecare codiţa şi frunzele mici, verzi, dimprejur Se spală, se fierbe în apă clocotită cu sare şi se scurge bine Se aşază într-o formă unsă cu unt Cât fierbe conopida, se face un sos alb din 1/2 lingură de unt şi 1/2 lingură făină Se stinge cu o ceaşcă de lapte sau cu apa în care a fiert conopida Se ţine puţin să fiarbă, dar să nu se îngroaşe, să rămînă ca o smântână Dacă este necesar, se mai adaugă lapte Când este gata, se amestecă cu smântână şi cu brânză rasă şi se toarnă peste conopidă, încet, ca să pătrundă printre buchete Se presară cu brânză amestecată cu pesmet, se stropeşte cu unt Se dă la cuptor iute, până se rumeneşte deasupra * ALT FEL DE CONOPIDĂ LA CUPTOR 1 conopidă mare, 1 ceaşcă smântână, 3 ouă, 1 linguriţă făină, 1 lingură unt sau untură, 1 lingură brânză, 1 lingură pesmet Se spală o conopidă frumoasă şi se fierbe ca mai sus Se bat ouăle, se amestecă cu smântâna, făina şi sarea Se unge o formă rezistentă la foc cu untură şi se presară pesmet prajit Se aşază buchetele de conopidă, deasupra se toarnă sosul, se adaugă câteva bucăţele de unt, se presară brânză şi se dă la cuptor 468 CONOPIDĂ CU CIUPERCI LA CUPTOR 1 conopidă mare, 200 g ciuperci, 2 linguri făină, 2 Iinguri unt, 1 1/2 ceaşcă lapte, 1 gălbenuş, unt proaspăt cât o nucă, 1 lingură brânză, sare Se fierbe o conopidă frumoasă în apă cu sare Când este gata, se desfac buchetele Între timp se curăţă ciupercile, se taie felii subţiri şi se înăbuşă cu puţin unt Separat se face un sos dintr-o lingură de unt şi două linguri de făină, se stinge cu două ceşti de lapte sau de apă în care a fiert conopida Când este fiert şi potrivit de gros, se amestecă cu un gălbenuş şi, cu câteva picături de lămâie Se potriveşte de sare Se unge cu unt o formă rezistentă la foc, se aşază câteva buchete de conopidă într-un strat cât mai egal, un rând de ciuperci iar deasupra restul de conopidă Se toarnă apoi sosul de făină Se mai presară puţină brânză, se adaugă câteva bucăţele de unt şi se dă la cuptor până începe să se rumenească Se serveşte în formă 469 SUFLEU DE CONOPIDĂ 1 conopidă mare, 3 ouă, 1/2 lingură făină, 1 ceaşcă lapte, 3 Iinguri brânză, 1 ceapă, 2 linguri unt, unt proaspăt cât o nucă, sare Se fierbe conopida, se scurge, se trece prin sită Separat se prăjeşte uşor o ceapă tocată mărunt, cu o lingură de unt Se adaugă făina, se stinge cu lapte sau cu apă Se ţine să fiarbă până se îngroaşă ca o smântână Se amestecă cu conopida, se adaugă două linguri de brânză rasă, trei gălbenuşuri, o bucăţică de unt proaspăt cât o nucă şi la sfîrşit trei albuşuri bătute spumă Se potriveşte de sare Se toarnă compoziţia într-o formă unsă cu unt Se presară brânză Se dă la cuptor la foc potrivit, ţinându-se până creşte şi se rumeneşte frumos deasupra Acelaşi sufleu se poate pregăti şi din dovlecei Cine nu doreşte să pună ceapă în sufleu, poate prăji direct făina în unt, continuând apoi ca mai sus 470 VARZĂ DE BRUXELLES CU UNT 1 kg varză, 2 linguri unt, sare Se alege varza cât mai mică, dearece aceasta este tânără Se curăţă de frunzele galbene, se spală în mai multe ape şi se pun la fiert în apă clocotită, care trebuie să le acopere , bine Se pune sare Se ţin să fiarbă descoperit, la foc iute un sfert de oră Se scurg, se pun într-o cratiţă cu o lingură de unt şi se mai ţin un sfert de oră, până ce le pătrunde untul Se mişcă cratiţa ca să nu se prindă pe fund Înainte de a servi se mai adaugă 2 — 3 bucăţele mici de unt proaspăt 471 VARZĂ DE BRUXELLES CU BRÂNZĂ 1 kg varză, 2 linguri unt, 3 linguri brânză, sare Se fierbe varza în apă multă, se scurge Se unge cu unt o formă rezistentă la foc, se presară brânză rasă Se aşază varza, punând între rânduri puţină brânză rasă şi unt Se presară brânză şi deasupra, se stropeşte cu unt, se dă la cuptor câteva minute, până se rumeneşte 472 VARZĂ DE BRUXELLES LA CUPTOR 1 kg varză, pentru rest aceleaşi cantităţi ca la “Conopidă la cuptor” Se fierbe varza cu multă apă, se scurge, se pregăteşte la fel cu conopida la cuptor (v 467), cu sos alb sau numai cu smântână 473 VARZĂ ROŞIE ÎNĂBUŞITĂ 1 varză cam de 1 kg, 1 ceapă, 1 linguriţă făină, 1 păhărel vin roşu, 2 linguri untură, sare Se taie o varză roşie ca fideaua Separat se prăjeşte o ceapă tăiată mărunt în untură Se adaugă varza, se presară făină, se toarnă un păhărel de vin roşu Se potriveşte de sare şi se lasă să fiarbă înăbuşit circa două ore 474 VARZĂ DULCE CĂLITĂ 1 varză de 1 kg, 3 linguri untură, 10 boabe piper, sare Se înfierbântă untură sau ulei într-o cratiţă Se taie varza ca fideaua, se pune în cratiţă şi se ţine pe foc potrivit să se rumenească încet o oră Din când în când se amestecă cu lingura, ca să nu se prindă pe fund şi se toarnă câte o lingură de apă, dacă este necesar Se potriveşte de sare şi se adaugă câteva boabe de piper Se poate acri (după gust) cu puţin borş sau cu sare de lămâie dizolvată în apă 475 VARZĂ CU TĂIŢEI 1 varză mică, 300 g tăiţei, 2 linguri unt, 2 linguri untură,sare, piper Se taie ca fideaua o varză dulce şi se pune într-o cratiţă cu o lingură de untură, ţinându-se până începe să se moaie Se potriveşte de sare şi piper, care nu trebuie să lipsească Între timp se fierb tăiţeii (trebuie să fie cantităţi aproximativ egale de varză şi de tăiţei), se scurg şi se amestecă cu unt Se aşază într-o formă rezistentă la foc, un rând de varză, unul de tăiţei şi aşa mai departe Deasupra se pun câteva bucăţele de unt şi se dă la cuptor să se rumenească 476 VARZĂ ACRĂ CĂLITĂ 1 varză mare, 3 linguri untură sau ulei, 10 boabe piper Dacă varza murată este prea acră, se spală întîi în apă Se scurge bine de apă şi se taie ca fideaua Se pregăteşte apoi la fel ca varza dulce Cînd este aproape gata, se adaugă şi cîteva boabe de piper 477 VARZĂ ACRĂ CU MĂSLINE 1 varză mare, 3 linguri ulei, 150 g măsline, 1 linguriţă boia de ardei Dacă varza murată este prea acră, se spală întâi în apă Se scurge bine şi se taie ca fideaua Se rumenesc în ulei două cepe tăiate mărunt, se adaugă varza Când începe să se rumenească, se pune o linguriţă de boia de ardei muiată într-o ceaşcă de apă, şi se lasă să fiarbă înăbuşit La ultimele clocote se adaugă câteva măsline spălate cu apă călduţă Dacă este necesar, din când în când se adaugă la varză puţină apă Se potriveşte de sare Varza trebuie sa fie scăzută 478 SARMALE CU CRUPE DE PORUMB 1 varză mare murată, 1 ceaşcă de crupe (păsat), 2 cepe, 2 linguri jumări (rămase de la topitul unturii), 3 linguri untură, sare, piper, 1 linguriţă boia de ardei, 2 — 3 bucăţi de şorici afumat Crupele de porumb nu sunt altceva decât porumb măcinat, însă mult mai mare decît mălaiul obişnuit Sarmalele se pot face atât cu varză acră, cât şi cu varză dulce Aceasta din urmă se opăreşte cu borş înainte de a fi pregătită Pentru şase persoane ajunge o ceaşcă de crupe Acestea cresc mult la fiert Se taie mărunt cepele şi se pun să se rumenească cu o lingură de untură Se adaugă jumările rămase de la topitul unturii sau o bucată de slănină afumată tăiată mărunt Se pun crupele după ce au fost bine spălate şi scurse şi se sting cu o ceaşcă de apă Se amestecă mereu ca să nu se lipească Când au început să se umfle, se dau la o parte să se răcorească puţin Se adaugă sare şi piper Se pregăteşte varza ca pentru sarmalele obişnuite Sarmalele de crupe se fac mari cam cât oul de găină Varza care a rămas se taie ca fideaua, se aşază pe fundul cratiţei, se pun sarmalele, iar printre rânduri, câteva bucăţi de şorici afumat şi fiert Se toarnă apă, sau borş când sarmalele sunt făcute cu varză dulce Se poate adăuga şi puţin bulion sau boia de ardei Se lasă să fiarbă la cuptor, înăbuşit, cam două ore Sunt mai gustoase încălzite 479 SARMALE CU OREZ 1 varză mare, 2 cepe, 1 ceaşcă orez, sare, piper, 1 linguriţă verdeaţă tocată mărunt, 1 linguriţă boia, bulion, 3 linguri ulei Ca şi cele cu carne, sarmalele cu orez se pot face din varză acră sau din varză dulce Varza acră se spală cu apă rece, iar varza dulce se opăreşte cu borş Se rumeneşte în ulei ceapa tăiată mărunt Când a început să se îngălbenească, se adaugă orezul ales şi spălat Se stinge cu o ceaşcă de apă Se pune sare, piper, verdeaţă tocată şi, după gust şi posibilitate, o mână de stafide fără sâmburi, alese şi spălate Între timp se pregăteşte varza, se fac sarmale şi se aşază în cratiţă, după ce pe fundul acesteia s-a pus un rând de varză tăiată mărunt Deasupra se mai pune un rând de varză Se toarnă apă la cele făcute cu varză acră şi borş la cele cu varză dulce Se pune puţin bulion sau boia şi două linguri de ulei Se dau la cuptor să fiarbă înăbuşit o oră Când orezul este fiert, se dau la o parte Se servesc reci 480 SARMALE CU OREZ ŞI HRIBI (MÂNĂTĂRCI) Aceleaşi cantităţi ca mai sus, în plus 3 linguri de hribi Se pregătesc la fel ca sarmalele cu orez, adăugându-se la o ceaşcă de orez trei linguri de hribi, muiaţi din ajun şi tăiaţi mărunt 481 GĂLUŞTE DE VARZĂ 500 g varză, 2 linguri brînză rasă, 1 lingură griş, 2 ouă, sare, piper, 1 lingură pesmet Se fierbe varza în apă cu sare, se scurge şi se trece prin maşina de tocat Se adaugă brânza rasă, grişul, două ouă, sare, piper Se amestecă bine Se pune la fiert într-o cratiţă apă cu puţină sare şi când dă în clocot, se ia cu o linguriţă din compoziţie şi se dă drumul găluştelor în apă Se lasă să fiarbă la foc mic circa 20 de minute Se scurg din apă, se aşază pe farfurie, se presară pesmet puţin rumenit şi se servesc cu sos de roşii (v 63) 482 PÂRJOALE DE VARZĂ 500 g varză, 1 felie de pâine, 2 ouă, 1 linguriţă verdeaţă tocată, sare, piper, 1 lingură făină, 2 linguri untură Se fierbe varza, se scurge bine de apă, se trece prin maşina de tocat sau se toacă mărunt cu cuţitul, impreună cu o felie de pâine muiată şi stoarsă şi doi cartofi fierţi (după dorinţă) Se adaugă sare, piper, două ouă şi puţină verdeaţă tocată Se fac pârjoale care se dau prin făină şi se rumeneso în ulei sau untură Se servesc cu cartofi şi salată verde 483 VARZĂ LA CUPTOR 1 kg varză, 1 lingură făină, 3 linguri untură sau unt, 2 linguri brânză rasă, 1 ceaşcă smântână, 1 lingură pesmet Se curăţă o varză frumoasă de frunzele verzi Se taie în două, apoi fiecare jumătate în felii groase cât degetul Se pun în apă clocotită cu puţină sare, să fiarbă 10 minute Se scot feliile pe o sită să se scurgă bine de apă Se dau prin făină şi se prăjesc în unt sau în untură Nu trebuie rurnenite, se ţin numai până încep să se îngălbenească Se unge bine o formă cu unt, se aşază feliile de varză, iar printre ele se pune brânză rasă Se toarnă deasupra smântână în care s-a adăugat un praf de făină şi unul de sare, se presară deasupra brânza rasă amestecată cu pesmet Se dă la cuptor, la foc potrivit; se ţine până se rumeneşte frumos deasupra 484 BUDINCĂ DE VARZĂ 1 kg varză, 3 ouă, 2 linguri unt, 3 cepe, 2 linguri pesmet, 2 linguri brânză, unt proaspăt cât o nucă, sare, piper Se alege o varză frumoasă Se curăţă, apoi se desprind 6 — 7 foi întregi şi cât mai mari Se lasă la o parte Se taie varza mărunt şi se pune într-o cratiţă cu două linguri de unt, la foc mic Se ţine circa o jumătate de oră, amestecând din timp în timp, până se moaie de tot, dar fără să se rumenească Se adaugă cepele tăiate mărunt şi puţin pătrunjel verde tocat Când şi ceapa s-a muiat, se dă la o parte După ce s-a răcorit puţin, se adaugă o lingură de pesmet, ouăle bătute ca pentru omletă, brânză şi sare Se amestecă bine Într-un castron se aşază un şervet destul de mare ca să iasă capetele peste marginea castronului Se aşază foile de varză astfel, încât marginile să vină puţin unele peste altele; se pune umplutura Se adună marginile şervetului, se leagă strâns cu o sfoară, dându-i o formă rotundă, ca varza Se fierbe acoperit într-o oală cu apă clocotită, cu puţină sare, o oră Dacă apa scade la fiert, se mai adaugă, întorcând şi varza odată, ca să fiarbă la fel pe toate părţile Când este gata, se desface şervetul şi se aşază varza pe o farfurie fierbinte Se toarnă deasupra unt proaspăt topit şi se presară pesmet În loc de unt, se poate pune sos de roşii Se serveşte foarte fierbinte Se poate face aceeaşi budincă cu varza fiartă, înăbuşită în unt Se dă apoi prin maşina de tocat şi se adaugă ceapa rumenită separat 485 SUFLEU DE VARZĂ 1 varză mijlocie, 100 g unt proaspăt, 1 lingură făină, 1 lingură brânză rasă, 2 linguri smântână, 3 ouă, sare, piper, 1 linguriţă pesmet Se taie în patru o varză mijlocie şi se pune să fiarbă 10 minute Se scurge bine de apă şi se toacă mărunt Separat se freacă spumă untul, se adaugă făina, brânza rasă, smântâna şi gălbenuşurile Se amestecă cu varza, se potriveşte de sare şi de piper La urmă se adaugă cele trei albuşuri bătute spumă Se unge cu unt o formă rezistentă la foc, se toarnă compoziţia, deasupra se presară pesmet şi se pun câteva bucăţele de unt Se dă la cuptor la foc potrivit, ţinându-se până creşte şi se rumeneşte frumos deasupra 486 CLĂTITE CU VARZĂ 400 g varză, 2 ouă, 1 ceaşcă făină, 1 1/2 ceaşcă lapte, 1 lingură unt, sare, smântână Se face un aluat de clătite din două ouă (v 631) Se taie mărunt o varză mică (de preferinţă se rade pe răzătoarea cu găuri mari) Se dă puţină sare şi se amestecă cu aluatul de clătite Se fac clătite obişnuite, se rumenesc într-o tigaie cu puţin unt, pe ambele părţi, ţinându-se la cald până ce sunt toate gata Se servesc fierbinţi, aşezate unele peste altele, ca o budincă, cu smântână 487 ANDIVE ÎNĂBUŞITE CU UNT 1 kg andive, 1 lingură unt, 1 linguriţă zeamă de lămâie, sare Se curăţă andivele de frunzele galbene şi se retează din coadă Se spală bine în mai multe ape reci, să nu rămână nisip printre frunze Se unge cu o lingură de unt o cratiţă potrivit de mare, în care să încapă andivele aşezate unele lângă altele Se pun în cratiţă, se presară sare, se adaugă , 3 — 4 linguri de apă, zeama de la o jumătate de lămâie şi încă o lingură de unt deasupra La început se pun câteva minute pe foc iute, până ce dă apa în clocot, se acoperă perfect şi se dau la cuptor Trebuie să fiarbă înăbuşit circa o oră, la foc mic, astfel încât în acest timp să nu se mai adauge apă, dar nici să nu se ardă andivele pe fund Se aşază pe farfurie, se servesc foarte fierbinţi 488 ANDIVE LA CUPTOR 1 kg andive, 1 lingură unt, pentru rest aceleaşi cantităţi ca pentru “Conopida la cuptor” Se fierb andivele înăbuşit ca mai sus şi se aşază într-o formă unsă cu unt Se pregătesc apoi la fel cu conopida la cuptor (v 467) 489 PRAZ UMPLUT CU OREZ 1 legătură bună de praz, 1 ceaşcă orez, 3 linguri unt, sare, piper Pentru sos: 2 cepe, 1/2 lingură unt, 1 linguriţă făină, 1 linguriţă zahăr, 1 lingură bulion sau 4 — 5 roşii, sare Se taie prazul bucăţi lungi de circa 6 cm şi se trage cu grijă miezul Foile de deasupra rămân în formă de tuburi care se umplu Miezul scos se toacă mărunt, se înăbuşă cu puţin unt Separat se prăjeşte orezul în unt, se stinge cu o ceaşcă de apă Când orezul începe să se umfle, se amestecă cu prazul înăbuşit, se adaugă sare, piper Se umple prazul şi se pune în cratiţă cu unt Se face un sos din ceapă tocată mărunt şi rumenită, făină, bulion de roşii, zahăr şi puţină apă Se toarnă deasupra Se dă la cuptor Se lasă să fiarbă până scade sosul cât trebuie Se serveşte fierbinte Se poate pregăti cu ulei, în acest caz servindu-se rece 490 CHIFTELE DE PRAZ 1 legătură mică de praz Pentru rest aceleaşi cantităţi ca pentru “Chiftelele de sparanghel” Se pregătesc la fel ca chiftelele de sparanghel (v 413) 491 TURTĂ DE PRAZ 6 fire frumoase de praz, 1 lingură unt, 1 ou, sare, piper Pentru aluat: 150 g făină, 1 ou, unt cât o nucă Se face un aluat dintr-un ou, făină cât se cere şi puţin unt Se taie mărunt prazul şi se moaie într-o tigaie cu o lingură de unt Se pune sare şi piper Se dă la o parte şi după ce s-a răcorit, se amestecă cu un ou Se întinde o foaie de aluat, se îmbracă o formă de turtă, se pune prazul şi se acoperă cu altă foaie de aluat Se unge cu ou, se dă la cuptor până se rumeneşte deasupra Se serveşte fierbinte, cu salată 492 PRAZ CU SMÂNTÂNĂ 1 legătură bună de praz, 1 ceaşcă lapte, 1 lingură unt, 1 ceaşca smântână, 1 linguriţă brânză Se curăţă prazul, se taie bucăţi şi se pune la fiert cu apă docotită, schimbând apa de 2 — 3 ori Se scurge bine şi se înăbuşă cu puţin lapte, 10 — 15 minute Se pune sare Se aşază cu unt, într-o formă rezistentă la foc; se toarnă deasupra o ceaşcă de smântână Se presară brânză rasâ, se dă un sfert de oră la cuptor 493 PRAZ CU MĂSLINE 1 legătură bună de praz, 150 g măsline, 3 Iinguri ulei, 1 linguriţă făină, 1 lingură bulion, 1 linguriţă oţet, sare Se curăţă prazul, se taie bucăţi şi se opăresc cu apă cu sare Se încinge uleiul într-o cratiţă, se pune prazul scurs de apă şi se ţine până începe să se rumenească Separat, se prăjeşte uşor făina cu o lingură de ulei, se stinge cu puţină apă, se adaugă bulionul şi o lingurită de oţet Se toarnă sosul în cratiţa cu praz şi se dă la cuptor Când este aproape gata se adaugă măslinele opărite câteva minute în apă clocotită Se potriveşte de sare Mâncarea se serveşte călduţă 494 PILAF DE PRAZ 6 fire de praz, 1 ceapă, 1 ceaşcă de orez, 2 ceşti apă, 3 linguri ulei, 1 lingură bulion sau 4 roşii, sare, piper Se toacă ceapa mărunt şi se prăjeşte cu două linguri de ulei Se alege orezul, se spală, se usucă şi se amestecă cu ceapa, când aceasta s-a topit fără să se rumenească între timp se taie prazul felii subţiri, se înăbuşă cu o lingură de ulei, se aşază în cratiţă cu orezul, se adaugă roşiile fără coajă şi fără seminţe, sau o lingură de bulion şi două ceşti de apă Se potriveşte de sare şi de piper şi se dă la cuptor până scade apa, iar orezul este potrivit de fiert Se serveşte mâncarea răcorită La fel se face cu arpacaş, muiat însă din ajun ca să fiarbă mai repede 495 MÂNCARE DE ŢELINĂ 6 ţeline, 1 ceapă, 1 linguriţă făină, 1 lingură bulion, 1 linguriţă zahăr, 3 linguri ulei, pătrunjel verde tocat, sare Se curăţă ţelina, se taie felii care se prăjesc cu puţin ulei Se aşază în cratiţă În tigaia în care s-a prăjit ţelina, se mai adaugă o lingură de ulei şi se rumeneşte o ceapă tocată; se pune făină, se stinge cu puţină apă, se adaugă bulion, sare şi zahăr Se toarnă sosul peste ţelina din cratiţă şi se dă o jumătate de oră la cuptor Mâncarea se serveşte răcorită, după ce s-a presărat deasupra pătrunjel verde tocat mărunt 496 ŢELINĂ CU CIUPERCI 4 ţeline, 2 cepe, 200 g ciuperci, 1 lingură făinâ, 1 păhărel de vin, 2 linguri untură, sare, piper, foaie de dafin Se curăţă rădăcinile de ţelină destul de adânc, ca să nu rămână nimic din coaja fibroasă care le acoperă Se taie în două, iar fiecare jumătate în felii groase de 1 cm Se pun la fiert cu apă rece, care să le cuprindă bine Se pune sare Se fierb până încep să se moaie Se scot şi se scurg Separat se rumenesc cepele tăiate mărunt, cu o lingură de untură, se adaugă făina şi se lasă să se rumenească Se sting cu un păhărel de vin amestecat cu apă Se mai adaugă sare, piper, foaie de dafin Se lasă sosul să fiarbă o jumătate de oră Când este bine fiert şi destul de scăzut, se strecoară în cratiţa în care au fost aşezate feliile scurse de ţelină, adăugând şi câteva ciuperci curăţite, tăiate mărunt şi înăbuşite o untură Se potriveşte de sare Se acoperă şi se fierbe înăbuşit circa 20 de minute Se serveşte fierbinte 497 PIURE DE ŢELINĂ 6 ţeline, 3 cartofi mijIocii, 2 linguri unt, 3 linguri de lapte Se curăţă, se taie în sferturi şi se pun la fiert ţelinele ca mai sus După o jumătate de oră, se adaugă cartofii curăţiţi de coajă Când sunt fierţi, se scurge apa, se trec prin sită şi se pregătesc la fel ca piureul de cartofi (v 391) 498 GULII ÎNĂBUŞITE 6 gulii mijlocii, 1 lingură unt sau untură, 1 linguriţă zahăr, sare Se aleg gulii tinere, se curăţă, se taie în două, apoi în feliuţe destul de subţiri Se pun într-o cratiţă cu o lingură de unt sau de untură, o linguriţă de zahăr, sare şi două, trei linguri de apă Se lasă să fiarbă înăbuşit, la foc mic, mişcând cratiţa din când în când, ca să nu se prindă de fund Dacă este necesar, se mai adaugă puţină apă Se servesc cu frigănele sau cu crochete 499 MÂNCARE DE GULII 6 gulii mijlocii, 1 lingură unt sau untură, 1 ceapă, 1 linguriţă făină, 1 ceaşcă zeamă de carne sau apă, 1 lingură bulion, 2 linguriţe zahăr, sare Se aleg numai gulii tinere, celelaltfe fiind aţoase Se curăţă şi se taie felii groase de jumătate centimetru şi se înăbuşă cu puţin unt sau untură Separat se rumeneşte o ceapă tăiată mărunt, se adaugă făina, se sting cu puţină zeamă de carne sau cu apă Se adaugă bulion de roşii şi două linguriţe de zahăr ars Se toarnă peste gulii, se lasă să scadă Se serveşte fierbinte 500 NAPI CU SMÂNTÂNĂ 1 kg napi, 2 linguri unt, 1 linguriţă făină, 1 ceaşcă lapte, 2 linguri smântână Se taie napii în două şi fiecare jumătate în alte trei sau patru bucăţi Se curăţă bucăţile dându-le în acelaşi timp şi o formă mare cât o nucă Se spală şi se usucă într-un şervet Se încălzeşte unt într-o cratiţă, se pun napii, se ţin înăbuşiţi circa 20 de minute, la foc potrivit Se mişcă cratiţa, pentru a nu se lipi de fund Se pune sare Separat se face un rântaş alb din unt şi făină Se stinge cu o ceaşcă de lapte Când sosul a fiert, se adaugă smântâna, se toarnă peste napi şi se lasă să mai fiarbă înăbuşit, la foc mic, circa 20 de minute Se servesc cu frigănele sau cu crochete 501 PIURE DE NAPI 400 g napi, 400 g cartofi, 2 linguri unt, 3 linguri lapte, sare Se curăţă napii şi se taie în felii subţiri Se pun la fiert cu puţin lapte sau cu zeamă de carne Se trec prin sită împreună cu aceeaşi cantitate de cartofi fierţi în apă Se procedează apoi ca pentru piureul de cartofi (v 391) 502 MORCOVI TINERI (CAROTE) CU UNT 1 kg morcovi (carote), 2 linguri unt, 2 ceşti zeamă de carne sau apă, 2 linguri rase zahăr, sare Se rad morcovii cu un cuţit bine ascuţit Se pun într-o cratiţă cu două linguri de unt, două ceşti de apă sau zeamă de carne, două linguri rase de zahăr şi sare Se lasă să fiarbă înăbuşit, la foc potrivit, mişcând cratiţa din când în când ca să nu se prindă pe fund Când sunt gata, sosul trebuie să fie destul de scăzut Numai dacă morcovii încep să se rumenească înainte de a fi destul de fierţi, se mai adaugă o lingură sau două de apă Se servesc cu frigănele sau cu crochete 503 MORCOVI DE IARNĂ CU UNT Aceleaşi cantităţi ca mai sus Se rad morcovii şi se taie felii subţiri Se pun la fiert într-o cratiţă cu apă rece După câteva clocote se scot, se scurg şi se pun să fiarbă înăbuşit cu unt, apă, zahăr şi sare, la fel ca morcovii tineri 504 MORCOVI CU SMÂNTÂNĂ Aceleaşi cantităţi ca mai sus, în plus 1 ceaşca smântână, 1 linguriţă făină Se pregătesc morcovii, fie tineri, fie de iarnă, la fel ca morcovii cu unt Se amestecă separat smântâna cu făina şi se toarnă deasupra Cum s-au înfierbîntat, se servesc 505 MÂNCARE DE MORCOVI 1 kg morcovi, 3 cepe, 2 linguri unt sau untură, 1 linguriţă zahăr, 1 linguriţă făină, 2 ceşti zeamă de carne sau apă, 1 gălbenuş, sare Se rad morcovii, se taie felii şi se pun să fiarbă cu apă rece, circa 10 minute Se scurg Se taie cepele felii foarte subţiri şi se pun într-o cratiţă cu unt şi cu morcovii fierţi şi scurşi Se adaugă sare şi o linguriţă de zahăr Se ţin o jumătate de oră pe foc mic, mişcând cratiţa din când în când, ca să nu se prindă ceapa şi morcovii pe fund Se presară făina şi se toarnă zeama de carne sau apă Se lasă să mai fiarbă 20 de minute Înainte de a servi, se amestecă separat un gălbenuş cu puţin sos din mâncare şi se toarnă apoi totul deasupra Se serveşte fierbinte, cu frigănele 506 CEAPĂ UMPLUTĂ 12 cepe mijlocii, 1 felie pâine, 12 nuci, sare, piper, 1 linguriţă verdeaţă, 2 linguri ulei, 2 linguri făină, 1 lingură bulion, 1 Iinguriţă zahăr, sare Se aleg cepe de mărime mijlocie, se curăţă şi se fierb în apă cu sare până încep să se moaie Se scurg din apă şi după ce s-au mai răcorit, se scobesc, iar miezul se toacă împreună cu o felie de pâine muiată şi stoarsă, la care se adaugă sare, piper, verdeaţă şi câteva nuci pisate bine, într-o piuliţă de piatră Cu această compoziţie se umplu cepele şi se aşază în cratiţă Între timp se pregăteşte sosul Se face un rântaş din ulei cu făină, care se stinge cu apă Se adaugă puţin bulion, zahăr, sare Se strecoară sosul peste cepele din cratiţă şi se dă la cuptor Se ţin până încep să se rumenească 507 CEAPĂ UMPLUTĂ CU USTUROI 12 cepe mijlocii, 4 căpăţîni de usturoi, 2 linguri ulei, sare, piper, 1 lingură pesmet Se opăresc cepele şi usturoiul cu apă clocotită Se scobesc cepele Se pisează în piuliţă de piatră usturoiul şi miezul scos din ceapă, cu sare, piper şi puţin ulei Se umplu cu această pastă cepele, se presară deasupra pesmet şi se dau la cuptor într-o farfurie cu puţin ulei Se ţin până se rumenesc 508 CEAPĂ UMPLUTĂ CU OREZ 12 cepe mijlocii, 1/2 ceaşcă orez, 2 linguri ulei, sare, piper, verdeaţă Se aleg cepe frumoase, de mărime potrivită Se scobesc miezurile şi se pun să fiarbă un sfert de oră în apă cu sare Se scurg şi când s-au mai răcorit, se umplu cu orez, la fel ca roşiile (v 449) Se dau la cuptor La fel se pot face umplute cu ciuperci 509 GHIVECI CU ULEI Zarzavat de tot felul, în total 1,500 kg, 4 cepe, 4 roşii, 3 linguri ulei, pătrunjel verde tocat Se pregăteşte zarzavatul astfel: se taie puţină varză în bucăţi, un morcov, un pătrunjel şi o jumătate de ţelină în felii subţiri, se curăţă o mână de bame care se opăresc cu borş, una de mazăre, una de fasole verde Se rade un dovlecel şi se taie în bucăţi potrivite, precum şi o vânătă, care se opăreşte mai înainte cu apă Dacă se găseşte, se pun şi câteva buchete de conopidă şi la urmă roşiile tăiate în două şi fără seminţe, un ardei gras tăiat mărunt şi câţiva cartofi curaţaţi şi tăiaţi în bucăţi ca şi dovleceii Separat se rumenesc în ulei cepele tăiate felii, se pune zarzavatul, dacă trebuie se mai adaugă ulei, puţină apă, sare Se dă la cuptor, se ţine la foc potrivit, până ce tot zarzavatul a fiert Nu se umblă cu lingura pentru a nu se sfărâma, se mişcă numai cratiţa într-o parte şi în alta, controlându-se dacă nu s-a prins pe fund Când este aproape gata, se adaugă puţin pătrunjel verde tocat Se serveşte rece 510 LEGUME ASORTATE 200 g morcov, 200 g mazăre verde, 200 g fasole, 200 g cartofi, 1 conopidă mijlocie, 3 linguri unt Se pregătesc separat: morcovi, mazăre, fasole, cartofi, aşa cum s-a arătat la fiecare, şi se fierbe o conopidă frumoasă Se aşază pe o farfurie rotundă conopida la mijloc, împrejur fasolea, apoi cartofii, morcovii şi, în sfârşit, mazărea Se toarnă unt peste conopidă, se servesc cât mai fierbinţi 511 ŞNIŢEL DE LEGUME 2 morcovi, 1 pătrunjel, 4 cartofi, 1/4 de varză, o mână de fasole, una de mazăre; 2 ouă, 2 linguri făină, 1 lingură brânză rasă, 1 lingură pesmet, 2 linguri untură, sare Se fierb împreună sau separat, în apă cu sare: morcovii, pătrunjelul, cartofii fără coajă, varza (opărită mai înainte), fasolea verde şi mazărea boabe, verde Se scurg bine din apă şi se toacă împreună, afară de mazăre, potrivit de mărunt Separat se amestecă o lingură de făină cu două ouă, se adaugă zarzavatul, brânza rasă şi sare dacă mai trebuie Se ia cu lingura din compoziţie, se fac chiftele rotunde cu mâna dată prin făină şi se turtesc apoi în formă de şniţel, pe un fund presărat cu pesmet Se rumenesc în untură şi se servesc cu salată 512 CHIFTELE DE ZARZAVAT 2 morcovi, 2 pătrunjei, 1 ţelină, 1 praz, 5 cartofi, 2 ouă, 2 linguri brânză, 3 linguri făină, sare, piper, 3 linguri untură sau ulei Se fierbe tot zarzavatul şi cartofii fără coajă Se scurg bine de apă, se dau prin maşina de carne Se adaugă două linguri de făină, două ouă, brânză, sare, piper Se fac chiftele rotunde care se dau prin făină şi se prăjesc în untură sau în ulei 513 BUDINCĂ DE CLATITE CU LEGUME O mână de fasole verde, o mână de mazăre boabe, câteva buchete de conopidă, 1 dovlecel mic, 2 cartofi, 1 morcov, 1 lingură făină, 1 lingură unt, 1 ceaşcă lapte, 2 ouă, 2 linguri brânză rasă, 2 linguri smântână, sare Pentru clătite: 2 ouă, 1 ceaşcă făină, 1 ceaşcă lapte, 1 lingură unt, sare Se fac 14 — 15 clătite din două ouă (v 631) Dinainte se pregătesc legumele fierte separat, adică fasole verde, mazăre boabe, câteva buchete de conopidă, un dovlecel, doi cartofi, un morcov, acestea din urmă curăţite şi tăiate bucăţi potrivite În acest timp se pregăteşte sosul astfel: se prăjeşte o lingură de făină cu o lingură de unt şi înainte de a se rumeni, se stinge cu lapte, potrivind sosul să aibă consistenţa smântânii Se pune sare După ce s-a mai răcorit, se adaugă ouăle, brânza rasă şi smântâna Se unge bine cu unt o cratiţă de mărimea clătitelor Se aşază două clătite pe fund şi trei, patru pe margini, astfel încât după ce s-a umplut cratiţa, să poată fi întoarse deasupra, toată budinca fiind îmbrăcată în clătite Se pune un strat de legume amestecate, două linguri de sos, o clătită şi aşa mai departe, până ce se umple cratiţa Se întorc deasupra clătitele de pe margini, se stropeşte budinca cu unt şi se dă la cuptor să se rumenească Când este gata se răstoarnă 514 CIUPERCI CU SMÂNTÂNĂ 1 kg ciuperci, 2 linguri unt, 1 ceaşcă smântână, 1 linguriţă făină, sare, mărar tocat Se aleg ciuperci, de preferinţă mici, în orice caz foarte proaspete, albe şi cu carnea tare Se curăţă, se rup picioarele, iar ciupercile mari se taie în patru sau în mai multe bucăţi, după mărmie Pe măsură ce sunt curăţite, se aruncă într-o cratiţă cu apă rece în care s-a pus puţin oţet şi un praf de sare, pentru a nu se înnegri înainte de a fi puse foc Îndată ce sunt toate curăţite, se pun în cratiţă să se înăbuşe, cu unt şi puţină sare Se amestecă din când în când se fierb până ce apa pe care au lăsat-o este aproape scăzută Când sunt gata, se adaugă smântâna amestecată cu făină şi se lasă la foc mic până încep din nou să fiarbă Înainte de a servi, se adaugă puţin mărar verde tocat În loc de a se amesteca cu smântână, făina poate fi prăjită uşor în unt şi stinsă, adăugându-se apoi smântână Totul se toarnă peste ciuperci şi se lasă să dea câteva clocote 515 CIULAMA DE CIUPERCI 1 kg ciuperci, 2 linguri unt, 2 linguri făină, sare, piper Se pregătesc ciupercile la fel ca mai sus şi se fierb în apă cu puţină sare Se prăjeşte uşor făina în unt şi se stinge cu o ceaşcă din zeama în care au fiert ciupercile Se lasă să fiarbă încet până ce sosul este potrivit de gros Se amestecă cu ciupercile; se dă sare şi piper şi se lasă să dea împreună câteva clocote Se serveşte foarte fierbinte, cu mămăligă 516 MÂNCARE DE CIUPERCI 1 kg ciuperci, 2 cepe, 4 roşii, 2 linguri unt, 1 linguriţă făină, sare, verdeaţă tocată Se curăţă ciupercile ca mai sus şi se taie bucăţi Se taie ceapa felii şi se prăjeşte uşor cu o lingură de unt Se pun ciupercile şi se ţin până scade toată apa din ele Se adaugă făină, câteva roşii fără coajă şi seminţe, sare şi puţină verdeaţă tocată Se lasă să fiarbă acoperit până ce mâncarea este potrivit de scăzută Se serveşte fierbinte Se poate pregăti la fel cu ulei, servindu-se rece 517 CIUPERCI CU OUĂ 750 g ciuperci, 2 cepe, 1 Iingură unt, 1 linguriţă făină, 1 ceaşcă zeamă de carne, 1 ceaşcă smântână, 3 ouă, sare, piper Se curăţă ciupercile ca mai sus Se toacă mărunt atât ciupercile, cât şi ceapa şi se prăjesc împreună uşor cu o lingură de unt Se presară făina, se toarnă zeamă de carne sau apă, Se adaugă sare, piper şi când ciupercile sunt fierte, smântâna Se fierb câteva ouă tari, se curăţă, se taie felii, se aşază pe o farfurie fierbinte Se toarnă ciupercile deasupra Se servesc fierbinţi 518 CIUPERCI UMPLUTE 1 kg ciuperci, 1 ceapă, 1 lingură unt, 25 g unt proaspăt, 1 linguriţă făină, 1 păhărel vin, 1 lingură bulion, 2 linguri pesmet, 1 linguriţă frunze de pătrunjel tocat, sare, piper Se aleg ciuperci mari, frumoase Se rupe piciorul, se spală şi se scurg Se aşază toate într-o formă rezistentă la foc, stropindu-le cu puţin unt Se dau la cuptor până încep să se moaie Se toacă mărunt picioarele împreună cu ciupercile mărunte şi cu o ceapă Se pun la foc cu o lingură de unt Când s-au muiat, se presară făina, se adaugă vinul şi zeama de carne sau apă Se lasă să fiarbă Se mai adaugă bulion, sare, piper şi pesmet Se ţin pe foc până ce pasta este suficient de legată Se adaugă pătrunjel verde tocat Se pune câte o linguriţă de umplutură în fiecare ciupercă, netezind deasupra cu un cuţit Se presară pesmet fin, se dau un sfert de oră la cuptor Înainte de a servi, se pune peste fiecare ciupercă o bucăţică mică de unt proaspăt Se pot pregăti, de asemenea, fără bulion şi fără pesmet 519 CIUPERCI LA GRĂTAR Se spală ciuperci mari, frumoase şi se rupe piciorul Se şterg fără să se cureţe de pieliţă şi se presară cu puţină sare Se pun la fript pe grătarul încins şi înainte de a servi, pe fiecare ciupercă se pune o bucăţică mică de unt proaspăt Se servesc foarte fierbinţi 520 CIUPERCI LA TAVĂ Se pregătesc ciupercile ca mai sus Se usucă, se aşază într-o tavă unele lângă altele şi în fiecare ciupercă se pune un praf de sare şi o bucăţică de unt proaspăt Se dau la cuptor Se ţin până se moaie Se servesc fierbinţi 521 CIUPERCI ÎN ALUAT 500 g ciuperci frumoase, 1 ou, 1/2 ceaşcă făină, 1/2 ceaşcă lapte, sare, 3 linguri untură sau ulei Se aleg ciupercile mijlocii, se rup picioarele, se spală şi se usucă bine cu un şervet Se face un aluat de clătite (v 631) dintr-un ou, făină şi lapte, se moaie ciupercile în aluat şi se prăjesc într-o cratiţă cu multă untură fierbinte ca să le cuprindă bine Se rumenesc pe amândouă părţile, se presară puţină sare, se servesc fierbinţi 522 MINCARE DE HRIBI 200 g hribi (mânătărci), 4 cepe mijlocii, 1 linguriţă făină, 1 lingură bulion, verdeaţă, sare, piper, 3 linguri ulei Hribii uscaţi se aleg cu foarte mare grijă, să nu aibă viermi Se spală în câteva ape şi se lasă în apă căldicică din ajun până a doua zi Se scurg bine de apă şi se taie ca tăiţeii mai groşi Apa în care s-au muiat hribii se lasă să se limpezească şi se păstrează Separat se rumenesc în ulei cepele tăiate mărunt, se presară făina, se sting cu o ceaşcă din apa limpezită în care au fost muiaţi hribii Se adaugă bulion, sare, piper Se pun hribii şi se lasă să fiarbă împreună, adăugându-se câte puţin din apa în care au fost muiaţi, până ce mâncarea este gata Se serveşte rece cu pătrunjel verde, tocat mărunt, deasupra 523 PILAF DE HRIBI 150 g hribi (mânătărci), 1 1/2 ceaşcă orez, 2 cepe, 3 Iinguri ulei, 1 lingură bulion, sare, piper Se moaie hribii din ajun Se prăjesc în ulei două cepe tăiat mărunt Se adaugă orezul ales, spălat şi apoi uscat într-un şervet Când orezul şi ceapa încep să se îngălbenească, se aşază într-o cratiţă, împreună cu 150 g de hribi fierţi şi tăiaţi felii Se toarnă trei ceşti din apa în care au fost muiaţi şi fierţi hribii, după ce a fost limpezită Se adaugă sare, piper şi o lingură de bulion Se ţine la cuptor până ce orezul este fiert Se serveşte rece Atât mâncarea, cât şi pilaful se pregătesc la fel şi din hribi proaspeţi Pilaful de hribi se poate servi şi cald, cu sos de smântână FĂINOASE ŞI DIFERITE FELURI CU BRÂNZĂ 524 RISOTO CU SOS DE ROŞII 1 1/2 ceaşcă orez, 2 linguri unt, 3 ceşti zeamă de carne, 2 linguri brânză rasă, unt proaspăt cât o nucă, sare Se alege orezul, se spală şi se usucă cu un şervet Se infierbîntă într-o cratiţă untul, se pune orezul şi se amestecă până începe să se îngălbenească Se toarnă zeama de carne şi se dă la cuptor, la foc potrivit Se lasă circa 25 de minute fără să se amestece, până ce orezul este fiert, dar nesfărâmat, bob de bob Se unge o formă de tablă bine cu unt, se aşază orezul la care s-a adăugat o bucăţică de unt proaspăt şi puţină brânză rasă, se dă câteva minute la cuptor şi se răstoarnă pe farfurie Se presară deasupra brânză rasă sau caşcaval ras, iar împrejur se pune cu lingura un sos gros de roşii (v 63) Se serveşte foarte fierbinte 525 RISOTO CU FICAT 1 1/2 ceaşcă orez, 3 linguri unt, 4 ceşti zeamă de carne, 200 g ficat, unt proaspăt cât o nucă Se pregăteşte orezul ca mai sus, se taie în bucăţele mici ficatul şi se înăbuşă cu puţin unt, fără însă să se usuce Când orezul este fiert, se adaugă puţin unt proaspăt, se aşază într-o formă de tablă unsă cu unt, de preferinţă cu gaură la mijloc Se pune apoi ficatul, după ce a fost sărat cât trebuie, apăsându-l puţin cu ingura, astfel încât să intre în orez Se dă câteva minute la cuptor, apoi se răstoarnă pe farfurie Se serveşte cu sos de roşii sau de ciuperci 526 RISOTO CU MÂNCARE DE RINICHI Pentru risoto aceleaşi cantităti ca mai sus Pentru mâncare de rinichi, v 308 Se pregăteşte orezul după cum s-a arătat şi se aşază într-o formă de tablă cu gaură la mijloc, bine unsă cu unt Se dă câteva minute la cuptor Separat se face mâncarea de rinichi, cu sau fără ciuperci (v 308 şi 310) Se răstoarnă orezul pe farfurie, iar la mijloc se aşază mâncarea de rinichi 527 RISOTO CU LIMBĂ 1 ceaşcă orez, 1 limbă de viţel, 1 ceapă, 1 morcov, 1 patrunjel, 3 linguri unt, 1 lingură făină, unt proaspăt cât o nucâ, 100 g brânză rasă, sare Se fierbe o limbă de viţel (v 296) cu o ceapă şi zarzavat Se curăţă de piele şi se taie în cuburi mici Se face un sos gros ca o smântână, dintr-o lingură de unt şi o lingură de făină Se stinge cu zeama în care a fiert limba şi se amestecă cu bucăţile de limbă Se prăjeşte uşor în unt orezul şi se stinge cu două ceşti de zeamă limpezită în care a fiert limba Când orezul este fiert, se amestecă cu puţin unt proaspăt şi cu 100 g de brânză rasă uşor, pentru a nu se sfărâma orezul Se pune într-o formă cu gaură mare, bine unsă cu unt Se dă câteva minute la cuptor, se răstoarnă pe farfurie, iar la mijloc se aşază limba Se serveşte fierbinte 528 PILAF BULGĂRESC 1 1/2 ceaşcă orez, 3 cepe mijlocii, 4 roşii, 2 ardei graşi, 3 ceşti cu apă, 3 linguri ulei, sare Se taie ceapa mărunt Se pune într-o cratiţă cu ulei, amestecând din când în când până începe ceapa să se moaie Se adaugă ardeii tăiaţi felii, apoi orezul ales şi spălat şi roşiile tăiate Se toarnă trei ceşti de apă, se potriveşte de sare, se acoperă şi se dă cratiţa la cuptor Se ţine 20 — 30 de minute, până se fierbe orezul Se răstoarnă şi se serveşte puţin răcorit 529 MACAROANE CU BRÂNZĂ 400 g macaroane, 100 g brânză rasă, 50 g unt proaspăt, sare Se fierb 3 l apă cu puţină sare Când apa clocoteşte, se dă drumul macaroanelor, rupte sau nu în bucăţi, după dorinţă Îndată ce încep din nou să fiarbă se dau la o parte, pe foc mai mic, şi se ţin să clocotească încet Macaroanele nu trebuie lăsate să fiarbă prea mult şi nici la foc mare, deoarece se sfărâmă şi devin cleioase Se scurg bine de apă prin strecurătoarea specială, cu găuri mari şi se limpezesc cu apă rece Se pun în cratiţă, se adaugă untul proaspăt, desfăcut în mai multe bucăţi pentru a se topi repede, şi două linguri de brânză rasă Se mişcă cratiţa până începe brânza să se topească, se adaugă încă două linguri de brînză şi se ţin o clipă pe foc să se înfierbânte, fără să se mai topească brînza, Se toarnă în farfurie, se servesc firbinţi 530 MACAROANE LA CUPTOR Aceleaşi cantităţi ca mai sus, în plus 1 linguriţă pesmet Se pregătesc macaroanele la fel ca mai sus Se pun într-o formă rezistentă la foc, unsă cu unt Se presară deasupra brânză rasă amestecată cu puţin pesmet şi câteva bucăţele de unt proaspăt Se dau la cuptor la foc iute, se ţin câteva minute, până ce se rumenesc deasupra 531 MACAROANE CU SOS DE ROŞII Aceleaşi cantităţi ca la “Macaroane cu brânză” Pentru sos: 500 g roşii, 1 linguriţă zahăr, unt proaspăt cât o nucă Se pregătesc la fel ca macaroanele cu brânză Se face un sos de roşii cu zahăr, sare, puţin unt Se toarnă peste macaroane sau se serveşte separat 532 SPAGHETE CU OUĂ ŞI SOS DE ROŞII 400 g spaghete, 3 ouă, 1 Iingură unt, 1 lingură brânză Pentru sos: aceleaşi cantităţi ca mai sus Se fierb spaghetele în apă cu sare, se scurg şi se amestecă cu o lingură de unt Se fierb ouăle răscoapte Din timp se pregăteşte un sos de roşii, foarte picant Se unge bine cu unt o formă rezistentă la foc, se pune un rând de spaghete, unul de felii de ouă şi câteva linguri de sos Se continuă până se umple forma Se presară brânza rasă şi se dă la cuptor să se rumenească 533 SPAGHETE ÎN FORMĂ 300 g spaghete, 2 linguri unt, 1 Iingură făină, 1 ou, 100 g ciuperci, 1 lingură brânză, sare Pentru aluat: 150 g făină, 1 gălbenuş, 50 g untură, 2 linguri apă, sare Se face un aluat din făină, untură, un galbenuş, apă, sare, cu care se îmbracă o formă rezistentă la foc Se opreşte un rond de aluat pentru capac Se fierb spaghetele în apă cu sare, se scurg Separat se face un sos potrivit de legat, din unt, făină şi o ceaşcă de apă, la care se adaugă un ou Se amestecă cu spaghetele şi se pun ciupercile fierte sau înăbuşite în unt Se potriveşte de sare Se aşază în formâ îmbrăcată în aluat, se acoperă cu capacul de aluat, care se lipeşte pe margini cu apă rece, şi se coc la cuptor, Se răstoarnă şi după dorinţă se servesc cu salată verde 534 BUDINCĂ DE MACAROANE 300 g macaroane, 4 linguri brânză, 2 ouă, 1 ceaşcă lapte sau smântână, 2 linguri unt, 1 lingură pesmet Se fierb macaroanele în apă cu sare, se scurg şi se limpezesc cu apă rece Se freacă într-un castron brânza de vacă amestecată cu brânză de oi, sau numai brânză de vacă, cu două ouă, o ceaşcă de lapte sau de smântână, o lingură de unt, sare Se amestecă cu macaroanele Se unge o formă cu unt, se presară cu pesmet, se toarnă macaroanele, se dau la cuptor Se ţin trei sferturi de oră Când sunt gata se răstoarnă 535 PLĂCINTĂ CU MACAROANE Aceleaşi cantităţi ca mai sus, fără pesmet, în plus 2 linguri unt Pentru foaia de plăcintă: 250 g făină, 1 lingură, ulei, ½ ceaşcă apă caldă, 1/2 linguriţă sare, sau se cumpără 250 g foi din comerţ Se face o foaie de plăcintă (v 605) Se aşază într-o formă sau chiar într-o cratiţă bine unsă cu unt, 4 — 5 rânduri de foi stropite între ele cu unt, lăsând marginile să iasă afară din cratiţă, pentru a putea fi întoarse apoi peste macaroane În lipsă de timp, foile pot fi cumpărate de la o plăcintărie Se fierb macaroanele, se scurg şi se amestecă cu unt, brânză, ouă bătute separat, sare şi puţină şuncă slabă, tăiată mărunt (facultativ) Se toarnă compoziţia în cratiţa îmbrăcată cu foile de plăcintă, se întorc marginile deasupra, astfel încât macaroanele să fie bine învelite Se unge deasupra cu unt Se dă la cuptor Se răstoarnă şi se serveşte cu sos de roşii sau cu alt sos, după gust 536 PLĂCINTĂ CU MACAROANE ŞI CARNE 250 g macaroane, 2 ouă, 2 linguri brânză, 3 linguri unt, 1/2 ceaşcă lapte, 250 g carne, 1 ceapă Pentru foaia de plăcintă, aceleaşi cantităţi ca mai sus Se pregăteşte foaia de plăcintă şi macaroanele la fel ca mai sus Se trece carnea prin maşină şi se prăjeşte în unt cu o ceapă tocată mărunt Se toarnă câte puţină apă şi se mai ţine pe maşină până scade apa şi carnea începe să se prăjească În forma îmbrăcată cu foile de plăcintă se aşază un rând de macaroane, se întinde apoi carnea şi se pune deasupra restul de macaroane Se acoperă cu foile de plăcintă, se unge cu unt şi se dă la cuptor Se răstoarnă şi se serveşte cu sos de roşii 537 IOFCA (MACAROANE DE CASĂ) Se face un aluat ca de tăiţei (v 604) Când foaia s-a uscat pe jumătate, se face sul şi se taie în panglici late de un deget Se resfiră pe masa de aluat şi se lasă să se usuce Se fierb cu apă şi sare, ca şi macaroanele de târg Se pregătesc la fel, cu brânză, şuncă etc 538 IOFCA CU MÂNĂTĂRCI (HRIBI) 150 g hribi, 1 ceapă, 3 linguri unt, 1 lingură bulion, 2 linguri brânză rasă, sare Pentru iofca: 150 g făină, 1 ou, 1 lingură apă, sare Se pregăteşte iofcaua dintr-un ou, aşa cum s-a arătat mai sus, şi se fierbe în apă cu sare Pe de altă parte se taie ca fideaua o farfurie de hribi, muiaţi în apă din ajun (v 522) Se toacă o ceapă mărunt şi se prăjeşte uşor cu o lingură de unt Când începe să se îngălbenească, se pun hribii, se daugă o lingură de bulion şi puţină zeamă de carne sau apă Se lasă să fiarbă înăbuşit, se potriveşte de sare Se scurge iofcaua de apă, se amestecă cu o lingură de unt şi două linguri de brânză rasă Se aşază într-o formă un strat de iofca, se toarnă mâncarea de hribi şi se aşază restul de iofca Se stropeşte cu unt, se presară brânză şi se serveşte în formă La fel se poate pregăti cu sbârciogi sau cu ciuperci 539 MAMĂLIGĂ FIARTĂ 500 g mălai, 1 ½ l apă, 1 Iinguriţă sare Se pune ceaunul cu apă la fiert Separat se pregăteşte mălaiul proaspăt cernut Când apa dă în fiert, se adaugă o linguriţă de sare şi se presară puţin mălai După câteva minute, când apa clocoteşte se toarnă tot mălaiul deodată şi se despică moviliţa de mălai în două cu făcăleţul Se lasă să fiarbă cu încetul circa o jumătate de oră Apoi se amestecă bine de tot, apăsând cu făcăleţul spre pereţii ceaunului Dacă mămăliga pare prea moale, se mai presară puţin mălai, amestecând continuu La sfîrşit se ţine făcăleţul drept în mămăligă şi se freacă repede între palme Apoi se scoate Dacă iese curat, înseamnă că mămăliga este fiartă Dacă se lipeşte mămăliga de el, se mai lasă să fiarbă Se moaie în apă o lingură de lemn şi se adună mămăliga, păturind-o dinspre margini Se mai lasă câteva clipe pe maşină pentru ă se răscoace la fund şi pentru a se răsturna uşor Se apucă bine ceaunul de urechi cu o cârpă, se scutură de câteva ori în lături şi se răstoarnă mămăliga pe un fund de lemn, pregătit la îndemână (nu pe farfurie ca să nu cruzească mămăliga) Se taie felii cu ajutorul unei sfori curate sau cu un cuţit de lemn 540 MĂMALIGĂ PRIPITĂ Se folosesc aceleaşi cantităţi ca mai sus (v 539) Se pune ceaunul cu apă la fiert Când apa este fierbinte se pune sare şi se presară puţin mălai La primele clocote, se introduce mălaiul (cernut şi pregătit la îndemână) lăsându-i să cadă în ceaun în formă de ploaie şi amestecând continuu cu făcăleţul Dacă mămăliga pare destul de tare, nu se mai adaugă mălai (trebuie să se ţină seamă că mămăliga se mai îngroaşă la fiert), dar se amestecă mai departe apăsând cu făcăleţul spre pereţii ceaunului Când mămăliga este destul de fiartă, se scoate făcăleţul, se curăţă cu o lingură de lemn udată în apă, apoi tot cu lingura se strânge mămăliga dinspre margini şi se mai lasă o clipă pe foc După ce au mai răbufnit de câteva ori aburii, se apucă ceaunul cu o cârpă de urechi, se scutură de câteva ori şi se răstoarnă pe un fund curat de lemn Mămăliga pripită este mai moale decât mămăliga fiartă şi se serveşte la masă lângă ochiuri, brânză cu smântână, topitură etc 541 URS DE MĂMĂLIGĂ (BULZ) Se face o mămăligă potrivit de tare Se iau cu lingura bucăţi de mărimea unui măr mijlociu, se umple fiecare cu o linguriţă sau două de brânză de burduf Se rotunjesc în mână Se pun să se coacă în spuză fierbinte Sunt gata atunci când au o culoare rumenă pe afară, iar brânza s-a topit înăuntru 542 MĂMĂLIGĂ PRĂJITĂ Mămăliga rămasă din ajun se taie felii de un deget de groase şi de mărime potrivită Se prăjesc în ulei fierbinte Se servesc cu fasole sau cu mazăre bătută 543 MĂMĂLIGĂ LA CUPTOR 400 g mălai, 1 ¼ l apă, 1 linguriţă sare, 200 g brânză, 100 g unt, 2 ouă, 2 linguri lapte, sare Se face o mămăligă mai moaîe Se unge cu unt o formă rezistentă la foc Se pune un strat subţire de mămăligă aşezată uşor şi întinsă cu o lingură muiată în unt Se pune un strat de brânză de burduf sau de telemea, după gust, şi unt, apoi din nou mămăligă, brânză, unt Ultimul strat trebuie să fie de mămăligă Se bat ouăle cu puţin lapte şi cu sare ca pentru omletă Se toarnă peste mămăligă, se presară brânză rasă, se dă la cuptor până ce se rumeneşte deasupra Se serveşte în formă 544 BALMUŞ 400 g mălai, 11/2 l lapte îndoit cu apă, 200 g brânză de oi, sare Se pune la fiert laptele îndoit cu apă, din care se face o mămăligă ceva mai moale Când este gata, se adaugă brânza de oi şi se mai amestecă până se încorporează bine toata brânza Se răstoarnă Se serveşte foarte fierbinte, cu smântână 545 MĂMĂLIGĂ CU OCHIURI 400 g mălai, 1 ¼ l lapte îndoit cu apă, sare, 1 lingură unt, 2 linguri smântână, 2 linguri brânză, 6 ouă, unt proaspăt cât o nucă Se pune la fiert laptele îndoit cu apă, din care se face o mămăligă potrivit de moale Când este gata, se adaugă untul, smântâna şi brânza Se unge cu unt o formă rezistentă la foc, se aşază mămăliga, se netezeşte deasupra, apoi cu dosul unei linguri muiate în unt topit, se fac cuiburi de mărimea unui ou Se sparge câte un ou în fiecare cuib, se pun deasupra câteva bucăţele de unt şi se dă la cuptor până începe să se prindă albuşul Se serveşte în formă 546 GĂLUŞTE DE MĂMĂLIGĂ Se face o mămăligă potrivit de tare Se adaugă puţin unt şi brânză rasă Se ia cu lingura din mămăligă, se fac găluşte care se dau prin ou bătut şi pesmet şi se rumenesc pe toate părţile în unt sau în untură fierbinte Se servesc la masă cu smântână şi brânză rasă 547 ALIVANCĂ 400 g brânză de vacă, 4 ouă, 4 linguri mălai, 2 linguri făină, 2 linguri smântână, 1 lingură unt, 1 ceaşcă smântână pentru servit Se freacă într-un castron brânza de vacă până devine ca o cremă Se pun pe rând ouăle, mălaiul, făina, smântâna, untul Se pune sare Se amestecă bine compoziţia şi se toarnă într-o tavă unsă cu unt sau aşternută cu foi de varză Se coace la cuptor la foc potrivit Se taie în bucăţi, se servesc fierbinţi cu smântână proaspătă Alivanca nu trebuie lăsată să aştepte deoarece se măreşte stând 548 PĂPARĂ DE PÂINE 12 felii de pâine, 2 ceşti lapte, 4 linguri brânză de oi, 2 linguri unt, 2 ouă, 1 lingură brânză rasă, sare Se taie dintr-o franzelă albă felii groase de un deget Se pun să se moaie cu lapte Se unge cu unt o formă rezistentă la foc Se aşază pe fund un rând de felii de pâine, se presară brânză de oi, care nu trebuie să fie iute, apoi din nou pâine şi brânză, având grijă ca forma să nu fie prea plină, deoarece papara creşte la cuptor Se adaugă o lingură de unt şi două ouă bătute cu o ceaşcă de lapte şi puţină sare Se presară brânză rasă Se dă la cuptor să se rumenească încet, trei sferturi de oră 549 CHIFLE UMPLUTE 6 chifle rotunde, 2 ceşti lapte, 1 ou, 2 linguri brânză rasă, 1 ceaşcă smântână, 2 linguri unt, verdeaţă, sare, piper Se taie capace la chifle Se scobeşte miezul, care se moaie cu o ceaşcă de lapte Se freacă adăugând un ou, verdeaţă, sare, piper şi brânză rasă Se moaie în lapte atât chiflele, cât şi capacele, se umplu cu compoziţia de mai sus, se aşază într-o farfurie rezistentă la foc, cu o lingură de unt şi se dau la cuptor Când sunt rumene, se toarnă în farfurie laptele rămas, amestecat cu o ceaşcă de smântână, se lasă să dea un clocot şi se servesc cu totul 550 FRIGĂNELE DE PÂINE 12 felii de pîine, 1/2 ceaşcă lapte, puţin zahăr, 1 ou (sau 2 dacă ouăle sunt mici), 1 linguriţă ulei, 2 linguri untură Se taie dintr-o franzelă albă felii groase de un deget Se moaie în lapte cu puţin zahăr câteva minute Se scot din lapte şi se dau prin ou bătut amestecat cu o linguriţă de ulei Se prăjesc pe ambele părţi, în unt sau în untură fierbinte, cu puţin înainte de a fi servite, la masă Se servesc cu legume opărite cu unt, cartofi cu smântână etc 551 FRIGĂNELE DE ALUAT 1 ou, 3 linguri făină, 1/2 ceaşcă lapte, sare, 2 linguri untură Se freacă bine într-un castron un ou cu trei linguri pline de făină, cu grijă să nu se facă cocoloşi Se subţiază cu lapte, astfel încât să se obţină un aluat ceva mai gros ca la clătite Se pune sare Se înfierbântă într-o tigaie untură sau unt amestecat cu puţin ulei Când grăsimea este bine încinsă, se pune câte o lingură de compoziţie Se fac mici chiftele care se prăjesc pe ambele părţi Se servesc cu legume opărite cu unt 552 PILAF DE GRIŞ 1 ceaşcă griş (nu prea plină), 4 ceşti apă, 50 g unt proaspăt, sare Se pune apă la fiert cu puţină sare Când apa clocoteşte, se toarnă o ceaşcă mică de griş, cu încetul, să curgă în ploaie Se amestecă mereu să nu se facă cocoloşi şi se lasă să fiarbă până se face ca o smântână groasă Se pun 50 g unt proaspăt şi se serveşte cald cu zahăr şi cu scorţişoară pisată 553 CROCHETE DE GRIŞ 1 ceaşcă griş, 3 ceşti apă sau lapte, 2 ouă, 1 lingură făină, 2 linguri untură, sare Se toarnă ca mai sus grişul în apă sau în laptele care clocoteşte Se pune sare Se fierbe amestecând mereu până se îngroaşă Când s-a răcorit, se pun ouăle Din această compoziţie se fac cu mâna crochete de grosimea unui cârnat, se dau prin făină şi se prăjesc în untura fierbinte Se servesc cu legume 554 CHIFTELE DE GRIŞ LA CUPTOR 1/2 ceaşcă griş, 3 ceşti lapte, 1 linguriţă zahăr, sare, 1 gălbenuş, 1 ceaşcă smântână, 1 lingură unt, 1 Iingură brânză rasă, sare Se pune laptele să fiarbă cu un praf de sare şi zahăr Când clocoteşte, se toarnă grişul cu încetul, să cadă în ploaie, amestecând mereu să nu se facă cocoloşi Se dă la o parte, se adaugă un galbenuş, se amestecă şi se răstoarnă compoziţia pe un fund udat cu apă Se întinde cu cuţitul un strat gros de un deget Se lasă să se răcească Se taie romburi şi se aşază într-o formă unsă cu unt Se toarnă smântâna în care s-a pus puţină sare, deasupra se presară brânza rasă şi se dau la cuptor 20 de minute Se servesc în formă 555 CROCHETE DE CAŞCAVAL 250 g caşcaval, 1/2 lingură unt, 1 lingură făinâ, 1 ceaşcă zeamă de carne sau de lapte Pentru prăjit: 1 lingură făină, 1 ou, 1 lingură pesmet, 2 linguri untură Se taie caşcavalul în cuburi mici Se face un sos alb ceva mai gros, din unt şi făină şi se stinge cu zeamă de carne Cantitatea de sos trebuie potrivită atât, cât să lege brânza, nu mai mult, deoarece altfel crochetele devin cleioase, fără frăgezime Se lasă să se răcească Se amestecă sosul cu caşcavalul Se fac crochete, se dau prin făină, ou şi pesmet şi se rumenesc în untură 556 CAŞCAVAL PANE 300 g caşcaval, 1 lingură făină, 1 ou (mare), 2 linguri pesmet, 2 linguri untură Se taie caşcavalul în felii de mărime potrivită, groase de circa 1 cm Se dau prin făină, ou bătut şi pesmet Se rumenesc pe ambele părţi în untură multă, fierbinte 557 CAŞCAVAL ÎN ALUAT 250 g caşcaval, 2 linguri untură Pentru aluat aceleaşi cantităti ca la “Frigănele de aluat” (v 551) Se pregăteşte din timp un aluat de frigănele Se taie caşcavalul în felii de mărime potrivită, groase de 1 cm Se înfierbântă untură mai multă într-o cratiţă Se moaie caşcavalul în aluat şi se rumeneşte în untură fierbinte 558 GĂLUŞTE DE BRÂNZĂ LA CUPTOR 250 g apă, 60 g unt sau untură, 150 g făină, 4 ouă, 2 linguri brânză, sare, piper Pentru sos: 1 lingură unt, 2 imguri făină, 2 ceşti lapte, 2 linguri brânză rasă, sare Se pun într-o cratiţă la foc apa cu untul sau untură şi un vârf de cuţit de sare Când dau în clocot se toarnă făina, toată odată, şi se amestecă bine până se desprinde aluatul de pe cratiţă Se dă la o parte, se mai amestecă puţin şi când s-a mai răcorit, se adaugă pe rând ouăle Compoziţia nu trebuie să fie prea moale Se pune puţin piper şi brânză rasă Se pregăteşte o cratiţă cu apă clocotită şi sare, se ia cu linguriţa din compoziţie şi se dă drumul găluştelor în apă Se fierb la foc mic cam 20 de minute, să nu se sfârîme Între timp se pregăteşte sosul Se prăjeşte o lingură bună de făină într- o lingură de unt, se stinge cu lapte şi se face un sos potrivit de legat Se pune sare şi, după ce s-a mai răcorit, două linguri de brânză rasă Se aşază găluştele într-o formă cu puţin unt, se toarnă sosul deasupra, se presară brânză şi se dă la cuptor la foc potrivit, o jumătate de oră 559 GĂLUŞTE DE BRÂNZA CU SOS DE ROŞII Se fac găluştele la fel ca mai sus (v 558), se aşază într-o formă rezistentă la foc, se toarnă deasupra un sos de roşii (v 63) Se presară brânza şi se dau la cuptor 560 SUFLEU DE BRÂNZĂ NUMAI CU ALBUŞ 1 lingură unt, 1 lingură făiină, 1 1/2 ceaşcă lapte, 150 g brânză rasă, 50 g caşcaval, 6 albuşuri, sare, piper, 1/2 lingură unt pentru uns forma şi puţin pesmet Se face un rântaş alb dintr-o lingură de făină şi o lingură de unt Se stinge cu lapte sau cu smântână subţire Cum începe să fiarbă, se dă la o parte, se adaugă brânza rasă şi caşcavalul tăiat în bucăţele mici Se pune sare şi, după gust, puţin piper sau nucşoară pisată Se amestecâ cu albuşurile bătute spumă şi se toarnă compoziţia într-o formă bine unsă cu unt şi presărată cu pesmet Se presară brânza rasă, se dă la cuptor Se serveşte îndată ce a crescut şi s-a rumenit deasupra 561 COLŢUNAŞI CU CARNE LA CUPTOR Pentru aluat de tăiţei, v 604 250 g carne, 1 lingură unt, 1 ceaşcă zeamă de carne sau apă, 1 linguriţă făină, 1/2 l zeamă de carne pentru fiert, 1 lingură brânză, 1 lingură unt, piper Se face un aluat de tăiţei din două ouă, însă ceva mai moale Separat se trece prin maşină carnea, de preferinţă de berbec, se prăjeşte într-o tigaie cu unt, se toarnă o ceaşcă de zeamă de carne şi se adaugă făina Se lasă să scadă şi se dă la o parte să se răcorească Se întinde foaia de aluat, se pun din loc în loc moviliţe de carne, deasupra se pune a doua foaie de aluat (foarte subţire) şi se taie cu o formă rotundă Se strâng bine marginile între degete Se opăresc 20 de minute în supă clocotită (să nu fiarbă), se scurg şi se aşază într-o farfurie rezistentă la foc, punând între ei brânză, piper şi unt Se toarnă zeamă de carne concentrată cât să-i cuprindă şi se dau la cuptor trei sferturi de oră, la foc potrivit 562 COLŢUNAŞI CU BRÂNZĂ Pentru aluat de tăiţei, v 604 200 g brânză de vacă, 1 ou, 1 linguriţă făină, puţin zahăr, sare, 2 linguri unt Se face un aluat de tăiţei din două ouă, însă ceva mai U moale Se întinde o foaie şi înainte de a se zbici, se taie pătrate de 5 — 6 cm Se freacă separat brânza de vacă cu un ou, puţin zahăr (după dorinţă), făină şi sare Se poate adăuga şi o lingură de brânză de oi, dacă nu este iute În fiecare pătrat de aluat se pune cu linguriţa puţină brânză, se întoarce în două, astfel încât să formeze triunghiuri, strângându-se bine marginile între degete, pentru a se lipi bine aluatul Cu un sfert de oră înainte de masă se fierb la foc potolit, într-o cratiţă mare cu apă clocotită şi sare Se scurg bine de apă şi se opăresc cu unt Se servesc fierbinţi 563 COLŢUNAŞI CU CARNE, FIERŢI Pentru aluat de tăiţei, v 604 250 g carne, 1 lingură untură, 1 ceapă, 1 ou, sare, piper Se pregăteşte foaia de aluat la fel ca mai sus Se taie pătrate de 5 — 6 cm Se trece prin maşină carnea crudă sau rasol fiert şi se prăjeşte în untură cu o ceapă coaptă în cuptor şi tăiată mărunt Se toarnă câte puţină apă ca să nu se usuce carnea prea tare Se dă la o parte, se amestecă cu un ou şi după ce s-a răcorit, se umplu pătratele de aluat Se lipesc şi se fierb la fel ca şi colţunaşii cu brânză Se servesc cu sos de roşii sau cu smântână Se pot pregăti la fel, cu creier fiert şi tocat mărunt sau cu jumări rămase de la topirea unturii, trecute prin maşină împreună cu ceapa coaptă în cuptor 564 COLŢUNAŞI CU CARNE PRĂJIŢI 1 ceaşcă caimac, 2 ouă, 1 lingură rom, făină, sare Pentru umplutură, aceleaşi cantităţi ca mai sus 2 linguri untură pentru prăjit Se face un aluat mai îndesat din caimac, ouă, o lingură de rom, sare şi făină cît se cere Se întinde foaia ca de tăiţei, se taie pătrate de 6 — 7 cm şi se umplu cu o tocătură de carne pregătită ca pentru colţunaşi fierţi Se îndoaie în colţ, astfel încât să formeze triunghiuri şi se lipesc bine pe margini Se rumenesc în grăsime clocotită, pe ambele părţi Se servesc fierbinţi, sunt însă buni şi reci 565 PLĂCINTĂ CU BRÂNZĂ 300 g brânză de vacă, 30 g unt proaspăt, 1/2 lingură făină, 2 ouă, 1/2 ceaşcă lapte, sare, 2 linguri unt Pentru aluat de plăcintă, v 605 Se face un aluat de plăcintă Se întinde foaia foarte subţire şi, după ce s-a uscat puţin, se taie în bucăţi de mărimea tăvii în care se va aşeza plăcinta Se face o umplutură din brânză de vacă şi anume: se freacă într-un castron brânza cu untul, se adaugă ouăle, amestecând mereu şi la urmă laptele şi făina Se potriveşte de sare Se unge tava cu unt, se pun 4 — 5 foi de plăcintă, unse între ele cu unt, apoi se mai aşază câteva foi de plăcintă unse între ele cu unt Se stropeşte cu unt şi se dă la cuptor, la foc potrivit Când s-a copt, se taie pătrate şi se aşează pe o farfurie Se serveşte caldă cu smântână 566 PLĂCINTĂ CU CARNE 400 g carne macră, 1 lingură untură, 1 ceapă, 1 ou, 1 lingură smântână, sare, piper, 2 linguri unt Pentru aluat de plăcintă, v 605 Se face la fel ca plăcinta cu brânză, înlocuind brânza cu o tocătură de carne pregătită în felul următor: se taie carea bucăţi, se rumeneşte într-o cratiţă cu o lingură de untură, se pune sare şi se adaugă câte puţină apă, lăsând carnea să fiarbă înăbuşit până se frăgezeşte În acest timp se coace la cuptor o ceapă de mărime potrivită Se lasă carnea să se răcorească şi se trece împreună cu ceapa prin maşina de carne Se adaugă un ou, o lingură de smântână şi se potriveşte de sare şi piper (facultativ) Se umplu foile de plăcintă şi după ce s-a copt, se taie bucăţi şi se serveşte fierbinte La fel de gustoasă este plăcinta făcută cu carne fiartă în supă (rasol) şi dată prin maşină împreună cu o ceapă coaptă în cuptor 567 POALE ÎN BRÂU 500 g făină, 10 g drojdie (o bucăţică mare cât o nucă), 2 ouă, 1 lingură unt, 1 lingură ulei, lapte sau apă, 1 linguriţă zahăr, sare Pentru umplutură: 150 g brânză, unt proaspăt cât o nucă, 1 ou, 1 linguriţă făină, 2 linguri lapte, 1 linguriţă zahăr, sare Se moaie într-un castron drojdia cu puţină apă abia călduţă Se pune un pumn de făină cernută, puţin câte puţin, amestecând până se face ca o smântână groasă Se presară cu făină şi se lasă la cald, ca să crească Făina rămasă se pune într-un vas mai mare, se face loc la mijloc şi se pun ouăle bătute cu puţină sare, o lingură de unt topit şi una de ulei Se adaugă şi plămădeala crescută şi se frământă bine de tot, până ce aluatul se desprinde de pe mâini şi dă pe vas La frământat se pune atâta lapte sau apă călduţă, încît să se obţină un aluat potrivit de moale Pentru umplutură se frământă separat brânza de vacă sau de oi cu untul, se adaugă ouăle, laptele, făina, zahărul şi sare cât trebuie Se întind pe rând foi potrivit de groase, se taie pătrate de 15 cm Se umplu cu brânză, se întorc colţurile spre mijloc, în formă de plic Colţurile plicului se mai aduc odată către mijloc şi se lipesc bine ca să nu iasă brânza Se ung pe deasupra cu ou bătut şi se coc în tavă, la foc potrivit Se servesc calde 568 PLĂCINŢELE CU CARNE 1 pahar caimac, 1 pahar făină, sare, 1 linguriţă unt Pentru umplutură, aceleaşi cantităţi ca pentru “Colţunaşi fierţi” (v 563) Se face un aluat dintr-un pahar de caimac gros (smântână de pe lapte fiert), unul de făină şi puţină sare Se întinde în lung, se unge cu o pană cu unt topit şi, se împătureşte în trei Se acoperă cu un şervet şi se lasă 10 minute să se odihnească la rece Se întinde foaia ceva mai groasă ca pentru tăiţei şi se taie în dreptunghiuri de 6 pe 12 cm Se prepară carnea ca pentru colţunaşi, se pune câte o moviliţă pe jumătatea fiecărei bucăţi de aluat, se îndoaie cealaltă jumătate deasupra, astfel încât să formeze pătrate Se strâng marginile între degete ca să se lipească Se ung cu ou bătut şi se aşază pe o tavă Se coc în cuptor, la foc iute 569 PIROŞTI DIN ALUAT DOSPIT 500 g făină, 30 g drojdie, 1 lingură zahăr, lapte, 1 ou, 1 lingură unt, 1 linguriţă rasă de sare Se cerne într-un vas făina şi se face loc la mijloc Separat se face o plămădeală din drojdie, o lingură de zahăr, ½ ceaşcă de lapte călduţ şi un pumn de făină Se lasă la cald să crească Când plămădeala a crescut, se răstoarnă în vasul cu făină, se adaugă oul, sarea, o lingură de unt sau de untură şi atâta lapte călduţ, cât să se obţină un aluat potrivit de tare Se frământă bine până ce aluatul nu se mai lipeşte de mâini Se lasă la cald să crească, după ce s-a presărat deasupra puţină făină Când a crescut, se răstoarnă pe masa de aluat presărată cu făină, se împarte în două şi se întind pe rând foile groase de un deget Se taie forme rotunde de mărimea unui pahar, se pune umplutură, se îndoaie în două, strângând bine marginile între degete, astfel încât muchia să rămână deasupra, iar cele două capete se întorc dedesubt Se lasă să crească pe un şervet presărat cu făină şi se coc apoi la cuptor, la foc potrivit, sau se prăjesc în untură multă, foarte fierbinte Umplutura pentru piroşti poate fi pregătită cu carne, brânză, ciuperci, piure de cartofi amestecat cu ceapă prăjită, creier etc 570 PIROŞTI NEDOSPITE 500 g făină, 2 linguri untură, 2 ouă, 1 linguriţă rasă de sare, 25 g unt sau untură sleită Se cerne făina pe masa de aluat Se pune circa 1/4 din această făină într-un vas şi se opăreşte cu două linguri de untură clocotită Se amestecă până ce făina a cuprins toată untura Se pune peste făina de pe masă, se adaugă ouăle, sarea şi atât lapte călduţ, cât se cere la frământat pentru a se obţine un aluat potrivit de tare Se frământă aluatul bine, apoi se împarte în trei bucăţi şi fiecare se întinde separat, cât se poate de subţire Se unge prima foaie cu untură sleită, se aşază deasupra a doua foaie, se unge şi aceasta, iar deasupra se pune ultima foaie Se împătureşte în patru, se acoperă cu un şervet şi se lasă o jumătate de oră la rece Se întinde apoi o singură foaie, se fac piroşti la fel ca mai sus şi se coc la cuptor la foc iute 571 BRÂNZOAICE 400 g făină, 150 g untură, 1 pahar lapte, 50 g drojdie, 3 linguriţe zahăr, 1 linguriţă rasă de sare Pentru umplutură: 200 g brânză, 1 ou, 1 lingură smântână, 1 linguriţă făinâ, sare, vanilie şi zahăr după gust Se cerne făina într-un vas, se face loc la mijloc şi se pune untura bine sleită, nu lichidă Se frământă După ce făina a cuprins toată untura, se adaugă, turnat cu încetul, laptele în care s-a muiat drojdia, zahărul şi sarea Se frământă mai departe şi când aluatul nu se mai lipeşte de vas, se dă la o parte la rece, lăsându-l să crească încet circa trei ore Se întinde foaia de aluat nu prea subţire se taie pătrate de 6 — 9 cm, se pune deasupra câte o linguriţă de umplutură, se aduc colţurile la mijloc în formă de plic, apăsând uşor cu degetul muiat în apă, ca să se lipească, se ung cu ou şi se dau la cuptor la foc bun Umplutura: brânza de vacă dată prin sită se freacă cu un ou, făină, smântână, un praf de sare, vanilie şi zahăr după gust 572 VATRUŞCHI (BRÂNZOAICE) Pentru aluat, aceleaşi cantităţi ca la “Piroşti din aluat dospit” (v 569) Pentru umplutură, cantităţile de mai sus (v 571) Se face un aluat crescut ca pentru piroşti Între timp se pregăteşte brânza pentru umplutură din brânză de vacă frecată cu ou, smântână, zahăr, făină şi un praf de sare Se întinde foaia de aluat, se taie forme rotunde ceva mai mari (ca o farfurioară), se pune câte o linguriţă bună de brânză şi se adună marginile aluatului în formă de pungă, lăsând brânza totuşi descoperită Se unge cu ou, se înţeapă brânza de câteva ori cu furculiţa şi se coc la cuptor, pe o tavă unsă cu unt, la foc iute 573 PLĂCINŢELE CU BRÂNZĂ Pentru aluat aceleaşi cantităţi ca şi la “Plăcinţele cu carne” (v 568) Umplutura: 100 g brânză de oi, 100 g brânză de vacă, 1 ou, 1 linguriţă făină, 1 lingură lapte, sare Se face aluatul şi se coc întocmai ca plăcinţelele cu carne Pentru umplutură, se freacă brânza de oi cu brânza de vacă, un ou, lapte, făină şi sare 574 CLĂTITE CU CARNE Pentru clătite, v 631 Umplutura: 250 g carne macră, 1 lingură untură, 1 ceapă mică, 1 ou, sare, piper Se fac 16 — 18 clătite din două ouă, la fel cu cele pentru dulceaţă, dar fără zahăr Se pregăteşte 1/4 kg de carne ca pentru “Plăcinta cu carne” (v 566) Se pune în fiecare clătită o linguriţă de carne, se întorc marginile laterale înăuntru şi se face sul Se dau prin ou amestecat cu o linguriţă de ulei şi se rumenesc în untură fierbinte Se servesc ca garnitură la orice legumă Pot fi umplute de asemenea cu ficat, creier fiert şi tocat, şuncă 575 CLĂTITE CU BRÂNZĂ Pentru clătite, v 631 1 ceaşcă smântână, 1 lingură brânză rasă Umplutura: 300 g brânză, 1 lingură smântână, 1 ou, 1 linguriţă făină, sare Se fac 16 — 18 clătite din două ouă, fără zahăr Separat se freacă brânza de vacă cu smântâna, un ou, făină şi sare Cu această compoziţie se umplu clătitele, se întorc marginile înăuntru şi se rulează Se aşază toate într-o formă rezistentă la foc, se toarnă o ceaşca de smântână îndoită cu lapte în care s-a pus puţină sare, deasupra se presară brânza rasă şi se dau la cuptor o jumătate de oră 576 BLINI 2 pahare făină, 1 ceaşcă lapte, 30 g drojdie, 4 ouă, 1 lingură zahăr, 1 pahar făină de hrişcă, sare, 1 lingură unt sau untură Se cerne într-un vas făina, se opăreşte cu o ceaşcă de lapte clocotit şi se freacă până ce devine ca o cremă Se lasă să se răcorească cât suferă degetul Se adaugă drojdia muiată cu o lingură de lapte călduţ şi se lasă la cald să crească Între timp se freacă gălbenuşurile cu zahărul până se albesc, se amestecă cu plămădeala, se mai adaugă un pahar de făină de hrişcă, albuşurile bătute spumă, o jumătate linguriţă de sare şi, dacă este necesar, încă puţin lapte cald (coca pentru blini trebuie să fie ceva mai groasă decât coca pentru clătite) Se lasă din nou la o parte să crească Se încinge unt sau untură într-o tigaie şi se toarnă cu lingura din compoziţie, procedându-se ca la clătite Se aşază unele peste altele şi se servesc la masă calde, cu unt topit, smântână, ouă răscoapte tocate, icre, sardele etc 577 PAPANAŞI FIERŢI 250 g brânză de vacă, 2 ouă, 3 linguri griş, sare, 2 linguri unt, 1 lingură făină, 1 lingură pesmet Se freacă într-un castron brânza de vacă cu ouăle, grişul şi sarea Se amestecă bine până se obţine o compoziţie potrivit de tare Se ia cu lingura din ea, se fac cu mâna muiată în făină mici găluşte rotunde, se turtesc puţin între mâini şi cu degetul se face la fiecare o adâncitură la mijloc Se pune la fiert o cratiţă cu apă şi puţină sare Când apa dă în clocot, se pun papanaşii şi se ţin până se ridică cu toţi deasupra Se trage cratiţa la o parte şi se mai lasă să fiarbă circa 10 minute la foc foarte mic (dacă fierb în clocote mari, papanaşii se terciuiesc) Se scurg, se opăresc cu unt şi se presară deasupra pesmet prăjit Se servesc foarte fierbinţi cu smântână 578 PAPANAŞI PRĂJIŢI 300 g brânză de vacă, 2 ouă, 3 linguri făină sau 2 linguri făină şi 1 lingură griş, sare, 2 linguri untură Se freacă într-o cratiţă brânza de vacă cu gălbenuşurile, făină, sare şi la urmă se adaugă albuşurile spumă Compoziţia nu trebuie să fie prea tare Se ia cu lingura din compoziţie şi se fac cu mâna muiată în făină papanaşi potriviţi de mari, care se prăjesc în unt sau în untură fierbinte, pe ambele părţi Se servesc, îndată ce sunt gata, cu smântână sau cu zahăr pudră 579 VĂRZĂRI 1/2 ceaşcă ulei, 1/2 ceaşcă apă, sare, făină Umplutura: 1 varză mică, murată, 2 linguri ulei, piper Se face un aluat din jumătate ceaşcă de ulei, jumătate ceaşcă de apă, sare şi făină cât cuprinde Aluatul trebuie să fie potrivit de moale Se frământă bine şi se lasă să se odihnească un sfert de oră, acoperit cu un şervet Din timp se taie mărunt varza murată, se scurge bine de zeamă şi se prăjeşte uşor cu două linguri de ulei (nu se rumeneşte) Se adaugă un vârf de cuţit de piper Din aluat se întind două foi ca de tăiţei Se taie pătrate, se umplu cu varză, se întorc colţurile spre mijloc, în formă de plic Colţurile plicului se mai aduc odată spre mijloc şi se lipesc bine, ca să nu iasă varza Se coc în tavă la foc potrivit Se pot face şi cu varză dulce, care trebuie opărită mai înainte cu borş 580 BOGACI 500 g făină, ¼ l lapte, 15 g drojdie, 1 lingură zahăr, 2 ouă, 60 g unt sau untură, 250 g jumări, 1 linguriţă rasă sare, piper şi puţin chimen Se cerne făina pe masa de aluat, se face loc la mijloc şi se toarnă laptele în care s-au muiat drojdia şi o lingură de zahăr Se adaugă ouăle, 60 g unt sau untură, sare şi piper Se frământă Din timp se pregătesc pe o farfurie jumări rămase de la topitul unturii, date prin maşină Se întinde aluatul într-o foaie groasă de un deget, se întind deasupra jumările într-un strat cât mai egal, se împătureşte în patru şi se dă 10 minute la rece Se repetă această operaţie încă de trei ori, la intervale de 10 minute, după care se întinde o foaie groasă de circa 2 cm Se taie forme rotunde de mărimea unui pahar de vin, se ung deasupra cu ou, se presară câteva boabe de chimen şi se coc la foc bun Din rămăşiţele de aluat se mai întinde o foaie, se taie bastonaşe de lăţimea unui creion, se presară chimen sau parmezan ras şi se coc la cuptor Se obţin sărăţele delicioase 581 PATEURI CU CARNE Pentru aluat franţuzesc, v 611 Umplutura: 250 g carne macră, 1 ceapă mică, 1 lingură untură, 1 ou, sare, piper Se face un aluat franţuzesc din care se întinde o foaie potrivit de subţire Între timp se pregăteşte carnea aşa cum s-a arătat la “Plăcinta cu carne” (v 566) Din foaia întinsă se taie rondele cu o formă mică de tablă (cât gura unui pahar de vin) Jumătate din numărul lor se aşază pe tava în care se vor coace Se umezesc uşor cu o pensulă, cu apă La celelalte se taie mijlocul cu o formă ceva mai mică (cât gura unui păhărel de ţuică) Fiecare cerc exterior se aşază peste o rondelă din tavă, cu atenţie să se potrivească bine marginea Se pune la mijloc puţină carne, iar deasupra se aşază rondul tăiat cu forma cea mai mică Se ung cu ou bătut şi se coc în cuptor bine încins 582 PATEURI CU BRÂNZĂ Pentru aluat franţuzesc, v 611 Umplutura: 150 g brânză de vacă, unt proaspăt cât o nucă, 2 linguri lapte, 1 ou, 1 linguriţă făină, sare Se fac la fel ca pateurile cu carne Umplutura de brânză se face ca la “Poale în brâu” (v 567) ALUATURI ŞI DULCIURI DE CASĂ 583 COZONACI 1 kg fâină, 7 gălbenuşuri, 4 albuşuri, 300 g zahăr, 250 g unt, 2 linguri ulei, lapte cât se cere (circa 1/2 litru), 1 lingură rom, vanilie 50 g drojdie, 1 linguriţă rasă de sare Se moaie drojdia cu puţin lapte călduţ (nu trebuie să fie fierbinte deoarece drojdia se opăreşte şi nu mai creşte aluatul) şi o bucăţică de zahăr Se opăresc într-o oală mică 3—4 Iinguri de făină cu puţin lapte clocotit, amestecând bine să nu se facă cocoloşi Când s-a răcorit maiaua atât cât suferă degetul introdus în ea, se amestecă cu drojdia şi apoi se bate bine până se fac băşici mari Se presară puţină făină, se acoperă cu un şervet şi se pune la un loc cald să crească în acest timp, se freacă gălbenuşurile, întâi cu sare, ca să-se închidă la culoare, apoi cu zahărul pisat sau dacă este tos, cernut printr-o sită fină şi turnat câte puţin peste gălbenuşuri Se freacă bine până ce se fac ca o cremă spumoasă Când plămădeala a crescut destul, se toarnă peste restul de făină cernută într-o covată şi ţinută la cald, se amestecă adăugând gălbenuşurile, puţin lapte călduţ şi albuşurile bătute spumă Se frământă cel puţin o jumătate de oră, aducând aluatul de pe margini spre mijloc Se pune uleiul, romul, puţin câte puţin, untul topit, cald, iar dacă aluatul pare prea tare, se mai adaugă puţin lapte călduţ Se adună aluatul în covată, se acoperă cu o faţă de masă, se aşază la cald, departe de uşă sau de fereastră, şi se lasă să crească circa două trei, ore Când a crescut destul, se unge mâna cu unt, se iau bucăţi din el, se împletesc pe masa de aluat presărată cu făină şi se pun în forme unse cu unt Aluatul nu trebuie să ajungă la jumătatea formei Se mai lasă să crească tot la cald, se unge cu ou, se presară cu zahăr grunzos şi cu nuci sau stafide Se pun la copt (v pâine 822) la foc potrivit şi se ţin circa o oră Când sunt gata, se scot din forme şi se lasă să se răcorească, nu însă la loc rece şi nici în curent La frământat se pot adăuga şi stafide fără sâmburi, după ce au fost alese, spălate şi şterse într-un şervet 584 COZONACI ECONOMICI 1 kg făină, 3 ouă, 259 g zahăr, 100 g untură, 3 linguri ulei, lapte cât se cere (circa 1/2 litru), 1 lingură rom, vanilie, 50 g drojdie, 1 linguriţă rasă sare Aluatul se frământă şi se lucrează la fel ca mai sus 585 COZONAC CU SMÂNTÂNĂ 400 g aluat de cozonac (pentru un cozonac mijlociu), 1/2 lingură unt pentru uns tava Umplutura: 750 g smântână, 2 linguri făină, 5 gălbenuşuri, 3 albuşuri, 150 g zahăr, 1 lingură rom, vanilie, coajă de lămâie, un praf de sare Din aluatul de cozonac se întinde o foaie groasă de circa 0,5 cm şi de mărimea tăvii în care se coace Se unge tava cu unt, se aşază foaia de aluat pe fund Din alte două bucăţi se fac pe masa de aluat suluri de grosimea creionului, se împletesc şi se aşază de jur împrejur, lipite de marginea tăvii, apăsând capetele, ca să se unească între ele Se lasă să crească Se pregăteşte dinainte umplutura din smântână, făină, 5 gălbenuşuri, 3 albuşuri spumă, o lingură de rom, zahăr, un praf de sare, jumătate baton de vanilie şi puţină coajă de lămâie rasă Se freacă gălbenuşurile cu zahărul şi făina, se adaugă albuşurile, smântâna şi celelalte, şi se toarnă în formă, să nu treacă însă peste marginea de aluat Se unge marginea cu ou, se presară stafide şi se dă la cuptor Când este gata, se scoate din formă după ce s-a răcit 586 COZONAC CU BRÎNZA DE VACĂ 400 g aluat de cozonac Umplutura: 500 g brânză de vacă, 3 ouă, 100 g zahăr, 50 g unt proaspăt, 40 g făină, 1 ceaşcă lapte, vanilie, coajă de lămâie, 25 g stafide, 1/2 linguriţă sare Se aşază aluatul ca pentru cozonacul cu smântână şi se lasă să crească Se freacă împreună brânza cu untul şi zahărul Se adaugă ouăle pe rând, sare, apoi făina şi laptele La urmă se pune vanilia, coaja de lămâie şi stafidele alese şi spălate Se toarnă în formă Se ung cu ou atât aluatul, cât şi brânza Se coace la fel cu cozonacul cu smântână 587 COZONAC CU BRÂNZĂ DE OI 400 g aluat de cozonac Umplutura: 500 g brânză de oi, 3 ouă, 1 lingură smântână, 1 lingură făină, sare Se face la fel cu cozonacul cu brânză de vacă 588 COZONAC CU BRÂNZĂ ZBURATĂ 400 g aluat de cozonac Umplutura: 4 l lapte curat, 100 g unt proaspăt, 100 g zahăr vanilat, 2 linguri făină, 4 albuşuri spumă, coajă de lămâie, un praf de sare Prepararea umpluturii: Se pune dinainte la prins într-o oală de pământ doi litri de lapte Când este bine prins se toarnă cu smântână cu tot într-o oală cu doi litri de lapte care clocoteşte Laptele se brânzeşte Se toarnă în strecurătoarea de brânză şi se lasă o oră să se scurgă, apoi se preseazâ o jumătate de oră sub un fund, cu o greutate deasupra Se obţine o brânză dulce care se trece prin sită La această brânză se adaugă untul proaspăt, frecat până se face ca o cremă, zahărul vanilat (umplutura trebuie să fie dulce), făina şi albuşurile spumă Compoziţia trebuie să aibă consistenţa unei smântâni groase Se îmbracă forma cu aluat de cozonac, aşa cum s-a arătat mai sus, se întinde umplutura într-un strat mai gros, de 2 — 3 degete Deasupra se aşază un grilaj făcut din şuviţe subţiri de aluat, se unge cu albuş, iar golurile grilajului se umplu cu migdale curăţite şi tăiate în lung Se coace o oră la cuptor, la foc potrivit 589 COZONAC CU OREZ 400 g aluat de cozonac Umplutura: 4 ceşti lapte, 1 ceaşcă orez, 4 linguri zahăr, 3 ouă, vanilie sau vanilină, 25 g stafide, un praf de sare Se pregăteşte la fel cu cozonacul cu smântână Pentru umplutură se fierbe orezul cu lapte şi cu zahăr Se lasă să se răcorească, se pun ouăle, un praf de sare, jumătate baton de vanilie şi stafide 590 COZONAC CU GRIŞ 400 g aluat de cozonac Umplutura: 4 ceşti lapte, 1/2 ceaşcă griş, 4 linguri zahăr, 3 ouă, vanilie sau vanilină, 25 g stafide, un praf de sare Se fierbe grişul cu lapte, zahăr şi vanilie, astfel încât să se obţină un pilaf mai mult moale După ce s-a răcorit, se pun ouăle şi stafidele Se pregăteşte la fel cu cozonacul cu smântână 591 COZONAC CU CIOCOLATĂ 400 g aluat de cozonac Umplutura: 6 ouă, 150 g zahăr, vanilie sau vanilină, 50 g cacao, 3 linguri lapte Se aşază aluatul în tavă, la fel ca la cozonacul cu smântână Umplutura se face în felul următor: se freacă bine gălbenuşurile cu zahărul pisat cu o bucăţică de vanilie sau cu vanilină, până se face ca o cremă Se adaugă 50 g de cacao muiată cu două linguri de lapte Se amestecă totul bine şi la urmă se pun cele 6 albuşuri bătute spumă Se toarnă umplutura peste aluatul din tavă, se presară deasupra migdale curăţite şi tăiate în lung, se coace circa 3/4 de oră * ALT FEL DE COZONAC CU CIOCOLATĂ 400 g aluat de cozonac Umplutura: 1 lingură unt, 2 linguri făină, 1 ceaşcă lapte, 3 gălbenuşuri, 50 g cacao, 3 linguri lapte, 1/2 ceaşcă smântână, 100 g zahăr, vanilie Se face un sos alb potrivit de gros, dintr-o lingură de unt şi două linguri de făină, stins cu o ceaşcă de lapte vanilat După ce s-a mai răcorit, se adaugă gălbenuşurile, cacao muiată cu trei linguri de lapte, smântâna şi zahărul Se amestecă totul bine şi se toarnă compoziţia în forma îmbrăcată în aluat de cozonac Se coace la foc potrivit circa o oră 592 COZONAC CU NUCĂ 600 g făină, 1 ceaşcă lapte, 2 ouă întregi, 2 gălbenuşuri, 1/2, linguriţă sare, 140 g unt proaspăt, 2 linguri zahăr, 20 g drojdie, vanilie Umplutura: 500 g nuci măcinate, 350 g zahăr pisat, un praf de sare, 1/2 ceaşcă lapte Se moaie drojdia cu o linguriţă de zahăr şi puţin lapte călduţ Se freacă untul spumă cu două linguri de zahăr Se cerne în covată făina, se face loc la mijloc şi se toarnă plămădeală, o ceaşcă de lapte, două ouă întregi şi două gălbenuşuri frecate cu 1/2 linguriţă de sare; se frământă, adăugând şi untul frecat spumă, până face aluatul băşici şi se desprinde de pe mână Coca trebuie să fie ceva mai tare decât la cozonacul obişnuit Se lasă să crească Umplutura: se amestecă nucile trecute prin maşină cu zahărul pisat şi cu un vârf de linguriţă de sare Se opăreşte cu 1/2 ceaşcă de lapte clocotit şi se freacă până se face pasta potrivit de consistentă (dacă este necesar, se mai adaugă lapte, dar cu grijă, deoarece pasta devine uşor prea moale) Aluatul crescut se desparte în două, se întinde prima foaie pe masa presărată cu făină, deasupra se întinde jumătate din nucă, într-un strat cât mai egal, se rulează şi se pune în formă de tablă, unsă cu unt Acelaşi lucru se repetă cu a doua bucată de aluat Se ung cu ou şi se dau imediat la cuptor, fără să se lase aluatul în formă să crească, deoarece se fac goluri între nucă şi aluat Se coace la foc potrivit 593 CORNURI CU NUCĂ Aceleaşi cantităţi ca pentru “Cozonac cu nucă” Atât aluatul, cât şi nuca se pregătesc la fel ca mai sus Se întinde pe masa de aluat o foaie groasă de un deget; se taie în formă de triunghi mai lunguieţ, de mărimea dorită Se întinde nuca pe foaie şi se face sul, întorcându-l de la bază spre vârf Capetele se aduc puţin spre mijloc, în formă de corn Se ung cu ou, se presară zahăr, se pun deasupra jumătăţi de nucă, se coc la foc potrivit 594 COZONAC CU MAC Umplutura: 200 g mac, 200 g zahăr, 3/4 l lapte, 2 linguri pesmet, 100 g unt, vanilie sau vanilină Se spală macul cu apă rece, se pune apoi într-o cratiţă şi se toarnă peste el apă clocotită Se ţine astfel câteva ceasuri Se scurge de apă şi se pisează bine, de preferinţă într-o piuliţă de piatră, punând câte puţin mac odată Se fierbe apoi cu lapte, pesmet, zahăr şi vanilie, amestecând mereu, până se face o pastă destul de groasă Se adaugă untul Se lasă să se răcească Se amestecă, după dorinţă, cu stafide sau cu coajă rasă de lămâie Cu această umplutură se fac cozonaci la fel cu cei cu nucă 595 CORNURI CU MAC Se pregăteşte macul ca la 594, se umplu apoi ca şi cornurile cu nucă 596 COVRIGEI DE COZONAC (POLONEZI) 500 g aluat de cozonac, 125 g unt proaspăt Pentru sirop: 250 g zahăr, ½ l apă, 1 lingură glucoză, puţin rom (după dorinţă) Se cântăresc 500 g aluat de cozonac Se întinde cu sucitorul o foaie cât mai pătrată, groasă de un deget Se pune la mijloc o bucată de unt proaspăt (nu trebuie să fie de la gheaţă, dar nici prea moale) Se împachetează la fel ca la aluatul franţuzesc (v 611) Se întinde o foaie, de trei ori mai lungă decât lată, se împătureşte în trei Se lasă 1/4 de oră să se odihnească la rece Se repetă încă odată operaţia de mai sus, împăturind de data aceasta aluatul în patru Se întinde din nou foaia groasă de 3 — 4 cm Se taie fâşii de circa 30 cm lungime şi 2 cm lăţime, se răsuceşte fâşia uşor pe masă şi se împleteşte în formă de covrig Se aşază covrigii pe tava neunsă şi se coc la foc bun Se lasă să se răcească În acest timp se face un sirop de zahăr, apă şi o lingură de glucoză (p 21) Se introduc pe rând covrigii în siropul fierbinte şi se aşază pe farfurie, unii peste alţii 597 MELCI DE COZONAC 500 g făină, 1 ceaşcă lapte, 10 g drojdie, 3 ouă, 120 g unt, 100 g zahăr, vanilie sau vanilină, 1 lingură rom, 1/2 linguriţă sare Umplutura: aceleaşi cantităţi ca la “Cozonac cu nucă” (v 592) Pentru sirop: 250 g zahăr, 1/2 l apă, 1 lingură glucoză, vanilie sau vanilină Se frământă aluatul la fel ca la cozonac (v 583) Se lasă să crească Se desparte în două, se întinde pe fund câte o foaie dreptunghiulară, se unge cu ou bătut şi deasupra se întinde jumătate din umplutura de nucă, într-un strat cât mai egal Se face sul, care se taie în bucăţi de 3 cm lungime Se aşază bucăţile în tavă pe una din feţe Se lasă să crească la cald, se ung cu albuş şi se coc la foc bun Cum se scot din cuptor se introduc pe rând în sirop fierbinte 598 TRANDAFIR 400 g făină, 30 g drojdie, 2 ouă întregi, 1 gălbenuş, 1 pahar de lapte, 2 linguriţe zahăr, 1/2 linguriţă sare, 1 lingură rom, vanilie sau vanilină Pentru cremă: 125 g unt, 100 g zahăr pudră Se cerne făina într-o covată şi se face loc la mijloc Se-parat se freacă drojdia cu două linguriţe de zahăr şi puţin lapte până se face ca o cremă Se toarnă peste făină, se adaugă două ouă întregi şi un gălbenuş, frecat cu sare, laptele cald, o lingură de rom şi vanilie Se frământă bine până se face băşici Aluatul trebuie să fie potrivit de moale Se lasă la cald să crească Se freacă untul proaspăt cu zahărul pisat până se face spumă Când aluatul a crescut, se răstoarnă pe masa de aluat presărată cu făină, se întinde o foaie groasă de 1 cm, iar deasupra se întinde crema de unt într-un strat cât mai uniform Se rulează sul şi se taie în bucăţi de 3 — 4 cm, care se aşază pe una din feţe, într-o formă rotundă, unsă cu unt (nu se aşază bucăţile prea îndesate ca să aibă loc să crească) Se lasă să crească, se ung cu albuş şi se coc la foc potrivit Când sunt gata se presară cu zahăr pudră 599 GOGOŞI CU DULCEAŢĂ (CRAFLE) 500 g făină, 50 g zahăr, 50 g unt, 4 gălbenuşuri, 25 g drojdie, 1/2 linguriţă sare, vanilie sau vanilină, lapte cât se cere Se moaie drojdia cu puţin lapte cald şi se amestecă cu 2 — 3 linguri de făină, astfel încât să se obţină o cocă groasă ca o smântână Se lasă la cald să dospească Separat, în vasul în care se frământă aluatul, se freacă gălbenuşurile cu sarea, apoi cu zahărul Se pune plămădeala şi se frământă, adăugând alternativ făină şi lapte călduţ, până ce este cuprinsă toată făina Coca trebuie să fie moale, însă nefrământată (lapte se pune cât cere făina) Când se desprinde aluatul de pe mână, se adaugă untul topit cald, câte puţin, frământând până ce aluatul face băşici Se lasă să crească la cald Când aluatul a crescut, se frământă din nou, ca să dea înapoi, şi se răstoarnă pe masa de aluat presărată cu făină Se împarte în două şi se întinde o foaie groasa de 1 cm Se înseamnă pe jumătate din foaie, cu o formă de tablă, ronduri de circa 6 cm diametru (fără să se taie) şi pe fiecare rond se pune câte un bob de vişină din dulceaţă (boabele de vişine se ţin câteva minute pe maşină, într-o tăviţă, ca să se scurgă zeama din ele) sau puţină marmeladă cu un cornet Din cealaltâ jumătate de foaie se taie, cu aceeaşi formă, rondele care se aşază peste dulceaţă sau marmeladă şi se apasă împrejur cu degetul ca să se lipească (să nu aibă făină între ele) Când sunt acoperite toate, se taie din nou cu aceeaşi formă, pătrunzând complet aluatul Se aşază gogoşile pe un şervet presărat cu făină, se acoperă cu alt şervet şi se lasă la cald să crească Se întinde apoi a doua bucată de aluat şi se fac gogoşile la fel Se încinge untura, într-o cratiţă încăpătoare Se pun gogoşile pe rând în untură fierbinte, cu faţa în jos Se întorc cu o sârmă rotundă, să se prăjească frumos şi pe cealaltă parte Se scot pe un grătar de sârmă, ca să se scurgă untura Se presară zahăr vanilat Gogoşile sunt reuşite când sunt rumene-aurii, cu margine albă împrejur Untura trebuie să fie potrivit de încinsă; dacă este rece se îngreunează gogoşile, dacă este prea fierbinte, se prăjesc prea repede şi rămân crude înăuntru 600 CORNURI DIN ALUAT DE COZONAC 500 g făină, 25 g drojdie, 2 gălbenuşuri, 3 linguri ulei, 100 g unt proaspăt, 3 linguri zahăr, 1 lingură rom, vanilie sau zahăr vanilat, 1/2 linguriţă sare şi lapte cât se cere (circa 4 dl) Se freacă drojdia cu o lingură de lapte călduţ Se cerne în covată făina, se face loc la mijloc, se pune drojdia, gălbenuşurile, uleiul, zahărul, o linguriţă de rom, sare, vanilie şi lapte călduţ (se adaugă cu încetul pentru a nu se obţine un aluat prea moale) Se amestecă întâi cu lingura, apoi cu mâna, turnând câte puţin lapte, dacă mai este necesar şi la urmă untul proaspăt, topit, fierbinte cât poate suferi degetul, turnat puţin câte puţin, în timp ce se frământă aluatul mai departe Se lasă la cald să crească Când aluatul a crescut, se răstoarnă pe masa de aluat presărată cu făină, se împarte în trei părţi egale, se ia pe rând fiecare bucată, se întinde într-o foaie rotundă (cam cât o farfurie mare de masă) care se taie în raze, în opt bucăţi Fiecare bucată se răsuceşte în formă de corn, din afară spre mijloc Se lasă să crească, se ung cu ou şi se coc la foc iute Se pot face la fel umplute cu nucă, cu mac, cu magiun sau cu brânză 601 RULADĂ DE COZONAC 300 g făină, 20 g drojdie, 2 ouă, 1/2 ceaşcă lapte, 1 lingură unt proaspăt, 1 lingură ulei, 2 linguri zahăr vanilat, 1 lingură rom, 1/2 linguriţă sare Se cerne făina într-un castron mare şi se face loc la mijloc Separat se freacă drojdia cu două linguriţe de zahăr şi puţin lapte, până se face ca o cremă Se toarnă plămădeala în castronul cu făină, se adaugă ouăle, laptele, o lingură de unt proaspăt şi una de ulei, două linguri de zahăr vanilat, o lingură de rom şi sare Se frământă până ce aluatul face băşici şi se desprinde de pe mână Aluatul trebuie să fie potrivit de moale Se lasă la cald să crească, Pe masa de aluat presărată cu făină se întinde o foaie dreptunghiulară, deasupra se întinde marmeladă, se rulează şi se unge cu ou Se coace la foc potrivit Marmelada poate fi înlocuită cu nucă (v 592) sau cu mac (v 594) 602 CORNURI DIN ALUAT DOSPIT 500 g făină, 250 g untură, 1 ou, 25 g drojdie, 3 linguriţe zahăr, 1 linguriţă rasă de sare, rom, vanilie şi lapte cât se cere Se cerne făina într-un vas, se face loc la mijloc, se pune untura rece, bine sleită, nu lichidă, oul, drojdia muiată cu zahăr, sare, rom şi puţin lapte Se frământă bine, se lasă să crească Se împarte aluatul în cinci bucăţi, care se întind cât mai rotund Se împarte fiecare bucată în raze, în opt bucăţi şi se fac cornuri care se umplu cu nucă, marmeladă, brânză Se lasă să crească, se ung cu ou şi se coc la foc bun 603 CORNURI DOSPITE, FĂRĂ OU 500 g făină, 1 pahar lapte, 1 păhărel de vin cu ulei, 30 g drojdie, 2 linguri zahăr, 1 linguriţă rasă de sare, rom, vanilie, marnieladă Se cerne făina într-un vas, se face loc la mijloc, se toarnă laptele, uleiul, drojdia muiată mai înainte în puţin lapte, zahărul, sarea, rom, vanilie Se frământă aluatul bine, se lasă să crească Se împarte în cinci bucăţi şi fiecare bucată se întinde într-o foaie rotundă, cât mai mare, care la rândul ei se împarte în raze, în opt bucăţi, formând opt triunghiuri Se pune pe fiecare puţină marmeladă şi se rulează cornul, de la bază spre vârf Se lasă puţin să crească, se ung cu ou şi se coc la foc iute În loc de marmeladă se pot umple cu nuci sau cu mac 604 ALUAT DE TĂIŢEI 300 g făină, 2 ouă, 2 linguri apă, sare Se cerne făina pe masa de aluat Se face loc la mijloc, se sparg ouăle adăugând şi două coji cu apă (două jumătăţi) şi un vârf de linguriţă de sare Se amestecă întâi ouăle cu o linguriţă, până cuprind puţină făină, se lucrează apoi cu mâna şi se frământă bine aluatul, până devine destul de îndesat, mai adăugând făină dacă se cere Se împarte aluatul în două: jumătate se lasă la o parte acoperit cu o cratiţă, ca să nu se usuce, iar din cealaltă jumătate se întinde cu vergeaua o foaie cât se poate de subţire Se aşază pe un şervet şi se lasă să se zbicească În acest timp se întinde a doua foaie Când sunt potrivit de uscate, se face din fiecare foaie un sul, care se taie cât se poate de subţire Se împrăştie tăiţeii pe masa de aluat sau pe un şervet întins şi se lasă până se usucă bine Tăiţeii bine uscaţi se pot păstra mai mult timp într-un sac de pânză, la loc uscat În acelaşi fel se face şi aluatul pentru cocă 605 ALUAT DE PLĂCINTĂ 500 g făină, 3 linguri ulei, 1 linguriţă sare, 1 ceaşcă apă caldă Se cerne făina pe masa de aluat Se face loc la mijloc, se pune uleiul, sarea şi o ceaşcă de apă caldă Se amestecă întâi cu lingura, iar când începe aluatul să se prindă, se frământă cu mâna Se face un aluat potrivit, mai mult moale, adăugând câte puţină apă caldă dacă mai trebuie După ce a fost bine frământat şi bătut de masă, se lasă 10 minute la un loc cald (dar nu umed), acoperit cu un şervet tot cald (sau cu o cratiţă încălzită) Se întinde apoi o foaie cu vergeaua, se acoperă cu un şervet şi se lasă să stea un sfert de oră Pe masa de bucătărie se pune o faţâ de masă curată, se presară făină, se pune foaia de aluat deasupra şi cu multă răbdare se întinde de jur împrejur cu grijă să nu se rupă, până ce marginile aluatului trec de marginea mesei, iar foaia s-a făcut subţire ca o foiţă de ţigară Marginea rămasă groasă împrejur se rupe, iar restul se lasă să se usuce câteva minute, apoi i se dă întrebuinţarea dorită 606 ALUAT DE TARTE 250 g făină, 125 g unt proaspăt, 1 linguriţă zahăr, 2 dl apă, sare Se cerne făina pe masa de aluat Se face loc la mijloc, se pune untul proaspăt, muiat puţin cu mâna, zahărul, un praf de sare şi circa 2 dl de apă (această cantitate variază puţin după calitatea făinii) Se frământă repede ca să nu devină aluatul elastic Se adună la un loc, se acoperă cu un şervet şi se ţine două ore la rece Poate fi lăsat fără grijă până a doua zi Se întrebuinţează la tarte sau ca fund pentru tort cu cremă de vanilie etc La acelaşi aluat se pot adăuga şi trei gălbenuşun 607 ALUAT DE FRIGĂNELE 200 g făină, 2 linguri ulei, 3 dl apă caldă, 2 albuşuri, drojdie cât o alună, sare Se încălzeşte un castron în care se pune făina cernută Se face loc la mijloc, se adaugă uleiul, un vârf de linguriţă de sare, apă caldă (nu fierbinte) şi o bucăţică de drojdie de bere cât o alună Se freacă drojdia cu puţină apă, apoi se amestecă totul la un loc, astfel încât să se obţină un aluat subţire ca o smântână (cantitatea de apă depinde de calitatea făinii, uneori fiind mai mare, alteori mai mică decât 3 dl) Aluatul nu trebuie amestecat prea mult Se adună în castron, se acoperă cu o farfurie şi se lasă să crească la cald Înainte de a-l întrebuinţa se adaugă două albuşuri spumă Acest aluat serveşte la prăjit peşte, brânză, mere etc 608 ALUAT CU CAIMAC 1 ceaşcă caimac, 1 ceaşcă făină, unt proaspăt cât o nucă, sare Se face un aluat dintr-o ceaşcă de caimac (smântâna de pe lapte fiert), o ceaşcă de făină, unt proaspăt cât o nucă şi un praf de sare Se acoperă, se lasă 10 minute să se odihnească şi se întrebuinţează la plăcinte cu vişine, cu prune, cu carne etc Aluatul este mai fraged dacă este făcut din ajun şi păstrat la rece până a doua zi De asemenea nu trebuie frământat prea mult, deoarece devine elastic şi nu creşte la copt 609 ALUAT CU BRÂNZĂ Se frământă un aluat din brânză de vacă, făină şi unt proaspăt în cantităţi egale Se adaugă un praf de sare Acest aluat poate servi la plăcinte, tarte etc 610 ALUAT CU ULEI Se face un aluat potrivit de moale din jumătate de ceaşcă ulei, jumătate ceaşcă apă, un praf de sare şi făină cât cere Se întrebuinţează la vărzări, plăcinte etc 611 ALUAT FRANŢUZESC 500 g făină, 1 pahar apă, 1 linguriţă ulei, 1 linguriţă rasă de sare, 500 g unt proaspăt Condiţiile necesare pentru obţinerea unui aluat franţuzesc reuşit sunt: 1 Făina să fie de calitate bună, bine cernută şi uscată 2 Untul să fie foarte proaspăt, fără zer şi fără miros neplăcut 3 Aluatul să fie lucrat la rece Se iau totdeauna cantităţi egale de făină şi unt Se cerne făina pe masa de aluat, se face la mijloc o gaură în care se toarnă un pahar bun de apă, o linguriţă de ulei şi sare Se amestecă întâi cu o mână, până ce sarea s-a topit, apoi se ia câte puţin din fâină ca să nu se facă cocoloşi, şi se framântă bine Se lucrează destul de repede; când aluatul este gata, dar mai mult moale, se adună la un loc în formă de minge şi se lasă la rece circa 20 de minute, pentru a pierde din elasticitatea pe care o capătă în timpul frământatului În acest scop se lasă aluatul descoperit, iar deasupra se fac câteva crestături cu cuţitul Aluatul este bine lucrat atunci când apăsând cu un deget, urma nu revine la loc Consistenţa lui trebuie să fie la fel cu a untului cu care va fi amestecat Pe masa de aluat bine curăţită se presară puţină făină Se pune aluatul şi cu vergeaua se întinde o foaie groasă de 1 cm, de preferinţă pătrată Se turteşte untul într-un şervet, astfel încât să se obţină un pătrat mai mic decât foaia de aluat, dar de grosime egală Se pune la mijlocul aluatului, întorcându-se marginile în formă de plic Se acoperă şi se lasă să se odihnească la rece, 10 minute Se presară făină pe masă, şi, cu ajutorul vergelei, se întinde o foaie de trei ori mai lungă decât lată, de grosime cât mai uniformă Se observă ca untul să nu iasă din aluat, iar dacă aceasta se întîmplă, se presară puţină făină Foaia întinsă în lungime se împătureşte în trei, astfel încât treimea din dreapta să vină peste cea din stânga Operaţia se repetă apoi ţinând seama ca de fiecare dată, aluatul, după ce a fost împăturit, să fie întins în sens contrar de cum a fost rândul precedent Se acoperă şi din nou se lasă 10 minute la rece Se repetă operaţia întinsului şi a împăturitului încă de patru ori, lăsând aluatul să se odihnească 10 minute, la fiecare două rânduri Înainte de a fi întrebuinţat, se mai ţine 10 minute la rece 612 ALUAT DE UNT 200 g făină, 125 g unt, 1 dl apă, un vârf de linguriţă sare Se cerne făina într-un castron, se pune untul şi se amestecă, dar nu se frământă Se toarnă apa în care s-a dizolvat sarea, se amestecă totul repede cu mâna fără să căutăm a obţine un amestec desăvârşit Se dă la rece să se odihnească 20 de minute Se întinde foaia şi se întrebuinţează la fel ca aluatul franţuzesc 613 ALUAT DE UNT ŞI SMÂNTÂNĂ 160 g făină, 125 g smântână, 149 g unt proaspăt, sare Se ceme făina pe masa de aluat Se pune la mijloc smântâna, untul proaspăt muiat puţin cu mâna şi un vârf de cuţit de sare Se amestecă totul repede împreună, se adună ca o minge, se acoperă cu un şervet şi se lasă câteva ore la rece Înainte de a-l întrebuinţa se împătureşte odată ca aluatul franţuzesc Este un aluat uşor de făcut şi foarte asemănător cu aluatul franţuzesc, când este reuşit 614 ŞTRUDEL CU BRÂNZĂ DE VACĂ Pentru foaia de plăcintă, v 605 Pentru umplutură, aceleaşi cantităţi ca la “Plăcintă cu brânză” (v 565) în plus 75 g zahăr, 25 g stafide, 2 linguri unt Se întinde o foaie de plăcintă (v 605) Se lasă câteva minute să se zbicească Se freacă brânza de vacă cu untul, se pun ouăle, laptele, făina, zahărul, câteva stafide fără sâmburi, alese şi spălate şi un praf de sare Se amestecă totul bine şi se pune cu lingura pe foaia bine unsă cu unt Se întinde cu cuţitul, astfel încât stratul să fie de grosime egală Se întorc pe masă părţile care atârnă în jos, ridicându-le cu marginea feţei de masă şi se stropesc cu unt Se face un sul, cu ajutorul feţei de masă, care se ridică dinspre partea lungă a mesei Se taie sulul în bucăţi de lungimea tăvii, astfel încât să încapă două sau trei bucăţi în tavă Se unge tava cu unt, se aşază plăcinta, se stropeşte deasupra cu unt şi se coace la foc potrivit Când este gata, se taie bucăţi, se aşază pe o farfurie, se presară zahăr şi se serveşte caldă Se poate servi cu smântână 615 ŞTRUDEL CU SMÂNTÂNĂ Pentru foaia de plăcintă, v 605 Umplutura: 300 g smântână, 2 ouă, 1 lingură făină, 25 g stafide, 75 g zahăr, coajă de lămâie, sare, 2 linguri unt Se întinde foaia de plăcintă Se amestecă smântâna cu ouăle, zahăr după gust, făina şi câteva stafide sau coajă rasă de lămâie şi un praf de sare Se face la fel ca ştrudelul cu brânză 616 ŞTRUDEL CU VIŞINE Pentru foaia de plăcintă, v 605 Umplutura: 1 kg vişine, 150 g zahăr, 1 lingură pesmet, 2 linguri unt Se întinde foaia de plăcintă Se scot sâmburii de la 1 kg de vişine spălate şi se lasă să stea o oră cu zahărul pisat (dacă este tos, trebuie să fie foarte fin cernut) Se scurge bine de zeama pe care au lăsat-o, se împrăştie egal pe foaia de plăcintă stropită cu unt şi presărată cu pesmet fin şi se continuă apoi ca la ştrudelul cu brânză Se coace la foc mic circa o oră 617 ŞTRUDEL CU NUCĂ Pentru foaia de plăcintă, v 605 Umplutura: 400 g nuci măcinate, 250 g zahăr, 2 linguri unt Se face la fel ca ştrudelul cu brânză Umplutura se face din nuci trecute prin maşină, amestecate cu zahăr pisat 618 ŞTRUDEL CU GRIŞ Pentru foaia de plăcintă, v 605 Umplutura: 3 ceşti apă, 1/2 ceaşcă griş, 3 linguri zahăr sau miere, vanilie, sare, 1 lingură unt, 1 linguriţă ulei Se întinde o foaie de plăcintă Separat se fierbe grişul în apă Se îndulceşte după dorinţă cu zahăr sau cu miere Se pune un praf de sare şi vanilie Se dă grişul la o parte, amestecând din când în când până se răcoreşte, astfel încât pasta să rămână mai moale, ca o cremă Se stropeşte foaia de ştrudel cu o lingură de unt, se întinde grişul şi se rulează Se unge o tavă cu ulei Se aşază ştrudelul şi se coace la foc potrivit 619 PLĂCINTĂ CU MERE Pentru foaia de plăcintă, v 605 Umplutura: 1 kg mere, 1 linguriţă unt, 2 linguri de zahăr, un vârf de linguriţă scorţişoară (facultativ), 2 linguri unt Se întinde o foaie de plăcintă care se taie, după ce s-a uscat, în bucăţi de mărirnea tăvii Se curăţă merele, se taie în felii subţiri şi se pun într-o cratiţă la foc, cu zahăr şi puţin unt Se amestecă din când în când până se moaie merele Se dă la o parte şi se adaugă scorţişoara pisată Se unge tava cu unt Se pun în tavă 4 — 5 foi de plăcintă, unse cu unt între ele, se aşază merele scurse de zeamă, împrăştiindu-le deopotrivă Se pun deasupra din nou 4 — 5 foi unse între ele cu unt şi se urmează aşa până se termină Se stropeşte deasupra cu unt Se coace 3/4 de oră Când este gata, se taie bucăţi potrivite, se presară zahăr pisat, se serveşte caldă sau rece În lipsă de timp se poate face plăcinta cu foi cumpărate de la plăcintărie La fel se poate face cu vişine, smântână etc 620 ÎNVÂRTITĂ Pentru foaia de plăcintă, v 605, 2 linguri unt, 1 lingură zahăr Siropul: 250 g zahăr, 4 dl apă, vanilie sau apă de flori Se face o foaie de plăcinta Se stropeşte bine cu unt, se presară cu zahăr şi se face sul, dinspre partea lungă a mesei Se unge o tavă rotundă cu unt, se aşază sulul în tavă, învârtindu-l în formă de melc Se dă la cuptor Se face un sirop potrivit de gros, cu puţină vanilie sau apă de flori şi când plăcinta începe să se rumenească, se toarnă deasupra o parte din sirop şi se mai lasă la cuptor până se pătrunde bine aluatul cu zahăr şi se rumeneşte Se aşază pe o farfurie rotundă, se taie în raze, ca un tort, se serveşte fierbinte cu sirop de zahăr 621 TURTE MOLDOVENEŞTI 500 g foi de plăcintă (v 605), 500 g nuci, 150 g zahăr Siropul: 250 g zahăr, 1/2 l apă, 1 lingură apă de flori Se întinde o foaie de plăcintă Când s-a zbicit puţin, se taie rotocoale cu ajutorul unei farfurii mijlocii şi al unui cuţit nu prea ascuţit, ca să nu se taie şi faţa de masă Se aşază într-o cratiţă, una peste alta, cu grijă să nu se sfărâme Când toate foile sunt tăiate, se pun pe rând într-o tigaie la foc, sau direct pe maşină, să se coacă pe ambele părţi, fără să se rumenească Se face un sirop de zahăr în care se toarnă o lingură de apă de flori, după dorinţă Se trec nucile prin maşina de tocat şi se amestecă cu zahăr pisat Se pune o foaie rotundă pe farfurie, se stropeşte cu sirop, cu o pană, se presară puţină nucă amestecată cu zahăr, deasupra se pune o altă foaie, care se stropeşte cu sirop, şi aşa mai departe Stratul de foi se face mai înalt deoarece după ce s-a muiat se lasă Plăcinta astfel pregătită poate sta mai multe zile Nu trebuie să fie prea uscată, nici prea umedă, iar când se serveşte, se mai poate adăuga puţin sirop 622 COLĂCEI MOLDOVENEŞTI 500 g făină, 20 g drojdie, 250 g nuci, 1 linguriţă ulei, 1 linguriţă zahăr, 1 linguriţă rasă de sare, 3 dl lapte îndoit cu apă Siropul: 1 ceaşcă zahăr, 2 ceşti apă, 1 lingură apă de flori, miere (facultativ) Se face un aluat ca de pâine (v 822) cu puţin lapte şi mai mult moale După ce a crescut bine se fac colăcei în formă de 8 Se aşază în tava presărată cu făină, se lasă să crească, se ung cu ou şi se coc la foc potnvit Se pregăteşte un sirop dintr-o ceaşcă de zahăr şi două ceşti de apă Se curăţă, nucile, se macină si se amestecă cu zahărul pisat Când colăceii s-au răcorit, se moaie unul câte unul, numai o clipă, în apă fierbinte, se scurg, se aşază într-un castron, se toarnă deasupra siropul în care s-a adăugat o lingură de apă de flori şi se presară cu nucă după dorinţă În loc de sirop se poate turna miere de albine 623 PLĂCINŢELE CU VIŞINE Aluatul: 1 ceaşcă caimac, 1 ceaşcă făină, sare Umplutura: 1 kg vişine, 150 g zahăr, 1 lingură pesmet Se aleg vişine frumoase, se spală şi se scot sâmburii Se presară zahărul şi se lasă astfel o oră Se face un aluat cu caimac şi se întinde o foaie la fel ca pentru plăcinţelele cu carne (v 568) Se taie pătrate de 12 — 14 cm Se pune pe fiecare pătrat o lingură de vişine scurse de zeamă, amestecate cu pesmet Se întorc colţurile spre mijloc, în formă de plic, apăsând puţin mijlocul şi marginile ca să rămână lipite Se ung cu ou bătut, se aşază pe o tavă şi se coc la foc iute Când sunt gata se presară zahăr 624 PLĂCINTĂ CU GRIŞ Aluatul: 200 g făină, 1 lingură untură, 1/2 pahar caimac sau smântână, un praf de sare Umplutura: 1 l lapte îndoit cu apă, 100 g zahăr vanilat, 109 g griş, 1 gălbenuş, sare Se cerne făina pe masa de aluat Se face loc la mijloc, se pune untura, caimacul şi un praf de sare Se frământă aluatul şi se lasă un sfert de oră la rece În acest timp se face umplutura: se fierbe laptele amestecat cu apă şi cu zahărul vanilat Când fierbe laptele, se toarnă grişul încet, să cadă în ploaie, amestecând mereu, să nu se formeze cocoloşi Se dă la o parte şi după ce s-a mai răcorit, se amestecă cu un gălbenuş Se împarte aluatul în două Se întinde o foaie de mărimea tăvii în care se coace plăcinta, se aşază în tavă, deasupra se pune grişul întins în strat de grosime cât mai egală, iar peste griş se aşază a doua foaie de aluat Se coace la foc potrivit După ce s-a răcorit, se taie bucăţi şi se pudrează cu zahăr 625 PLĂCINTĂ CU PERE Pentru aluat, v 612 Umplutura: 750 g pere, 1 linguriţă unt, zahăr, scorţişoară Se curăţă perele, se îndepărtează sâmburii, se taie în sferturi, apoi în felii şi se înăbuşă în unt cu puţin zahăr şi scorţişoară pisată, după gust Se lasă să se răcească Se face un aluat de unt, se întinde o foaie de circa 1/2 cm grosime, se taie un rond de 30 cm diametru Se aşază perele pe jumătate de rond, se udă marginea cu puţină apă, se întoarce deasupra cealaltă jumătate şi se lipeşte apăsând uşor cu degetul Se îndoaie apoi marginea, astfel încât să formeze o mică bordură, pentru ca perele să nu iasă afară Se aşază plăcinta pe tava stropită cu apă, se unge deasupra cu ou, se înţeapă în câteva locuri şi se coace la foc bun circa trei sferturi de oră În loc de o singură plăcintă mare se pot face plăcinţele mici 626 PLĂCINŢELE CU MERE Pentru aluat, v 613 Umplutura: 500 g mere, 1 linguriţă unt, zahăr, scorţişoară, 1 lingurită rom Se face foaia din aluat de unt şi smântână, se taie mici ronduri de 7 — 8 cm diametru şi se procedează la fel ca pentru plăcinta cu pere, înlocuind perele cu mere Pentru umplutură se curăţă, se îndepărtează sâmburii şi se taie merele felii Se încinge într-o cratiţă untul, se pun merele, ţinându-le numai până ce încep să se moaie Se adaugă zahar, scorţişoară după dorinţă şi rom Se întrebuinţează numai după ce s-au răcit de tot 627 MERE ÎN ALUAT Pentru aluat, v 608 12 mere nu prea mari, zahăr, unt proaspăt Se curăţă merele de coajă şi, cu un cuţit subţire, se scot sâmburii din mijloc În locul scobit se pune puţin zahăr şi o bucăţică de unt Se face o foaie din aluat cu caimac Se taie pătrate destul de mari, astfel încât fiecare să poată îmbrăca un măr Se pune câte un măr pe fiecare pătrat, se aduc colţurile spre mijloc, mărul închizându-se ca într-o pungă Se ung cu ou, se aşază într-o tavă şi se coc la foc potrivit Când sunt gata, se presară zahăr pisat 628 COLŢUNAŞI CU MAGIUN Se fac la fel cu colţunaşii cu brânză (v 562) 629 GĂLUŞTE CU PRUNE Aluatul: 400 g cartofi, 100 g făină, 1 linguriţă ulei, 1/2 linguriţă sare, 1/2 linguriţă zahăr, prune câte se cer, 1 lingură pesmet, 1 lingură unt, zahăr Se face un aluat din cartofi fierţi, curăţiţi şi daţi prin maşină, cu făină, o linguriţă de ulei, sare şi zahăr Se pun toate pe masa de aluat şi se frământă până se face un aluat ceva mai moale ca aluatul de tăiţei Din el se face un cârnat gros de 2 — 3 degete, din care se taie bucăţele de 1 cm grosime Acestea se întind cu mâna şi în fiecare se îmbracă o prună Se rotunjesc între palime; când sunt toate gata, se fierb în apă clocotită, puţin sărată, dar la foc mic ca să nu se terciuiască Se scurg Se rumeneşte pesmetul într-o tigaie, se pun găluştele, se dau în acest pesmet şi se ţin până se usucă de apă Se aşază pe farfurie, se toarnă unt topit deasupra şi se servesc cu zahăr pisat După dorinţă, se poate scoate sâmburele, în locul lui punându-se o bucăţică mică de zahăr 630 ALTE GĂLUŞTE CU PRUNE 100 g griş, 100 g măiai, 100 g făină, 1 1/4 l apă, un vârf de linguriţă de sare, 1 linguriţă zahăr, prune sau marmeladă, 1 lingură pesmet, 1 lingură ulei sau ulei amestecat cu untură, zahăr Se pune apa la fiert cu sare şi zahăr Se toarnă în ploaie mălaiul amestecat cu griş, se lasă să fiarbă un sfert de orâ, se toarnă apoi făina amestecând şi se lasă să rnai fiarbă circa 10 minute Se dă la o parte Când s-a răcorit, se ia câte puţin aluat în palmă, se întinde, se pune pruna sau puţină marmeladă şi se rotunjeşte Separat se rumeneşte pesmetul în ulei, se tăvălesc găluştele prin pesmet şi se aşază într-o tavă ce se dă la cuptor Se ţin până ce se încălzesc Se servesc cu zahăr sau cu miere 631 CLĂTITE 1 ceaşcă făină, 2 ouă, 1 pahar lapte, un praf de sare, 2 linguriţe zahăr, 2 linguriţe unt sau ulei, dulceaţă sau magiun, 1 lingură unt topit pentru uns tigaia Se pune într-un castron făina, se face loc la mijloc şi se sparg ouăle, se adaugă sarea, zahărul şi laptele Se bate totul bine cu o furculiţă până se desfac toţi cocoloşii; se mai adaugă două linguriţe de unt topit, amestecând continuu Compoziţia trebuie să fie ca o smântână subţire Se lasă să se odihnească o oră Se pune o tigaie cu coadă să se înfierbânte pe foc potrivit Se unge cu unt cu o pană, se toarnă o lingură plină din compoziţie, mişcând repede tigaia de coadă, ca să se acopere tot fundul Când începe să se rumenească pe o parte, se întoarce clătita pe cealaltă parte, săltând cu o mişcare iute tigaia sau folosind un cuţit lat Se fac pe rând toate clătitele şi se aşază într-o farfurie una peste alta Din când în când se amestecă compoziţia ca să nu rămână prea groasă la fund Dacă totuşi se îngroaşe, se poate subţia cu puţin lapte Clătitele trebuie să fie foarte subţiri, din două ouă obţinându-se într-o tigaie mijlocie până la 20 de bucăţi Când sunt toate gata, se umplu pe rând cu magiun sau cu dulceaţă, se întorc marginile laterale înăuntru şi se fac sul Se aşază într-o formă şi se dau câteva minute la cuptor, acoperite, să se înfierbânte Înainte de a servi se presara cu zahăr 632 MINCIUNI 2 gălbenuşuri, 3 ouă întregi, 2 linguriţe zahăr, 2 linguriţe rom, 2 linguriţe ulei, făină cât se cere (circa 250 g), sare Se face un aluat mai îndesat din două gălbenuşuri, trei ouă întregi, zahăr, ulei şi făină cât se cere Se frământă aluatul şi se lasă o jumătate de oră să se odihnească Se întinde apoi o foaie subţire, se taie cu rotiţa dinţată fâşii de 6 — 7 cm lungime pe 2 cm lăţime (în lipsă de rotiţă se pot tăia şi cu cuţitul) Se face o crestătură în lung, la mijloc, prin care se trece unul din capetele fâşiei, astfel încât să pară înnodată Se prăjesc într-o cratiţă cu untură multă, clocotită Nu trebuie să fie prea rumene Se scot cu lingura cu găuri, se scurg bine de untură şi se presară calde cu zahăr vanilat * ALT FEL DE MINCIUNI 3 gălbenuşuri, 3 linguriţe lapte, făină cât se cere, sare Se face un aluat potrivit de tare din gălbenuşuri, lapte, făină cât se cere şi un praf de sare Se fac minciuni la fel ca mai sus 633 GOGOŞI DE CARTOFI 200 g cartofi, 200 g făină, 1/2 ceaşcă apă caldă, 10 g drojdie, un praf de sare, 1 ceaşcă ulei pentru prăjit Se fierb cartofii, se curăţă de coajă, se trec prin maşina de tocat carne şi se amestecă cu o cantitate egală de făină şi puţină apă caldă, astfel încât să se obţină un aluat potrivit de tare Se adaugă sare şi drojdia muiată cu o lingură de apă caldă Se frământă bine, se acoperă şi se ţine la cald să crească Se întinde o foaie de grosimea degetului Se taie forme rotunde cu un pahar şi se rumenesc în ulei fierbinte Se scot când sunt frumos crescute şi se presară cu zahăr vanilat 634 GOGOŞI DOSPITE 500 g făină, 1 ceaşcă îapte, 1 lingură unt, 2 ouă, drojdie cât o nucă, 1 lingură rom, 25 g stafide, 1 linguriţă rasă de sare, untură pentru prăjit, 1 lingură zahăr vanilat Se cerne făina într-un vas, se face loc la mijloc, se toarnă o ceaşcă de lapte cald, untul topit, ouăle, drojdia muiată cu o lingură de lapte, romul, stafidele şi sare Se bate totul buie cu o lingură, până se desfac toţi cocoloşii şi compoziţia are aspectul unei creme legate Se lasă să crească o oră Se ia cu lingura din aluat şi se dă drumul în untură clocotită Se rumenesc gogoşile pe ambele părţi Se aşază pe o farfurie unele peste altele şi se presară cu zahăr vanilat 635 GOGOŞI DIN ALUAT PRIPIT 1 pahar apă, 100 g unt, 1 lingură rasă de zahăr, un praf de sare, 200 g făină, 4 ouă, untură pentru prăjit, 1 lingură zahăr vanilat Se pun într-o cratiţă să se înfierbânte un pahar de apă, untul, zahărul şi sarea Când apa începe să clocotească, se trage pe marginea maşinii şi se dă drumul, deodată, la toată făina Se freacă repede ca să nu se facă cocoloşi şi se mai ţine pe maşină, frecând mereu, până se desprinde aluatul de pe cratiţă Se dă cu totul la o parte şi după ce s-a mai răcorit, se pun pe rând ouăle Nu se pune oul următor decât după ce primul a fost bine cuprins în pastă Aluatul trebuie să fie potrivit de moale, dar să-şi păstreze forma acolo unde cade Se ia cu o linguriţă din compoziţie, se introduce în untură fierbinte şi se rumenesc gogoşile pe ambele părţi Se scot cu lingura cu găuri, se presară zahăr vanilat şi se servesc calde, cu sirop de fructe sau cu sos de ciocolată (v 756) 636 MERE PRĂJITE ÎN ALUAT 4 mere mijlocii, 2 linguri rom, 1 lingură zahăr Aluatul: 1 ceaşcă lapte sau apă, 1 ceaşcă făină, 2 ouă, 1 lingură ulei, în praf de sare, untură pentru prăjit Se curăţă mere tari de mărime mijlocie, se scobesc puţin cu un cuţit foarte subţire şi se scot sâmburii Se taie felii groase de 1 cm Se pun într-un castron, se toarnă două linguri de rachiu sau de rom, se presară zahăr şi se ţin astfel o jumătate de oră Se pune o ceaşcă de făină într-un castron Se face loc la mijloc, se toarnă o ceaşcă de lapte sau de apă, gălbenuşurile, uleiul, sare Se amestecă bine pentru a nu se forma cocoloşi Se lasă apoi să se odihnească cel puţin o oră Numai cu câteva minute înainte de a prăji merele, se adaugă în aluat cele două albuşuri bătute spumă Se scurg feliile de mere de zeama pe care au lăsat-o, se moaie în aluatul ce trebuie să fie potrivit de gros ca să le acopere bine Se pun apoi la prăjit în untură multă şi foarte fierbinte Se rumenesc pe ambele părţi Se servesc îndată ce sunt gata Se presară cu zahăr vanilat 637 HALVA TURCEASCĂ 2 linguri unt topit (sau ulei), 4 lingură făină, 1 1/2 pahare sirop Siropul: 150 g zahăr, 1 1/2 pahare apă, zahăr vanilat şi scortişoară Se înfierbântă untul topit în care se prăjeşte făina, amestecând mereu să nu se ardă Când făina este bine rumenită, se opăreşte cu siropul şi se amestecă mereu, lăsând să fiarbă până ce se îngroaşă Se aşază caldă pe o farfurie, cu o lingură, în formă de cartofi, şi se presară cu zahăr vanilat sau amestecat cu scorţişoară pisată 638 GRIŞ CU LAPTE 4 ceşti lapte, 4 linguri zahăr, vanilie, 1 ceaşcă griş, unt proaspăt cât o nucă, sare, 3 Iinguri zahăr pentru glazură Se pune laptele să fiarbă cu zahăr şi 1/4 baton de vanilie sau puţină vanilină Când laptele clocoteşte, se toarnă cu încetul, să cadă în ploaie, o ceaşcă nu prea plină de griş, amestecând mereu să nu se facă cocoloşi Când grişul începe din nou să fiarbă, se adaugă o bucăţică de unt proaspăt cât o nucă şi un praf de sare Se lasă să fiarbă încet, amestecând, circa 15 minute, până ce grişul a absorbit tot laptele Se ţine seama că prin răcire compoziţia se întăreşte Se scoate vanilia Se udă bine un castron cu apă, se toarnă grişul, se lasă să se răcească Se răstoarnă pe o farfurie Separat, într-o tigaie mică, se ard trei linguri de zahăr Cum s-a topit, fără să se înnegrească, se toarnă peste grişul din farfurie Se serveşte 639 OREZ CU LAPTE 4 ceşti lapte, 1 ceaşcă orez, vanilie, un praf de sare, 3 linguri zahăr Se alege o ceaşcă de orez, se spală şi se pune la fiert într-o cratiţă cu patru ceşti de lapte rece şi o bucăţică de vanilie sau puţină vanilină (de preferinţă lapte proaspăt nefiert) Se fierbe încet pe foc mic amestecând din când în când ca să nu se prindă de fund Când este aproape fiert, se adaugă zahărul şi un praf de sare Se fierbe până ce laptele a scăzut cât trebuie şi bobul de orez strâns între degete se striveşte uşor Se scoate vanilia şi se răstoarnă orezul într-o compotieră Se serveşte cald sau rece, simplu, cu scorţişoară pisată sau cu dulceaţă de vişine 640 OREZ CU PRUNE 250 g prune uscate, 3 linguri zahăr, 1/2 ceaşcă orez, 1 lingură unt Se spală bine prunele uscate şi se fierb în apă Separat într-o cratiţă mică, se ard, trei linguri de zahăr, nu prea tare, ca să nu prindă gust amar, şi se sting cu zeama îri care au fiert prunele Între timp se prăjeşte orezul ales şi spălat, cu o lingură de unt, se adaugă o ceaşcă de sirop de zahăr ars, se aşază prunele şi se fierb în cuptor până se moaie orezul Se răstoarnă şi se serveşte puţin răcorit, cu restul de sirop de zahăr ars 641 BUDINCĂ DE OREZ Aceleaşi cantităţi ca pentru orez cu lapte în plus 1 lingură de zahăr, unt proaspăt cât o nucă, 4 ouă, unt pentru uns forma, 1 lingură pesmet, 25 g stafide (facultativ) Se fierbe orezul ca pentru orez cu lapte, adăugând în plus o lingură de zahăr, iar când este aproape gata, o bucată de unt proaspăt Se scoate vanilia, iar după ce s-a răcorit, se adaugă gălbenuşurile şi la urmă albuşurile spumă Se unge bine cu unt o formă de tablă şi se presară cu pesmet Se toarnă compoziţia şi se coace la cuptor timp de o oră Se încearcă dacă s-a copt cu un pai înfipt în mijloc Dacă paiul iese curat, budinca este gata Se scoate din cuptor, se ţine 10 minute la o parte pentru a se răsturna mai uşor Se serveşte cu sirop de fructe sau cu sos de vanilie, de ciocolată etc Budinca se poate face şi cu fructe zaharisite tăiate mărunt sau cu stafide, care se adaugă în compoziţie înainte de a pune albuşul 642 BUDINCĂ DE GRIŞ Aceleaşi cantităţi ca pentru griş cu lapte (v 638), în plus 4 ouă, 25 g stafide, unt pentru uns forma, 1 lingură pesmet Se fierbe grişul ca pentru griş cu lapte adăugând ceva mai mult zahăr; se dă la o parte, se scoate vanilia şi se adaugă gălbenuşurile puse pe rând şi, după dorinţă, un pumn de stafide fără sâmburi, alese şi spălate, iar la sfârşit albuşurile bătute spumă Se coace la cuptor, într-o formă unsă cu unt şi presărată cu pesmet, trei sferturi de oră Se ţine la o parte 10 minute Se răstoarnă şi se serveşte cu sirop de fructe sau cu un sos dulce, după plăcere 645 BUDINCĂ DE OREZ CU MERE 500 g mere, 2 linguri unt topit, 4 linguri zahăr, 1 ceaşcă orez, 1 lingură pesmet, un praf de sare Se curăţă merele, se taie felii şi se înăbuşă într-o cratiţă cu puţin unt şi zahăr, după gust Nu se ţin să scadă prea tare Cojile spălate se pun la fiert şi se strecoară zeama Se alege o ceaşcă de orez, se spală şi se fierbe cu două ceşti de zeamă strecurată Când este aproape fiert, se pune un praf de sare şi două linguri de zahăr Se dă la o parte Se unge o cratiţă cu unt, se presară pesmet şi se aşază rânduri alternând de orez şi de mere După dorinţă se poate pune şi puţină scorţişoară Primul şi ultimul rând trebuie să fie de orez Se coace la cuptor, la foc potrivit, până se rumeneşte Se dă la o parte pentru a se răci puţin, se răstoarnă şi se serveşte cu sos de vin sau cu orice sirop 644 BUDINCĂ DE CLĂTITE Pentru aluat de clătite, v 631 Umplutura: 200 g brânză de vacă, 2 ouă, 2 linguri smântână, 2 linguri zahăr, 1 linguriţă făină, 25 g stafide, coajă de lămâie, un praf de sare, unt pentru uns forma, 1 lingură pesmet Se fac clătite din două ouă Se pregăteşte o umplutură din brânză de vacă dată prin sită, amestecată cu ouă, smântână, făină, zahăr, coajă rasă de lămâie, stafide şi sare Se unge bine cu unt o cratiţă de mărimea clătitelor Se presară pesmet Se aşază o clătită pe fund şi 3 — 4 pe margini, astfel încât după ce s-a umplut cratiţa să poată fi întoarse deasupra pentru a înveli toată budinca Se pune peste clătita din fund un strat subţire de umplutură, apoi din nou o clătită şi tot aşa până se umple cratiţa Se întorc deasupra clătitele de pe margini, se stropeşte cu unt, se dă la cuptor Se coace trei sferturi de oră la foc potrivit Se răstoarnâ, şi se presară cu zahăr vanilat 645 BUDINCĂ DE ALBUŞ 8 albuşuri, 4 linguri zahăr, 3 linguri peltea sau zeamă de dulceaţă, 2 linguri zahăr pentru îmbrăcat forma Pentru sos, v 754 Se bat spumă albuşurile Se pun patru linguri de zahăr pisat şi trei linguri de peltea sau de zeamă de dulceaţă Se mai bate până se întăreşte bine Se toarnă compoziţia într-o formă îmbrăcată cu zahăr ars, se aşază în alt vas cu apă fierbinte şi se fierbe la cuptor trei sferturi de oră Se lasă să se răcească, se răstoarnă şi se serveşte cu sos de vin (v 754) 646 OMLETĂ CU DULCEAŢĂ 6 ouă, 4 linguri zahăr, 2 linguri făină, vanilie sau coajă de lămâie, unt pentru uns tava, marmeladă sau dulceaţă Se freacă bine gălbenuşurile cu zahăr pisat şi cu o bucăţică de vanilie sau zahăr vanilat, până ce se face ca o cremă Se adaugă încet făina şi la sfârşit cele şase albuşuri bătute spumă Se unge o tavă bine cu unt, se toarnă compoziţia, după ce s-a scos vanilia, şi se coace la cuptor, la foc potrivit Când este gata, se răstoarnă pe un şervet ud, se pune dulceaţa sau marmelada, se face sul, se aşază pe farfurie, se presară cu zahăr Se poate înlocui vanilia cu puţină coajă rasă de lămâie 647 OMLETĂ CU MERE 4 mere mijlocii, 1 lingură unt, 4 linguri făină, 4 ouă, 2 linguri zahăr, 1 ceaşcă lapte, 1 lingură rom, vanilie, un praf de sare Se curăţă merele, se taie felii subţiri şi se pun să se moaie pe maşină, cu o linguriţă de unt Se pune într-un castron făina, se amestecă cu ouăle întregi, sare şi zahăr pisat vanilat Se subţie cu lapte şi cu o lingură de rom, astfel încât aluatul să fie ca o smântână Se topeşte puţin unt într-o tigaie, se toarnă o parte din compoziţie, se presară merele şi deasupra se toarnă restul compoziţiei Se coace o jumătate de oră la cuptor Se răstoarnă pe farfurie, se presară zahăr şi se serveşte caldă La fel se poate pregăti şi cu vişine 648 SUFLEU DE ALBUŞ 8 albuşuri, 8 linguri zahăr, 1 linguriţă unt, 1 lingură marmeladă Se bat spumă albuşurile Se adaugă încet zahărul pisat şi se bate până se întăreşte bine Se unge o formă cu unt, se întinde pe fund marmeladă de caise sau dulceaţă, se toarnă deasupra albuşul, se netezeşte cu lama cuţitului, apoi se crestează deasupra şi se dă la cuptor trei sferturi până la o oră, la foc potrivit, ca să crească frumos Se serveşte însă îndată ce s-a scos de la cuptor, altfel se lasă 649 MERE PE CANAPEA 12 mere mijlocii, 12 feliuţe de pâine, 50 g unt proaspăt, zahăr Siropul: 150 g zahăr, 1 pahar apă Se curăţă merele, se scobesc la mijloc şi pe măsură ce sunt curăţite, se pun în apă rece ca să nu se înnegrească Se taie pâinea felii Se unge cu unt o formă cu marginile joase, se pun feliile de pâine şi deasupra merele bine scurse, umplute la mijloc cu zahăr Deasupra, peste fiecare, se pune o bucăţică de unt Se dă la cuptor, la foc potrivit, trei sferturi de oră Se umezesc de câteva ori cu sirop de zahăr Când sunt aproape gata, se toarnă deasupra câteva Iinguri de sirop legat şi se mai lasă puţin la cuptor Se servesc în formă TORTURI ŞI PRĂJITURI 650 TORT IEFTIN 3 ouă, 1 lingură unt proaspăt, 1 pahar zahăr, 1 pahar făină, 1 pahar lapte, 2 linguri marmeladă Crema de nuci: 200 g nuci, 100 g lapte, 50 g zahăr, 1 gălbenuş, vanilie, rom Se freacă o lingură de unt proaspăt cu un pahar de zahăr şi cu gălbenuşurile puse pe rând Se adaugă apoi încet, alternând, un pahar de făină şi unul de lapte La urmă se pun cele trei albuşuri spumă Se coace la cuptor într-o formă unsă cu unt Când este gata, se taie în trei felii orizontale, se umezesc cu sirop cu rom, se unge o felie cu marmeladă de caise, se pune o felie de tort, apoi un strat de cremă de nuci, altă felie de tort, care se unge din nou cu marmeladă Deasupra se presară nuci pralinate sau resturi de tort uscat, puţin sfărâmate Crema de nuci: Se opăresc nucile măcinate cu laptele îndulcit cu zahăr Se freacă bine, adăugând puţin rom, vanilie şi când s-a mai răcorit, un gălbenuş Se freacă bine până devine spumoasă 651 TORT DE NUCI 5 ouă, 100 g zahăr vanilat, 1 lingură făină, 1 lingură pesmet, 100 g nuci măcinate Pentru cremă, v 736 Se freacă gălbenuşurile cu zahărul vanilat până se fac ca o cremă Se adaugă făina, pesmetul din cernut, nucile trecute prin maşina de tocat şi la urmă albuşurile spumă Se unge forma de tort bine cu unt Se toarnă compoziţia, se dă la cuptor circa o oră, la foc potrivit După ce s-a răcit, se taie în două, se stropesc amândouă jumătăţile cu un sirop cu rom sau cu lichior şi se umple cu cremă de nuci (v 736), apoi se glasează 652 TORT DE FASOLE 250 g fasole fiartă, 4 ouă, 200 g zahăr, 2 linguri unt proaspăt, 1 lingură cacao, 1 lingură pesmet, 2 linguri rom Se freacă fasolea fiartă, scursă bine de apă şi trecută prin sită, cu gălbenuşurile, zahărul şi untul proaspăt, făcut spumă Când totul este bine amestecat ca o cremă, se adaugă o lingură de ciocolată rasă sau de cacao, sau o lingură de cafea concentrată, o lingură de pesmet, două linguri de rom şi albuşurile bătute spumă Se coace la cuptor într-o formă bine unsă cu unt, aproape o oră La început focul trebuie să fie mai moale ca să crească tortul, iar la sfârşit mai iute După ce s-a răcorit, se acoperă cu glazură de cafea sau de ciocolată, iar pe margine se toarnă cu cornetul frişcă bătută 653 TORT DE CASTANE 50 castane, 250 g zahăr, 5 ouă, 150 g unt proaspăt, vaniîie, 150 g frişcă bătutâ cu zahăr Cremă de castane, v 749 Se crestează coaja castanelor şi se fierb o oră într-o oală Se curăţă de coajă şi se pun într-o cratiţă cu apă cât să le cuprindă Se lasă să fiarbă până se moaie complet Se scurg bine de apa care a mai rămas şi se trec prin maşina de tocat, apoi printr-o sită Se amestecă cu zahărul pisat, vanilie şi gălbenuşurile puse pe rând Se freacă bine până devine ca o cremă Se amestecă apoi cu untul frecat spumă şi la urmă cu albuşurile bătute spumă Se unge o formă cu unt, se toarnă compoziţia şi se coace la foc potrivit trei sferturi de oră Când este gata tortul, trebuie să fie puţin moale la mijloc Dacă se ţine prea mult la foc, devine aspru Se lasă să se răcească în formă Se răstoarnă, se glasează cu ciocolată sau cu cafea, iar deasupra se pune frişcă bătută Dacă se umple cu cremă, atunci se coace compoziţia în două forme de mărime egală Când sunt gata, se lasă să se răcească, se pun una peste alta şi între ele cremă de castane (v, 749) 654 TORT DE PESMET 6 ouă, 6 lingiiri zahăr, 6 linguri pesmet, 1/2 pahar nuci (facultativ), vanilie Cremă de unt (v 728) Se freacă spumă gălbenuşurile cu zahărul pisat şi o bucată de vanilie Se adaugă pesmetul foarte fin şi la urmă albuşurile spumă După dorinţă, se poate adăuga odată cu pesmetul şi 1/2 pahar de nuci pisate Se coace într-o formă unsă cu unt şi presărată cu făină, la cuptor, la foc potrivit, circa o oră Când este gata, se taie în trei felii, se umple cu cremă de unt (v 728) şi se glasează după plăcere 655 TORT DE CACAO 6 ouă, 150 g zahăr, 75 g făină, 50 g cacao, unt pentru uns forma Cremă de ciocolată (v 729) Se bat într-un căzănel ouăle întregi cu zahărul până ce volumul lor creşte simţitor Se bat apoi alternativ pe maşină şi la rece, de trei ori Se adaugă făina proaspăt cernută, amestecată cu cacao Se coace la foc mic, într-o formă unsă cu unt şi presărată cu făină După ce s-a răcit, se taie în trei felii egal de groase Se stropesc feliile cu sirop amestecat cu puţin rom Între felii se pune cremă de ciocolată Se glasează cu ciocolată, iar deasupra se decorează cu fructe zaharisite sau cu puţină cremă turnată prin cornet 656 TORT MOCA 5 ouă, 160 g zahăr vanilat, 140 g făină, 1 lingură cafea concentrată (sau cicoare), unt pentru uns forma Pentru cremă, v 733 Se încălzeşte bine un castron, ţinându-l câteva minute cu apă clocotită pe marginea maşinii Se şterge să fie perfect uscat Se pun ouăle întregi, zahărul vanilat şi se freacă bine până se face ca o cremă Se adaugă cafeaua şi făina proaspăt cernută şi se amestecă bine Se toarnă compoziţia într-o formă unsă cu unt, se coace la foc potrivit circa o orâ Se pregăteşte crema de cafea cu unt (v 733) După ce s-a răcit perfect tortul, se taie cu un cuţit bun în trei felii, iar între ele se pune crema Se opreşte o Iingură de cremă pentru garnitură Tortul se glasează cu glazură de cafea (p 740), iar deasupra se pune cu cornetul crema oprită 657 TORT INDIANĂ 6 ouă, 150 g zahăr, 100 g făină, vanilie, unt pentru uns forma, 250 g frişcă Pentru glazură, v 738 Se pun într-un căzănel ouăle întregi cu zahăr şi cu vanilie Se bat bine cu telul pe marginea maşinii până ce cantitatea creşte simţitor Se bate apoi altemativ, pe maşină şi la rece, de trei ori Se adaugă făina Se coace compoziţia într-o formă bine unsă cu unt şi presărată cu făină, la foc potrivit După ce s-a răcit, se taie cu un cuţit ascuţit tortul în două Se scobesc ambele părţi la mijloc, cât mai mult, dar fără să se spargă fundul, astfel încât aşezate una peste alta, să rămână un gol la mijloc Acest gol se umple cu frişcă bătută Tortul se glasează cu ciocolată Din aluatul scos din mijlocul tortului se poate pregăti umplutura pentru alt tort, la fel cu crema de cozonac (v 734) 658 TORT DOBOŞ 5 ouă, 125 g zahăr, 5 linguri făină, unt pentru uns forma Crema: 4 ouă, 150 g zahăr, 2 batoane ciocolată sau 2 linguri cacao, 200 g unt proaspăt, 3 linguri zahăr pentru glazură Se freacă gălbenuşurile cu zahărul până se fac ca o cremă Se adaugă făina şi albuşurile bătute spumă Se unge forma de tort cu unt, se presară făină şi se toarnă astfel din compoziţie, încât foaia să nu fie mai groasă ca muchia cuţitului Se coc pe rând 7 — 8 foi, se scot fierbinţi din tavă şi se pun pe masa de aluat Crema pentru tort: într-o oală mică pusâ în alt vas cu apa clocotită se bat ouăle întregi cu zahăr şi vanilie, pe foc Se bate mereu până începe să se îngroaşe Se adaugă ciocolata muiată pe marginea maşinii cu o lingură de apă sau două linguri de cacao frecate cu puţin lapte Când crema este gata, se dă la o parte, amestecând mereu până se răcoreşte Se freacă spumă untul, apoi se amestecă încet cu crema, după ce aceasta s-a răcit complet Se aşază foile unele peste altele, între ele punând cremă Ultima foaie se lasă la o parte până se glasează cu zahăr ars Se arde zahărul într-o cratiţă la foc iute Când zahărul s-a topit complet şi începe să se închidă la culoare, se toarnă pe foaia de tort şi se întinde repede cu ajutorul unui cuţit lung, înfierbântat, până nu se răceşte Dacă totuşi se răceşte, se introduce foaia de tort o clipă la cuptor, pentru ca muindu-se zahărul, să se poată întinde bine Cât timp se glasează, se ţine foaia de tort pe o placă unsă cu ulei, pentru ca picăturile de zahăr care curg pe margini să nu se lipească pe masă Tot cu ajutorul cuţitului, până nu se răceşte complet zahărul, se înseamnă feliile de tort, apăsând bine, pentru a se tăia uşor tortul Foaia astfel glasată se aşază deasupra 659 TORT CU MARMELADĂ 200 g făină, 2 linguri zahăr, 2 linguri miere, 1 ou, 1 lingură unt topit, 1 pachet praf de copt, un praf de sare, 250 g marmeladă, 100 g nuci Se cerne făina pe masa de aluat, se face loc la mijloc, se pune zahărul, mierea, oul, untul, un pacheţel de praf de copt şi sare Se frământă un aluat, se fac şase foi care se coc în formă de tort A doua zi se aşază tortul, întinzând marmeladă printre foi Deasupra şi împrejur se unge cu marmeladă, se presară nuci tocate cu cuţitul şi puţin rumenite într-o tigaie, pe maşină 660 TORT CU MARMELADĂ ŞI CU CREMĂ 300 g făină, 1 gălbenuş, 5 linguri zahăr, 2 linguri oţet de vin (să nu fie prea acru), 2 linguri ulei, 1 lingură untură, 4 linguri lapte, 1 pachet praf de copt, un praf de sare Crema: ¼ l lapte, 1 ou, 1/2 lingură făină, 2 linguri zahăr, vanilie, 250 g marmeladă Se ceme făina pe masa de aluat, se face loc la mijloc şi se pune gălbenuşul, oţetul, uleiul, untura, laptele, un pacheţel de praf de copt şi sare Se frământă bine aluatul şi se împarte în şase părţi egale Se întind foile pe rând, de rnărimea tăvii şi se coc la foc potrivit Din timp se face o cremă de vanilie din lapte, un ou, făină, zahăr şi puţină vanilie Se amestecă toate împreună şi se fierb pe maşină până se îngroaşe crema Se freacă bine să nu se facă cocoloşi Se aşază o foaie de tort pe farfurie, se unge cu marmeladă, deasupra se pune a doua foaie care se unge cu cremă şi aşa mai departe se aşază foile alternând un rând de marmeladă cu unul de cremă Deasupra şi împrejur, se acoperă tortul cu cremă 661 TORT FĂRĂ OU 140 g făină, 140 g nuci măcinate, 140 g zahăr pisat, 150 g unt proaspăt, 1 lingură îapte, 1 praf de sare, 250 g marmeladă, 100 g nuci tocate Se frământă pe masa de aluat făina cu nucile măcinate, zahărul pisat, untul proaspăt, laptele şi sarea Se face un sul gros care se împarte în cinci părţi, se acoperă cu un şervet şi se lasă să stea o oră la răcoare Fiecare bucată se întinde pe rând, pe fundul formei de tort, presărat cu făină, şi se coace la cuptor la foc potrivit Foile coapte se desprind cu grijă pe margini, cu un cuţit ascuţit Când toate foile sunt coapte, se pune între ele un strat subţire de marmeladă de caise Deasupra, peste stratul de marmeladă, se presară nuci prăjite puţin şi tocate mărunt În loc de marmeladă se poate glasa cu ciocolată (v 72,8) 662 TORT DE ALBUŞ 8 albuşuri, 150 g unt proaspăt, 300 g zahăr pudră, 150 g făină, vanilie, unt pentru uns forma, 100 g nuci Se freacă spumă untul proaspăt, se adaugă încet zahărul pudră şi făina Separat se bat opt albuşuri spumă cu un praf de sare şi se amestecă uşor cu crema de unt Se toarnă compoziţia într-o formă de tort unsă cu unt şi presărată cu migdale sau cu nuci tăiate în lung Se coace la foc potrivit 663 TORT DE BEZELE 8 albuşuri, 400 g zahăr pudră, unt pentru uns tava Crema: 1 lingură cu vârf de cacao, 3 linguri făină, 4 linguri zahăr, 1/2 l lapte, 100 g unt proaspăt, rom sau esenţă de portocale Se bat opt albuşuri spumă şi se adaugă, amestecând uşor, zahărul pisat Se coc pe rând patru foi, întinzând albuşul potrivit de gros pe fundul tăvii de tort, bine uns cu unt şi presărat cu făină Se scot foile numai după ce s-au răcorit complet, altfel se sfărâmă Se fac separat câteva bezele mici, pentru garnitură Între foi se pune următoarea cremă: se freacă cacao cu o lingură două de lapte, până se moaie complet Se adaugâ zahărul, apoi făina, frecând continuu, şi se toarnă laptele clocotit Se pune cratiţa pe maşină şi se ţine până începe să fiarbă Se amestecă mereu ca să nu se prindă de fund şi să nu rămână nici un cocoloş Când este destul de legată, se dă la o parte şi după ce s-a răcorit, se pun pe rând bucăţele mici de unt frecând mereu, până ce se introduce tot untul şi crema a devenit spumoasă Se adaugă rom sau esenţă de portocale În loc de crema de mai sus, se poate pune între foile de bezele numai frişcă bătută cu zahăr Tortul se aşază cu o oră înainte de a fi servit; dacă aşteaptă mai mult, foile de bezele se moaie prea tare 664 TORT DE BISCUIŢI CU ZAHĂR ARS 1/2 kg biscuiţi, 1 l lapte, 8 linguri zahăr, 2 linguri făină, 1 lingură rom, vanilie, 100 g nuci sau frişcă Se ard într-o cratiţă patru linguri de zahăr care se sting cu puţină apă fierbinte Se lasă pe colţul maşinii până se dizolvă tot zahărul Separat se rnoaie făina cu o ceaşcă de lapte rece, amestecând bine, până se desface toată făina Se mai toarnă lapte rece, completând până la un litru Se amestecă cu siropul de zahăr ars, adăugând şi patru linguri de zahăr, o lingură de rom şi puţină vanilie Se ţine pe foc până începe crema să se îngroaşe Se dă la o parte şi se adaugă biscuiţii sfărâmaţi în bucăţele mici Se amestecă uşor cu o lingură şi se dau la rece până ce se pătrund bine cu cremă A doua zi se aşază compoziţia pe o farfurie rotundă sau dreptunghiulară, iar deasupra se presară nuci tocate, prăjiite puţin pe maşină, sau se acoperă tortul cu frişcă bătută 665 TORT DE BISCUIŢI CU CREMĂ DE VIN 1/2 kg biscuiţi, 1 l lapte, 8 linguri zahăr, 2 linguri făină, 4 gălbenuşuri, ½ pahar vin Cremă: 4 albuşuri, 4 linguri zahăr, 2 linguri marmeladă Se freacă într-o cratiţă patru linguri de zahăr, făina şi gălbenuşurile peste care se toarnă laptele clocotit Se pune pe foc, se amestecă şi când începe crema să se îngroaşe, se adaugă 1/2 pahar cu vin Se pun într-un castron biscuiţii rupţi în bucăţi mici Deasupra se toarnă crema de vin fierbinte Se dă la rece A doua zi se aşază compoziţia pe o farfurie rotundă, în formă de tort, sau dreptunghiulară Se bat albuşurile spumă cu patru linguri de zahăr şi marmeladă şi se acoperă tortul complet cu această spumă Se serveşte 666 GUGULUF 4 ouă, 400 g făină, 2 linguri zahăr, 25 g drojdie, 175 g unt proaspăt, 2 linguri lapte, vanilie, 1/2 linguriţă sare; 50 g stafide, 1 lingură rom, unt pentru uns forma, 100 g migdale sau nuci Este o prăjitură uşor de făcut, dar pentru ca să crească frumos trebuie ca materialul întrebuinţat să fie puţin cald, adică nici untul, nici ouăle, nici făina să nu fie ţinute la răcitor sau într-o cameră rece Se cerne făina într-un vas încăpător Se face loc la mijloc şi se pun sarea şi zahărul pisat Separat se moaie drojdia cu puţin lapte (dacă este prea fierbinte, drojdia se opăreşte şi nu mai creşte) Când s-a muiat, se toarnă în gaura făcută în făină Se adaugă ouăle întregi şi untul proaspăt, puţin bătut cu o lingură Se frământă totul bine cu mâna şi la sfârşit se adaugă stafidele fără sâmburi şi o lingură de rom Aluatul trebuie să fie moale Din când în când se dau mâinile în făină, pentru a se desprinde uşor de pe degete şi pentru a putea fi aşezat în formă Se unge bine cu unt o formă cu gaură la mijloc, de preferinţă o formă specială de pământ, se presară atât pe fund cât şi pe pereţi cu migdale curăţite şi tăiate în lung, se pune aluatul astfel încât să ocupe jumătate din formă Se lasă să crească la loc cald şi ferit de curent Se unge deasupra cu ou şi se coace la foc potrivit Spre sfîrşit, focul trebuie să fie moale Se ţine circa o oră, iar dacă se rumeneşte deasupra înainte de vreme, se acoperă cu o foaie de hârtie umezită Se răstoarnă şi se presară cu zahăr pisat 667 TURTĂ DULCE 350 g miere, 350 g făină, 3 ouă, 3 linguri zahăr, 1/2 linguriţă bicarbonat, un vârf de linguriţă de scorţişoară, un vârf de linguriţă de cuişoare, 1 lingură rom, 1 lingură ulei, 3/4 pahar de nuci, unt sau ulei pentru uns tava Se pune mierea în vasul în care se va pregăti compoziţia şi se amestecă pe marginea maşinii până se moaie Se dă la o parte, se pune zahărul, făina cernută, câte puţin odată şi după ce s-a mai răcorit, ouăle întregi, pe rând Se freacă totul bine, se mai adaugă bicarbonatul proaspăt cernut, apoi cuişoare şi scortişoară pisată, rom, ulei şi nuci curăţite, nesfărâmate Se unge o tavă cu unt, se toarnă compoziţia, se pun deasupra bucăţi de nucă şi se coace la foc potrivit 668 TURTĂ DULCE FĂRĂ OUĂ 450 g făină, 250 g zahăr, 1/2 pahar apă, 1 linguriţă bicarbonat, un vârf de linguriţă de scorţişoară, 1 vârf de linguriţă de cuişoare, 1 pahar nuci, coajă de portocale, ulei pentru uns tava Se ard într-o cratiţă 150 g zahăr şi se sting cu 1/2 pahar de apă Se amestecă cu 100 g zahăr Se cerne într-un castron făina, se toarnă încet siropul amestecând bine, se adaugă bicarbonatul proaspăt cernut, scorţişoara şi cuişoarele pisate, iar la sfârşit nucile şi puţină coajă rasă de portocale sau coajă de portocale zaharisită (lisă de portocale) Se unge tava cu ulei, se toarnă compoziţia şi se coace la foc potrivit 669 CHEC 4 ouă, 1 1/4 ceaşcă de făină, 1 ceaşcă de zahăr, 2 linguri apă caldă, un vârf de linguriţă scorţişoară, un vârf de linguriţă praf de copt, un praf de sare, coajă de lămâie, unt pentru uns forma Se freacă gălbenuşurile cu zahărul şi scorţişoara pisată Se adaugă încet făina, două linguri de apă călduţă, sarea, praful de copt, cele patru albuşuri spumă şi puţină coajă rasă de lămâie Se unge o formă dreptunghiulară cu unt, se presară cu făină, se pune compoziţia şi se coace la foc potrivit circa o oră Se taie felii după ce s-a răcit 670 ALT FEL DE CHEC 3 ouă, 50 g unt proaspăt, 225 g zahăr pudră, 125 g lapte, 225 g făină, 1 pachet praf de copt, unt pentru uns forma Se freacă spumă untul proaspăt, se adaugă zahărul pisat sau tos, fin cernut, şi gălbenuşurile puse pe rând Se pregăteşte laptele rece şi făina cernută, în care s-a amestecat un pachet de praf de copt Când untul a cuprins bine gălbenuşurile şi zahărul, se pune alternând lapte şi făină, amestecând continuu La sfârşit se adaugă cele trei albuşuri bătute spumă Se unge cu unt o formă rotundă de tort sau una dreptunghiulară, se toarnă compoziţia şi se coace la foc bun Se taie după ce s-a răcorit 671 PANDIŞPAN 6 ouă, 6 linguri zahăr vanilat, 6 linguri făină, unt pentru uns forma Se bat ouăle întregi cu zahărul vanilat, bine de tot, până se fac ca o cremă, iar volumul lor a crescut de 2 — 3 ori Se adaugă făina Se mai amestecă puţin, se toarnă într-o formă unsă cu unt şi tapetată cu hârtie şi se coace la foc potrivit, o oră * ALT FEL DE PANDIŞPAN Aceleaşi cantităţi ca mai sus Se bat albuşurile spumă Se adaugă zahărul vanilat şi se bate bine, astfel încât albuşul să se întărească ca pentru bezele Separat se strivesc într-o farfurie gălbenuşurile, se amestecă cu albuşul, se adaugă făina, amestecând totul uşor Se unge o formă bine cu unt, se presară făina, se toarnă compoziţia şi se coace o oră la foc potrivit Cantităţile se pot mări după dorinţă 672 PÂINE DE ALBUŞ 12 albuşuri, 1 pahar zahăr pisat, 1 pahar făină, 1 pahar nuci amestecate cu stafide, unt pentru uns forma Se bat albuşurile spumă, adăugând încet zahărul pisat Se adaugă făina şi un pahar de nuci amestecate cu stafide Se toarnă compoziţia într-o formă dreptunghiulară, unsă cu unt şi presărată cu făină Se coace la foc potrivit circa o oră Când este gata se răstoarnă, şi după ce s-a răcit, se taie felii subţiri Este mai gustoasă a doua zi 673 PRĂJITURĂ CU NUCĂ 3 ouă, 250 g zahăr, 150 g făină, 150 g nuci, coajă de lămâie sau de portocală, unt pentru uns tava Se bat ouăle întregi cu zahărul, pe marginea maşinii Se adaugă făina, nucile tăiate mărunt cu cuţitul (nu trecute prin maşină) şi puţină coajă rasă de lămâie sau de portocală Se unge cu unt tava, se presară făină, se toarnă compoziţia într-un strat subţire Se coace la cuptor, la foc potrivit 674 CHEC CU STAFIDE 5 ouă, zahăr cât cântăresc ouăle, aceeaşi cantitate de făină şi de stafide amestecate cu nuci sau cu migdale, coajă de lămâie, unt pentru uns forma Se bat bine cinci ouă întregi cu atât zahăr cât cântăresc ouăle Se adaugă încet aceeaşi cantitate de făină cernută, aceeaşi cantitate de stafide amestecate cu migdale curăţite şi taiate fin, cum şi puţină coajă rasă de lămâie Se unge o formă dreptunghiulară cu unt, se presară făină, se toarnă compoziţia, se pun câteva migdale tăiate deasupra şi se coace circa o oră la foc potrivit 675 CHEC CU RAHAT 2 ouă, 280 g făină, 200 g zahăr, 150 g ulei, 150 g lapte, 1/2 linguriţă bicarbonat, 4 — 5 bucăţi rahat, ½ pahar nuci amestecate cu stafide, coajă de portocale din dulceaţă, unt pentru uns forma Se freacă ouăle cu zahărul până ce volumul creşte simţitor Se adaugă treptat uleiul şi laptele, bicarbonatul proaspăt cernut şi făina, iar la sfârşit nuca şi stafidele Se unge forma cu unt şi se presară făină Se toarnă o parte din compoziţie, se aşază bucăţile de rahat (după ce au fost făcute mici suluri cu mâna), se toarnă restul de compoziţiie Se coace circa o oră la foc potrivit 676 CHEC CU MARMELADĂ 1/2 kg marmeladă, 2 linguri lapte sau apă, 2 linguri ulei, 220 g făină, 2 linguriţe rase bicarbonat, 2 linguri rom, vanilie, 150 g nuci, 2 linguri fructe din dulceaţă (facultativ), ulei pentru uns forma Se freacă marmelada cu două linguri de lapte (sau de apă) până se face ca o cremă Se adaugă uleiul, făina, bicarbonatul, vanilia şi rom după gust Când pasta este bine amestecată, se adaugă 150 g nuci tăiate în lung, precum şi 1 — 2 Iinguri de fructe zaharisite (sau din dulceaţă) tăiate mărunt şi puse mai întâi la macerat cu puţin rom Se unge o formă de tablă, dreptunghiulară, cu unt sau cu ulei, se presară făina şi se toarnă compoziţia Se coace la foc potrivit (mal mult moale) circa o oră Se încearcă cu un pai (dacă s-a copt nu se lipeşte miezul) Şi către sfârşit, dacă este necesar, se acoperă cu o hârtie Când este coaptă se răstoarnă şi după ce s-a răcit complet, de preferinţă a doua zi, se taie felii 677 RULADĂ CU MARMELADĂ DE MERE 150 g făină, 125 g unt, 2 gălbenuşuri, drojdie cît o nucă, 1 lingură zahăr, un praf de sare, 3 lin-guri marmeladă de mere Se amestecă pe masa de aluat făina cu untul, se face loc la mijloc, se pun gălbenuşurile, sarea şi drojdia muiată cu o lingură de zahăr Se frământă aluatul Se lasă să se odihnească o jumătate de oră Se întinde o foaie destul de subtire, deasupra se pune marmeladă de mere în strat de asemenea foarte subţire, se rulează, se dă la cuptor la foc potrivit După ce s-a răcit, se taie felii groase de un deget 678 RULADĂ CU CREMĂ 4 gălbenuşuri, 3 albuşuri, 75 g zahăr, 75 g făină, 1 lingură unt topit pentru cremă, v 728 Se freacă bine într-un castron gălbenuşurile cu zahărul, până se albesc Se adaugă făina, albuşurile bătute spumă şi la sfârşit untul topit Se aşterne într-o tavă o hârtie albă, se toarnă compoziţia cât mai subţire şi egal întinsă Se coace la foc bun Se întoarce împreună cu tava pe masa de aluat şi se lasă aşa până se răceşte, pentru a nu se usca Când s-a răcorit, se umple cu o cremă de unt (v 728), se face sul şi se taie felii Se poate servi şi întreagă În acest caz se glasează cu o glazură potrivită cu umplutura 679 PRĂJITURĂ CU ULEI 2 linguri miere, 1 vârf de linguriţă bicarbonat, 200 g făină, 4 linguri ulei, 20 g drojdie, un praf de sare, 3 linguri marmeladă, 3 linguri nuci, 1 lingură zahăr Se freacă într-o cratiţă mică pe maşină mierea cu bicarbonatul, ţinându-se până ce mierea a devenit lichidă Se cerne făina pe masa de aluat, se face loc la mijloc, se pune mierea, uleiul, drojdia muiată cu puţină apă şi un praf de sare Se frământă aluatul şi se lasă să se odihnească o jumătate de oră Se împarte apoi în două, se întind pe rând două foi, se ung cu un strat subtire de marmeladă şi se presară cu nuci măcinate, amestecate cu puţin zahăr Se rulează fiecare foaie nu prea strâns, se aşază amândouă ruladele în tavă, se taie în felii groase de două degete şi se coc la foc potrivit 680 PRĂJITURĂ CU CAISE 150 g făină, 100 g unt, 100 g zahăr, 1 ou, un praf de sare, caise cît se cer, zahăr tos pentru caise Compoziţia a doua: 3 ouă, 3 linguri zahăr, 3 linguri făină Se cerne făina pe masa de aluat Se face loc la mijloc şi se pune untul, zahărul, un ou, sare Se întinde o foaie de mărimea tăvii de copt, se dă la cuptor şi se coace pe jumătate Se pregătesc dinainte caisele tăiate în două, necojite Se aşază cu partea în care a stat sâmburele în sus şi se umple golul cu puţin zahăr Se dă din nou la cuptor până ce s-a topit zahărul şi fructele încep să se moaie Între timp se freacă cele trei gălbenuşuri cu zahăr, se adaugă făina şi la urmă cele trei albuşuri bătute spumă Se toarnă compoziţia peste fructe, se coace la foc potnvit Se taie calde în romburi sau în dreptunghiuri În loc de caise se pot pune prune, vişine, fragi etc 681 PRĂJITURĂ CU VIŞINE 5 ouă, 150 g zahăr, 1/2 linguriţă bicarbonat, 100 g pesmet, 1/2 kg vişine, unt pentru uns forma Se spală şi se scot sâmburii la 1/2 kg vişine Se pun în sita de macaroane şi se lasă să se scurgă de zeamă Se freacă gălbenuşurile cu zahărul până ce cresc ca o spumă Se pune bicarbonatul, cele cinci albuşuri bătute spumă, pesmetul fin cernut şi la urmă vişinile Se pregăteşte din vreme o formă unsă cu unt şi presărată cu făină Se toarnă compoziţia şi se coace la foc mic După ce s-a mai răcorit, se taie şi se scoate din formă În loc de 100 g de pesmet se pot întrebuinţa 50 g pesmet şi 50 g făină, sau 25 g pesmet, 50 g nuci pisate şi 25 g făină 682 SCOARŢĂ DE NUCĂ 3 ouă, 1 pahar zahăr, 3/4 pahar făină, 1 pahar nuci Se freacă gălbenuşurile cu zahărul până se albesc, se adaugă făina, nuca tăiată în lung cât mai subţire şi la sfârşit cele trei albuşuri bătute spumă Compoziţia se toarnă într-o tavă unsă cu unt şi presărată cu făină Se coace la foc potnvit Când este gata se presară cu zahăr tos, apoi se taie caldă, în romburi 683 BISCUIŢI CU STAFIDE 2 ouă, 125 g unt proaspăt, 125 g zahăr, 125 g făină, 125 g stafide, 3 linguri rom, unt pentru uns tava Se aleg stafidele, se spală şi se pun într-o ceaşcă cu trei linguri de rom Se lasă să stea cel puţin o jumătate de oră Se freacă separat untul cu zahărul pisat până se face ca o cremă Se adaugă pe rând două ouă, apoi 125 g de făină şi la sfârşit stafidele cu romul Se unge cu unt o tavă de tablă groasă şi se pun cu linguriţa mici grămăjoare, la distanţă de 2 — 3 cm unele de altele, deoarece se lăţesc mult la foc Se dau la cuptor, la foc potrivit Imediat ce încep să se rumenească, se scot cu ajutorul unui cuţit 684 BISCUIŢI CU VANILIE 3 ouă, 1/2 pahar zahăr vanilat, 1/2 pahar făină Se freacă gălbenuşunle cu zahărul vanilat până se albesc Se adaugă făina şi cele trei albuşuri spumă Se unge cu unt o tavă de tablă groasă Se pune câte o linguriţă din compoziţie la distanţa de 2 — 3 cm unele de altele şi se ţin foarte puţin la foc iute, până încep să se rumenească pe margini Pe măsură ce sunt gata, se scot cu un cuţit şi se sucesc cât sunt fierbinţi, fie în formă de cornet, fie sul Se pot umple cu cremă de nuci, de ciocolată sau de cafea * ALT FEL DE BISCUIŢI CU VANILIE 4 ouă, 125 g unt proaspăt, 200 g zahăr vanilat, 210 g făină Se freacă untul până se face spumă Se adaugă pe rând patru gălbenuşuri, apoi 200 g zahăr vanilat, frecând continuu, până se face ca o cremă Se mai adaugă 210 g făină fină, spuma de la cele patru albuşuri, amestecând uşor Se unge o tavă cu unt, se pune câte puţin din compoziţie cu linguriţa sau cu cornetul, se dau la cuptor să se coacă la foc potrivit 685 LIMBI DE PISICĂ 160 g făină, 140 g zahăr vanilat,,125 g unt, o linguriţă lapte, 2 albuşuri Se amestecă făina cu zahărul vanilat Se cern împreună pe o hârtie Se freacă untul cu laptele până se face spumă Se adaugă făina şi zahărul, amestecând cu lingura de lemn, la sfârşit două albuşuri bătute spumă Cu această compoziţie se umple cornetul de hârtie, sau un cornet special de pânză care are la vârf o deschizătură de jumătate centimetru diametru Se pun pe o tavă cu fundul gros, beţişoare lungi de 10 cm, lăsând o distanţă de 3 cm între ele (deoarece se întind mult la copt) Se coc la foc potrivit şi se scot din tavă cu un cuţit, pe măsură ce sunt gata * ALT FEL DE LIMBI DE PISICĂ 150 g făină, 150 g zahăr vanilat, 150 g frişcă sau , smântână, 3 albuşuri Se amestecă făina cernută cu zahăr vanilat şi cu frişca sau cu smântâna subţiată cu puţin lapte Se adaugă albuşurile bătute spumă şi se procedează ca mai sus 686 BEZELE 4 albuşuri, 200 g zahăr, unt pentru uns tava Se bat albuşurile într-un căzanel sau într-o oală, pe marginea maşinii, se amestecă cu zahărul vanilat şi se bat din nou până se ţine albuşul bine Compoziţia trebuie să fie destul de tare, astfel încât bezelele aşezate pe tavă să nu se întindă Se unge o tavă cu unt, se presară cu făină, se pun bezelele, fie cu cornetul, fie cu o linguriţă, potrivit de mari, ţinând seamă că ele cresc la copt Se coc la foc foarte moale, circa o jumătate de oră, având grijă să nu se îngălbenească După ce s-au răcorit puţin, se scot cu un cuţit din tavă şi se servesc fie simple, fie lipite câte două, cu frişcă bătută sau cu îngheţată la mijloc Pentru aceasta, pe măsură ce se scot, se apasă uşor fundul cu degetul cel mare, ca să formeze un fel de scobitură, în care să intre mai multă frişcă Aceasta se pune cu linguriţa Bezelele pentru servit cu îngheţată se fac ovale 687 CUIBURI DE RÂNDUNELE 4 albuşuri, 200 g zahăr, 200 g migdale sau nuci, unt pentru uns tava Se bat albuşurile pe marginea maşinii Când sunt gata, se pune zahărul pisat şi se bat din nou împreună Se adaugă migdale curăţite de coajă şi tăiate felii subţiri, sau nuci tăiate în lung Se unge o tavă cu unt, se presară făină şi se pun mici moviliţe cu linguriţa Se coc o jumătate de oră, la foc mic Se scot calde, cu un cuţit 688 MACAROANE 300 g migdale sau nuci, 4 albuşuri, 350 g zahăr, 50 g smântână Se dau prin maşină migdale curăţite de coajă sau nuci şi se freacă bine cu două albuşuri nebătute Se adaugă zahărul, smântâna proaspătă şi la sfîrşit spuma de la două albuşuri Compoziţia trebuie să fie potrivit de moale, dar să nu se întindă Se toarnă cu cornetul pe o foaie de hârtie albă, turtiţe de 3 — 4 cm diametru Se umezesc cu o pensulă cu apă, se presară zahăr pudră, se aşază cu hârtia în tavă şi se coc la foc slab Se scot cât sunt calde, umezind uşor hârtia pe dos Când sunt gata, aceste prăjituri rămân puţin cleioase la mijloc Înainte de a se introduce în cuptor, pe fiecare turtiţă se poate pune un bob de vişină sau de cireaşă, din dulceaţă 689 PESMEŢI ECONOMICI 350 g făină, 3 linguri ulei, 100 g zahăr vanilat, 2 ouă, 2 linguriţe oţet, 1/2 pachet praf de copt, un praf de sare Se cerne făina pe masa de aluat Se face loc la mijloc şi se pune uleiul, zahărul vanilat, două ouă, două linguriţe de oţet, praful de copt şi sarea Se face un aluat destul de îndesat; se întinde foaia ca de tăiţei, se taie diferite forme şi se coc la foc potrivit 690 PESMEŢI FLORINA 250 g făină, 1 ou, 3 linguri caimac, 75 g zahăr pisat, un vârf de linguriţă de bicarbonat, 65 g unt proaspăt, un praf de sare, vanilie Se cerne făina pe masa de aluat, se face loc la mijloc şi se pun: caimacul, oul, zahărul pisat, bicarbonatul proasput cernut, sare, vanilie Se amestecă întâi cu o lingură, se mai adaugă unt proaspăt tăiat bucăţele şi se frământă apoi bine aluatul cu mâna Se lasă o oră la rece să se odihnească Se întinde o foaie ca de tăiţei, se taie forme pătrate de mărimea biscuiţilor din comerţ, se înţeapă deasupra cu o furculiţă şi se coc la foc potrivit 691 PESMEŢI DELICIOŞI 560 g făină, 250 g unt proaspăt, 150 g zahăr pudră, 1 ou, 1 lingură lapte, 1 pachet praf de copt, un praf de sare, vanilie Se cerne făina pe masa de aluat Se face loc la mijloc şi se pune untul, care se frământă cu o parte din făină Când untul s-a muiat se adaugă zahărul vanilat, o lingură de lapte, oul, un praf de sare şi un pachet de praf de copt Se frământă totul la un loc şi se dă la rece să se întărească După o oră, se ia jumătate din aluat, se întinde foarte subţire şi se taie pesmeţi de diferite forme (nu se lucrează toată foaia odată deoarece aluatul se întinde greu) Se coc la foc potrivit şi se scot din tavă pe măsură ce sunt gata Din cantităţile de mai sus ies foarte mulţi pesmeţi, care se păstrează la rece câteva săptămâni, fără să piardă din gust şi din frăgezime 692 PESMEŢI CU IAURT 1 pahar iaurt sau lapte bătut, 2 linguri ulei, 1 lingură zahăr, vanilie, 1 linguriţă de bicarbonat, un praf de sare, făină cât se cere Se bate un pahar de lapte bătut sau de iaurt, cu ulei şi zahăr până se face ca o cremă Se adaugă bicarbonatul proaspăt cernut, sare, vanilie şi făină cât se cere Se frământă şi se face un aluat potrivit de moale Se întinde pe masa de aluat presărată cu făină, o foaie groasă de 1/2 cm, se taie forme rotunde, se aşază pe tavă, se coc la foc bun 693 PESMEŢI CU SCORŢIŞOARĂ 1 ceaşcă caimac, 2 ouă, 3 linguri unt topit, 3 linguri zahăr vanilat, 1/2 linguriţă scorţişoară, 1/2 linguriţă bicarbonat, 1/2 linguriţă sare, făină cât se cere (circa 500 g) Se freacă o ceaşcă de caimac cu două ouă, unt topit, zahăr vanilat, scorţişoară, bicarbonat proaspăt cernut şi sare Se pune pe masă făină, se face loc la mijloc şi se toarnă compoziţia de mai sus Se frământă cu mâna, făcând un aluat potrivit de tare Se adună la un loc, se acoperă cu un şervet şi se lasă o jumătate de oră la rece să se odihnească Se întinde o foaie groasă de 1/2 cm, se taie forme mici, se presară zahăr şi se coc la foc potrivit 694 PESMEŢI CU NUCI 200 g făină, 200 g nuci, 200 g zahăr, 2 ouă întregi, 1 gălbenuş, coaja rasă şi zeama de la 1/2 lămâie, un praf de sare Se face un aluat din făină, nuci trecute prin maşină, zahăr, sare, două ouă întregi şi un gălbenuş, coaja rasă şi zeama de lămâie Se frământă bine, Se întinde o foaie groasă de 1/2 cm, se taie forme mici şi se aşază într-o tavă unsă cu unt Se presară cu zahăr, se coc la foc potrivit 695 PESMEŢI DE NURENBERG 250 g zahăr, 250 g miere, 500 g făină, 2 ouă, 100 g nuci, 1 linguriţă rasă cuişoare, 1 linguriţă rasă scorţişoară, 2 linguriţe bicarbonat Se opăreşte zahărul pisat cu 250 g miere clocotită Se amestecă şi după ce s-a mai răcorit, se adaugă făina, ouăle, nuci sau migdale măcinate, cuişoare pisate, scorţişoară şi bicarbonat proaspăt cernut Se frământă bine Se lasă aluatul să se odihnească cel puţin două ore Se întinde o foaie potrivit de subţire, se taie diferite forme, care se coc în tavă unsă cu unt şi presărată cu făină 696 RULOURI CU MARMELADĂ 150 g brânză de vacă, 150 g ulit, 150 g făină, 2 linguri rase zahăr, un praf de sare, un vârf de linguriţă bicarbonat, 2 linguri marmeladă şi ou pentru uns deasupra Se face un aluat din brânză de vacă, unt, făină, zahăr, sare şi bicarbonat Se frământă bine, se întinde o foaie groasă ca de tăiţei, se taie dreptunghiuri potrivit de mari, se ung cu marmeladă, se fac sul, se ung cu ou, se presară zahăr şi se coc la foc potrivit 697 CORĂBIOARE 250 g făină, 120 g zahăr vanilat, 2 gălbenuşuri, 2 linguriţe apă rece, 200 g unt proaspăt, un praf de sare Se cerne pe masa de aluat făina amestecată cu zahăr pisat şi vanilat Se face loc la mijloc şi se pun gălbenuşurile, două linguriţe de apă rece, untul proaspăt tăiat în bucăţi şi un praf de sare Se frământă repede un aluat care se lasă o jumătate de oră să se odihnească la rece Se întinde pe masa de aluat presărată cu puţină făină, o foaie groasă de 1/2 cm Se taie forme rotunde sau romburi care se coc pe o tavă, la foc potrivit, mai mult slab Nu trebuie să se rumenească Aluatul de corăbioare trebuie frământat repede la loc rece, pentru ca untul să nu se moaie de căldura mâini * ALT FEL DE CORĂBIOARE 250 g făină, 125 g zahăr vanilat, 125 g unt proaspăt, 1 gălbenuş, un praf de sare Se frământă aluatul şi se pregătesc la fel ca mai sus 698 SĂRĂŢELE 150 g unt proaspăt, 150 g făină, 150 g cartofi fierţi, un praf de sare, 1 ou pentru uns deasupra şi o linguriţă de mac sau de susan Se face un aluat din unt proaspăt, făină, cartofi fierţi trecuţi prin maşina de carne şi sare Se frământă un aluat potrivit de tare, se întinde o foaie groasă de 1/2 se unge cu ou, se taie fâşii de 1/2 cm lăţime şi 12 cm lungime, se presară deasupra, după gust, chimen, mac sau susan şi sare grunzoasă, se aşază unele lângă altele pe tava presărată cu făină şi se coc la foc potrivit * ALT FEL DE SĂRĂŢELE 150 g făină, 150 g cartofi fierţi, ½ pachet praf de copt, un praf de sare, lapte sau apă Se cerne pe masa de aluat făina, se face loc la mijloc, se pun cartofii fierţi şi daţi prin maşină, sarea, praful de copt şi puţin lapte sau apă, cât se cere la frământat pentru ca aluatul să iasă potrivit de tare Se procedează apoi la fel ca mai sus 699 SĂRĂŢELE CU CHIMEN 250 g făină, 100 g unt, 2 ouă, 1 lingură lapte, 1 lingură smântână, 1/2 linguriţă sare, 1 lingură chimen Se cerne pe masa de aluat făina şi se amestecă cu untul proaspăt Se face loc la mijloc şi se pune un ou, o lingură de lapte, o lingură de smântână şi sare Se frământă, apoi se lasă la rece să se întărească Se fac beţişoare cât se poate de subţiri, care se dau prin ou, sare şi chimen şi se coc la cuptor, la foc potrivit 700 SĂRĂŢELE DIN ALUAT FRANŢUZESC Pentru aluat franţuzesc, v 611, 1 ou, 2 linguri parmezan sau orice brânză rasă Se face un aluat franţuzesc care se întinde într-o foaie groasă de 3 — 4mm Se taie cu cuţitul fâşii late de 10 — 12 cm Se ung cu ou, se presară parmezan ras Aceste fâşii se taie în lăţime în benzi de 2 cm Se apucă fiecare de amândouă capetele, se răsucesc odată şi se aşază pe tava umezită cu apă Se coc la foc bun 701 OCHELARI Un rest de aluat franţuzesc (v 611) Pentru 200 g aluat: 3 linguri zahăr pudră, un sirop din 1/2 dl apă, 150 g zahăr şi o linguriţă glucoză Aluatul franţuzesc rămas nefolosit de la altă prăjitură se adună la un loc Se întinde o foaie potrivit de subţire şi cât mai pătrată Se presară cu zahăr, se pătureşte în trei, aşa cum s-a arătat la aluatul franţuzesc Se repetă încă o dată această operaţie presărând şi de data aceasta foaia cu zahăr Se întinde din nou foaia pătrată, se întorc de două ori înăuntru marginile, astfel încât îndoiturile să se atingă pe mijlocul foaiei Cele două părţi se întorc apoi una peste cealaltă, ca şi sum s-ar închide o carte Aluatul astfel împăturit se taie în fâşii late de 1 cm, care se aşază pe tavă cu tăietura în sus Între ele se lasă loc, ca să aibă unde creşte Când încep să se rumenească pe o parte, se întorc pe cealaltă, ca să nu se ardă zahărul Între timp se face un sirop potrivit de legat, din apă, zahăr şi glucoză Când pesmeţii sunt gata, se introduc pe rând în siropul fierbinte şi se scot imediat 702 PIŞCOTURI 120 g zahăr, 80 g făină, 5 albuşuri, 3 gălbenuşuri, 1 pachet vanilie, 2 linguri zahăr fin pentru pudrat deasupra Pentru ca pişcoturile să reuşească, ouăle trebuie să fie foarte proaspete şi zahărul fin cernut De la început se pregăteşte pe o hârtie zahărul pisat, iar pe altă hârtie, făina proaspăt cernută Se bat albuşurile spumă într-un căzănel, se toarnă încet din 1/3 zahăr, se mai bate cu telul până se întăreşte bine albuşul Se scoate telul, se pune restul de zahăr amestecând uşor cu o lingură, apoi pe rând trei gălbenuşuri, făina cernută şi vanilată Se pregăteşte din timp o hârtie albă, mai groasă, de mărimea tăvii în care se vor coace pişcoturile Se recomandă folosirea unei tăvi speciale; fără pereţi laterali Se face un cornet de hîrtie care se taie la vârf, astfel încât să aibă o gaură cu un diametru de 1/2 cm Se umple pe trei sferturi cu compoziţia de mai sus şi se toarnă pe hârtia dinainte pregătită pişcoturi de 10 — 12 cm lungime Se lasă între ele un interval de 5 — 6 cm, deoarece cresc la copt Printr-un tifon rar, se presară deasupra puţin zahăr pudră Se apucă hârtia de un capăt şi se scutură, aplecând-o, pentru ca zahărul căzut pe hârtie să alunece afară şi se aşază încet pe tava neunsă Se coc la foc potrivit, mai mult moale Se ţin circa 25 de minute, în care timp trebuie să crească frumos, fără să se rumenească Când sunt gata, se scot imediat de pe hârtie cu ajutorul unui cuţitaş şi se aşază pe farfurie, lipiţi câte doi, cu partea de pe tavă înăuntru 703 COVRIGEI CU SCORŢIŞOARĂ 500 g făină, 250 g unt proaspăt, 50 g zahăr, 40 g drojdie, 1/2 ceaşcă lapte, coajă rasă de lămâie, 1/2 linguriţă sare, 1 linguriţă scorţişoară, zahăr şi migdale pentru presărat deasupra Se moaie drojdia cu lapte călduţ Se cerne făina pe masa de aluat sau într-un castron, se face loc la mijloc, se pune plămădeala, untul proaspăt moale, zahărul, sarea, puţină coajă rasă de lămâie Se frământă bine şi se lasă la cald să crească Se presară masa cu făină amestecată cu puţină scorţişoară şi se fac din aluat covrigei rotunzi Se coc la foc bun Când sunt aproape gata, se ung cu unt şi se presară cu zahăr şi cu migdale pisate 704 COVRIGEI DE PLĂMĂDEALĂ 500 g făină, 125 g unt, 2 ouă întregi, 1 gălbenuş, 3 linguri zahăr, 30 g drojdie, 1/2 ceaşcă lapte, 1/2 Iinguriţă sare, zahăr şi migdale pentru presărat deasupra Se face ca mai sus un aluat din drojdie muiată cu jumătate ceaşcă de lapte cald, făină, imt, două ouă întregi, un gălbenuş, zahărul şi sare Se fac covrigei rotunzi, se coc la foc iute şi când sunt aproape gata, se ung cu unt şi se presară cu zahăr şi cu migdale pisate 705 MADELENE 3 ouă, 125 g unt proaspăt, 125 g zahăr pisat, 125 g făină, 1 linguriţă apă de flori, unt pentru uns formele Se pune într-o cratiţă untul proaspăt ca să se topească, fără să fiarbă Se freacă într-un castron ouăle întregi cu zahărul pisat, până se albesc Se adaugă apa de flori şi făina cernută, iar la urmă se toarnă încet, amestecând uşor, untul topit, observând să nu curgă şi zerul rămas în fundul cratiţei Se ung cu unt forme mici de tablă, speciale pentru madelene, şi se toarnă din compoziţie, dar numai pe trei sferturi, deoarece cresc la copt Se aşază toate pe o tavă de tablă şi se coc la foc potrivit Se scot calde din forme şi se pun pe sită să se răcească 706 TARTĂ CU FRUCTE CRUDE 150 g făină, 90 g unt, 1 linguriţă zahăr, 1 ou, 1 lingură apă rece, un praf de sare Se cerne făina pe masa de aluat, se face loc la mijloc şi se pune o linguriţă rasă de zahăr, sare, o lingură de apă foarte rece, oul şi untul (muiat puţin cu o lingură de lemn, fără să fie frecat spumă) Se frământă repede, se adună la un loc în formă de minge şi se lasă să se odihnească la rece cel puţin două ore Se poate lăsa din ajun până a doua zi, aluatul va fi cu atât mai fraged Se întinde o foaie de ½ cm grosime Se taie un rond ceva mai mare decât forma în care se va coace aluatul Se unge această fonnă, care trebuie să aibă marginile foarte scunde, cu puţin unt Se pune foaia de aluat apăsând cu degetul pe margini, ca să formeze o mică bordură în sus, iar restul de aluat care iese afară se taie Se fac 4 — 5 înţepături cu vârful unui cuţit, pentru ca aerul de dedesubt să nu umfle aluatut În acelaşi scop se pune deasupra o hârtie unsă cu unt, iar pe ea boabe crude de mazăre, de fasole sau de porumb, pentru ca să apese aluatul Se coace la foc potrivit; după 25 de minute, se scot hârtia şi boabele, se unge înăuntru şi pe margini cu ou bătut şi se mai dă câteva minute la cuptor ca să capete faţă Se lasă să se răcească , şi se scoate din tavă În loc de o singură tartă mare, se pot face la fel mai multe tarte mici, aşezând aluatul în forme mici de tablă După ce este gata, se umple tarta cu fructe 1 Cu căpşuni sau cu fragi Se spală uşor fructele într-o apă, se curăţă de codiţe şi se pun pe hârtie albă să se scurgă Se aşază apoi unele lângă altele pe fundul tartei, iar pe deasupra se toarnă un sirop gros de zahăr sau un jeleu de fructe 2 Cu caise Se spală şi se taie caisele în două, se scot sâmburii, se aşază pe tartă, se toarnă sirop Pot fi întrebuinţate şi caisele din compot scurse de zeamă 3 Cu struguri Se spală strugurii, se desfac boabele de pe ciorchine, se scurg, se aşază în formă şi se toarnă sirop foarte legat La fel se pregătesc cu vişine, cireşe, coacăze etc Aluatul este mai fraged dacă, după ce a fost copt, este lăsat până a doua zi În cutii de tablă se păstrează 10 — 12 zile * ALT FEL DE TARTĂ CU FRUCTE CRUDE 300 g făină, 200 g unt proaspăt, 100 g zahar, 3 gălbenuşuri sau 1 ou întreg şi un gălbenuş, un praf de sare Se face un aluat ca mai sus, din făină, unt, zahăr şi trei gălbenuşuri sau un ou întreg şi un gălbenuş Se fac tartele la fel ca mai sus, sau se pune foaia de aluat într-o tavă dreptunghiulară Aluatul se aşază foarte subţire în formă, deoarece se mai îngroaşă la copt Se coace la cuptor la foc potrivit Când este gata, se umple cu fructe ca mai sus Acest aluat este mai fraged decât cel precedent 707 TARTĂ CU MARMELADĂ 250 g făină, 125 g unt, 125 g zahăr, 2 ouă, 1/2 pachet praf de copt, un praf de sare, 250 g marmeladă Se face o cocă din făină, unt, zahăr, ouă, praf de copt şi sare, se frământă şi se lasă o oră la rece O treime din cantitatea de aluat se lasă la o parte, iar din rest se întinde o foaie mai groasă, de mărimea tăvii de copt, se aşază în tavă iar deasupra se întinde un strat subţire de marmeladă Din aluatul lăsat la o parte, se fac beţişoare subţiri, care se aşază peste marmeladă în formă de grilaj Se coace la foc potrivit 708 TARTĂ CU PRUNE NECOJITE 1 ceaşcă caimac, 1 ceaşcă făină, un praf sare, 1/2 kg prune, zahăr pentru pus deasupra Se face un aluat dintr-o ceaşcă de caimac, o ceaşcă de făină şi sare Se întinde foaia potrivit de groasă şi se aşază într-o tavă dreptunghiulară pentru copt plăcinte, umezită cu apă Din rămăşiţele de aluat se taie câteva benzi subţiri care se aşază pe aluat de jur împrejur apăsându-le uşor cu degetul muiat în făină, ca să formeze ca o margine Înainte de a se aşeza benzile, se va umezi uşor marginea aluatului cu o pensulă cu apă, pentru a nu se desprinde la copt Se spală 1/2 kg de prune, sau mai multe, după mărimea tăvii, se rup în două în lungime, fără să se desprindă de tot, se scoate sâmburele şi se aşază regulat pe aluat, cu partea dinăuntru în sus Se pune cu linguriţa câte puţin zahăr peste fiecare prună Se coace la foc potrivit Când este gata, se presară cu zahăr şi după ce s-a mai răcorit, se taie bucăţi 709 TARTĂ CU CREMĂ 125 g făină, 1 on, 60 g unt, 1 lingură apă rece, 1 linguriţă zahăr, un praf de sare Crema: 3 ouă, 125 g zahăr, 40 g făină (2 linguri nu prea pline), 4 dl lapte, 1 lingură unt topit, 1 lingură apă de flori, un praf de sare Se face un aluat ca pentru tartele cu fructe (v 706) din făină, ou, unt, apă rece, zahăr şi sare Se aşază la fel într-o formă rotundă şi se înţeapă fundul Pentru cremă, se freacă într-un castron zahărul cu ouăle, până se albesc Se amestecă cu făina cernută şi totul se subţiază cu laptele scăzut sau amestecat cu puţină smântână Se mai pune o lingură de unt topit, fără să fie fierbinte, apa de flori şi sarea Se toarnă crema în forma îmbrăcată în aluat, astfel încât să rămână cu jumătate de deget sub marginea de sus a aluatului Se dă la cuptor la foc potrivit Dacă în timpul coptului aluatul din fund se umflă, se înţeapă cu un ac Se ţine circa trei sferturi de oră şi dacă crema începe să se rumenească deasupra, se acoperă cu o hârtie umezită Nu se scoate îndată din formă, ci după ce s-a răcit puţin 710 SAVARINA CU PESMET 5 ouă, 5 linguri zahăr, 5 linguri pesmet, 1 lingură rasă de făină, unt pentru uns forma Pentro sirop: 1 pahar cu apă, 150 g zahăr, 2 linguri rom Frişcă, 1 lingură marmeladă de caise Se freacă gălbenuşurile cu zahăr şi vanilie până se albesc şi cresc ca o cremă Se adaugă pesmetul fin cernut, făina şi la urmă spuma de la cinci albuşuri Se unge forma de savarină cu unt, se presară cu făină, se toarnă compoziţia şi se coace la foc potrivit În acest timp se face un sirop potrivit de legat dintr-un pahar de apă şi 150 g zahăr, la care se adaugă, după ce siropul s-a mai răcorit, şi rom după gust Când savarina este coaptă, se scoate din formă, se stropeşte cu siropul cu rom, repetând această operaţie de 2 — 3 ori, până ce savarina este bine îmbibată Se mai dă câteva minute la cuptor După ce s-a răcit, se întinde deasupra un strat subţire de marmeladă de caise, iar golul din mijloc se umple cu frişcă bătută Savarina se poate coace în forme mici, după numărul persoanelor 711 SAVARINĂ DIN ALUAT DOSPIT 250 g făină, 10 g drojdie, 1 dl lapte, 3 ouă, 75 g unt topit, 1 lingură zahăr, un praf de sare, unt peutru uns forma Pentru sirop: 1 pahar cu apă, 150 g zahăr, 2 linguri rom Frişcă, 1 lingură marmeladă de caise Se cerne făina într-un vas mai mare Se face loc la mijloc, se pune drojdia, 1/2 dl lapte abia cald şi un praf de sare Se amestecă laptele cu drojdia, ca să se moaie, adăugând încă puţină făină, până se face ca o cremă subţire Se presară deasupra un strat subţire de făină (din vas) şi se lasă astfel circa 10 minute Se pun apoi ouăle întregi şi încă 1/2 dl lapte, turnat câte puţin Se frământă totul bine, se acoperă şi se lasă să crească la căldură şi la un loc ferit de curent După o jumătate de oră, trebuie să crească încă o dată pe cât era Se adaugă untul topit, cald cât poate suferi degetul, o lingură rasă de zahăr şi se frământă din nou Compoziţia trebuie să fie destul de moale Se unge forma de savarină cu unt, se pune aluatul numai o treime din formă, ca să aibă loc la crescut Se lasă astfel să crească o jumătate de oră până la o oră şi se dă la cuptor la foc potrivit Se coace trei sferturi de oră Se însiropează şi se serveşte ca şi savarina de pesmet În aluat se pot adăuga şi stafide mici, fără sâmburi 712 PRĂJITURI CU CREMĂ DE VANILIE 2 1/2 dl apă, 100 g unt proaspăt (sau 80 g untură), 1 linguriţă zahăr, un praf de sare, 125 g făină, 4 ouă Pentru cremă, v 728 Se pune să fiarbă într-o cratiţă apa cu untul, sarea şi zahărul Se cerne făina pe o hârtie (trebuie totdeauna proaspăt cernută, ca să nu aibă cocoloşi) Când apa cu untul începe să fiarbă, se trage cratiţa pe marginea maşinii, se toarnă toată făina odată şi se amestecă repede cu o lingură de lemn Când pasta nu mai are nici un cocoloş, se împinge din nou cratiţa pe foc amestecând mereu, până ce aluatul se desprinde de pe cratiţă Se dă atunci la o parte, se mai amestecă şi când începe să se răcorească (nu trebuie să fie rece de tot), se adaugă ouăle puse pe rând Nu se pune oul următor până când cel dinainte nu s-a amestecat bine cu aluatul Pasta trebuie să fie potrivit de moale, astfel încât să curgă din lingură, dar să-şi păstreze forma, acolo unde cade Se toarnă compoziţia într-un cornet de hârtie umplut pe trei sferturi, sau în cornetul special de pânză, şi se pun pe tava de copt (nu se unge şi nu se presară făină) mici turtiţe de 3 — 4 cm diametru, lăsând tot atâta distanţă între ele, ca să aibă loc de crescut În lipsă de cornet, se pot pune şi cu linguriţa Se dau la cuptor, la foc bun Se ţin circa 25 — 30 minute Nu trebuie deschis cuptorul prea des, în special când încep gogoşile să crească, deoarece se lasă şi nu mai cresc Când sunt gata, trebuie să fie bine crescute şi destul de uscate Se scot calde cu un cuţit După ce s-au răcit, se taie deasupra un căpăcel, se umplu cu cremă de vanilie (v 726) (dacă sunt crescute bine sunt goale înăuntru), peste cremă se pune o linguriţă de frişcă bătută, iar deasupra căpăcelul Peste acesta se pune, după dorinţă, o glazură de zahăr sau se presară zahăr pudră 713 ECLER Aceleaşi cantităţi ca mai sus Pentru cremă şi glazură, v 726, 729, 732, şi 737, 739, 740 Se face aluatul la fel ca mai sus, se pune în cornet şi se toarnă în formă de bastonaşe, ca pişcoturile După ce sunt coapte şi s-au răcit, se taie un capac, în lungime, pe o parte şi la capete, lăsându-l prins în cealaltă parte ca la tabacheră Se umple cu cremă de vanilie, de cicolată sau de cafea şi se glasează cu glazura corespunzătoare 714 GOGOŞELE CU FRIŞCĂ Aceleaşi cantităţi ca pentru “Prăjituri cu cremă de vanilie” (v 712), 500 g frişcă Glazura: 50 g cacao, 200 g zahăr, 1 1/2 dl apă, 1 linguriţă glucoză sau feculă Se face un aluat ca pentru “Prăjituri cu cremă de vanilie” Se pun, fie cu cornetul, fie cu linguriţa, turtiţe foarte mici, cât un ban, pe tava neunsă Se coc la foc iute Se lasă să se răcească Se aşază cu lingura pe o farfurie rotundă frişcă bătută cu puţin zahăr Peste frişcă se aşază gogoşelele, unele lângă altele, iar deasupra se toarnă cu lingura glazură de ciocolată Nu trebuie să fie acoperite complet Gogoşelele se pot păstra într-o cutie de tablă şi se pot aşeza cu frişcă atunci când trebuie servite De asemenea, în loc de a fi aşezate toate pe o farfurie mare, se pot pregăti porţii mici, după numărul persoanelor Glazura: într-o cratiţă mică, pe marginea maşinii, se pun 150 g ciocolată tăiată mărunt cu trei linguri de apă caldă Se amestecă fără să fiarbă, până se face ca o cremă Separat se pun la fiert 150 g zahăr cu 1 dl apă şi jumătate linguriţă de glucoză Se fierbe şi când siropul este potrivit de gros, se toarnă peste ciocolată, câte puţin, amestecând ca la maioneză Glazura se poate face şi cu cacao în loc de ciocolată, amestecând 50 g cacao cu puţină apă până se moaie bine şi se face ca o cremă Se amestecă apoi cu siropul făcut din 200 g zahăr şi 1 dl apă şi puţină glucoză Se lasă să se răcorească şi se toarnă peste gogoşele 715 GOGOŞELE CU CREMĂ Aceleaşi cantităţi ca pentru “Prăjituri cu cremă de vanilie” (v 712) Pentru crema de vanilie, v 726, iar glazura, v 738 Se face un aluat ca pentru “Prăjituri cu cremă de vanilie” Se pun fie cu cornetul, fie cu lingura, turtiţe de mărimea unei nuci, pe tava neunsă Se coc la foc iute Se lasă să se răcească Se face o cremă de vanilie Se umple un cornet şi se pune câte puţină cremă în fiecare gogoaşă, introducând vârful cornetului printr-o parte Gogoşelele astfel umplute cu cremă se aşază pe farfurie unele peste altele, iar deasupra se toarnă o glazură de ciocolată (v 738), care să le acopere complet 716 CATAIF CU FRIŞCĂ Pentru tăiţei, v 604 2 linguri unt topit Siropul: 1 1/2 pahar cu apă, 150 g zahăr, vanilie, Frişcă bătută Se face o foaie la fel ca pentru tăiţei Ca să fie mai fină se face fără apă, se întinde subţire şi se taie foarte fin Pentru şase persoane se fac două foi, fiecare dintr-un ou Se recomandă ca tăiţeii să fie pregătiţi cu o zi mai înainte, ca să aibă timp să se usuce Se pot cumpăra gata de la plăcintării Se pune o lingură plină de unt într-o tigaie mare cu coadă Când untul este fierbinte, se pun tăiţeii să se rumenească, întorcându-i uşor cu furculiţa, ca să nu se sfărîme Dacă nu încap toţi odată, se rumenesc pe rând Se pun apoi toţi într-o tavă dreptunghiulară şi se aşază cu furculiţa, astfel încât să formeze un strat egal Se toarnă deasupra un sirop clocotit, nu prea legat, făcut din apă, zahăr şi vanilie Se dau la cuptor şi se ţin până ce tot siropul a fost absorbit, iar cataiful este bine prins După ce s-a răcit, se taie în pătrate de 5 — 6 cm, se scot cu grijă cu un cuţit lat, ca să nu se sfărâme Se opresc bucăţile frumoase pentru pus deasupra Celelalte se aşază unele lângă altele pe o farfurie dreptunghiulară, se întinde frişca, bătută cu zahăr şi bine scursă de zer, într-un strat gros, peste care se pun bucăţile oprite, îndreptând frişca pe margini cu cuţitul 717 CATAIF TURCESC Aceleaşi cantităţi ca mai sus Se fac tăiţei foarte fini din două ouă Se pun într-o tavă, se dau la cuptor la foc potrivit şi se ţin până încep să se rumenească Amestecându-i uşor cu furculiţa, dacă este necesar Se opăresc cu două linguri de unt topit şi se mai dau câteva minute la cuptor Se toarnă deasupra un sirop potrivit de legat, făcut din zahăr cu apă, se ţin la cuptor până ce tăiţeii au supt tot siropul şi se aşază într-o cratiţă rotundă, apăsându-i uşor cu dosul furcuhţei Se lasă să se răcească pentru a se lega între ei, se răstoamă, iar deasupra se pune frişcă bătută 718 CATAIF CU MERE Pentru tăiţei, aceleaşi cantităţi ca mai sus 1 kg mere, 1 lingură zahăr, 2 Iinguri rom Siropul: 2 pahare apă, 250 g zahăr, vanilie Se curăţă merele, se taie felii foarte fine şi se pun să se macereze cu zahăr şi cu rom Se ţin astfel o oră Se fac tăiţei din două ouă, se prăjesc în unt (v cataif cu frişcă) Se pun apoi jumătate din tăiţei într-o tavă dreptunghiulară, aşezându-i ca să formeze un strat potrivit de gros Deasupra se aşază merele, iar peste mere alt strat de tăiţei Se toarnă un sirop fierbinte făcut din apă, zahăr şi vanilie Se dă la cuptor să se rumenească frumos Când siropul a scăzut complet, se dă la o parte, se taie după dorinţă şi se scot cu grijă ca să nu se sfărâme După ce s-au răcit, se poate pune peste fiecare bucată câte puţină frişcă bătută, turnată frumos cu cornetul 719 PLĂCINTĂ CU CREMA DE VANILIE Pentru aluat: 250 g unt, 250 g făină, 1/2 pahar apă, 1 linguriţă ulei, un praf de sare Pentru cremă, v 726 Se face un aluat franţuzesc din unt, făină, apă, sare şi o linguriţă de ulei Se întinde o foaie subţire de 1/2 cm şi se aşază într-o tavă dreptunghiulară cu marginile joase, stropită cu apă Se înţeapă în mai multe locuri cu o furculiţă ca să nu se umfle la copt Se dă la cuptor la foc bun După ce s-a copt, se taie foaia drept în două Se aşază pe una din jumătăţi crema de vanilie în strat de 2 — 3 cm; deasupra se pune cealaltă foaie Se îndreaptă marginea cu cuţitul, astfel încât crema să nu iasă de loc afară dintre cele două foi de aluat Cu un cuţit foarte bine ascuţit se taie plăcinta în pătrate egale, fără să se apese, ci cu o mişcare de tăiat cu ferăstrăul Se presară zahăr pudră şi cu o spatulă se aşază prăjiturile pe farfurie, unele lângă altele 720 BACLAVA 500 g foi de plăcintă (v 605), 150 g unt topit, 500 g nuci curăţite Siropul: 2 pahare cu apă, 400 g zahăr, vanilie Se face un aluat de plăcintă şi se întinde foaia foarte subţire După ce s-a uscat, se taie în bucăţi de mărimea tăvii în care le vom coace Se unge tava cu unt şi se aşază 2 — 3 foi, stropite între ele cu unt Se presară un strat subţire de nuci tocate, se pune o foaie de aluat, se stropeşte cu unt şi iarăşi Se presară nuci Se repetă până se termină toate foile, oprind pentru aşezat deasupra 3 — 4 foi frumoase, care se ung între ele cu unt Se moaie un cuţit în unt fierbinte şi se taie plăcinta în lung şi în lat, formând romburi sau dreptunghiuri de circa 5 cm pe 7 cm În lungul tăieturilor, cum şi pe margini, se toarnă câteva linguri de unt topit care să pătrundă până la fund Se dă la cuptor la foc foarte moale, ţinându-se circa o oră; când începe să se rumenească, se toarnă deasupra un sirop făcut din zahăr, apă şi vanilie Se mai lasă la cuptor câteva minute, până ce a pătruns tot siropul Se scot baclavalele pe o farfurie şi se mai toarnă deasupra puţin sirop Sunt mai gustoase când sunt pregătite cu o zi sau două înainte de a fi servite 721 SARAILIE Aceleaşi cantităţi ca mai sus Se întinde o foaie foarte subţire de aluat de plăcintă (în lipsă de timp, se pot cumpăra foi de la placintăne) Se taie în bucăţi ceva mai mari decât tava în care se vor coace Se pregăteşte dinainte nuca trebuitoare, nu însă trecută prin maşină, ci tocată cu cuţitul, astfel încât să nu fie prea măruntă Se întind două foi una peste alta stropite între ele cu unt şi se presară nucă Se mai pun două foi se stropesc cu unt şi se presară din nou un strat de nucă Se întoarce dintr-o parte, înăuntru, o margine de 3 cm şi se unge cu unt Cu ajutorul unui băţ ceva mai lung decât lăţimea foilor, şi de grosimea unui creion, se fac sul foile de plăcintă, nu însă strîns, lăsând partea întoarsă să formeze marginea exterioară a sulului Se strâng apoi uşor oe băţ capetele spre nu jloc ca o armonica, de lăţimea tăvii în care se va aşeza sulul după ce se scoate băţul Se procedează la fel cu restul foilor de plăcintă Când sulurile sunt toate aşezate în tavă, se taie la rând cu un cuţit, în bucăţi potrivite Se toarnă câteva linguri de unt topit şi se dă la cuptor la foc foarte mic, astfel încât să se usuce încet mjlocul şi să nu se rumenească numai deasupra Se ţin la cuptor circa o oră şi jumătate Se procedează apoi la fel ca la baclavale 722 CARTOFI DIN BISCUIŢI (fără foc) 20 biscuiţi, 1 pahar lapte îndulcit, 1 pahar nuci măcinate, 1 lingură cacao, rom şi vanilie Se moaie biscuiţii cu laptele îndulcit Se adaugă nucile măcinate, cacao, rom şi vanilie după gust Se amestecă, toate împreună şi se lasă până a doua zi la rece să se pătrundă Se fac perişoare de mărimea unei nuci, se dau prin praf de cacao şi se aşază în mici coşuleţe de hârtie În loc de lapte îndulcit se poate întrebuinţa un sirop subţire, deoarece dacă se păstrează prăjitura mai mult timp, laptele fermentează 723 NUGA 6 albuşuri, 350 g miere, 350 g zahăr, zeama de la 1/2 lămâie, 1 pachet vanilie, 350 g nuci, 2 foi de tort Se freacă bine într-un căzănel albuşurile cu mierea şi zahărul, până creşte compoziţia ca o spumă (se freacă cel puţin o jumătate de oră) Se adaugă zeama de lămâie, puţină vanilie, se pune căzănelul pe foc moale şi se mai bat aproape o oră (pentru a nu se arde la fund, se pune căzănelul pe maşină într-o cratiţă cu apă) Când compoziţia este destul de legată, astfel încât se desprinde de pe fund când se dă cu lingura, se pun înăuntru nucile amestecate cu alune prăjite şi neprăjite (dacă se pun numai nuci, acestea au un gust mai bun dacă sunt prăjite întâi puţin la cuptor) Se răstoarnă pe un fund, peste o foaie de tort (se găsesc în comerţ), se întinde cu un cuţit udat cu apă, se aşază deasupra altă foaie de tort, iar peste aceasta se pune un fund cu greutate După ce s-a răcit, se taie bucăţi 724 CASTANE IMITATE 300 g miez de cartofi copţi, 150 g zahăr, 150 g nuci măcinate, vanilie, 3 linguri rom Se pun la copt 4 — 5 cartofi de mărime potrivită, astfel încât după ce s-au copt să se obţină circa 300 g miez de cartofi Se scoate din coajă miezul fierbinte, se sfărâmă într-un castron cu o lingură de lemn şi se freacă bine adăugând zahărul, până se face ca o cremă Se mai adaugă nuca trecută prin maşina de tocat, vanilie şi rom după gust Se fac cu mâna mici perişoare de mărimea unei castane, se dau prin zahăr tos şi se aşază fiecare în coşuleţe mci de hârtie CREME ŞI GLAZURI (PENTRU TORTURI ŞI PRĂJITURI) 725 CREMĂ CU OU (A LA MINUT) Un gălbenuş, 1 lingtîriţă zahăr, 1 linguriţă rom Se freacă un gălbenuş cu o linguriţă de zahăr şi o linguriţă de rom Separat se bate un albuş spumă şi se amestecă încet cu gălbenuşul Proporţiile se pot mări după numărul persoanelor Crema este uşor de făcut şi foarte gustoasă 726 CREMĂ DE VANILIE 1/2 l lapte, 1/2 baton vanilie sau 2 pacheţele de zahăr vanilat, 4 ouă, 175 g zahăr, 80 g făină Se pune o bucată de vanilie într-o cratiţă cu laptele clocotit Se acoperă şi se lasă să stea astfel un sfert de oră, ca să se parfumeze laptele Se freacă bine într-un castron ouăle întregi cu zahărul şi făina şi se toarnă laptele fierbinte, câte puţin, amestecând continuu cu lingura de lemn Se pune apoi pe maşină la foc potrivit, amestecând mereu, pentru a nu se prinde crema pe fund Când începe să fiarbă, se freacă repede şi viguros, ca să se desfacă toţi cocoloşii şi se dă la o parte bătând încă câtva timp crema cu o furculiţă Se întrebuinţează la plăcintă cu cremă, prăjituri cu cremă etc Dacă atunci când este pe foc se observă că crema devine grunzuroasă, se dă repede la o parte şi se aşază cratiţa cu fundul în apă rece, adăugând şi înăuntru o lingură de apă rece Se bate apoi bine cu lingura sau cu telul, până ce dispar grunjii Se poate înlocui vanilia cu coajă rasă de lămâie sau de portocală Aceasta se pune la început în lapte, care apoi se strecoară înainte de întrebuinţare 727 CREMĂ DE VANILIE CU SPUMĂ DE ALBUŞ Aceleaşi cantităţi ca mai sus, în plus patru albuşuri Când dorim să fie crema mai cu spor şi în acelaşi timp mai spumoasă, se adaugă la urmă albuş bătut spumă astfel: se face crema cu cantităţile de mai sus Când este gata, se ia de la foc şi cât este încă fierbinte, se adaugă patru albuşuri bătute spumă Se amestecă repede şi se lasă să se răcorească înainte de a fi folosită 728 CREMĂ DE UNT 1 dl apă, 120 g zahăr, vanilie, 4 gălbenuşuri, 200 g unt proaspăt Se pune să fiarbă într-o cratiţă, 3 — 4 minute, apa cu zahărul Se adaugă în siropul pregătit, după dorinţă, vanilie sau puţină coajă de lămâie Se acoperă şi se lasă astfel să stea un sfert de oră Se freacă într-un castron gălbenuşurile, turnând încetul cu încetul siropul Se pune pe foc moale amestecând continuu cu o lingură de lemn Trebuie să se observe să nu se formeze cocoloşi; dacă totuşi s-au format, se procedează ca pentru crema de vanilie sau se trece prin sită fină Se frământă puţin ca să se moaie 200 g unt foarte proaspăt, cu o lingură de lemn (aceasta trebuie să fie neîntrebuinţată, deoarece untul ia repede orice miros) sau se pune într-o cârpă şi se apasă de câteva ori cu mâna Se împarte în bucăţi mai mici care se amestecă bine cu crema pe jumătate caldă Se freacă până devine spumoasă Crema trebuie întrebuinţată îndată ce este gata, deoarece se întăreşte la rece şi se întinde greu 729 CREMĂ DE CIOCOLATĂ Aceleaşi cantităţi ca pentru “Crema de vanilie”, în plus 1 lingură de cacao sau 100 g ciocolată rasă Se procedează la fel ca pentru crema de vanilie (v 726) adăugând în laptele clocotit 100 g ciocolată rasă sau 1 lingură de cacao 730 CREMĂ DE CIOCOLATĂ CU UNT Aceleaşi cantităţi ca pentru “Crema de unt”, în plus 1 lingură cacao sau 100 g ciocolată Se pregăteşte crema de unt ca mai sus Se moaie ciocolata tăiată bucăţi sau cacao, cu două linguri de apă, într-o cratiţă pe marginea maşinii, amestecând până ce se face ca o cremă Se amestecă cu restul compoziţiei odată cu untul 731 CREMĂ DE CACAO FĂRĂ OU ½ l lapte, 1 lingură cacao, 3 linguri făină, 4 linguri zahăr, 100 g unt proaspăt, 2 linguri rom Se dizolvă cacao, făina şi zahărul cu puţin lapte rece Se freacă bine până nu mai rămâne nici un cocoloş, se toarnă cu încetul 1/2 l de lapte, se pune crema pe foc şi se amestecă până se leagă Se dă la o parte şi când este aproape rece, se pune untul proaspăt, tăiat în bucăţele mici şi două linguri de rom Se freacă până ce untul s-a amestecat cu crema 732 CREMĂ DE CAFEA Aceleaşi cantităţi ca pentru “Cremă de vanilie”, în plus 1 dl cafea concentrată Se pregăteşte la fel cu crema de vanilie (v 726) adăugând la început în lapte un decilitru de cafea concentrată, astfel încât să se obţină în total jumătate de litru de lichid Se întrebuinţează la prăjituri cu cremă, cornete etc 733 CREMĂ DE CAFEA CU UNT Aceleaşi cantităţi ca pentru “Crema de unt”, în plus 2 linguri de cafea concentrată Se face la fel cu crema de unt, adăugând în apa pentru sirop cafeaua concentrată 734 CREMĂ DE COZONAC 300 g cozonac, sirop de zahăr, cafea, cacao sau marmeladă Siropul: 1l2 pahar apă, 100 g zahăr, rom după gust Se moaie o felie de cozonac uscat cu câteva linguri de sirop făcut din apă şi zahăr Se freacă bine, adăugând rom şi sirop cât se cere, până se face ca o cremă potrivit de groasă După ce este bine amestecată, se adaugă, după dorinţă, puţină esenţă de cafea, cacao, sau 2 — 3 linguri de marmeladă La fel se poate face din pişcoturi uscate sau chiar din tortul pe care vrem să-l umplem cu cremă Pentru aceasta se taie tortul în trei felii transversale, cea din mijloc ceva mai subţire Aceasta se scoate, se moaie cu sirop şi se procedează la fel ca mai sus 735 CREMĂ DE BISCUIŢI Se face la fel cu crema de cozonac, înlocuind cozonacul cu 250 g de biscuiţi din comerţ 736 CREMĂ DE NUCI 400 g nuci, 2 dl lapte, 100 g zahăr, 1 lingură rom, 2 gălbenuşuri, un praf de sare, puţin zahăr vanilat Se opăresc nucile măcinate cu laptele îndulcit cu zahăr Se amestecă adăugând puţin rom şi când s-a mai răcorit, două gălbenuşuri Se freacă bine până devine spumoasă 737 GLAZURĂ ALBA DE ALBUŞ 1 albuş, zahăr cât cere Se freacă cu o lingură curată de lemn (nu se bate cu telul), un albuş cu zahăr pisat, trecut printr-o sită foarte fină, adăugat cu încetul (cantitatea de zahăr variază după mărimea albuşului) Se freacă viguros şi continuu până se face o pastă uniformă, potrivit de groasă Se adaugă câteva picături de lămâie Se întrebuinţează la glazat tortul şi la decoraţiuni În acest din urmă caz, se adaugă ceva mai mult zahăr şi se toarnă cu un cornet de hârtie umplut pe trei sferturi Se taie o deschizătură foarte mică la vârf şi se plimbă cornetul deasupra tortului, strângându-l uşor cu mâna ca să iasă un fir egal de glazură Se fac diferite linii şi figuri 738 GLAZURĂ DE CIOCOLATA (FARĂ FOC) 100 g ciocolată, 100 g zahăr, 2 linguri apă rece Se pune într-o cratiţă mică ciocolată tăiată mărunt cu o lingură de apă; se ţine la cald în alt vas cu apă clocotită, până se topeşte Se amestecă cu lingura până ce devine ca o cremă Separat se freacă într-un castron zahăr foarte fin cu două linguri de apă rece Se freacă mult şi viguros, până se face ca un şerbet Se amestecă cu ciocolata topită Se pune cu totul într-un vas cu apă clocotită, dar nu pe foc Când este destul de moale, se toarnă dintr-o dată peste tort (nu se pune câte puţin cu lingura, deoarece suprafaţa nu ar ieşi egală) şi se întinde repede cu un cuţit 739 GLAZURĂ DE CIOCOLATĂ CU UNT 100 g ciocolată, 150 g zahăr (sau 50 g cacao şi 200 g zahăr), 1 dl lapte, unt proaspăt cât o nucă Se pune într-un vas, pe marginea maşinii, amestecând continuu ciocolata tăiată în bucăţi mici, zahărul şi ceva mai puţin ca un decilitru de lapte După ce s-a topit, se împinge vasul pe foc mai bun şi se lasă să dea câteva clocote Când este destul de legată, se adaugă unt proaspăt cât o nucă Se mai freacă puţin, se amestecă untul şi se toarnă caldă peste tort 740 GLAZURĂ DE CAFEA (FĂRĂ FOC) 200 g zahăr, 4 linguri cafea Se freacă bine zahărul foarte fin cu cafea concentrată, până se face ca un şerbet Se pune cu totul într-un vas cu apă fierbinte amestecând mereu şi după ce s-ă încălzit puţin, se toarnă peste tort Atât timp cât glazura nu este încă uscată, nu se va ţine tortul în curent, deoarece glazura formează ape şi pierde din lustru CREME ŞI JELEURI 741 CREMĂ LA CEŞTI 1 l lapte, 4 ouă, 200 g zahăr, 1 baton vanilie sau zahăr vanilat Cremă de vanilie Se pune laptele să fiarbă cu vanilie şi zahăr Se bat într-un castron ouăle întregi, peste care se toarnă cu încetul laptele cu zahărul Se strecoară Se aşază ceştile ce trebuie umplute într-o tavă destul de încăpătoare ca să circule apa printre ele Se umplu ceştile cu o lingură cât mai mult, deoarece crema scade la fiert Se toarnă apoi apă clocotită în tavă, cu grijă ca să nu intre apă şi în ceşti Se dă la cuptor Focul trebuie să fie potrivit, astfel încât apa, deşi foarte fierbinte, să nu fiarbă în clocote mari Crema în ceşti de mărime obişnuită se ţine la cuptor cam 40 de minute Când ceştile sunt mai mici, se ţin ceva mai puţin Se încearcă dacă este gata, scoţând o ceaşcă din apă şi aplecând-o puţin într-o parte Crema trebuie să se ţină, fără să fie prea întărită Se scot din cuptor Cu tava şi se lasă să se răcească, ţinându-le încă 10 minute în apă Se scot din apă, se şterg ceştile cu un şervet şi se dau la rece Se servesc cu frişcă bătută sau cu biscuiţi Cremă de zahăr ars Se face la fel ca mai sus, punând să se ardă jumătate din cantitatea de zahăr într-o cratiţă Se stinge cu două linguri de apă fierbinte şi se amestecă cu laptele şi cu restul de zahăr Cremă de cafea Se adaugă în lapte, după ce acesta a fiert, trei Iinguri de cafea concentrată, micşorând cu tot atâta, de la început, cantitatea de lapte Cemă de ciocolată Se moaie într-o cratiţă 100 g de ciocolată tăiată bucăţi sau 50 g cacao, cu 2 — 3 linguri de apă, pe marginea maşinii Se freacă până se face ca o cremă Se adaugă încet laptele cu zahăr şi se amestecă apoi cu ouăle 742 CREMĂ DE VANILIE CARAMELIZATĂ (CREMĂ CARAMEL) ½ l lapte, 4 linguri zahăr, 4 ouă, vanilie, 5 linguri zahăr pentru îmbrăcat forma Se pun într-o cratiţă laptele, vanilia şi zahărul Se ţine la început pe margmea maşinii pînă se topeşte zahărul, apoi se împinge pe foc bun şi se lasă să dea în clocot Se bat într-un castron ouăle atît ca să se amestece bine albuşul cu gălbenuşul Peste acestea se toarnă încet, amestecînd continuu, laptele cu zahărul Se pun trei linguri de zahăr într-o formă de tablă cu gaură la mijloc şi cu pereţii drepţi sau, la nevoie, într-o oală de mărime potrivită pentru cantitatea de mai sus Se ţine pe foc bun pînă se arde zahărul, fără să se înnegrească, de-oarece ar da un gust amar cremei Se pleacă forma pe toate părţile pentru ca pereţii să se acopere cu zahărul ars pînă la înălţimea la care va ajunge crema Se strecoară compoziţia şi se toarnă în forma îmbrăcată cu zahărul ars Se acoperă şi se aşază forma într-un vas cu apă clocotită Se dă la cuptor, se ţine să fiarbă la foc mic 45 minute Se încearcă cu un pai Dacă paiul iese curat, se poate da crema la o parte Se lasă să se răcească în vasul cu apă, iar cînd este rece, se desprinde crema de pe marginea de sus cu un cuţit şi se răstoarnă pe farfurie 743 CREMĂ DE ZAHAR ARS 125 g zahăr, 3 foi gelatină, 6 linguri apă, 4 albuşuri, 250 g frişcă, vanilie Se arde într-o cratiţă zahărul până capătă o culoare potrivită, nu prea închisă Se stinge cu patru linguri de apă fierbinte şi se lasă să mai fiarbă până scade cantitatea pe jumătate Între timp se topesc foile de gelatină cu două linguri de apă clocotită şi se amestecă cu siropul de zahăr lars; se ţin pe marginea maşinii, la cald Se bat spumă albuşurile, se amestecă cu compoziţia de mai sus, cât este foarte fierbinte, se bat din nou împreună şi se lasă să se răcească După ce s-a răcit, se adaugă, amestecând uşor, frişca bătută cu puţin zahăr vanilat Se toarnă compoziţia într-o formă udată cu apă, se lasă câteva ore la gheaţă şi se răstoarnă Se serveşte cu frişcă bătută şi cu biscuiţi 744 CREMĂ DE CAFEA 4 ouă, 120 g zahăr, 2 linguri de cafea, 1 lingură de rom, 3 foi de gelatină, 2 linguri apă, 250 g frişcă Se freacă gălbenuşurile cu zahărul, până se fac ca o spumă Se adaugă două linguri de esenţă de cafea, o lingură de rom şi gelatina muiată cu două linguri de apă fierbinte Se pune cu totul pe marginea maşinii amestecând mereu până se încălzeşte Se bat cele patru albuşuri spumă, se amestecă cu crema de mai sus, la care se adaugă 250 g frişcă bătută, se toarnă compoziţia într-o formă udată cu apă şi se dă la gheaţă După ce s-a răsturnat, se decorează cu frişcă bătută 745 SPUMĂ DE ALBUŞ CU CĂPŞUNI 2 albuşuri, 1 pahar cu vârf de zahăr pisat, 1 pahar cu vârf de căpşuni Se pun într-un castron albuşurile, zahărul pisat şi căpşunile Se bate totul cu telul, cel puţin 20 minute La început crema se lichefiază, încetul cu încetul se leagă şi devine spumoasă şi tare ca orice albuş când este bine bătut Se aşază într-o compotieră, se dă o oră-două la gheaţă Înainte de a fi servită, se aşază deasupra câteva căpşuni frumoase Aceeaşi cremă se face cu fragi sau cu vişine fără sâmburi 746 CREMĂ DE GRIŞ 1 l apă, 150 g zahăr, zeama de la o lămâie, 100 g griş Pentru crema de vanilie, v 726 Se pune la foc într-o cratiţă apa cu zahărul şi zeama de la o lămâie Se lasă să fiarbă cinci minute în clocote Se toarnă grişul în ploaie şi se mai fierbe cinci minute, amestecând ca să nu aibă cocoloşi sau să se prindă pe fund Se răstoarnă într-un castron şi se bate fierbihte cu telul, cel puţin 20 minute, până se răceşte complet şi creşte ca o spumă Se toarnă într-o formă udată cu apă şi se dă la rece, de preferinţă pe gheaţă, cel puţin 3 — 4 ore (preferabil din ajun până a doua zi) Se desface uşor pe margine cu un cuţitaş, se răstoarnă şi se serveşte cu cremă de vanilie (v 726) Lămâia poate fi înlocuită cu puţină sare de lămâie dizolvată în apă în care se adaugă vanilie sau o lingură de apă de flori 747 LAPTE DE PASĂRE 11 lapte, 6 ouă, 200 g zahăr, vanilie, 1 linguriţă feculă (sau făină), 1 lingură rom Se pune la foc într-o cratiţă potrivit de mare, laptele cu vanilia Se bat într-un castron albuşurile la care se adaugă, după ce s-au făcut spumă, 100 g de zahăr pisat, bătându-se din nou până se ţine albuşul tare Când laptele începe să fiarbă, se trage cratiţa pe foc mai mic, astfel încât laptele abia să mai dea în clocote Cu o lingură mare de masă, se ia din albuşul spumă, se netezeşte suprafaţa lăsând-o să fie puţin bombată, apoi se împinge albuşul din lingură în cratiţa cu lapte, cu ajutorul unei linguriţe Se formează astfel 4 — 5 ouă din albuş, nu mai multe, ca să aibă loc în cratiţă Se ţin mai puţin de două minute pe o parte, se întorc pe cealaltă parte şi se ţin încă pe atâta Se scot cu lingura cu găuri şi se aşază pe o sită, ca să se scurgă Se continuă apoi în acelaşi fel până se fierbe tot albuşul Pentru ca albuşul să rămână frumos crescut, trebuie să se ţină seamă de două lucruri: laptele să nu fiarbă în clocote mari când se pune albuşul şi acesta să nu stea prea mult la foc Se freacă gălbenuşurile cu 100 g zahăr şi o Iinguriţă de feculă (aceasta poate fi înlocuită cu puţină făină) Se toarnă cu încetul laptele strecurat, se dă cu totul pe foc moale, amestecând până când începe să se lege Când crema s-a răcorit, se adaugă o lingură de rom, se toarnă în farfuria cu care va fi servită la masă, iar deasupra se aşază ouăle de albuş 748 OUĂ DE ALBUŞ CU CIOCOLATĂ 4 albuşuri, 100 g zahăr Pentru sos: 2 gălbenuşuri, 75 g zahăr, 1 vârf de linguriţă de feculă (sau făină), 3 dl lapte, 2 linguri cacao, migdale prăjite Se pregăteşte pe maşină o cratiţă cu apă fierbinte Se bat albuşurile spumă cu 100 g zahăr Se iau cu lingura ouă din albuş şi li se dă drumul în apă la fel ca la “Lapte de pasăre” Nu se fierb, ci se ţin 2 — 3 minute pe marginea maşinii, întorcându-le pe ambele părţi Se scurg pe o sită Se face un sos din două gălbenuşuri care se freacă cu zahăr şi feculă Se toarnă încet laptele amestecat cu cacao Se ţine pe maşină câteva minute, până se leagă Se aşază ouăle de albuş pe farfurie, deasupra se toarnă sosul de ciocolată şi se presară migdale prăjite cu zahăr şi măcinate 749 CREMĂ DE CASTANE 40 castane Sirop din 400 g zahăr şi 1 1/2 pahar apă, vanilie, 150 g unt, 2 linguri rom, 10 — 12 biscuiţi Se curăţă castanele (v 653) Se fierb apoi cu apă cât să le cuprindă, până se moaie Se scurg bine de apă Se trec prin maşina de tocat şi pe urmă prin sită Se face un sirop gros din zahăr şi apă Când este bine legat, se toarnă încet peste castane, se amestecă, apoi se pune cu totul la foc, împreună cu vanilia, frecând mereu ca să nu se prindă pe fund Se ţine până se îngroaşă Se freacă unt foare proaspăt, se amestecă cu castanele răcorite şi se adaugă romul Se îmbibă câţiva biscuiţi cu sirop cu rom şi se aşază pe o farfurie, astfel încât să formeze un fund peste care se va pune crema, cu cornetul de pânză sau de hârtie, în rânduri unele peste altele, în formă de cuib În golul de la mijloc se aşază frişcă bătută cu zahăr 750 BAVAREZ DE VANILIE 1/2 l lapte, 6 ouă, 200 g zahăr, 6 foi gelatină, 1 linguriţă feculă, vanilie, 350 g frişcă, 1 lingură de fructe zaharate (facultativ) Se pun într-o cratiţă smălţuită, laptele, ouăle, zahărul, vanilia, gelatina spălată în apă rece şi o linguriţă de feculă, dizolvată cu puţină apă rece Se bat puţin cu furculiţa, apoi se amestecă mereu cu lingura până începe compoziţia să fiarbă Se ţine pe foc potrivit, având grijă să nu se taie Se amestecă mereu, iar când crema începe să se prindă pe lingură, se dă la o parte, se strecoară într-un castron şi se mai vântură de câteva ori, ca să nu prindă pieliţă deasupra Când s-a răcorit, se amestecă uşor cu frişca bătută fără zahăr Se toarnă compoziţia într-o formă de tablă cu o gaură la mijloc, udată cu apa Se dă la gheaţă cel puţin două ore Se răstoarnă şi se umple golul din mijloc cu frişcă bătută cu zahăr vanilat În compoziţie se pot pune fructe zaharate, tăiate mărunt, stropite cu rom şi ţinute astfel o jumătate de oră 751 BAVAREZ DE ZAHĂR ARS 1/2 l lapte, 250 g zahăr, 6 ouă, 6 foi gelatină, 1 linguriţă feculă, vanilie Se ard într-o cratiţă mică 150 g zahăr, astfel încât să nu se închidă prea tare la culoare şi se sting cu o lingură, două de apă fierbinte Se pun într-o cratiţă smălţuită laptele, ouăle, 100 g zahăr, vanilie, o linguriţă de feculă (sau de făină), zahărul ars şi gelatina spălată cu apă rece Se procedează apoi ca pentru “Bavarez de vanilie” 752 JELEU DIN DOUĂ CULORI 1 l lapte, 120 g zahăr, 8 foi gelatină, 1 lingură cacao Se pune pe foc laptele, zahărul, gelatina muiată cu puţină apă fierbinte şi vanilie Se ţine până când se înfierbântă şi zahărul se moaie bine Când zahărul s-a topit se vântură compoziţia puţin ca să se mai răcorească, apoi se desparte exact în două Jumătate din compoziţie se toarnă în forma de tablă şi se pune la gheaţă ca să se prindă Cealaltă jumătate se ţine pe marginea maşinii, adăugând în ea, după dorinţă, o lingură de caao dizolvată în apă cu puţin zahăr sau câteva picături de carmin care să o coloreze în roşu Când compoziţia din formă a început să se prindă, se toarnă deasupra cealaltă jumătate, bine răcorită Se dă din nou la gheaţă, şi se lasă până se întăreşte complet Când se răstoarnă, se introduce o clipă forma în apă fierbinte SOSURI PENTRU DULCIURI 753 SOS DE ROM 3 gălbenuşuri, 100 g zahăr, 1 linguriţă feculă, 2 ceşti lapte, 2 linguri rom Se freacă într-un castron gălbenuşurile cu zahărul şi cu o linguriţă de feculă muiată în puţină apă rece, bine de tot, până se albesc şi se fac ca o cremă Se adaugă laptele fierbinte, câte puţin, amestecând mereu pe marginea maşinii, până se mai leagă După ce s-a dat la o parte, se adaugă romul 754 SOS DE VIN 4 gălbenuşuri, 100 g zahăr, 1 linguriţă feculă, ½ l vin alb Se freacă gălbenuşurile cu zahărul şi cu fecula muiată cu puţină apă rece Se toarnă încet 1/2 l vin cald, se pune cu totul pe maşină la foc potrivit, amestecând, fără a lăsa totuşi să fiarbă Când începe să se îngroaşe, se dă la o parte şi se amestecă până se răcoreşte 755 SOS DE VANILIE 1/2 l lapte, 4 gălbenuşuri, 100 g zahăr, 1 linguriţâ feculă sau făină, vanilie Se fierbe laptele, când clocoteşte se adaugă vanilia, se acoperă şi se lasă să stea un sfert de oră Se freacă gălbenuşurile cu zahărul şi cu o linguriţă de feculă, sau în lipsă, făină Când crema a crescut, se toarnă încet laptele cald, amestecându-se contmuu Se pune totul la foc, fără să mai fiarbă, ţinându-se până se mai îngroaşă Se serveşte cald sau rece 756 SOS DE CACAO FĂRĂ OU 150 g zahăr, 1/2 pahar apă, 2 linguri cacao, 1 linguriţă feculă Se face un sirop potrivit de legat din zahăr şi apă Se freacă două linguri de cacao şi o linguriţă de feculă cu puţină apă rece până se desfac toţi cocoloşii Se toarnă câte puţtn sirop, amestecând continuu şi se pune pe maşină să dea câteva clocote, până începe sosul să se îngroaşe 757 SOS DE ZAHĂR ARS 150 g zahăr, 1/2 ceaşcă apă, 1 linguriţă feculă, 1 dl lapte Se arde într-o cratiţă zahărul, nu însă prea închis, şi se stinge cu 1/2 ceaşcă de apă fierbinte Se moaie o linguriţă de feculă cu puţină apa rece, se amestecă cu siropul de zahăr ars şi se mai toarnă 1l2 ceaşcă de lapte Se pune cu totul pe foc, amestecând până începe să se îngroaşe Se dă la o parte, amestecând din când în când, până se răcoreşte ÎNGHEŢATE 758 ÎNGHEŢATĂ DE VANILIE 6 ouă, 250 g zahăr, vanilie, 1 l lapte Se freacă ouăle cu zahărul Se pune să fiarbă laptele şi când clocoteşte, se adaugă vanilia Se dă la o parte, se acoperă şi se lasă aşa un sfert de oră Se toarnă laptele încet peste ouă, amestecând continuu Se strecoară pnntr-o sită deasă Se pune cratiţa cu compoziţia pe foc potrivit, amestecând până se îngroaşă, astfel încât scoţând lingura, pe ea să rămână un strat subţire de cremă Se dă la o parte, amestecând din când în când până se răcoreşte, se toarnă în şerbetieră şi se îngheaţă După dorinţă, cînd este aproape gata, se adaugă 2 — 3 linguri de frişcă bătută, şi se mai învârteşte până se întăreşte complet 759 ÎNGHEŢATĂ DE ZAHĂR ARS 6 ouă întregi sau 8 gălbenuşuri, 250 g zahăr, 1 l lapte Se freacă într-un castron şase ouă întregi sau opt gălbenuşuri cu 100 g zahăr Se ard, potrivit de rumen, 150 g zahăr şi se sting cu puţină apă fierbinte, se amestecă cu laptele cald şi se continuă apoi la fel ca îngheţata de vanilie 760 ÎNGHEŢATĂ DE CAFEA 6 ouă, 250 g zahăr, 9 dl lapte, 1 dl cafea concen trată Se freacă ouăle cu zahărul Se amestecă cu laptele la care s-a adăugat cafeaua foarte concentrată Se face ca şi îngheţata de vanilie 761 ÎNGHEŢATĂ DE CIOCOLATĂ 6 ouă, 250 g zahăr, 1 l lapte, 125 g ciocolată sau 50 g cacao, vanilie Se freacă ouăle cu zahărul Se pun să fiarbă laptele cu vanilia, se moaie pe marginea maşinii ciocolata tăiată bucăţi mici, cu puţină apă Se amestecă încet cu laptele şi apoi cu ouăle Se face ca şi îngheţata de vanilie Ciocolata poate fi înlocuită cu 50 g cacao care se freacă cu puţină apă şi se amestecă cu laptele Când îngheţata este aproape gata, se poate adăuga, odată cu frişca bătută (v îngheţata de vanilie), şi puţină ciocolată sfărâmată nu prea mărunt Se învârteşte până se întăreşte cât trebuie 762 ÎNGHEŢATĂ PRALINATĂ Aceleaşi cantităţi ca pentru îngheţată de vanilie; în plus 100 g migdale sau nuci Se pregăteşte crema la fel ca pentru îngheţata de vanilie Se ard rumen deschis 100 g de zahăr, în care se adaugă migdale sau nuci Când s-a amestecat zahărul cu migdalele, se toarnă cu totul pe masa de aluat udată cu apă şi după ce s-a răcit, se pisează mărunt şi se amestecă cu crema Se toarnă în şerbetieră şi se pregăteşte la fel ca îngheţata de vanilie 763 ÎNGHEŢATĂ DE LĂMÂIE 500 g apă, 300 g zahăr, coaja de la 1 lămâie, zeama de la 3 lămâi Se pun într-o tingire apa şi zahărul Când zahărul s-a topit, se împinge tingirea pe foc iute şi se lasă să fiarbă două minute Se pune coaja de la o lămâie (partea galbenă fără cea albă care are gust amărui) Se acoperă, se dă la o parte şi se lasă astfel o jumătate de oră Se adaugă zeama de Ia trei lămâi rnijlocii, se strecoară printr-un tifon, se toarnă în şerbetieră şi se îngheaţă 764 ÎNGHEŢATĂ DE PORTOCALE 500 g apă, 300 g zahăr, coaja de la 2 portocale, zeama de la 3 portocale şi 1 lămâie Se face la fel ca îngheţata de lămâie 765 ÎNGHEŢATĂ DE FRAGI 500 g fragi aleşi, 300 g zahăr, 3 dl apă, zeama de la 1 lămâie, 3 linguri frişcă bătută (facultativ) Se spală fragii şi se scurg bine Se trec prin sită, astfel încât să se obţină 1/2 kg de piure Se face separat un sirop de zahăr cu apă, care se fierbe două minute pe foc iute Se amestecă cu fragii, fără să se mai ţină pe foc, şi după ce s-a răcorit, se adaugă, după dorinţă, zeama de la o lămâie şi puţină frişcă bătută Aceasta se combină foarte bine cu aroma fragilor, dând îngheţatei un gust plăcut Se toarnă compoziţia în şerbetieră şi se îngheaţă 766 ÎNGHEŢATĂ DE ZMEURA Aceleaşi cantităţi ca pentru îngheţata de fragi Se pregăteşte la fel cu aceasta 767 ÎNGHEŢATĂ DE VIŞINE 500 g zeamă de vişine, 300 g zahăr, 3 dl apă, zeama de la o lămâie Se face un sirop din zahăr şi apă care se fierbe două minute Se spală vişinile şi se storc printr-un tifon, astfel încât să se obţină 1/2 l zeamă Se lasă să se limpezească, se adaugă zeama de la o lămâie, se amestecă cu siropul de zahăr şi se îngheaţă 768 ÎNGHEŢATĂ DE FRUCTE, CU LAPTE 1 pahar de zeamă de fructe, 1 pahar de lapte crud (sau lapte amestecat cu frişcă nebatută), 175 g zahăr Se amestecă totul fără să se pună la foc şi când zahărul s-a dizolvat, se toarnă compoziţia în şerbetiera pregătită cu gheaţă şi sare şi se îngheaţă 769 CAFE GLACE ¾ l lapte, 3 dl cafea concentrată, 300 g zahăr, 300 g frişcă, vanilie Spre deosebire de îngheţata de cafea, aceasta nu este decât o cafea cu lapte obişnuită, pusă în şerbetieră să îngheţe şi servită mult mai moale decât celelalte îngheţate Se fac la filtru trei decilitri de cafea concentrată Se fierbe laptele cu puţină vanilie (după dorinţă) Se dă la o parte Se adaugă cafeaua şi zahărul şi se amestecă până ce se topeşte zahărul După ce s-a răcit bine, se adaugă frişca proaspătă, nebătută Se pune compoziţia în şerbetieră şi se învârteşte Se serveşte îndată ce este gata, în ceşti sau în pahare, punând deasupra puţină frişcă bătută cu zahăr 770 CASATĂ DE CREMĂ Se pregăteşte compoziţia ca pentru orice îngheţată de vanilie, cafea, zahăr ars etc , la care se adaugă, după ce s-a răcorit complet, 300 g frişcă bătută Apoi, în loc să se întărească în şerbetieră care trebuie învârtită, se toarnă compoziţia într-o formă specială de îngheţată, se acoperă ermetic cu capacul, se pune într-o găleată cu gheaţă şi sare şi se lasă 3 — 4 ore, până se întăreşte cât trebuie La nevoie se mai adaugă gheaţă şi sare Nu se mişcă în timpul cât este pusă la gheaţă Nu trebuie lăsată să îngheţe prea mult, deoarece pierde din aromă 771 CASATA DE FRUCTE Se pregăteşte compoziţia ca pentru orice îngheţată de fructe ca: îngheţată de caise, fragi, zmeură etc şi se amestecă cu 300 g frişcă bătută Se pune în formă şi se îngheaţă ca mai sus MARMELADE 772 MARMELADĂ DE CĂPŞUNI La 1 kg căpşuni, 500 g zahăr Se spală căpşunile, se rup codiţele şi se scurg bine pe o sită Se pun într-un castron, un strat de căpşuni, unul de zahăr tos sau pisat şi aşa mai departe Se lasă să stea la loc răcoros până a doua zi Se pune cu totul în tingirea de dulceaţă bine cositorită sau într-o cratiţă smălţuită, se ţine puţin pe foc moale până se topeşte tot zahărul, se dă apoi pe foc mai iute şi se lasă să fiarbă, amestecând mereu cu o lopăţică de lemn, ca să nu se prindă de fund Se încearcă dacă este gata punând puţin pe o farfurioară Dacă nu lasă zeamă împrejur, este destul de legată Se dă la o parte, se acoperă cu un şervet ud şi se lasă să se mai răcorească puţin, dar nu de tot Borcanele, fie de pământ, fie de sticlă, bine spălate cu apă fierbinte şi cu sodă, se limpezesc, se şterg, se mai usucă în gura cuptorului şi cât sunt calde încă, se toarnă marmelada în ele Se lasă să se răcorească complet şi se leagă bine cu hârtie pergament 773 MARMELADĂ DE FRAGI Se face la fel cu marmelada de căpşuni 774 MARMELADĂ DE ZMEURĂ Se face la fel cu marmelada de căpşuni 775 MARMELADĂ DE CAISE La 1 kg caise, 600 g zahăr Se spală caisele, se scurg şi se curăţă de pieliţe şi de sâmburi Se pun într-un castron împreună cu zahărul Se amestecă bine cu o lingură de lemn până ce se topeşte zahărul Se toarnă în tingirea de dulceaţă sau într-o cratiţă smălţuită şi se continuă apoi ca la marmelada de căpşuni 776 MARMELADĂ DE CAISE CU COAJĂ La 1 kg caise, 500 g zahăr Se aleg caise bine coapte, se spală, se scurg şi se rup în două îndepărtând sâmburele Se pun împreună cu zahărul în tingirea de dulceaţă sau într-o cratiţă smălţuită Se fierb amestecând mereu, până se leagă cât trebuie, se toarnă caldă în borcane şi se leagă cu hârtie pergament numai după ce s-a răcorit marmelada 777 MARMELADĂ DE PRUNE La 1 kg prune, 250 g zahăr Se curăţă prunele de coajă şi se scot sâmburii (v Dulceaţă de prune 795) Se pun în tingirea de dulceaţă împreună cu zahărul Se ţin la început pe foc mic, până încep să lase zeamă şi se topeşte zahărul Se adaugă puţină vanilie, se dă la foc bun şi se lasă să se lege, amestecând mereu, la fel ca la marmelada de căpşuni 778 MAGIUN (POVIDLA) Se spală prune bine coapte, se scurg de apă şi se scot sâmburii Se pun în tingirea de dulceată sau, dacă sunt multe, într-un cazan mai mare Se ţin pe foc domol până încep să fiarbă şi se moaie Se trec printr-o sită mai rară (ciur), se pun din nou pe foc amestecând mereu, până se leagă cât trebuie Dacă prunele nu sunt prea coapte şi magiunul pare acru, se adaugă, după ce au fost trecute prin sită, puţin zahăr, în proporţie de 100 g zahăr la un kilogram de prune Magiunul trebuie să fie bine legat ca să nu mucegaiascâ în timpul iernii Se toarnă cald în borcane bine spălate, punând deasupra, după ce s-a răcit, o cârpă muiată în rom Se leagă cu hârtie pergament 779 MARMELADĂ DE MERE La 1 kg mere fierte, 600 g zahăr Se aleg mere tari, nu făinoase Se taie în sferturi, se curăţa de coajă şi de sâmburi Se pun la fiert cu apă cât să le cuprindă, într-o cratiţă acoperită Nu se amestecă Când sunt moi, se trec prin sită şi se pun din nou la fiert, adăugând zahărul Se leagă bine, continuând apoi ca la marmelada de căpşuni 780 MARMELADĂ DE PERE La 1 kg de pere fierte, 300 g zahăr Se face la fel ca marmelada de mere Se poate face şi amestecată din pere şi mere 781 MARMELADĂ DE PORTOCALE La 1 kg portocale fierte, 1 kg zahăr, 2 pahare de apă Se aleg portocale mari cu coaja groasă, se spală şi se şterg Se pune o oală cu apă pe foc în care să poată încăpea portocalele în voie Când apa clocoteşte bine, se dă drumul portocalelor şi se lasă să fiarbă în clocote mari, până se moaie coaja Se ţin să fiarbă bine (cel puţin două ore) deoarece după ce se pun din nou la fiert împreună cu zahărul, coaja se mai întăreşte Se scot şi se pun într-un vas cu apă rece Se lasă să stea 24 ore Se taie apoi în patru, se îndepărtează sâmburii şi filamentul alb din mijloc şi fiecare sfert se taie transversal, în felii subţiri ca fideaua, cu coajă cu tot Se pune în tingirea de dulceaţă zahăr în cantitate egală cu greutatea portocalelor fierte, turnând la 1 kg de zahăr două pahare de apă După ce s-a topit zahărul, se mai lasă să dea câteva clocote, se ia spuma şi se pun în acest sirop portocalele Se lasă să fiarbă pe foc potrivit, până se leagă Se încearcă punând puţină marmeladă pe o farfurioară Se desparte cu lingura în două, formând o cărare Dacă cele două părţi nu se unesc la loc, marmelada este destul de legată Se pune caldă în borcan şi după ce s-a răcit, se leagă cu hârtie pergament 782 PASTĂ DE GUTUI (CHITONOAGĂ) La 1 kg de gutui fierte, 400 g zahăr şi zeama de la 1 lămâie Se spală gutuile, de preferinţă mici, se taie în patru, se scoate căsuţa cu sâmburi şi se pun să fiarbă în apă cât să le cuprindă Se adaugă şi câteva mere creţeşti tăiate în sferturi Se lasă să fiarbă până se moaie, astfel încât să le pătrundă uşor furculiţa Când sunt bine fierte, se trec prin sită şi se adaugă câte 400 g de zahăr la fiecare kg de gutui fierte, precum şi zeama de la o lămâie mică Se pun din nou să fiarbă, amestecând până se leagă Când pasta este bine legată, se răstoamă pe un fund udat cu apă, se întinde cu un cuţit lung, udat meren, în strat gros de 1 cm Se acoperă cu un tifon şi se lasă la loc uscat şi bine ventilat să se usuce, o zi sau două Când s-a uscat, se taie romburi, se dau prin zahăr şi se păstrează în cutii de tablă mai multă vreme DULCEŢI Dulceţile se pregătesc în tingire specială, care nu se întrebuinţează la altceva Trebuie observat cu multă grijă ca borcanele în care se toarnă dulceaţa să nu aibă nici o urmă de grăsime, aceasta pricinuind sigur zaharisirea dulceţilor De aceea borcanele trebuie spălate cu apă cu sodă, bine limpezite cu apă caldă şi şterse cu un şervet curat, neîntrebuinţat Dulceaţa fierbinte se toarnă întâi într-un castron şters, în care se ţine până se răceşte, acoperită cu un şervet ud Se toarnă apoi în borcane şi se leagă bine cu hârtie pergament Dacă s-ar turna direct în borcane, fructele s-ar ridica deasupra, zeama rămând limpede la fund Borcanele trebuie păstrate la loc uscat şi la temperatură puţin variabilă 783 DULCEAŢĂ DE CĂPŞUNI O farfurie adâncă, plină cu vârf, de căpşuni, 1 kg , zahăr, zeama de la 1 lămâie, 1 l de apă de var limpede Se aleg căpşuni mijlocii, frumoase şi proaspete Se spală şi se ţin circa o oră în apă de var (p 22) Se scot cu lingura cu găuri, se pun într-o sită şi se moaie cu totul, de câteva ori, într-un castron cu apă rece, schimbată de două, trei ori Se lasă câteva minute pe sită sau se pun pe un şervet uscat ca să se scurgă bine de apă Se rup codiţele Trebuie să se lucreze tot timpul uşor cu căpşunile, ca să nu se sfărâme Se pun apoi într-un castron, un rând de căpşuni, unul de zahăr (tos, dar cernut fin), repetând până se termină căpşunile Se acoperă cu un strat gros de zahăr Deasupra se stoarce zeama de la o jumătate de lămâie Se lasă să stea totul la loc răcoros, din alun până dimineaţa (10 — 12 ore) Se toarnă cu totul în tingirea de dulceaţă Se lasă întâi la foc mic până se topeşte tot zahărul, apoi pe foc mai iute Se amestecă uşor, din când în când, cu dosul lingurii, sau se clatină puţin tingirea şi când dă în clocot, se ia spuma Se adaugă zeama de la încă o jumătate de lămâie şi se lasă să fiarbă până se leagă Nu trebuie să ne îndepărtăm nici o clipă de la foc, deoarece dulceţile se ard uşor pe fund şi dau repede în foc Se încearcă punând câteva picături de zeamă pe o farfurioară Dacă zeama, după ce s-a răcorit, este destul de legată, se ridică tingirea de pe foc Se toamă într-un castron foarte curat şi se acoperă cu o cârpă udă şi bine stoarsă Din timp se spală borcanele şi se pun să se usuce bine în gura cuptorului Când dulceaţa s-a răcorit, se toarnă în borcane şi se leagă bine cu hârtie pergament 784 DULCEAŢA DE CĂPŞUNI (reţetă din Ardeal) 1 kg căpşuni, 1 kg zahăr, 1/2 linguriţă sare de lămâie pisată Se aleg căpşuni mijlocii, frumoase şi proaspete, având şi codiţele Se spală câte puţine odată, în apă multă Se pun pe o sită să se scurgă, apoi se îndepărtează codiţele, punând fructele pe o farfurie, direct pe cântar Se pun într-un căzănel smălţuit, un strat de zahăr, unul de fructe, peste care se presară un praf de sare de lămâie Se continuă aşa până se pun toate fructele şi tot zahărul, ultimul rând find de zahăr Să nu se uite sarea de lămâie, deoarece aceasta întăreşte fructele şi le păstrează culoarea Se lasă astfel o jumătate de zi, până încep fructele să lase zeamă Se pun la fiert întâi la foc mai mic, apoi pe foc mai iute, 15 minute, în care timp nu se amestecă cu lingura, ci numai se scutură vasul Se iau de pe foc şi se lasă până a doua zi când se fierbe dulceaţa din nou 10 minute După ce se răcoreşte, se pune în borcane, care se leagă cu hârtie pergament şi se fierb 15 minute într-un vas cu apă La fel se pot face dulceţile de zmeură, cireşi, şi vişine, caise şi prune coapte Atragem atenţia că nu trebuie fierte mai mult de 2 kg de fructe odată, ca să nu fie strivite de zahăr De asemenea, căzănelul trebuie să fie smălţuit ca să nu coclească stând de pe o zi pe alta 785 DULCEAŢĂ DE FRAGI O farfurie adâncă, plină cu vârf, de fragi, 1 kg zahăr, 3 pahare apă, zeama de la 1 lămâie Se aleg fragii unul câte unul, să fie toţi întregi şi frumoşi Nu se spală decât dacă este neapărat necesar şi în acest caz se pun pe o sită sau pe un şervet curat, uscat, să se scurgă bine de apă Trebuie o farfurie adâncă plină de fragi Se pune la foc zahărul cu trei pahare de apă Se ţine tingirea la foc mic, până se topeşte tot zahărul Se împinge apoi pe foc iute şi se lasă să fiarbă până se leagă zahărul, astfel încât dând drumul la o picătură de sirop într-o ceşcuţă cu apă foarte rece, picătura să nu se dizolve imediat, ci să se întărească, putând fi luată între degete Se ia de câteva ori spuma ce se ridică la suprafaţă Se pun fragii Se lasă să dea un clocot şi se ia tingirea cu totul de pe foc, lăsând-o la o parte un sfert de oră, ca să-şi lase fragii toată zeama lor în sirop Se pune din nou tingirea la foc Se ia spuma când dă în clocot Se adaugă zeama de la o lămâie şi se procedează pentru rest ca la dulceaţa de căpşuni 786 DULCEAŢA DE ZMEURĂ Se face la fel cu dulceaţa de fragi 787 DULCEAŢA DE MURE Se face la fel cu dulceaţa de fragi, se adaugă la fiert puţină vanilie 788 DULCEAŢA DE TRANDAFIR 250 g foi de trandafir, 1 1/4 kg zahăr, 1/2 linguriţă sare de lămâie Se aleg trandafiri frumoşi care să nu fie veştezi Se aleg foile una câte una, rupând capătul alb, apoi se vântură uşor sau se cern, ca să nu rămână de loc praf galben printre ele Se freacă cu mâna 150 g frunze alese, cu jumătate linguriţă sare de lămâie pisată, uşor, până se fac roşii şi cu grijă să nu se rupă foile Se ţin la rece Frunzele rămase (se pot întrebuinţa şi cele mai veştede sau pătate) se fierb câteva minute cu 1 l apă, se lasă să se răcească Se strecoară printr-o pânză Se pun în tingirea de dulceaţă trei pahare de zeamă bine limpezită, cu 1,250 kg zahăr După ce s-a topit zahărul, se pun frunzele frecate cu sare de lămâie, se împinge tingirea pe foc iute, se lasă să fiarbă bine, până se leagă cât trebuie Se adaugă puţină zeamă de lămâie, se ia spuma şi se încearcă pe o farfurioară; când sunt gata, se toarnă într-un castron foarte curat să se răcească şi se procedează apoi ca pentru dulceaţa de căpşuni 789 DULCEAŢA DE CIREŞE ALBE O farfurie adâncă, plină cu vârf, de cireşe fără sâmburi, 1 kg zahăr, vanilie, zeama de la 1/2 lămâie Se spală, se aleg şi se curăţă cireşele de sâmburi Această operaţie se face cu un ac de cap neîntrebuinţat, ceva mai subţire, ale cărui capete se înfig întrun dop mic de plută Se scoate sâmburele afară cu partea îndoită a acului, având grijă să nu se sfărâme fructul Se pun în tingirie un rând de cireşe, unul de zahăr, tos sau pisat, până se termină întreaga cantitate cerută de zahăr şi de cireşe Se pune tingirea pe marginea maşinii şi se ţine la foc mic, să se topească zahărul în zeama lăsată de fructe Se mişcă din timp în timp tingirea, ca să nu se prindă de fund Se dă apoi la foc iute, luând spuma când se ridică şi amestecând din când în când uşor cu dosul lingurii Când începe să se lege, se dă 10 minute la o parte, apoi se adaugă o bucată de vanilie şi zeama de lămâie Se pune din nou să fiarbă, până ce zeama este bine legată Se ia de la foc şi se răstoarnă întâi într-un castron care se acoperă cu un şervet ud Se toarnă în borcane numai după ce s-a răcit, altfel boabele se ridică la suprafaţă şi zeama rămâne limpede pe fund Această dulceaţă, ca şi cea de vişine şi de cireşe amare, se mai poate face punând fructele să fiarbă în sirop de zahăr În acest scop se pune la fiert 1 kg de zahăr cu trei pahare de apă Se ţine pe marginea maşinii până se topeşte zahărul încet, se dă apoi tingirea la foc iute, ţinându-se până se leagă bine siropul Se pun fructele şi se dă tingirea cu totul la o parte circa un sfert de oră, ca să-şi lase fructele toată zeama Se pune din nou pe foc şi se procedează mai departe la fel ca mai sus 790 DULCEAŢĂ DE CIREŞE AMARE Se face la fel ca dulceaţa de cireşe albe 791 DULCEAŢA DE VIŞINE Se face la fel ca dulceaţa de cireşe albe 792 DULCEAŢĂ DE CAISE VERZI O farfurie adîncă plină cu vârf, de caise verzi, 1 kg zahăr, 3 pahare apă, zeama de la o lămâie Se alege o farfurie adâncă plină de caise verzi, tinere, care nu au încă sâmburele format Se înţeapă cu un ac mai gros, în lungime, astfel încât acul să le străpungă dintr-un capăt în celălalt Se înţeapă apoi şi lateral Pe măsură ce se înţeapă, se aruncă într-un castron cu apă rece Se pune la foc un vas cu apă în care s-a dizolvat piatră vânătă cât o alună mică Se pun caisele într-un tifon şi se bagă în vasul cu apă care clocoteşte Se ţine până ce apa, care a încetat să fiarbă în clipa în care am introdus caisele, începe din nou să clocotească Se scot, se limpezesc repede în mai multe ape reci şi se pun pe o sită de păr, să se scurgă de apă În acest timp se pune zahărul să se topească cu trei pahare de apă, în tingire, pe marginea maşinii După ce s-a topit, se împinge tingirea pe foc iute Când zahărul începe să se lege, se pun caisele şi zeama de la jumătate de lămâie şi se dă tingirea cu totul la o parte un sfert de oră, ca să lase caisele toată zeama Se pune apoi pe foc bun şi se lasă să fiarbă Se ia spuma şi se încearcă dacă este legată punând puţină zeamă pe o farfurioară Se procedează apoi ca pentru dulceaţa de căpşuni (v 783) 793 DULCEAŢA DE CAISE COAPTE Aceleaşi cantităţi ca pentru dulceaţa de caise verzi, 1 l apă de var, limpede La 1 kg de zahăr, se pune o farfune adâncă plină de caise curăţite Se aleg caise frumoase, dar nu prea coapte, potrivit de mari, se curăţă de coajă cu un cuţitaş bine ascuţit şi se ţin 2 — 3 ore în apă limpede de var, după care se limpezesc în câteva ape reci Se scot sâmburii, ţinând caisa uşor în mâna stângă şi împingând sâmburele cu un beţişor ascuţit, din partea dinspre codiţă, cu grijă să nu se spargă caisa Se pun pe o sită să se scurgă Se leagă zahărul cu trei pahare de apă, se pun caisele, se lasă să dea 2 — 3 clocote, se iau de pe foc ţinându-se la o parte circa un sfert de oră ca să lase apa, apoi se pun din nou la foc să fiarbă până se leagă cât trebuie Se ia spuma La ultimele clocote se adaugă vanilie, zeama de la o 1/2 de lămâie şi câţiva sâmburi de caise curăţiţi de pieliţe, dar întregi Se procedează apoi ca la dulceaţa de căpşuni (v 783) 794 DULCEAŢA DE PRUNE VERZI Se face la fel ca şi dulceaţa de caise verzi 795 DULCEAŢĂ DE PRUNE COAPTE O farfurie adâncă, plină cu vârf, de prune coapte, 1 kg zahăr, 3 pahare apă, zeama de la 1/2 lămâie 1 l apă de var, limpede Se curăţă de pieliţe o farfurie adâncă plină de prune nu prea coapte Prunele se curăţă uşor dacă sunt puse într-un tifon sau într-o sită şi introduse cu totul într-un vas cu apă care clocoteşe Se ţin până ce apa dă din nou în clocote Se scot şi se introduc imediat în alt vas cu apă rece Prin trecerea bruscă de la cald la rece, pieliţa se încreţeşte şi iese uşor de pe prune După ce sunt toate curăţite, se pun în apă limpede de var şi se procedează la fel ca pentru dulceaţa de caise coapte 796 DULCEAŢĂ DE GUTUI O farfurie adâncă, plină cu gutui rase, 1 kg zahăr, 3 pahare apă, zeama de la 1/2 lămâie, vanilie Se curăţă gutuile de coajă şi se rad pe răzătoarea cu găuri mari, astfel încât să se obţină o farfurie adâncă plină cu gutui rase Se pun într-un tifon şi se fierb cu totul, până încep să se moaie Se scurg, în timp ce fierbe zahărul Gutuile rase nu se ţin nefierte la aer, deoarece se înnegresc Se pun să fiarbă în tingirea de dulceaţă zahărul cu trei pahare de apă Se ia spuma şi când este aproape legat, se pun gutuile adăugându-se vanilie şi după ce a mai fiert, zeama de la 1/2 lămâie Se lasă să fiarbă până ce se leagă cât trebuie, continuând ca pentru celelalte dulceţi 797 DULCEAŢĂ DE PORTOCALE 3 portocale cu coaja groasă, 1 kg zahăr, 3 pahare apă, zeama de la 1/2 lămâie Se aleg portocale anume de dulceaţâ, cu coaja groasă şi potrivit de mari Se rade coaja galbenă, dar nu de tot, ci numai cât să se ia partea lucioasă de deasupra Se lasă să stea 24 ore în apă rece, la loc răcoros Se pun apoi la fiert în apă, până se moaie de tot şi pot fi străpunse de dinţii furculiţei Se dau la o parte şi se pun o oră în apă rece Se scot, se scurg de apă, se taie felii transversale, apoi în bucăţi potrivit de mari, îndepărtându-se sâmburii Se pun pe foc moale, în tingirea de dulceaţă, zahărul şi trei pahare de apă Se ţin până se topeşte zahărul, se dă apoi la foc iute, se ia spuma la primele clocote şi se lasă să fiarbă până se leagă bine Se dă tingirea la o parte, se pun bucăţile de portocale, se lasă să stea circa 10 minute, se pune din nou pe foc iute să fiarbă până se leagă cât trebuie Se ia spuma din timp în timp La ultimele clocote, se adaugă şi zeama de la 1/2 de lămâie Se dă la o parte şi se se toarnă în borcan ŞERBETURI 798 ŞERBET DE CĂPŞUNI 1 pahar de zeamă de căpşuni, 1 kg zahăr Se storc printr-un tifon des căpşuni coapte şi parfumate Se lasă să se limpezească şi se pune în tingirea de dulceaţă zahărul cu un pahar de zeamă de căpşuni Se pune tingirea întâi la foc foarte moale, până se topeşte zahărul, apoi pe un foc iute Se ia spuma neagră care se ridică la suprafaţă şi se şterg marginile tingirii cu o cârpă curată, muiată în apă rece Se încearcă dacă este legat dând drumul la câteva picături într-o ceaşcă cu apă foarte rece Dacă picăturile nu se dizolvă îndată şi se pot lua între degete, şerbetul este gata şi se dă imediat jos de pe foc Dacă nu este gata, se lasă să mai fiarbă, încercând din nou Se va încerca de 2 — 3 ori, ca să iasă şerbetul potrivit de legat Se acoperă tingirea cu o cârpă udă şi se lasă numai puţin să se răcorească, luându-se fierbinte la frecat Se aşază tingirea pe un scăunel întors cu picioarele în sus astfel încât să nu se mişte la amestecat, şi cu o vergea de lemn sau cu făcăleţul de mămăligă, se amestecă şerbetul numai într-o parte până îşi schimbă culoarea, devenind ca un aluat potrivit de tare Când începe să-şi schimbe culoarea, se adaugă, amestecând mereu, o linguriţă de zeamă de lămâie Se poate pune direct cu lingura în borcan, sau se mai frământă cu mâna şi se pune în borcan, apăsându-l cu pumnul ca să nu rămână goluri de aer printre bucăţile de şerbet 799 ŞERBET DE ZMEURĂ 3/4 pahar de zeamă de zmeură, 1 kg zahăr Se trece printr-un tifon de zmeură coaptă, astfel încât să se obţină 3/4 de pahar de zeamă limpede Se adaugă apă atât cât să se umple paharul Se toarnă în tingire peste zahăr, se dă pe foc foarte moale până se topeşte încet zahărul, apoi se pune tingirea pe foc iute şi se procedează mai departe ca pentru şerbetul de căpşuni 800 ŞERBET DE TRANDAFIR 250 g foi de trandafir, 1 l apă, 1 kg zahăr, 1 vârf linguriţă sare de lămâie Se vântură sau se dau prin ciur 250 g de foi alese de trandafir, ca să se îndepărteze praful galben ce cade din flori Se pun la fiert cu 1 l de apă, ţinându-se să fiarbă până scade apa aproape la jumătate Se dau la o parte şi se lasă să se răcească Se strecoară printr-un tifon des Se pun în tingire două pahare din această zeamă, bine limpezită, cu zahărul Se ţine pe marginea maşinii până se topeşte În timpul fiertului, se iau două linguriţe din acest sirop, se pun într-o ceaşcă, cu un vârf de linguriţă de sare de lămâie, amestecând până se dizolvă Se încearcă şerbetul dacă este legat, la fel ca şi cel de căpşuni Se dă la o parte, se acoperă cu o cârpă udă, iar când s-a răcorit atât cât poate suferi degetul, se ia la frecat cu făcăleţul În momentul când începe să-şi schimbe culoarea, se pune câte puţin din siropul în care am dizolvat sarea de lămâie Aceasta colorează frumos şerbetul, dar în acelaşi timp îl acreşte, de aceea nu trebuie pusă prea multă Se pune după gust Când şerbetul este gata, se frământă cu mâna, sau se pune direct în borcane 801 ŞERBET DE VIŞINE 3/4 pahar zeamă de vişine, 1 kg zahăr Se storc bine vişinile până se obţin 3/4 pahar de zeamă limpezită, care se completează cu apă, astfel încât paharul să fie plin Se pune în tingire cu zahărul şi se procedează ca la şerbetul de căpşuni, luându-se fierbinte la frecat 802 ŞERBET DE LĂMÂIE 1 1/4 kg zahăr, 4 pahare apă, 1 lămâie, vanilie Se pun la topit, în tingirea de dulceaţă, la foc foarte mic, zahărul cu patru pahare de apă Când zahărul s-a topit, se împinge tingirea pe foc iute, la fiert Se ia spuma şi se leagă ceva mai tare ca pentru şerbetul obişnuit, încercând dacă s-a legat la fel ca la şerbetul de căpşuni (v 798) Cât fierbe, se şterg marginile tingirii cu o cârpă curată, muiată în apă rece, ca să se cureţe zahărul întărit pe margini, deoarece acesta provoacă zaharisirea şerbetului Se adaugă puţină vanilie Se dă jos de pe foc, şi când s-a răcorit cât poate suferi degetul, se ia la frecat cu făcăleţul Când începe să se albească, se toarnă câte puţin din zeama strecurată de la o lămâie întreagă, adăugând, după gust, şi puţină coajă rasă de lămâie Se lucrează la fel ca şerbetul de căpşuni 803 ŞERBET DE CIOCOLATĂ 1,250 kg zahăr, 4 pahare apâ, 3 batoane ciocolată sau 50 g cacao, vanilie Se pun în tingirea de dulceaţă să se moaie zahărul cu patru pahare de apă Se lasă pe marginea maşinii până se topeşte tot zahărul Se fierbe apoi pe foc iute şi când siropul este aproape legat, se adaugă ciocolată vanilată rasă Se ia spuma, din când în când, până se leagă bine Se încearcă dacă este gata, punând câteva picături într-o ceaşcă cu apă rece Dacă picăturile nu se dizolvă imediat şi se pot lua între degete, atuncea şerbetul este gata Se va încerca de 2 — 3 ori, pentru ca şerbetul să iasă potrivit de legat Se dă la o parte, şi când s-a răcorit cât suferă degetul, se ia la frecat, până se taie coarda şi îşi schimbă culoarea Dacă este necesar, se frământă şi cu mâna ca să devină ca alifia şi se pune în borcan În loc de ciocolată se pot pune 50 g de cacao, dizolvate separat cu câteva linguri de apă şi tumate în tingire când siropul este aproape legat 804 ŞERBET DE ZAHĂR ARS 1,250 kg zahăr, 4 pahare apă Se pun în tingirea de dulceaţă, la foc foarte mic, 1 kg de zahăr cu trei pahare de apă Când zahărul s-a topit, se împinge tingirea pe foc iute, la fiert într-o tigaie foarte Curată, preferabil de aluminiu, se ard 250 g zahăr şi se sting cu un pahar de apă fierbinte Se amestecă pe colţul maşinii şi se toarnă în tingire, când siropul pentru şerbet este aproape legat Se fierbe din nou şi se încearcă la fel ca şerbetul de ciocolată Dacă este gata, se ia de pe foc, se acoperă cu o cârpă udă şi când s-a răcorit cât suferă degetul, se ia la frecat 805 ŞERBET DE CAFEA 1,250 kg zahăr, 3 paharte apă, 1 pahar cafea concentrată (amestecată cu cicoare) Se pun în tingirea de dulceaţă zahărul cu trei pahare de apă, şi se procedează la fel ca la şerbetul de ciocolată, adăugând la fiert, în loc de ciocolată, un pahar de cafea concentrată şi bine limpezită Dacă pare prea deschis când îşi schimbă culoarea, se mai poate adăuga o lingură de cafea în timp cât se freacă PELTELE 806 PELTEA DE ZMEURĂ 1 l zeamă de zmeură, 1 kg zahăr Se alege zmeura şi se stoarce câte puţină odată, printr-o pânză Se lasă să se limpezească Se pun în tingirea de dulceaţă cantităţi egale de zeamă de zmeură şi zahăr şi se fierb la foc mic, până ce pelteaua este destul de legată Se va observa cu atenţie momentul când trebuie ridicată de pe foc, deoarece dacă se trece din fiert, pelteaua nu se mai leagă Se toarnă fierbinte în borcane 807 PELTEA DE MERE 1 l zeamă în care au fiert merele, 1 kg zahăr Pentru peltea se aleg mere Renete, sau mere creţeşti, roşii şi cu miezul mai tare Cele făinoase se sfărâmă la fiert şi dau o peltea tulbure Se spală merele, se taie în patru şi fiecare sfert încă în două, fără să se cureţe de coajă şi fără să se scoată sâmburii Se pun într-o cratiţă, în apă, pe măsură ce sunt tăiate, ca să nu se înnegrească La 1 kg mere trebuie 1 l de apă Se fierb cu totul, la foc potrivit, se acoperă cu un capac şi nu se ating merele în timpul fiertului, ca să nu se sfărâme După ce au clocotit un sfert de oră şi merele s-au rnuiat, se toamă cu totul, intr-o sită de păr pusă peste un castron, şi se lasă fără să se apese merele, circa 20 de minute, până se scurge bine zeama Se mai lasă să se limpezească încă o jumătate de oră, şi se trec printr-un tifon des La un litru din această zeamă limpezită, se pune 1 kg de zahăr Se lasă întâi pe marginea maşinii până se topeşte zahărul, apoi se fierbe la foc bun, luând spuma de câte ori este necesar şi se continuă la fel ca pentru pelteaua de zmeură Din merele fierte se poate face marmeladă, adăugând zahărul necesar 808 PELTEA DE GUTUI 1 lzeamă în care au fiert gutuile, 1 kg zahăr Se aleg gutui frumoase, de preferinţă mici, galbene, coapte şi fără pete Se spală, se şterg cu o cârpă de puful de deasupra, se taie în patru şi fiecare sfert încă în două Nu se curăţă de coajă şi nu se scoate mjlocul care conţine o cantitate mare de materie gelatinoasă (pectină) Se pun într-o cratiţă cu apă, pe măsură ce sunt tăiate, socotind 2 l de apă la 1 kg de gutui Se adaugă şi câteva mere creţeşti roşii, tăiate în sferturi Se lasă să fiarbă circa o oră, la foc mic, până ce gutuile sunt atât de moi, încât pot fi străpunse uşor cu coada unui chibrit Se lasă să se limpezească zeama aşa cum s-a arătat la pelteaua de mere Se pun la fiert zeama limpezită şi zahărul şi se continuă ca pentru pelteaua de zmeură Ceea ce rămâne după ce se strecoară zeama, se poate întrebuinţa pentru a face marmeladă sau pastă de gutui SIROPURI 809 SIROP DE FRAGI 1 l zeamă de fragi, 1 kg zahăr, 1 linguriţă zeamă de lămâie Se strivesc cu mâna, într-un castron, fragi bine copţi La 1 kg de fragi se poate adăuga 1/4 de litru de apă Se storc pnntr-un tifon des şi se toarnă în tingirea de dulceaţă, adăugînd la 1 l de zeamă, 1 kg de zahăr Se ţine pe foc moale până se topeşte zahărul, se fierbe apoi la foc iute circa 20 de minute Nu se face prea gros, ca să se poată turna uşor din sticle La fiert se adaugă puţină zeamă de lămâie Când este destul de legat, se dă la o parte şi se toarnă cald în sticle care se astupă bine Sa să nu pleznească sticla, se înfăşoară într-o cârpă umedă, cât se toarnă siropul 810 SIROP DE ZMEURĂ Se face la fel ca siropul de fragi 811 SIROP DE COACĂZE Se face la fel ca siropul de fragi, adăugând la 1 l de zeamă, 1,500 kg de zahăr 812 SIROP DE VIŞINE 1 l zeamă de vişine, 1 kg zahăr Se curăţă de codiţe, 1,500 kg de vişine şi se pun să fiarbă cu 1/4 de litru de apă Când vişinile au început să pleznească, se pun într-un tifon ca să se scurgă zeama După ce s-au scurs bine, se lasă zeama câtva timp să se limpezească Se pun apoi la fiert în tingire cantităţi egale de zeamă şi de zahăr şi puţină zeamă de lămâie După ce s-a topit zahărul, se fierbe la foc iute şi se leagă, luând spuma de câte ori este necesar Se toarnă cald în sticle Zeama pentru sirop se poate pregăti de asemenea la fel ca pentru siropul de fragi (v 809) BĂUTURI 813 LICHIOR DE PORTOCALE 1 l alcool de 90°, 1 l lapte crud, 1 kg zahăr tos, 4 portocale, 1 lămâie Într-un borcan de 4 kg se pun alcoolul, laptele crud, zahărul, 4 portocale tăiate bucăţi potrivite, cu coajă şi cu sâmburi, şi o lămâie tăiată bucăţi Se leagă borcanul şi se pune într-un loc ferit, unde se lasă să stea o lună întreagă La fiecare 2 — 3 zile se amestecă bine conţinutul cu o lingură mare de lemn După acest timp, se strecoară totul printr-un tifon, storcând bine să iasă toată zeama din portocale Lichidul obţinut se filtrează astfel: într-o pâlnie obişnuită de metal sau de sticlă se pune o altă pâlnie de hârtie de filtru prin care se toarnă încet în sticle lichidul de mai sus Filtrarea se face în cîteva ore, iar lichiorul trebuie să iasă perfect limpede Cât are încă lichid, pâlnia de hârtie nu trebuie atinsă, deoarece s-ar rupe imediat Când s-a depus prea mult reziduu pe ea, se înlocuieşte cu altă hârtie de filtru Lichiorul astfel obţinut se toarnă în sticle, se astupă şi se păstrează oricât timp 814 LICHIOR DE CAFEA 250 g cafea (pentru 1 l cafea lichidă), 1 l alcool 90°, sirop dintr-un kg zahăr şi ¾ l apă, vanilie Se face la filtru o cafea aromată din 250 g cafea prăjită şi măcinată mai mare Se trece prin filtru atâta apă clocotită, încât să se obţină 1 l cafea lichidă Se face un sirop din zahăr şi apă După ce s-a răcorit, se amestecă cu cafeaua, alcoolul şi un praf de vanilie Se păstrează în sticle bine astupate 815 LICHlOR DE ANASON 1 l alcool de 90°, 40 g anason stelat, 5 boabe de coriandru, o bucăţică cât un ban de scorţişoară, sirop din 400 g zahăr şi ½ l apă Se pun într-un borcan cu gâtul strâmt alcoolul, anasonul şi celelalte aromate Se astupă şi se lasă să stea astfel două luni încheiate După acest timp se adaugă siropul de zahăr Se amestecă la fiecare două zile, timp de o săptămână Se filtrează apoi la fel ca lichiorul de portocale 816 LICHlOR DE CASSIS 1 l alcool de 90°, 2 kg boabe de cassis (coăcăze negre), sirop din 750 g zahăr şi 1/2 l apă Se pun într-un borcan cu gâtul strâmt boabele de cassis, alese şi spălate, cu 1 l de alcool Se astupă bine şi se lasă să stea două luni După acest timp se amestecă cu siropul de zahăr Se continuă apoi ca la lichiorul de portocale 817 VIŞINATĂ La 1 kg de vişine, 400 g zahăr, alcool cât să cuprindă vişinile Se spală vişine frumoase, coapte şi întregi Se rup codiţele Se umplu cu ele sticle mari, speciale pentru vişinată, de 3 — 4 kg, cu gâtul larg Se pun un rând de vişini, unul de zahăr tos sau pisat Se leagă borcanul şi se lasă câteva zile la soare, până îşi lasă vişinile zeama şi zahărul începe să se dizolve Din când în când se scutură uşor borcanul ca să se aşeze vişinile Se toarnă apoi alcool de 90° cât să acopere vişinile, se leagă borcanul cu hârtie pergament, se aşază din nou într-un loc la soare şi se lasă câteva săptămâni Vişinile capătă un gust aromat, foarte plăcut, dacă printre ele se pun câteva boabe de cireşe amare şi câţiva sâmburi de vişine, zdrobiţi După dorinţă, se poate servi vişinata împreună cu vişinile sau numai lichiorul, iar vişinile separat, presărate cu zahăr pisat De asemenea se pot fierbe vişinile într-un sirop slab de zahăr şi apă, servindu-le ca un compot Dacă vişinata pare prea tare, se poate slăbi cu sirop de zahăr 818 VIN FIERT 1 l vin, 250 g zahăr, 4 ciişoare, o bucăţică scorţişoară, o bucăţică coajă de lămâie Se pun la fiert într-un vas curat, fără miros de mâncare, vin alb sau roşu, zahăr, cuişoare, scortişoară şi puţină coajă de lămâie Se amestecă până se dizolvă zahărul şi se lasă apoi să dea un singur clocot Vinul fiert prea mult pierde din aromă Se strecoară şi se serveşte fierbinte în ceşti sau în pahare 819 ŞODOU Pentru 6 persoane: 6 gălbenuşuri, 12 linguriţe cu vârf de zahăr, 1 l lapte, 6 linguriţe rom Se freacă într-un castron gălbenuşurile cu zahărul pisat, până se umflă şi devin o cremă spumoasă Se toarnă încet laptele clocotit, se adaugă rom şi se serveşte la ceşti imediat, cât este fierbinte 820 LIMONADĂ Pentru 6 persoane: 150 g zahăr, 2 lămâi mijlocii, 6 pahare apă Se pune zahărul într-un vas foarte curat Se toarnă apa rece deasupra, amestecând până se dizolvă zahărul Se adaugă puţină coajă de lămâie, tăiată numai din partea galbenă şi zeama de lămâie Se acoperă şi se pune la gheaţă câteva ore Înainte de a servi se strecoară, adăugând în pahare şi câte o felie subţire de lămâie 821 CVAS 15 l apă, 800 g zahăr, 2 lămâi, 200 g stafide, 25 g drojdie, 1/2 Iinguriţă bicarbonat Se pun într-o oală sau în alt vas mare, zahărul, lămâile tăiate bucăţi şi stafidele Se opăresc cu apă clocotită Se acoperă vasul cu un şervet Când s-a răcorit apa cât suferă degetul, se pun drojdia muiată cu puţină apă şi 1/2 linguriţă de bicarbonat Se lasă să fermenteze 12 ore, apoi se strecoară şi se toarnă în sticle, după ce s-a pus în fiecare 2 — 3 stafide Se închid sticlele cu dop fiert, se leagă fiecare bine cu sfoară, ca să nu sară dopul, şi se mai ţin două ore la cald, apoi se duc în pivniţă După 2 — 3 zile cvasul este bun de băut CÂTEVA REŢETE CASNICE 822 PREPARAREA PÂINII 1 kg făină, 30 g drojdie, circa 1/2 l apă, 1 linguriţă zahăr, 1 lingură ulei, 2 linguriţe rase de sare Se cerne făina în covată Se moaie drojdia cu o linguriţă de zahăr şi puţină apă caldă (nu fierbinte, deoarece plămădeala nu mai creşte) Într-un vas de mărime potrivită se pune un pumn din făina cernută Se face loc la mijloc, se toarnă drojdia muiată, se amestecă adăugând încă puţină apă până se face o plămădeală potrivit de moale Se bate până începe să se facă băşici Se presară puţină făină deasupra, se acoperă cu un şervet şi se lasă să crească la căldură Când a crescut, se pune în covata cu făina cernută mai înainte, se adaugă sarea, uleiul şi se toarnă câte puţină apă caldă, frământând bine, până nu se mai lipeşte de mâini Aluatul trebuie să fie potrivit de tare, nu prea moale Se presară făină, se acoperă şi se lasă în covată, la loc cald, să crească Când aluatul a crescut, se iau bucăţi din el, se pun pe masa de aluat presărată cu făină şi li se dă formă rotundă sau lungă, după dorinţă Se lasă sâ crească şi se coc la cuptor, la foc potrivit, aproape o oră 825 PÂINE CU LAPTE 1 kg făină, 40 g drojdie, 6 — 7 dl lapte, 1 lingură ulei, 20 g zahăr, 2 linguriţe rase de sare Se cerne făina în copaie Se face loc la mijloc Se pune drojdia frecată cu zahărul, apoi uleiul, sarea şi laptele rece Se frământă totul bine, până ce aluatul face băşici şi se desprinde de pe mâini Se pune la cald să crească, se fac pâini care se aşază pe tavă sau se pun în forme presărate cu făină Se lasă din nou să crească Se ung cu ou amestecat cu apă sau cu lapte, se coc la cuptor circa o oră la foc potrivit 824 PÂINE CU CARTOFI 1 kg făină, 400 g cartofi fierţi, 50 g drojdie, 2 linguriţe rase de sare, 3 linguriţe zahăr, 5 — 6 dl apă caldă Se fierb cartofii Se curăţă de coaja înainte de a se răci de tot şi se trec prin maşina de carne sau prin presa de cartofi Se cerne făina în copaie, se face loc la mijloc, se pun cartofii călduţi, drojdia muiată cu puţină apă, sarea, zahărul şi apa caldă, cât suferă mâna (să nu fie prea fierbinte) Se amestecă totul împreună şi se frământă bine aluatul care trebuie să fie de preferinţă îndesat Se presară cu făină şi se lasă la cald să crească Se răstoarnă aluatul pe masa de aluat presărată cu făină, se fac pâini lungi sau rotunde şi se aşază pe tava de asemenea presărată cu făină Se mai lasă să crească şi se coc la cuptor, la foc potrivit, circa o oră 825 CHIFLE Se folosesc aceleaşi cantităţi ca pentru pâinea cu lapte Se face un aluat la rece ca pentru pâinea cu lapte După ce a crescut, nu însă complet, se răstoarnă coca pe masa de aluat presărată cu făină, se împarte în pâiniţe mici de circa 50 — 60 g fiecare, se rotunjesc în mână şi se aşază pe tava presărată cu făină De îndată ce sunt aşezate pe tavă, înainte de a creşte, se crestează deasupra, în două sau în patru, cu un cuţit foarte bine ascuţit, cu o mişcare iute şi destul de adânc Se lasă să crească şi, înainte de le da la cuptor, se ung cu ou amestecat cu puţin lapte Se coc la foc iute circa 20 de minute 826 PREPARAREA ŞUNCII La 10 kg de carne, 500 g sare, 25 g silitră Se scoate frumos pulpa, fără să se rupă carnea şi se taie câte puţin din margini ca să capete formă rotundă Se amestecă sarea cu silitra Cu un cuţit îngust şi bine ascuţit se fac în şuncă mai multe înţepături până la os, în ele introducându-se cu degetul amestecul de sare şi silitră De asemenea se presară sare şi silitră şi pe deasupra, frecând cu mâna ca să pătrundă bine în carne, în special pe lângă os Şuncile astfel pregătite sunt aşezate într-o putină sau într-o covată de lemn, împreună cu costiţele şi slăninile de asemenea sărate Se pune putina la loc răcoros, la o temperatură medie de 3 — 6 (C Slăninile şi costiţele se ţin 5 — 6 zile, iar şuncile până la 10 zile În fiecare zi se întorc, astfel încât bucăţile de deasupra să vină, pe rând dedesubt şi să stea în zeama pe care au lăsat-o După acest timp se scot, se leagă cu sfoară, făcând la pulpă o tăietură între tendon şi capătul osului, iar la slănină o mică înţepătură la un capăt, prin care se introduce sfoara Se atârnă într-un loc aerisit şi răcoros, unde se ţin 3 —4 zile să se zvânte Se dau apoi la fum, şunca 4 — 5 zile, iar slăninile şi costiţele 2 — 3 zile Durata afumatului depinde de tăria fumului şi de mărimea bucăţilor O şuncă bine afumată are culoare aurie şi miros plăcut Dacă se ţine prea mult se amăreşte, iar dacă nu se ţine suficient, nu are gust şi nu se păstrează bine Această metodă experimentată de a pregăti în casă carnea pentru afumat este cea mai uşoară şi dă rezultate foarte bune, cu următoarele condiţii: 1) cărnurile ce se pun la saramură să fie proaspete; 2) cantitatea de sare să fie suficientă, mai bine ceva mai multă decît prea puţină; 3) putina cu saramură să se ţină la loc răcoros ca să nu prindă carnea miros 827 PREPARAREA SLĂNINILOR După ce s-au scos muschii şi pulpele, se taie slănina de la burtă în fâşii de un lat de palmă şi de lungime potrivită Se îndreaptă la capete Se dau prin sare şi prin silitră şi se urmează apoi cu saramura şi afumatul, aşa cum s-a arătat mai sus, la prepararea şuncii La fel se prepară muşchiul afumat, costiţele şi picioarele de purcel 828 FIERBEREA ŞUNCII Într-un vas destul de încăpător se pune să se înfierbânte apă Înainte de a începe să fiarbă, se introduce şunca şi se lasă să fiarbă în clocote mici 2 — 3 ore, după mărimea şuncii Dacă şunca nu este prea sărată, se mai poate adăuga puţină sare la fiert, pentru ca apa să nu tragă toată sarea din carne Şunca este gata când este uşor străpunsă de furculiţă Nu trebuie fiartă prea mult, deoarece carnea devine aţoasă Se lasă să se răcorească în apa în care a fiert Se păstrează la rece 829 PREPARAREA CÂRNAŢILOR Se trece carnea macră de porc prin maşina de tocat şi se amestecă cu bucăţele mici de slănină crudă Se adaugă, după gust, sare, piper, enibahar şi zeamă de mujdei de usturoi Se frământă totul bine la un loc, adăugând şi puţină zeamă de carne Tocătura trebuie să fie moale şi destul de sărată Se aşază la maşina de tocat carne tubul de tablă pentru umplut maţele Dinainte se pregătesc maţele subţiri, bine spălate, întoarse pe dos şi ţinute în apă rece, în timpul cât se prepară tocătura Se trage maţul peste tubul de tablă, adunându-l pe tot la un loc, apoi se introduce tocătura cu ajutorul maşinii, încet ca să nu se spargă maţul Se fac mai moi Se lasă să se svânte câteva zile într-un loc răcoros şi se dau la fum, pentru păstrat, sau se consumă proaspeţi, neafumaţi Cârnaţii care se dau la fum se fac ceva mai îndesaţi În tocătura lor nu se mai adaugă zeamă de came şi se fac ceva mai săraţi şi mai piperaţi decât cei care se mănâncă proaspeţi 830 TOBA Se pun la fiert, într-un vas cu apă rece, fălcile şi bucăţile grase de la cap, urechile bine curăţite, bucăţi de şorici, limba, inima, rinichiul, împreună cu 2 — 3 foi de dafin şi puţină sare Se fierb numai pe jumătate După ce s-au răcorit, se taie toate în feliuţe lungi şi subţiri, iar limba şi rinichii în bucăţi ceva mai mari Se amestecă într-un vas, turnând şi câteva ceşti din zeama în care au fiert Se adaugă sare, piper pisat, enibahar, coriandru, potrivindu-le după gust Dinainte se pregăteşte stomacul porcului, bine curăţit şi spălat înăuntru; se umple, aşezând bucăţile mai mari în lungul tobei, spre a obţine felii frumoase, când se taie Se coase la capete şi se fierbe în clocote mici, circa trei sferturi de oră, în zeama care a rămas de la început Când toba este fiartă, se pune pe un fund, cu un teasc uşor deasupra şi se ţine până se răcoreşte complet Se poate da apoi cîteva ore la fum 831 TOBĂ CU SÂNGE Se fierb camea şi măruntaiele ca mai sus După ce s-au tăiat bucăţi, se adaugă în loc de zeamă, sânge păstrat de la tăierea porcului, în care s-a amestecat o lingură de sare, ca să nu se închege Se pregăteşte apoi la fel ca toba fără sânge 832 CARTABOŞI Se fierb inima, plămânul, splina şi carnea mai sângeroasă de la gât şi, după ce s-au răcorit, se trec prin maşina de carne sau se toacă cu satârul La 1 kg de măruntaie se adaugă aproape 1/2 kg de orez potrivit de fiert (să nu fie trecut din fiert), scurs şi spălat în apă rece, sare, piper, enibahar, maghiran şi ceapă prăjită, după gust Se amestecă totul bine şi se umple cartaboşul Se pune să fiarbă 10 — 15 minute în clocote mici, în zeama în care au fiert măruntaiele Se servesc calzi sau se scot din zeamă şi după ce s-au răcorit, se prăjesc în untură La fel se pot face şi cu sânge, ca la tobă De asemenea se pot pregăti şi cu măruntaiele nefierte la început 833 CÂRNAŢI DE FICAT (LEBĂRVURŞTI) Se fierbe ficatul nu prea tare, în clocote mici, împreună cu tot atâta carne grasă de la gât După ce s-au răcorit, se trec de 2 — 3 ori prin maşina de carne şi se freacă bine într-un castron, până devin ca o pastă Separat se taie slănina mai tare, foarte puţin fiartă, în pătrăţele mici, se amestecă cu ficatul, adăugând puţină zeamă în care a fiert la început ficatul Se mai adaugă sare, piper şi nucşoară pisată Se umplu maţele groase, care au fost bine curăţite şi spălate Ca să nu pleznească la fiert, se înţeapă mai înainte cu un ac, în câteva locuri Se pun în apă fierbinte să dea câteva clocote, dar la foc mic, altfel plesnesc Se lasă să se răcorească în apă Se păstrează la rece 834 TOPIREA UNTURII Se poate topi pentru păstrat, atât slănina din afară, cât şi osânza dinăuntrul porcului Slănina se curăţă bine de pe şorici, înlăturând şi bucăţile de carne pe care le-ar mai avea Atât slănina, cât şi osânza se spală, se taie bucăţi şi se pun într-un vas încăpător să stea două ore cu apă rece La pivniţă sau în alt loc răcoros se pot lăsa şi până a doua zi Se scot apoi din apă şi se taie foarte mărunt sau se dau prin maşina de tocat carne şi se pun într-o cratiţă sau într-o oală pe foc să se topească Focul nu trebuie să fie prea mare, ca să nu se prăjească untura, şi din timp în timp, trebuie amestecate, ca să nu se prindă pe fund După ce au fiert, untura topită se ia cu lingura mare de supă şi se strecoară într-alt vas, care se afla pe marginea maşinii Când toată untura este bine topită şi scursă, se mai lasă câtva timp la cald să se limpezească de rămăşiţele de jumări care au trecut prin strecurătoare şi după ce s-a limpezit bine, se toarnă, tot prin sită, peste care se pune însă o bucată de pânză, în borcanele sau în cutiile de tablă în care va fi păstrată Nu se pune de la început direct în borcane, deoarece fărâmăturile de jumări care se depun la fund râncezesc cu timpul, dând unturii un gust neplăcut Untura răcită trebuie să fie albă ca zăpada Jumările rămase de la topit se sărează puţin, se pun de asemenea în borcan şi la loc rece şi uscat, unde se pot păstra câtva timp Se pot adăuga la carnea de tocătură pentru sarmale, chiftele etc Untura se păstrează bine în loc răcoros şi uscat, în vase smălţuite sau în cutii de tablă cu capac perforat, de asemenea în borcane legate cu hârtie pergament, înţepată în mai multe locuri cu un ac Niciodată nu trebuie să se toarne untura fierbinte peste alta deja răcită şi sleită, doarece se produce sigur râncezirea unturii 835 TOPIREA UNTULUI Pentru topit se alege unt presat Să nu fie zeros Se pune într-o cratiţă sau într-o oală pe maşină, la foc potrivit Se păzeşte de aproape, deoarece untul dă foarte uşor în foc După ce s-a topit, fără să fiarbă, se dă la o parte la rece, iar după ce s-a întărit, se curăţă spuma de deasupra, iar untul sleit se scoate cu o lingură în alt vas, cu grijă să nu se ia din zerul depus la fund Se pune oala cu untul sleit din nou la foc moale să se topească dându-se cu totul la o parte după câteva clocote Se strecoară şi se pune fierbinte în sticle sau în borcane de sticlă, care se înfăşoară într-o cârpă udă ca să nu plesnească Untul topit şi pus în borcane sau în sticle trebuie să fie limpede ca uleiul, fără urmă de zer, care ar provoca cu timpul râncezirea Spuma luată şi zerul rămas se pun din nou la foc să dea câteva clocote, apoi se scurge cât se poate untul din ele Untul se păstrează bine în sticle sau în borcane de sticlă Borcanele se leagă cu hârtie pergament şi se păstrează la loc uscat Zerul rămas poate fi întrebuinţat, în loc de smântână, la pregătirea unor feluri de legume ca: praz cu smântână, cartofi cu smântână etc 836 UMPLEREA BORŞULUI Borşul se pregăteşte de obicei în putini de stejar (butoaie mici, mai largi în fund decât în partea de sus) de 8 — 10 litri Se spală bine putina şi, dacă este necesar, se opăreşte Se poate însă înlocui cu un borcan mare de pământ Se umplu pe un sfert cu tărâţe de grâu, amestecate cu o mână bună de mălai Acestea se umezesc bine cu apă rece, apoi se toarnă peste ele apă clocotită, atât cât să se umple putina cam pe trei sferturi Se amestecă bine cu un făcăleţ şi, după ce s-a răcorit, se adaugă circa 1/2 kg huşti (tărâţa înăcrită de la borş, care se poate cumpâra dacă nu s-a păstrat) În lipsă de huşti, se umezeşte la început tărâţa cu borş în loc de apă Se poate adăuga şi o creangă de vişin Se amestecă totul bine, se acoperă cu o cârpă curată şi se lasă să stea la loc cald, de obicei în bucătărie lângă maşină După 24 de ore, borşul este gata Înainte de întrebuinţare se strecoară MURĂTURI ŞI CONSERVE PENTRU IARNĂ 837 BULION DE ROŞII ÎN STICLE Se aleg roşii coape, de preferinţă rotunde, deoarece sunt cărnoase şi au mai puţine seminţe Se spală, se rup în două, iar jumătăţile se strâng între degete, astfel încât să se scurgă tot miezul apos din ele (având mai puţină zeamă, se vor lega mult mai uşor la fiert) Se pun într-o oală mare, smălţuită, pe foc, ţinându-se până dau câteva clocote şi se răsucesc pieliţele Se dau la o parte, se trec prin ciur, frecând cu o lingură de lemn, până rămân numai seminţele şi pieliţele Se pun din nou pe maşină, în oala spălatâ curat Se amestecă mereu, cât fierbe, până se îngroaşă atât, încât să se poată turna uşor în sticle Nu se lasă o clipă neamestecat, deoarece bulionul se prinde uşor de fund şi se arde Bulionul se toarnă cald prin pâlnie, în sticle Pentru ca să nu plesnească, se înfăşoară sticla într-o cârpă umedă Se umplu sticlele până la gât, se toarnă o lingură de ulei şi se astupă cu dopuri noi, care au fost fierte, sau se leagă cu hârtie celofan pusă în două Pe măsură ce se astupă, se aşază la un loc ferit, în picioare, se acoperă bine cu pături şi se ţin astfel până se răcoresc complet; a doua zi, la cele astupate cu dopuri se pune smoală şi se păstrează la loc răcoros şi uscat Dacă nu există un loc bun de păstrare, ca să nu fermenteze bulionul, este prudent să se fiarbă sticlele, după ce au fost asupate numai cu dopul de plută, în alt vas cu apă Ca să nu sară dopul la fiert, se leagă cu sfoară şi după ce au fost ţinute în pături, să se răcorească încet, se pune deasupra smoală 838 ROŞII CONSERVATE ÎN BORCAN Se aleg roşii coapte, dar nu stricate Se spală, se introduc o clipă cu ajutorul unei site în apă clocotită, se curăţă de pieliţe, se taie în patru şi se îndepărtează seminţele Se pun într-un castron adăugând la 1 kg de roşii 2 g de acid salicilic şi sare după gust (se fac sărate ca pentru mâncare, nu mai mult) Se amestecă uşor cu mâna sau cu o lingură şi se aşază în borcane mici, fără zeama pe care au lăsat-o Se leagă cu hârtie pergament sau cu celofan şi se păstrează la rece 839 ROŞII ŞI ARDEI PENTRU CIORBĂ Se aleg roşii coapte şi sănătoase, se taie în două, apoi în felii subţiri De asemenea se taie ca fideaua câţiva ardei graşi, precum şi frunză verde de mărar şi de pătrunjel Se face un amestec în proporţiile dorite, într-un vas, adăugând sare după gust (ca pentru orice mâncare) La fiecare kilogram de roşii şi ardei se adaugă câte 2 g de acid salicilic Se amestecă împreună şi se pun în sticle Se astupă bine cu dopuri fierte (cu ajutorul maşinii de dopuri), se acoperă cu smoală sau cu ceară şi se păstrează sticlele la rece 840 ESENŢĂ PENTRU SUPĂ Se curăţă şi se spală: 2 kg de morcovi, 1 kg de ceapă, 1 kg de roşii, 1/2 kg de păstârnac, 4 ţeline, 4 ardei graşi, o varză mică, o conopidă mică şi 10 g usturoi Se taie tot zarzavatul bucăţi şi se trece apoi prin maşina de carne Se amestecă cu 1/2 kg de sare şi se pune în borcane, apăsând cu lingura, ca să nu rămână goluri, iar deasupra se toamă ulei de un deget Se leagă cu hârtie pergament sau cu celofan şi se păstrează la rece Se poate întrebuinţa la supe, la ciorbe, punând câte o lingură din acest amestec la 1 l de apă De asemenea dă gust bun la unele mâncări ca: ardei umuluţi cu orez, sarmale de post etc 841 CASTRAVEŢI ÎN SARAMURĂ (DE CONSUMAT VARA) Se aleg castraveţi tineri şi foarte proaspeţi Se spală în apă rece şi se taie puţin din capete Dacă sunt castraveţi mai groşi care trebuie să se mureze repede, se despică puţin la mijloc în lungime, cu un cuţit Se pune apa la fiert cu sare, în proporţie de 50 g de sare la 1 l de apă După ce a dat câteva clocote, se dă la o parte să se limpezească Se aşază castraveţii în borcan, se pun printre ei căţei de usturoi, iar deasupra se acoperă cu crengi de mărar Se toarnă saramura fierbinte şi se leagă cu hârtie pergament Dacă borcanul este de sticlă, pentru a nu plesni, se înfăşoară într-o cârpă udă Se pune la soare şi se lasă 2 — 3 zile Între timp se vântură zeama de două, trei ori După ce sunt bine muraţi, se ţin la rece şi se consumă după trebuinţă 842 MURĂTURI ÎN SARE PENTRU IARNĂ Murăturile de iarnă se fac în butoiaşe de stejar, a căror mărime depinde de nevoile casei Butoiul se spală şi se opăreşte bine (butoiul întrebuinţat numai pentru murături devine cu atât mai bun, cu cât se învecheşte) Dacă are miros de mucegai, se stinge în el o mână de var După ce s-a stins varul, se spală butoiul cu mai multe ape, frecându-l cu o perie, şi se lasă să se svânte Se freacă apoi înăuntru cu usturoi pisat Separat se spală în două, trei ape castraveţi, pepeni verzi mici, ardei lungi, gogonele (pătlăgele roşii crude), mere tari, ţelină, pătrunjel, morcov Tot zarzavatul întrebuinţat trebuie să fie proaspăt şi nevătămat, altfel se moaie în timpul iernii Se aşază toate în butoi, în proporţiile dorite, se adaugă câteva fire de mărar uscat şi frunze de vişin care ţin murăturile tari, iar deasupra se toarnă saramura clocotită, făcută din 500 g de sare la 10 l de apă Pentru ca murăturile să fie gustoase şi să ţină mai bine, se adaugă câte 1 l de oţet la fiecare 10 l de apă Se astupă bine cu dopul de lemn şi în fiecare zi, timp de 10 zile, se rostogoleşte puţin butoiul prin curte, ca să se amestece bine murăturile şi saramura să le cuprindă pe toate Se aşază apoi butoiul într-o pivniţă uscată şi se desfundă atunci când începe consumul de murături 843 MURĂTURI PENTRU IARNĂ (ÎN BORCAN) Într-o oală mare, se pun la fiert 9 l de apă cu 1/2 kg sare şi 1/2 l oţet Se aşază în borcane de sticlă, de 5 — 6 l, bucăţi de varză roşie, bucăţi de conopidă, alternând cu morcovi şi ţelină tăiate felii mai groase, gogonele şi ardei lungi Se înfăşoară borcanul cu o cârpă groasă bine umezită şi se toarnă fierbinte soluţia de apă cu sare şi oţet (dacă este bine înfăşurat cu cârpă udă, borcanul nu plesneşte) Se pun deasupra câteva boabe de piper, câţiva căţei de usturoi, 2 — 3 frunze de dafin şi o creangă de mărar uscat Se leagă borcanul cu hârtie celofan pusă în două şi se ţine la căldură până se limpezeşte apa Se pune spre păstrare la un loc răcoros 844 VARZĂ ACRĂ ÎN BORCAN Se taie varza ca fideaua, se pune într-un vas, presărând sare ca pentru mâncare Se amestecă uşor cu mâna, până începe să se moaie Se aşază îndesat în borcan, punând între straturile de varză tocată şi foi întregi, care se pot folosi la sarmale Deasupra se apasă cu două scândurele aşezate cruciş După câteva ore, când varza din borcan s-a lăsat, se mai adaugă alte câteva rânduri de varză cu sare Se pun din nou scândurelele, apăsând bine, astfel încât toată varza să fie cuprinsă de zeama pe care o lasă Dacă este necesar, se mai adaugă puţină apă sărată (30 g sare la 1 l apă) Se leagă cu hârtie pergament sau cu celofan si se lasă la soare, să se mureze 345 VARZĂ ACRA IN BUTOI Butoiul trebuie să fie de stejar Se spală bine, se opăreşte şi se lasă să se zvânte Se aşază într-o pivniţă uscată, pe doi butuci, pentru ca vasul în care se scoate zeama să poată încăpea uşor sub canea (robinet) Se controlează dacă funcţionează bine caneaua Se aleg verze îndesate şi sănătoase, dar nu prea mari Se îndepărtează frunzele veştede, se crestează în formă de cruce în partea cotorului, scobindu-l puţin cu cuţitul În fiecare scobitură se pune puţină sare Se aşază varza rânduri în butoi La 100 de verze se adaugă circa doi pumni de boabe de porumb, două, trei fire de hrean şi trei, patru gutui frumoase Separat se pregăteşte o saramură din 500 g de sare mare de bucătăie la 10 l de apă Se toarnă peste varză, punând deasupra un teasc făcut din scânduri şi o piatră mare bine spălată Dupa două, trei zile, varza se lasă, de aceea se mai adaugă câteva verze, până se umple din nou butoiul După două zile începe pritocirea, care continuă până începe să se mureze varza, la fiecare 2 — 3 zile Prin canea se lasă să curgă zeamă într-o oală mare Când aceasta este plină, se toarnă zeama peste varză în butoi Se repetă operaţia de câteva ori până ce toată zeama a fost vânturată După patru, cinci spătămâni varza este murată Dacă se formează cu timpul floare deasupra, aceasta trebuie curăţită regulat, iar teascul bine spălat Varza se va păstra astfel tare 846 CASTRAVEŢI MICI ÎN OŢET Se aleg castraveţi mici şi foarte proaspeţi Se spală, se taie puţin la capete şi se scurg bine de apă De asemenea se pregătesc câţiva morcovi tăiaţi cu cuţitul special, în rondele crestate, câteva frunze de ţelină şi după gust, câţiva căţei de usturoi În acest timp se fierbe oţetul cu sare, astfel încât să fie bine sărat la gust (circa 50 g la 1 l de oţet) şi cu câteva boabe de piper Oţetul de vin este mai bun, dar se poate întrebuinţa şi oţet obişnuit, de 9( Se lasă separat să se răcorească Se aşează castraveţii în borcan, iar printre ei felii de morcov, frunze de ţelină şi căţei de usturoi Se toarnă oţetul răcorit, împreunâ cu boabele de piper Deasupra se pun boabe de muştar sau frunze de vişin bine spălate, care menţin castraveţii tari Se leagă borcanul cu hârtie pergament Se pun la cămară, iar după circa 10 zile se pot întrebuinţa 847 GOGOŞARI ÎN OŢET Se aleg gogoşari frumoşi, nevătămaţi şi proaspeţi Se spală şi se lasă pe un şervet să se zvânte, sau se şterg cu o cârpă moale Se înţeapă fiecare cu un ac, de 2 — 3 ori Se aşază în borcane Se fierbe oţetul, adăugând la fiecare litru 60 g de sare, două linguri de zahăr, o foaie de dafin După ce s-a răcorit bine, se toarnă peste gogoşari, punând deasupra câteva boabe de muştar sau frunze de vişin Se pun apoi cruciş două scândurele mici, care trebuie să ţină gogoşarii în oţet Se leagă cu hârtie pergament şi se ţin la cămară până se murează 848 VINETE ÎMPĂNATE, ÎN OŢET Se aleg vinete tinere şi nu prea mari Se taie codiţa şi se despică în lung pe ambele părţi, dar nu de tot Se pun în apă fierbinte şi se lasă să clocotească până încep să se moaie Se scot şi se aşază pe masă unele lângă altele, iar peste ele se pune un fund cu greutăţi deasupra Separat se pregăteşte zarzavatul, tăind ca fideaua morcovi, pătrunjel, ţelină, varză, ardei verzi, în proporţiile dorite Se freacă toate zarzavaturile uşor cu puţină sare, adăugându-se, după gust, şi câţiva căţei de usturoi Umplutura aceasta se introduce în despicături, apoi se leagă pătlăgelele cu cozi de ţelină opărite şi se aşază rânduri în borcan Deasupra se toarnă oţet fiert cu sare şi răcorit, în proporţie de 50 g la 1 l de oţet Se leagă borcanele şi se păstrează la un loc răcoros 849 CIUPERCI MARINATE Se aleg ciuperci mărunte şi închise Se spală în câteva ape Se pun la foc într-o cratiţă cu ulei, în proporţie de 100 g ulei la 1 kg de ciuperci, şi puţină sare După ce au dat în clocot, se mai ţin 10 minute Se adaugă câteva linguri de oţet, o linguriţă de piper pisat, sare după gust, precum şi o foaie de dafin Se aşază în borcane şi se fierb o oră pe baie de apă 850 CONOPIDĂ ŞI MORCOVI ÎN SARAMURĂ Se curăţă conopida şi se desface în buchete De asemenea se curăţă morcovi în lungime cu cuţitul special, crestat, şi se taie rondele ceva mai groase Se aşază la fundul borcanului: foi de viţă, foi de ţelină şi puţin mărar Apoi se aşază conopida şi morcovii, iar deasupra se mai pune puţină foaie de ţelină şi mărar Se fierbe cantitatea necesară de apă cu sare (50 g sare la 1 l de apă), se pun câteva boabe de piper la fiert şi se lasă să se răcorească, nu însă complet Se toarnă în borcan, se leagă cu hârtie pergament şi se ţine la căldură până când se limpezeşte zeama Se pune spre păstrare la un loc răcoros 851 ARDEI CONSERVAŢI ÎN SARE Se aleg ardei graşi frumoşi Se spală într-o apă, se taie în jurul codiţei un căpăcel şi se curăţă de seminţe Se presară fiecare cu puţină sare înăuntru şi se lasă să stea într-un vas mare sau într-o oală, până a doua zi, ca să se moaie La 100 ardei graşi, intră 3 — 400 g sare După ce s-au muiat se aşază în borcan, unul în altul, ca să încapă cât mai mulţi turnând şi apa pe care au lăsat-o După câteva ore, dacă s-au lăsat, se mai adaugă câţiva ardei, până se umple complet borcanul, se apasă cu o scândurică atât, cât să-i cuprindă zeama care a ieşit din ei Dacă aceasta nu ajunge până sus, se poate turna puţină apă cu sare Se pune un praf de acid salicilic muiat cu puţină apă caldă ca să nu facă floare, se apasă cu o scândurică, se leagă cu hârtie pergament şi se ţin la loc răcoros Înainte de întrebuinţare se desărează, punându-i din ajun în apă Într-un borcan de 6 kg intră 100 — 120 ardei frumoşi 852 TARHON CONSERVAT ÎN OŢET Se aleg frunze de tarhon proaspăt Se pun într-un castron şi se presară bine cu sare A doua zi se aşază într-un borcan mic, se apasă deasupra cu două scândurele aşezate cruciş, apoi se toarnă oţet cât să le cuprindă Se leagă cu hârtie pergament şi se păstrează la rece 853 MĂRAR VERDE CONSERVAT PENTRU IARNĂ 1 În sare Se alege mărarul ca pentru mâncare şi se aşază într-un borcan de 1/2 de kilogram, presărând sare între rândurile de mărar Până a doua zi mărarul lăsându-se, se adaugă alt mărar, de asemenea presărat cu sare, până se umple borcanul Se pun deasupra cruciş două scândurele, apăsând uşor, astfel încât zeama lăsată de mărar să-l acopere complet Se leagă cu hârtie pergament şi se păstrează la rece Iarna se scoate câte puţin, pe măsura necesităţii, se ţine o oră în apă rece şi se întrebuinţează la mâncare, ciorbă etc 2 Uscat Se alege mărarul ca pentru mâncare şi se întinde pe hârtie, la un loc uscat (dar nu în soare) unde se ţine câteva zile până se usucă Se păstrează în cămară, în săculeţ de pânză Se spală înainte de întrebuinţare 854 PĂTRUNJEL VERDE CONSERVAT PENTRU IARNĂ Se pregăteşte la fel ca mărarul uscat (vezi) 855 ZARZAVAT USCAT PENTRU CIORBĂ În cantităţi mari, zarzavatul se usucă în cuptoare anume de uscat Pentru trebuinţele casei se poate, cu oarecare grijă, usca şi pe grătare în cuptorul maşinii Morcovii se aleg din varietăţile cu rădăcina mică, care sunt mai fragezi şi mai dulci Se rad, se spală şi se taie felii subţiri Se opăresc cu apă clocotită, fără să mai stea pe maşină, se scurg şi se aşazâ pe grătare de sârmă, anume împletită Se introduc în cuptor când focul este aproape stins (temperatura cuptorului să nu fie mai mare, de 60 — 70 (C) şi se ţin până s-a răcit cuptorul A doua zi se mai bagă la cuptor, la aceeaşi temperatură, iar între timp se ţin într-un loc curat şi bine aerisit Morcovii uscaţi se păstrează în săculeţe de pânză Ţelina, pătrunjelul şi păstârnacul se usucă la fel cu morcovul CÂTEVA LISTE DE BUCATE IANUARIE Supă de carne cu orez Rasol cu sos de hrean şi cartofi Mere coapte în aluat * Mămăligă cu brânză la cuptor Tocană de purcel Tartă cu marmeladâ * Ciorbă de sfeclă, dreasă lahnie de fasole cu murături Budincă de griş * Salată rusească Macaroane cu brânză Compot de pere * Supă de chimeni cu pâine prăjită Sarmale de varză cu orez Gogoşi cu sirop de smeură * Musaca de cartofi cu zarzavat Ciulama de viţel Ruladă cu marmeladă * Supă de linte Ghiveci Ştrudel cu griş * Salată de cartofi cu ceapă Cârnaţi pe varză călită Orez cu lapte * Fasole bătută cu usturoi Limbă cu sos de roşii Compot de mere * Supă de zarzavat lahnie de cartofi cu murături Plăcintă cu brânză * Piftii de porc Chiftele de praz la cuptor Cornuleţe cu marmeladă * Ciorbă de fasole boabe Rizoto cu brânză şi sos de roşii Baclava * Chiftele de cartofi cu salată de sfeclă Musaca de tăiţei Compot de prune uscate * Peşte prăjit Budincă de varză Minciuni FEBRUARIE Supă de mazăre uscată Gutui cu carne Cremă de vanilie * Salată de cartofi cu tarhon Budincă de macaroane cu sos de roşii Jeleu de vin * Supă cu găluşti de griş Orez cu limbă Cremă de zahăr ars * Cartofi cu smântână Varză acră cu carne Ştrudel cu mere * Supă de morcovi Budincă de iofca cu şuncă Prăjitură cu cremă de vanilie * Orez cu praz Cârnaţi pe fasole uscată Gogoşi dospite * Ciorbă de peşte Varză cu tăiţei Alivancă * Cartofi cu brânză la cuptor Prune uscate cu carne Griş cu lapte * Supă de praz cu cartofi Chifteluţe marinate Piroşti cu marmeladă * Piftii de porc Mâncare de linte cu murături Gogoşi de cartofi cu zahăr * Supă deasă de fasole boabe Mâncare de praz Brânzoaice * Salată de cartofi cu andive Sniţel de parizer cu cuşcuş Biscuiţi cu marmeladă * Ciorbă de zarzavat Pârjoale moldoveneşti cu cartofi Sarailie * Ciulama de cartofi Varză acră cu slănină Melci de cozonac * MARTIE Peşte cu macaroane la cuptor Papricaş de viţel Halva * Ciorbă de lobodă dreăsă cu smântână Găluşti de cartofi cu sos de roşii Plăcinte cu brânză * Piure de spanac cu ouă tari Şniţel de legume cu salată verde Trandafir de cozonac * Pilaf de urzici Ciulama de miel Papanaşi prăjiţi, cu smântână * Supă de salată Cartofi cu macaroane la cuptor Corn cu nucă * Chiftele de zarzavat cu salată verde Miel cu spanac Gogoşi din aluat pripit * Ciorbă de miel Budincă de cartofi Clătite * Spanac la cuptor Drob de miel cu salată verde Piroşti cu brânză * Supă de cartofi Friptură înăbuşită, cu sos Budincă de griş * Orez cu mânătărci Gulaş cu găluşte Corn cu marmeladă * Ciorbă rusească Omletă cu cartofi prăjiţi Ştrudel cu brânză * Mâncare de ţelină Şniţel de miel cu cartofi Plăcintă cu cremă de vanilie * Supă de spanac Cartofi cu ouă răscoapte, la cuptor Ruladă cu marmeladă * Urzici bătute cu hrean şi ceapă prăjită Plăcintă de macaroane cu parizer Tartă cu dulceaţă APRILIE Ciorbă de ştevie cu smântână Cartofi cu brânză la cuptor Omletă cu marmeladă * Brânză cu mămăligă şi ridichi Stufat de miel Papanaşi fierţi, cu zahăr * Supă cu găluşti de griş Limbă cu sos de roşii Rulouri cu cremă * Salată de cartofi cu ceapă verde şi mărar Budincă de macaroane Compot de caise verzi * Ciorbă de bureţi Drob de miel în aluat cu salată verde Tăiţei cu nuci * Măcriş cu ou Mâncare de cartofi cu slănină Cremă de griş * Supă de salată Şniţele ruseşti Gogoşi dospite * Pilaf de urzici cu arpacaş Cartofi cu smântână Piroşti cu marmeladă * Ciorbă de perişoare Budincă de spanac Orez cu lapte * Chiftele de cartofi cu salată verde Miel cu ciuperci Tartă cu cremă * Supă de zarzavat Rizoto cu brânzâ şi sos de roşii Ştrudel cu griş * Zacuscă de peşte Budincă de zarzavat, în aluat Cremă de zahăr ars * Ciorbă de miel Spanac cu pâine prăjită la cuptor Biscuiţi cu marmeladă * Balmuş cu smântână Friptură de berbec pe fasole uscată Gogoşi de cartofi cu zahăr MAI Supă de verdeţuri Tocană de viţel Clătite cu magiun * Salată de ouă tari, cu mărar şi ceapă verde Mâncare de cartofi cu carne Lapte cu tăiţei * Ciorbă ţărănească Şniţel cu piure de spanac Ştrudel cu brânză * Lapte acru cu mămăligă Mazăre cu frigănele Omletă cu dulceaţă * Supă de piure de cartofi Chiftele de zarzavat cu salată verde Tartă cu mac * Carote cu smântână Musaca de cartofi Gogoşi din aluat de cozonac * Ciorbă pescărească Budincă de spanac Corn cu marmeladă * Găluşti de cartofi cu sos alb Mâncare de miel cu mazăre Cireşe * Supă de gulii Cartofi cu smântână Crochete de griş, cu zahăr * Pilaf cu mazăre Ruladă cu came cu salată verde Plăcintă cu brânză * Ciorbă de cartofi dreasă cu smântână Carote şi mazăre cu unt Gogoşi dospite, cu sirop * Spanac cu frigănele Musaca de tăiţei Compot cu cireşe * Supă de piure de mazăre Mâncare de morcovi cu carne Savarină cu pesmet * Salată de spanac cu ouă tari Spaghete cu brânză la cuptor Melci în sirop IUNIE Ciorbă de zarzavat Rizoto cu ficat Baclava * Mazăre cu crochete de carne Alivancă cu smântână Cireşe * Supă cu turnăţei Rasol cu sos de smântână Cornuleţe din plămădeală * Cartofi noi înăbuşiţi, cu salată Macaroane cu brânză Compot de cireşe * Borş de lobodă dres cu smântână Morcovi cu crochete de griş Prăjitură cu cremă de vanilie * Spanac cu brânză la cuptor Ciulama de miel Biscuiţi cu marmeladă * Supă de mazăre Cartofi noi cu smântână Corn cu mac * Mămăligă cu brânză Chifteluţe marinate Tartă cu căpşuni * Ciorbă de gulii Mâncare de carne cu spanac Ştrudel cu brânză * Salatâ de cartofi cu verdeţuri Orez cu mazăre Piroşti cu marmeladă * Supă de zarzavat Tocană cu găluşti Gogoşi * Şniţel de legume cu salată Macaroane cu sos de roşii şi ciuperci Compot de vişine * Ciorbă de peşte Pârjoale moldoveneşti cu cartofi Brânzoaice * Salată de verdeţuri cu ouă tari Mâncare de carne cu cartofi Orez cu lapte * IULIE Gulii cu sos alb Papricaş de viţel Prăjitură cu vişine * Ciorbă de cartofi şi fasole verde Dovlecei umpluţi Papanaşi fierţi * Mâncare de bame Budincă de iofca cu ciuperci Corn cu marmeladă * Salată orientală Dovlecei cu smântână Tartă cu caise * Supă de roşii cu orez Mâncare de carne cu fasole verde Plăcintă cu brânză * Conopidă cu sos la cuptor Musaca de cartofi Caise * Ciorbă de sfeclă Chiftele de varză cu sos de roşii Gogoşi dospite * Salată de vinete şi ardei Dovlecei umpluţi cu brânză Compot de vişine * Supă de varză Mâncare de viţel cu roşii Griş cu lapte * Ardei umpluţi cu orez Ghiveci Fructe * Ciorbă de fasole grasă Mâncare de vinete cu roşii Prăjitură cu caise * Pilaf cu dovlecei Fasole cu smântână Cremă de zahăr ars * Supă de conopidă Musaca de vinete Ruladă cu marmeladă * Salată de fasole grasă Mâncare de carne cu dovlecei Compot de caise * OCTOMBRIE Mămăligă cu brânză Cârnaţi cu varză calită Prăjitură cu prune * Supă de cartofi şi praz Mâncare de carne cu pere Brânzoaice * Salată de conopidâ cu roşii cu ouă tari la cuptor Prăjitură cu cremă de vanilie * Ciorbă de peşte Vinete umplute cu orez Tartă cu struguri * Găluşti de cartofi cu soş de roşii Friptură de viţel pe macaroane Fructe * Supă de zarzavat Sarmale de varză cu orez Cornluleţe din plămădeală * Zacuscă de vinete şi gogoşari Mâncare de carne cu cartofi Budincă de griş * Peşte prăjit Ghiveci Compot amestecat * Ciorbă de viţel Găluşti de varză cu sos de roşi Budincă de orez cu mere * Bahnuş cu smântână Mâncare de carne cu praz Compot de pere * Conopidă cu sos alb, la cuptor Ardei umpluţi Ruladă cu marmeladă * Supă de ceapă Sarmale de varză cu carne Griş cu lapte * lahnie cu cartofi cu castraveţi muraţi Budincă de zarzavat Şniţel cu mere * Spanac pe pâine prăjită la cuptor Iofcă cu brânză Strugrui * NOIEMBRIE Supă de legume Mâncare de carne cu gutui Plăcintă cu brânză * Mâncare de carne cu gutui Tocană Compot de mere * Ciorbă de cartofi Chiftele de praz la cuptor Baclava * Mazăre bătută, cu ceapă prăjită Budincă de macaroane Melci în sirop * Supă de fasole boabe Varză dulce la cuptor Orez cu prune uscate * Praz cu smântână PIăcintă cu carne Griş cu lapte şi sirop de smeură * lahnie de fasole cu murături Şniţel de parizer cu piure de cartofl Compot de prune nscate * Ciorbă de zarzavat Mâncare de carne cu castraveţi Aivancă * Peşte rasol Rizoto de ficat Ştrudel cu mere * Supă de dovleac Mâncare de carne cu cartofi Gutui coapte * Salată de cartofi cu tarhon Sarmale cu orez Tăiţei cu nuci * Ciorbă de fasole boabe Cârnaţi pe varză călită Tartă cu marmeladă * Mâncare de ţelină Plăcintă de macaroane cu carne Halva * Supă de linte Varză cu tăiţei Ştrudel cu griş DECEMBRIE Salată de cartofi şi fasole boabe Chiftele marinate Cremă de vanilie * Ciorbă de peşte cu zeamă de varză Ciulama de cartofi Brânzoaice * Mămăliga cu brânză la cuptor Cârnaţi pe fasole Compot de mere * Supă cu tăiţei Rasol cu cartofi şi murături Cremă de griş * Musaca de cartofi cu zarzavat Pilaf de pasăre Gogoşi din aluat pripit * Ciorbă ţărănească Papară de mămăligă Halva * Salată de icre imitate Perişoare cu smântână Papanaşi prăjiţi * Supă de chimen Mâncare de fasole cu slănină Ştrudel cu nuci * Cartofi prăjiţi cu omletă Mâncare de carne cu prune uscate Com cu mac * Pilaf cu praz Budincă de iofca cu şuncă Compot de pere * Supă de zarzavat Ciulama de viţel Ruladă cu marmeladă * Budincă de cartofi Varză cu carne Clătite cu dulceaţă * Supă de linte Frigănele de cartofi cu salată de sleclă Plăcinta cu mere * Fasole bătută cu usturoi Tocană de purcel Orez cu prune uscate CONŢINUTUL VITAMINE ŞI VALOAREA CALORICĂ A PRINCIPALELOR ALIMENTE VITAMINE 100 g dau ALIMENTE kilocalorii A B1 B2 C D E K P ALIMENTE ANIMALE Brânză + ++ 142 - 398 Ouă + + ++ 70 Peşte proaspăt ++ ++ ++ + 40 - 1140 Peşte afumat ++ ++ + ++ 260 Carne de vacă ++ ++ ++ ++ + 88 - 200 Carne de miel ++ ++ ++ 258 Carne de porc ++ ++ ++ ++ + 250 Pui fript ++ + 80 Lapte de vacă ++ ++ ++ 40 Lapte de om + ++ ++ ++ 67 ALIMENTE VEGETALE Cereale Porumb ++ ++ ++ 365 Orz + ++ ++ 340 Pâine integrală ++ ++ 238 Pâine albă ++ 270 Macaroane + 350 Orez fiert 355 Legume Cartofi fierţi ++ ++ ++ 84 Varză ++ ++ ++ + 19 Fasole verde ++ ++ ++ ++ 32 Fasole uscată ++ ++ ++ ++ 533 Mazăre verde ++ ++ ++ ++ 68 Mazăre uscată ++ ++ ++ 319 Mazăre conserve ++ ++ ++ 56 Linte uscată ++ + ++ ++ 349 Ceapă ++ ++ ++ 24 Morcov + ++ ++ + 34 Ţelină ++ + ++ + 34 Roşii (tomate) + + ++ + ++ 20 Castravete ++ ++ ++ 10 Spanac fiert + ++ ++ ++ 26 